
CUVANT INAINTE 


Mare este taina morţii! După cum au spus mai toţi filosofii, e singurul lucru de 
neocolit din viaţa noastră, și totuși nu știm ce este cu adevărat și unde ne duce. 

Sfintele Scripturi spun despre moarte că vine pe neașteptate („Nu șfiţi ziua, nici 
ceasul..." - Mt. 25, 13), că pricina ei e păcatul dintâi (Rom. 5, 12); încă vestesc învierea 
morţilor și viaţa ce va să fie a împărăției, dar nu spun nimic despre răstimpul dintre moartea 
omului și Judecata din urmă. Din istorisirea învierii fiului văduvei din Nain (Lc. 7, 11-6) și 
cea a lui Lazăr (In. 11, 1-43), înviaţi de Domnul, nu aflăm nimic despre ce s-a petrecut cu ei 
până să se întoarcă la viață. Așadar, e limpede că Dumnezeu n-a îngăduit morţilor să le 
descopere celor vii tainele lumii de dincolo, pentru că n-a socotit a fi lucrul acesta de folos 
spre mântuire. Insuși Domnul spune în pildă că le e de-ajuns că „au pe Moise şi pe proroci; să 
asculte de ei!' (Lc. 16, 29). De aici însă nu trebuie să înţelegem că Dumnezeu poruncește să 
nu ne punem întrebări despre viața de dincolo. In primele două cazuri citate, tăcerea evan- 
gheliștilor se explică prin faptul că esenţială aici este învierea celor doi, cu rostul de a 
preînchipui învierea de obște, la sfârșitul veacurilor, și de a vădi puterea lui Dumnezeu de a o 
săvârși, iar cât privește pilda cu bogatul nemilostiv, Sfinţii Părinţi! arată că diavolii s-ar folosi 
în chip viclean de asemenea prilejuri, ca să-i înșele pe oameni cu mărturii amăgitoare; fie 
lucrarea dracului, fie mintea tulburată de boală i-ar fi făcut pe mulţi să se dea drept morţi 
întorși la viaţă, iar oamenii ar fi avut parte mai mult de tulburare și amăgire, decât de folos.” 
Astfel, prin cuvintele: „au pe Moise și pe proroci; să asculte de ei/', Domnul nu poruncește 
să nu iscodim soarta omului după moarte, ci ne îndeamnă ca pentru aceasta să cercetăm 
Scripturile” și să luam aminte la cuvintele prorocilor, la mărturia și învăţătura sfinţilor, din 
care aflăm tot ce ne este de trebuinţă spre mântuire. 


Intr-adevăr, prin scrutare profundă și prin tâlcuire duhovnicească, multe texte din 
Sfânta Scriptură, îndeosebi pilda despre săracul Lazăr și bogatul nemilostiv (Lc. 16, 19-31), 
ne pun la îndemână învățături nepreţuite în această privinţă” . In Cuvintele de folos ale 
sfintilor celor bătrâni şi în Vieţile sfinţilor - pe care neîndoios îi putem pune în rândul 


' Sf. Ioan Gură de Aur, Omilii la Lazăr, IV, 3: „diavolul ar însămânţa dogme rele cu multă înlesnire. Că ar putea 
să arate de multe ori năluci sau să-i insufle pe unii a se preface morţi [...], iar după aceea se arata in chip de 
inviati din morti, si prin aceia sa bage tot ce vrea in capul celor amagiti [...] si dracul cel spurcat ar urzi mii de 
viclenii si multa amagire ar aduce in viata noastra.” Sf. Teofilact al Bulgariei, Talcuire la Evanghelia de la Luca, 
XVI: „Ca morti a invia si diavolul s-ar fi mestesugit dupa nalucire, si prin aceasta ar fi amagit pe cei fara de 
socoteala, semanand dogme pentru cei vrednici de iad, dogme pe masura rautatii lor.” 


î Invăţătura Părinților se arată o dată mai mult a fi adevărată dacă ne gândim, pe de o parte, la tulburarea iscată 
de textele publicate de Dr. Moody și discipolii săi, cuprinzând mărturii cel mai adesea contradictorii referitoare 
la experienţele trăite la limita dintre viaţă și moarte, iar pe de altă parte, la tulburările mintale și manifestările de- 
monice care însoțesc spiritismul și celelalte practici oculte prin care, chipurile, morţii pot să se arate și să 
comunice cu cei vii. 


* Cf. Sf. Ioan Gură de Aur, Omilii la Lazăr, IV, 3: „Chiar dacă mort ar învia și dacă înger din cer s-ar pogori, 
Scripturile sunt mai vrednice de crezare decât oricine [...] Să nu cerem, dar, a auzi de la morţi ceea ce Scripturile 
ne învaţă cu mult mai limpede în fiecare zi [...] Dumnezeu învăţându-ne să socotim dumnezeieștile Scripturi mai 
vrednice de crezare decât orice, fiindcă ne-a arătat în ele lucruri cu mult mai mari decât învierea unor morţi”; Sf. 
Teofilact al Bulgariei, Tâlcuire la Evanghelia de la Luca, XVI: „Nimic nu ne folosește așa de mult precum 
cercarea Scripturilor cea cu de-adinsul [...]. Când Scripturile sănătos se cearcă, nu e loc de amăgire; că acestea 
sunt făclie și lumină [...]. Deci acestora se cuvine să credem, și să nu căutăm învieri ale morţilor!” 


* Dintre vechile tâlcuiri, a se vedea mai cu seamă cele ale Sf. loan Gură de Aur. Din Omiliile la pilda despre 
săracul Lazăr și bogatul nemilostiv, I-VII; iar dintre cele recente, remarcabila interpretare a Mitropolitului 
Hierotheos Vlachos, din Life after Death, Levadia, 1996, p. 19-33. 


proorocilor, căci au grăit insuflați de Același Duh - aflăm multe istorisiri, vedenii și 
descoperiri minunate legate de soarta și starea sufletelor după moarte. Tâlcuirile Sfinţilor 
Părinţi, la rândul lor, ne luminează și ne limpezesc deopotrivă cuvintele Scripturii și ale 
marilor bărbaţi duhovnicești. Avem încă și pe Maica noastră, Biserica, cu slujba de 
înmormântare și parastasele înţelept rânduite (mai cu seamă într-a treia, a noua și a patruzecea 
zi de la petrecerea din această lume), cu rugăciunile pentru răposaţi, toate faceri ale Părinților 
insuflaţi de Sfântul Duh. Din ele se vede limpede felul în care Biserica privește moartea fie 
când fiii ei se află pe patul morţii, fie când clipa morţii a sosit, și apoi în toată cealaltă vreme; 
vedem iarăși cum se grijește și se cinstește trupul ce se pune în groapă, și cum se cugetă soarta 
sufletului pornit pe calea veșniciei. 

Toate aceste învățături ale Tradiţiei se află presărate ici și colo și nu sunt întotdeauna 
cu totul limpezi. Insă o dată adunate laolaltă, puse cap la cap și bine orânduite, ele oferă 
imaginea limpede a învăţăturii creștine despre viaţa de după moarte”. 

Sa fie oare un lucru necuvenit a dezvălui în întreaga ei amploare și amănunţime 
această reprezentare? Oare puţinătatea cuvintelor Sfintei Scripturi în această privinţă este un 
îndemn la a nu iscodi taina, păstrând tăcerea? 

Tăcerea Scripturii însă își are rostul ei; în felul acesta ne învaţă că se cuvine să credem 
chiar și cele pe care nu le vedem cu ochii noștri, că e de trebuinţă să ne gătim de moarte și de 
lumea de dincolo, iar nu să cunoaștem ce și cum sunt ele, lucru greu câtă vreme noi suntem în 
trup și aici, pe pământ, iar vieţuirea aceea va fi cu totul alta“. Pe de altă parte, Părinţii care, 
insuflaţi și mânaţi de Duhul Cel Sfânt, au socotit a fi lucru bun să le vestească și să le 
tâlcuiasca oamenilor oarecare descoperiri minunate despre cealaltă lume, au rupt tăcerea tot 
cu rost ziditor, dând astfel semne celor care aveau folos din ele. Nu e lipsită de înţelepciune 
cercetarea semnelor timpului (Mt. 16, 3) și a nevoilor oamenilor, și potrivirea învățăturilor 
Bisericii la ele. Nu că ea s-ar schimba o dată cu vremurile, ci unul și același adevăr neștirbit se 
rostește altfel și altfel, mai luminos ori mai umbrit, dezvăluindu-i-se altă și altă latură. 

Dintotdeauna omul s-a întrebat ce-i dincolo de moarte, și filosofiile toate, și toate 
religiile s-au străduit în van să-i dea un răspuns. Tăcerea creștinismului în această privinţă este 
ea însăși, într-un chip cu totul nou, un răspuns și o mare învățătură. Creștinismul cere de la 
oameni o credinţă infinit mai profundă și mai spiritualizată, care nu are nevoie de minuni și 
semne. Celor însă care cer semne (Mt. 12, 39; Mc. 8, 12), adeseori li se dau, fie pentru a fi 
aduși la credinţă, fie pentru a se întări în ea. 

Marele succes pe care-l au astăzi cărţile în care se istorisesc experiențe-limită sau 
post-mortem, oferind concluzii ce se pretind adevărate învăţăminte (ca cele ale Dr. R. Moody 
și E. Kubler-Ross), nu este expresia unei curiozități nesănătoase, ci dezvăluie o reală și 
îndreptăţită neliniște a omului legată de ieșirea sa din viaţă și de ce se întâmplă cu el după 
moarte. 

E bine oare ca creștinismul să lase autorilor profani, sectelor ori religiilor necreștine 
dreptul de a da învățături legate de moarte și viața de dincolo, îngăduind astfel larga 
răspândire a unor credinţe cu totul fanteziste pe această temă? E bine oare să lăcătuiască, fără 
o pricină temeinică”, comoara de învățături pe această temă, dobândită de-a lungul timpului? 


Prima sinteză de anvergură a epocii moderne în această privință a realizat-o episcopul rus Ignatie 
Briancianinov, recent canonizat, în lucrarea sa, Slovo o smerti (Cuvânt despre moarte), în Opere complete, Sankt 
Petersburg, 1886, p. 69-183 (în lb. rusă). Bine cunoscuta scriere a Arhim. Serafim Rose (The Soul after Death, 
Platina, 1980) se folosește mult de ea, însă ca răspuns la tezele Dr. Moody (vezi mai jos). O excelentă sinteză a 
fost realizată recent de Mitropolitul Hierotheos Vlachos, E zoe meta ton thanato, Levadia. 1994 (în greacă); tr. 
engl. Life after Death. Levadia, 1996. (Toate aceste cărți sunt traduse în lb. rom. - n. fr.) 


* Vezi Sf. Isaac Sirul, Cuvinte despre sfintele nevoinţe. 30: "Scriptura nu ne-a tâlcuit ce sunt lucrurile veacului 
viitor [...] bunătăţile viitoare sunt de necuprins și nu au vreo asemănare oarecare cu cele de aici." 


d Părinţii spun întotdeauna că necunoașterea ceasului morţii e cu totul întemeiată, dar nu vorbesc tot așa despre 
neștiinţa în legătură cu viaţa de dincolo, ci doar că ea nu poate fi înțeleasă de om în starea lui de-acum (vezi Sf. 
Isaac Sirul, Joc. cit.). Sfantul loan Gură de Aur arată că, de altfel, o asemenea cunoaștere nu aduce nimic esenţial 

Credem că, în această privinţă, ca și în altele, nu e deloc binevenită tăcerea jenantă a 
teologilor creștini, intimidaţi în faţa materialismului și scientismului modern, care 
propovăduiesc, sperând să fie bine priviţi de agnostici, „demitologizarea” religiei noastre, în 
numele unei credinţe pe care o doresc cât mai pură, dar care cel mai adesea devine abstractă și 
ireală. In felul acesta îi îndepărtează pe oameni de Biserică, lăsându-i pradă sectelor ori 
religiilor care nu se sfiesc să-și clameze credinţa. Ne place ori nu, răspunsul pe care o religie îl 
dă interogaţiilor legate de moarte a fost mai întotdeauna unul dintre motivele pentru care 
oamenii aderă la ea. lar aceasta nu doar pentru că omul caută în religie sprijin și mângâiere în 
faţa morţii”, ci pentru că moartea este, fără nici o îndoială, marea sa problemă, iar de soluţia 
dată acestei probleme depinde însuși sensul existenţei sale. 

Marele răsunet pe care l-au avut în America autori creștini - ca Părintele Serafim 
Rose” - care au replicat la difuzarea de false învățături despre moarte și lumea de dincolo prin 
prezentarea învățăturilor Tradiţiei noastre, arată calea ce trebuie urmată de pastorala și 
cateheza creștină. 


In scrierea de faţă, înfăţișăm învăţătura pe această temă a Tradiţiei creștine ortodoxe 
care, în unele puncte, este mult diferită de cea catolică ori protestantă. Intre Tradiţia 
răsăriteană și cea apuseană există deosebiri încă din veacul al V-lea, dar ele s-au accentuat 
după veacul al XII-lea, când Apusul, potrivit expresiei istoricului J. Le Goff, „a inventat 
Purgatoriul”". Insă, la rădăcinile sale, Tradiţia latină este în perfect acord cu Tradiţia 
răsăriteană. De aceea, cu toate că vom cita mai mult din Părinţii răsăriteni, nu vor lipsi din 
această lucrare nici mărturiile ori învăţăturile Părinților și hagiografilor latini din vechime. 

Nădăjduim ca în felul acesta sa facem mai bine cunoscute chiar ortodocșilor 
învăţăturile propriei lor Tradiţii, risipite prin mulțimea de scrieri ale Părinților și, din pricina 
aceasta, adesea neștiute'!. Dorim totodată să le descoperim catolicilor și protestanților 
învățături ale Bisericii pe care le ignoră sau care au ieșit de multă vreme din sfera credinței 
lor, dar care aparţin bogatului tezaur al vechii Tradiţii creștine care, în principiu, aparţine - sau 
ar trebui să aparţină - tuturor. 

Mai înainte de a intra în subiectul nostru, credem că e necesar să mai facem o ultimă 
precizare: pentru a înfățișa lumea de dincolo, Părinţii se folosesc de un limbaj simbolic. 
Aceasta pentru că, așa cum am arătat mai sus, e vorba de o realitate existenţială imposibil de 
experiat în veacul de acum și deci cu neputinţă de redat ca atare. Astfel, potrivit principiilor 
simbolismului, cele ce nu se văd și duhovnicești se închipuie prin cele ce se văd în această 
lume. Mai cu seamă atunci când auzim de loc și durată, nu trebuie să ne luăm după literă, ci să 
le cugetăm duhovnicește, pentru că e vorba, iarăși, de stări ce nu cunosc nici timp, nici loc. 
Mai bine zis, de lucruri ce aparţin unui tărâm și unei curgeri a timpului de neajuns pentru firea 
pământească. 


celui ce crede si nu poate convinge pe cel lipsit de credinta (Omilii la pilda despre saracul Lazar si bogatul 
nemilostiv, IV, 3). 


* Această motivaţie a fost luată în râs de catre Nietzsche, constituind unul dintre principalele sale puncte de atac 
în critica religiei. Ea însă este cu totul îndreptăţită atâta vreme cât nu este exclusivă și lasă loc și altor motivații, 
mai profunde și de natură pozitivă. 


” The Soul after Death, Platina, 1980. 

" Vezi J. Le Goff, La Naissance du Purgatoire, Paris, 1981. 

"De pildă, atunci când D. R. Wheeler, autorul binecunoscutei scrieri Journey fo the Other side, a cerut 
reprezentanţilor diferitelor grupări religioase să-și expună poziţia lor cât priveşte starea sufletului după moarte, a 
primit din partea eparhiei greco-ortodoxe din Statele Unite uimitorul răspuns că Ortodoxia nu are o idee foarte 
precisă despre viaţa de dincolo. Așa se face că învățătura Bisericii Ortodoxe pe această temă, deși - după cum 
vom vedea - foarte bogată, lipsește din cartea sa. 


Să nu uităm lucrul acesta când vom vedea iadul și raiul, împărăţia cerească și gheena 
înfățișate ca locuri anume, iar viețuirea de acolo asemănată cu desfătările ori chinurile de aici, 
de pe pământ, sau, iarăși, când vremea vieţuirii de după moarte se va împărţi și se va număra 
în zile! 


ORIGINEA SI INTELESUL DUHOVNICESC AL MORTII 


1. Pricina dintâi a morții: păcatul strămoșesc 


Moartea nu e de la Dumnezeu, spun într-un glas toţi Sfinţii Părinţi”. In Sfânta 
Scriptură stă scris limpede: „Nu Dumnezeu a făcut moartea, nici că Se bucură de nimicirea 
celor vii. EI a făcut toate lucrurile pentru ca ele să vieze, făpturile lumii sunt mântuitoare, în 
ele nu-i otravă de pieire.” (Inţ. Sol. 1, 13-14). Realitatea morţii este de natură negativă: 
moartea există doar prin pierderea vieţii; ea face parte dintre relele care există numai întrucât 
lipsește sau a fost pierdut binele. Or, lumea creată de Dumnezeu a fost toată desăvârșit bună, 
iar viaţa i-a fost dăruită omului ca un mare bine. 

Era însă omul nemuritor? Mulţi Părinţi spun că da", considerând că moartea era 
deplin străină de firea lui; alţii însă se feresc să facă această afirmaţie" . Intemeindu-se pe 
cuvintele din Facere (2, 7), unde stă scris: „Domnul Dumnezeu l-a zidit pe om din ţărână 
luată din pământ”, și dorind să facă distincţie între creat și necreat, unii dintre Părinţi cred că 
la origine trupul omului, potrivit naturii sale, era o frământătură supusă schimbării, 
stricacioasă și muritoare. „Omul este după fire muritor, ca unul ce a fost făcut din cele ce nu 
sunt", spune Sfântul Atanasie cel Mare”, adăugând că firea celor dintâi oameni era 
„stricacioasă"!*. Așadar, unii Părinţi preferă să spună, în chip mai nuanţat, că omul a fost creat 
„spre nestricare"" sau că „firea omenească fusese zidită ca să nu moară”'* sau că ţinea de 
natura lui sa aibă „dorul continuu după veșnicia divină” ; ei vorbesc și de „făgăduinţa” 
nestricăciunii și a nemuririi”, care n-au fost de la început un câștig sigur și perpetuu al 
omului, așa cum s-ar fi întâmplat dacă ele ar fi fost însușiri proprii naturii sale. 


" Sf. Vasile cel Mare, Dumnezeu nu este autorul relelor, 7; St. Maxim Mărturisitorul, Răspunsuri către Talasie, 
42; Sf. Grigorie Palama, 750 de capete despre cunoştinţa naturală, despre cunoaşterea lui Dumnezeu, despre 
viaţa morală şi despre făptuire, 47, 51; Omilii, XXXI, PG, 151,3968. 


"A se vedea: Sf. Atanasie cel Mare, Cuvânt împotriva elinilor, 2 și 3; Sf. Vasile cel Mare, Dumnezeu nu este 
autorul relelor, 7, PG 31, 344C; Sf. Grigorie de Nyssa, Marele cuvânt catehetic, 5, 6, 8; VIII, 4-5; Despre 
facerea omului, IV, PG 44, 136D; XVII; 188B; Despre feciorie, XII, 2; Omilii la Sfintele Paşti sau la Invierea 
lui Hristos, L. 4; Sf. loan Damaschin, Dogmatica, II, 12; Sf. loan Gură de Aur, Omilii la statui, XI, 2. 


* De pildă, Sf. loan Gură de Aur spune, pe de o parte, că în Rai „nu era trupul omului așa stricăcios și pieritor” 
(Omilii la statui, XI. 2), dar, pe de altă parte, că acolo omul era „înveșmântat în trup muritor”, însă nu era supus 
nevoilor trupești" (Omilii la Facere, XVII, 7). 


Tratat despre întruparea Cuvântului, |, IV. 
'* Ibidem, V. 
" După cuvântul din Inţ. Sol. 2, 23, citat de Sf. Atanasie cel Mare, Tratat despre întruparea Cuvântului, V. 


* Sf. Grigorie de Nyssa, Marele cuvânt catehetic, 8; Omilii la Fericiri, LUI, 5. 

” Sf. Grigorie de Nyssa, Marele cuvânt catehetic, 5; Sf. Atanasie cel Mare, Cuvânt împotriva elinilor, 2; Sf. 
Grigorie Palama, 750 de capete despre cunoştinţa naturală, despre cunoaşterea lui Dumnezeu, despre viaţa 
morală şi despre făptuire, 47. 


* Cf. Sf. Atanasie cel Mare, Tratat despre întruparea Cuvântului, UL, 4; Sf. Maxim Mărturisitorul, Ambigua, 10, 
PG 91, 1156D. 


Toţi Sfinţii Părinţi sunt însă de acord că nestricăciunea și nemurirea celui dintâi om se 
datorau numai și numai harului dumnezeiesc. Pentru că, după cum spune Cartea Facerii, 
îndată ce l-a frământat din ţărână, Dumnezeu „a suflat asupra lui suflare de viaţă și s-a făcut 
omul întru suflet viu." (Fac. 2, 7). lar Părinţii socotesc această suflare deopotrivă sufletul 
omului și Duhul dumnezeiesc”. Pătrunse de energiile dumnezeiești, trupul și sufletul lui 
Adam au căpătat însușiri mai presus de fire. Sfântul Grigorie Palama spune că harul 
dumnezeiesc „împlinea, cu bogăţia binefacerilor sale, neajunsurile firii noastre."”. Harul 
făcea trupul nestricăcios și nemuritor”. Sfântul Atanasie cel Mare zice și el că omul trăia o 
„Viaţa [...] cu adevărat nemuritoare”, având „harul Celui Ce i l-a dat și puterea proprie a 
Cuvântului”; iar în altă parte arată că: „fiind după fire stricăcioși, (oamenii) ar fi scăpat de 
ceea ce sunt după fire” „datorită Cuvântului care era cu ei”, din pricina Căruia „stricăciunea 


cea după fire nu s-ar fi apropiat de ei”. 


Dar pentru că omul a fost creat liber, ţinea de voia lui să păstreze harul primit și astfel 
să stăruie în starea de nestricăciune și nemurire dăruită de el sau, dimpotrivă, respingându-l, 
sa cadă din această stare”. Așadar, atunci când Sfinţii Părinţi spun că omul a fost creat 
nestricăcios și nemuritor, aceasta nu înseamnă că era cu neputinţă ca el să cunoască 
stricăciunea și moartea, ci că ar fi putut, prin harul lui Dumnezeu și prin libera sa alegere, să 
n-aibă parte de ele. Pentru ca nestricăciunea și nemurirea să-i devină pururea proprii, trebuia 
ca omul să păzească harul dumnezeiesc, stăruind în unirea cu Dumnezeu și ascultând de 
porunca ce-i fusese dată tocmai în acest scop (cf. Fac. 2, 16-17%)”. Astfel, Sfântul Grigorie 
Palama scrie: „Dacă omul ar fi ascultat de porunca dată lui la început, stăruind în harul ce-i 
fusese dat, ar fi avut parte astfel de desăvârșita unire cu Dumnezeu și ar fi devenit veșnic ca 
Dumnezeu, îmbrăcându-se cu nemurirea." 

In felul acesta înţelegem de ce Părinţii spun adeseori că, la început, mai înainte de a 
păcătui, omul nu era nici muritor, nici nemuritor. Sfântul Teofil al Antiohiei scrie în acest 
sens: „Dar îmi vei spune: A fost făcut omul, prin fire, muritor? Nu! Atunci, nemuritor? Nici 
asta n-o spun! Dar poate mă vei întreba: Nu era nimic din acestea? Nici asta n-o spun. Prin 
fire, omul n-a fost făcut nici muritor, nici nemuritor. Dacă l-ar fi făcut dintru început nemuri- 
tor, l-ar fi făcut Dumnezeu; și iarăși, dacă l-ar fi făcut muritor, s-ar fi crezut că Dumnezeu 


” A se vedea Sf. Grigorie Palama, Omilii, LVII. 

” Omilii, XXXVI, PG 151, 452A. 

” Cf. Sf. Vasile cel Mare, Dumnezeu nu este autorul relelor. 7; Sf. Maxim Mărturisitorul, Tâlcuire la 
Rugăciunea domnească; Răspunsuri către Talasie, Prolog; Sf. Grigorie Palama, 150 de capete despre cunoştinţa 
naturală, despre cunoașterea lui Dumnezeu, despre viaţa morală şi despre făptuire, 46; Omilii, XXXVI, PG 
151, 452A; Omilii, LIV. 

“ Cuvânt împotriva elinilor, 2. 

Tratat despre întruparea Cuvântului, V. 

“Ibidem. 

” Cf. Sf. Atanasie cel Mare, Tratat despre întruparea Cuvântului, UI; Sf. Maxim Mărturisitorul, Răspunsuri 
către Talasie, 61; Sf. loan Damaschin, Dogmatica, II, 30. 


% Cf Inţ. Sol. 6,18: „păzirea Legii înseamnă să ai nestricăciune”. 

” In această privinţă, Sfinţii Părinţi subliniază atât responsabilitatea omului legată de liberul său arbitru (care 
presupune alipirea lui de bunăvoie de Dumnezeu), cât și bunătatea lui Dumnezeu, Care nu voiește moartea 
omului, ci nemurirea lui. A se vedea, Sf. Atanasie cel Mare, 7ratar despre întruparea Cuvântului, LL, IV; Sf. 
loan Gură de Aur, Omilii la Facere, XVII, 3; Sf. Grigorie Palama, 150 de capete despre cunoştinţa naturală, 
despre cunoaşterea lui Dumnezeu, despre viaţa morală si despre făptuire, 47; Omilii, XXXI, PG 151, 388D. 


“ Omilii, VII. Cf. Sf. loan Damaschin, Dogmatica, II, 11. 

este pricina morţii lui. Așadar, nu l-a făcut nici nemuritor, nici muritor, ci, după cum am spus 
mai înainte, capabil și de una, și de alta. Dacă omul înclina spre nemurire, păzind porunca lui 
Dumnezeu, avea să primească de la Dumnezeu ca plată nemurirea și avea să ajungă 
dumnezeu; și iarăși, dacă se îndrepta spre faptele morţii, neascultând de Dumnezeu, el însuși 
avea să fie pricina morţii sale, că Dumnezeu l-a făcut pe om liber, cu voință liberă."" La 
rândul său, Sfântul Atanasie cel Mare spune și el: „Știind că libertatea de alegere a oamenilor 
poate înclina în amândouă părţile, (Dumnezeu) a voit să le asigure de mai înainte harul dat lor 
prin lege. Căci, așezându-i în raiul Său, le-a dat lor lege. Aceasta pentru ca, dacă vor păstra 
(ce au primit) și vor rămâne buni, să aibă [...] făgăduinţa nestricăciunii [...]. lar dacă vor călca 
porunca și, întorcându-se, se vor face răi, să știe că vor avea să sufere în moarte stricăciunea 
cea după fire și nu vor mai vieţui în rai, ci, murind, vor rămâne în afara lui, în moarte și 
stricăciune."” Sfântul Grigorie Palama socotește chiar că porunca i-a fost dată omului tocmai 
ca să se poată feri de stricăciune și moarte, păstrându-și totodată libertatea de a alege”; el 
subliniază faptul că a fi muritor ori nemuritor, stricăcios ori nestricăcios, ţinea în fapt de 
alegerea omului", pentru ca Dumnezeu I-a creat liber să-și hotărască destinul” . 


Originea și cauza morţii trebuie așadar căutate, potrivit Sfinţilor Părinţi, numai și 
numai în voia omului, în greșita folosire a libertăţii sale, în păcatul săvârșit în rai“, învăţătura 
lor urmează cuvântului Sfântului Apostol Pavel, care spune: „...printr-un om a intrat păcatul 
în lume - şi, prin păcat, moartea." (Rom. 5, 12; cf. l Cor. 15, 21). Astfel, Sfântul Teofil al 
Antiohiei scrie: „(Așa s-a întâmplat) cu cel dintâi zidit: neascultarea i-a adus izgonirea din rai; 
[...] din pricina neascultării, omul [...] la sfârșit a fost doborât de moarte." Tot așa spune și 
Sfântul Maxim Mărturisitorul: „Moartea cea după fire a adus-o în Adam povârnirea voii 
libere." La întrebarea: „De unde toate neputinţele, bolile și celelalte rele din care ne vine 
moartea?”, Sfântul Grigorie Palama răspunde: „Din neascultarea noastră de povaţa 
dumnezeiască, din călcarea poruncii lui Dumnezeu, din cel dintâi păcat săvârşit în rai. Bolile, 
slăbiciunile, multele și împovărătoarele încercări de tot felul, păcatul le-a născut. Din pricina 
lui ne-am îmbrăcat în veșmântul de piele al acestui trup pieritor, ros de boli și suferinţe, și-am 
fost mutaţi în lumea aceasta nestatornică și trecătoare și osândiţi la o viaţă pândită de multe 
rele și nenorociri. lar boala în care păcatul a împins tot neamul omenesc e o cale necăjicioasă 
şi povârnită, la capătul căreia ne-așteaptă moartea."” 


" Trei cărți către Autolic, II, XXVII. Cf. II, 24: „Omul a fost făcut la mijloc: nici cu totul muritor, nici desăvârșit 
nemuritor; în el erau cu putință amândouă." 


” Tratat despre întruparea Cuvântului, III. Cf. Sf. loan Damaschin, Dogmatica, II, 30. 
" Omilii, XXXI, PG 151, 388D. Cf. Omilii, LIV; 150 de capete despre cunoştinţa naturală, despre cunoaşterea 
lui Dumnezeu, despre viaţa morală şi despre făptuire, 51. 


“ Omilii, XXXI, PG 151, 388D; XXIX, PG 151, 396C. Cf. Sf. loan Gură de Aur, Omilii la Facere, XVII, 7. 


* Omilii, XXXI, PG 151, 388D. 

** Cf. Rom. 5, 12. Epistola către Diognet, XII, 2; Sf. lustin Martirul și Filosoful, Dialogul cu iudeul Tryfon, 124; 
Sf. Irineu de Lyon, Contra ereziilor, IV, 38, 4; Sf. Atanasie cel Mare, 7ratar despre întruparea Cuvântului, LL, 
IV, V; Sf. Vasile cel Mare, Dumnezeu nu este autorul relelor, 7; Sf. Grigorie de Nyssa, Marele cuvânt catehetic, 
8; Despre facerea omului, XX; Despre feciorie, XII, 2; Dialogul despre suflet şi înviere; St. loan Gură de Aur, 
Omilii la Facere, XVII, 7; Omilii la Romani, X, 2; Sf. Maxim Mărturisitorul, Ambigua, PG 91, 7j, 1093A; 42, 
1156D; Răspunsuri către Talasie, 61; Sf. loan Damaschin, Dogmatica, II, 30; III, 1; Sf. Grigorie Palama, Cărre 
maica Xenia, 9-10; 150 de capete despre cunoștința naturala, despre cunoaşterea lui Dumnezeu, despre viaţa 
morală şi despre făptuire, 46, 50, 51; Omilii, XI. 


” Trei cărţi către Autolic, LL, 25. 

*% Răspunsuri către Talasie, 42. 

” Omilii, XXXI, PG 151, 388BC. Cf. Sf. loan Gură de Aur, Omilii la statui, XI, 2; Sf. Teofil al Antiohiei, Trei 
cărţi către Autolic, |, 25. 


Plecându-și urechea la șoapta celui rău și dorind să fie „ca niște dumnezei” (Fac. 3, 5), 
adică voind să fie dumnezei în afară de Dumnezeu, Adam și Eva s-au lipsit ei înșiși de harul 
dumnezeiesc, pierzând pe dată darurile sale, prin care erau, în chip minunat, mai presus de 
fire.“ „Călcarea poruncii - scrie Sfântul Atanasie cel Mare - i-a întors pe ei la starea cea după 
fire”", adică la ţărâna din care au fost plămădiţi” (Fac. 2, 7), aşa cum îi spune Dumnezeu lui 
Adam: „...fe vei întoarce în pământul din care eşti luat; căci pământ eşti şi în pământ te vei 
întoarce!" (Fac. 3, 19). 

Așadar, Părinţii răsăriteni, spre deosebire de mulţi Părinţi latini, nu socotesc relele pe 
care le-au avut de îndurat Adam și Eva în urma păcatului drept o pedeapsă a lui Dumnezeu. 
Ele sunt mai curând urmări, așa-zicând, firești ale lipsirii lor de bunăvoie de comuniunea cu 
Dumnezeu, prin care se făceau părtași ai însușirilor dumnezeiești. Despărţindu-se de Bine, au 
lăsat relele să pătrundă în firea omenească“; mai bine zis, depărtându-se şi lipsindu-se de 
Viaţă, și-au agonisit moartea. Sfântul Grigorie de Nyssa scrie în acest sens: „După ce a părăsit 
binele, omul s-a afundat în rele tot mai adânc. De acum, depărtarea de viaţă a adus moartea, 
retragerea luminii, întunericul, lipsa virtuţii, răutatea; pe scurt, întreg șirul de forme ale binelui 
a fost înlocuit de relele contrare lor." Tot el spune că: „In chip viclean, vrăjmașul a vârât 
răutatea în sufletul omului, reușind pe această cale să stingă și să slăbească puterea binefacerii 
dumnezeiești a harului, în locul lui sălășluindu-se îndată tocmai contrariul lui. lar contrariul 
vieţii e moartea."* Tot așa spune și Sfântul Vasile cel Mare: „Moartea este urmarea firească a 
păcatului; pe măsură ce te depărtezi de Dumnezeu, Cel Ce este însăși viaţa, te apropii de 
moarte, căci moartea este lipsa vieţii. Indepărtându-se de Dumnezeu, Adam a căzut pradă 
morţii." La rândul său, Sfântul Maxim Mărturisitorul scrie: „Nevrând primul om să se 
hrănească (cu Cel Ce este Pâinea Care dă viaţă), pe drept cuvânt a căzut din viaţa dum- 
nezeiască și a dobândit o alta, născătoare de moarte." 


Moartea s-a abătut mai întâi asupra sufletului omului care, despărțit de Dumnezeu și 
lipsit de viaţa dumnezeiască, ajunge pătimitor, stricăcios și pieritor."“ Apoi, de la suflet trece 
la trup. După tâlcuirea Sfântului Atanasie cel Mare”, despre această îndoita moarte, 
sufletească și trupească, vorbește Dumnezeu atunci când le spune primilor oameni: „...n ziua 
în care vei mânca din el (din pomul cunoștinței binelui și răului), cu moarte vei muri!" (Fac. 
2, 17). Sfântul Grigorie Palama spune și mai limpede: „Moartea ivită în suflet din pricina 
neascultării, n-a stricat numai sufletul[...], ci a adus și asupra trupului necaz și pătimire, l-a 
făcut stricacios și rob al morţii. Căci murind omul lăuntric prin călcarea poruncii, atunci aude 
Adam cel pământesc cuvântul: „Pământ ești și în pământ te vei întoarce!" (Fac. 3, 19)" 


“ Cf. Sf. Grigorie de Nyssa, Marele cuvânt catehetic, 5; Sf. loan Damaschin, Dogmatica, II, 30; Sf. loan Gură 
de Aur, Omilii la Facere, XVI, 4; Sf. Grigorie Palama, 150 de capete despre cunoştinţa naturală, despre 
cunoașterea lui Dumnezeu, despre viaţa morală si despre făptuire, 46, 48, 66; Omilii, 16. 


“ Tratat despre întruparea Cuvântului, IV. 

” Cf. ibidem. 

* Amintim că, potrivit celor mai mulţi dintre Părinţii rasariteni, în primul rând răul ia ființă numai prin voia 
diavolului sau a omului, iar în al doilea rând el nici nu are o subzistență de sine, nefiind nimic altceva decât lipsa 
binelui. A se vedea mai cu seamă: Sf. Vasile cel Mare, Dumnezeu nu este autorul relelor, 2; Sf. Grigorie de 
Nyssa, Marele cuvânt catehetic, 5, 6. 7; Dionisie Areopagitul, Despre numele divine, V, 19-35; Sf. Maxim 
Mărturisitorul, Răspunsuri către Talasie, Prolog. 


*“ Marele cuvânt catehetic, 8. 

“ Ibidem, 6. 

“ Ibidem, 6. 

* Ambigua, 42. 

“% C£. Sf. Ioan Gură de Aur, Omilii la statui, XI, 2. Sf. Grigorie Palama, Cărre maica Xenia, 9; Omilii, LL. 


” Tratat despre întruparea Cuvântului, |LL. 


“ Către maica Xenia, 10. Cf. 150 de capete despre cunoştinţa naturală, despre cunoașterea lui Dumnezeu, 
despre viaţa morală şi despre făptuire, 51. 


10 


Urmând învăţătura Sfintelor Scripturi, Părinţii spun că relele abătute asupra firii 
omenești în urma păcatului -moartea în primul rând - s-au întins la toţi urmașii lui Adam”, 
pentru că el era cu adevărat arhetip, începătură și rădăcină a tot neamul omenesc pe care îl 
cuprindea întreg în sine.” Mulţi Părinţi spun că transmiterea acestor rele se face prin nașterile 
cele după trup”, fiind așadar inevitabilă.” De aceea, toţi oamenii se nasc pătimitori, 
stricăcioși și muritori, și nimeni nu poate scăpa de această soartă, pe care Sfantul Maxim 
Mărturisitorul o numește când „lege a păcatului"”, pentru că a fost instituită de păcat, când 
„lege a firii“, pentru că îi este proprie firii omenești căzute. Se cuvine să amintim aici 
cuvântul Sfantului Apostol Pavel: „printr-un om a intrat păcatul în lume și, prin păcat, 


moartea" şi „moarltea a trecut în toţi oamenii prin aceea că toţi au păcătuit." (Rom. 5, 12) 


2. Cele două feţe ale morții 
a. Faţa cea bună 


Moartea sufletească este cu totul rea; ea nu are nimic bun. Moartea trupească însă are 
unele foloase pentru starea de cădere instituită de păcatul strămoșesc. Astfel, Sfântul loan 
Gură de Aur scrie: „Chiar dacă păcatul a adus moartea pe acest pământ, Dumnezeu o pune în 
slujba noastră, ca să ne fie de folos"; moartea e mai curând „o binefacere, decât o pedeapsă” 
și arată din partea lui Dumnezeu mai degrabă „purtare de grijă, decât mânie." 

Intr-adevăr, dacă omul mort sufletește n-ar fi murit și cu trupul, ar fi avut parte de 
necazuri mari și nenumărate. 

Mai întâi de toate, obișnuinţa cu starea sa păcătoasă l-ar fi făcut delăsător, în vreme ce, 
amenințat de moarte și neștiind când îi va suna ceasul, începe să cugete la mărginirea acestei 
vieţi și să se gătească pentru viaţa ce va să fie, cu vie simţire duhovnicească și neîntârziată 
căinţă. 

Apoi, nemurirea l-ar fi împins la trufie, iar înșelătoarea făgăduință a ispititorului: 
„Veţi fi ca Dumnezeu!', i-ar fi părut a fi deplin adevărată. Fiind însă silit să se întoarcă în 
pământul din care a fost luat, cunoaște micimea, slăbiciunea și nimicnicia de care are parte 
făptura lipsită de harul lui Dumnezeu, și se smerește.” 

Dacă n-ar fi moartea, după cum spune Sfantul loan Gură de Aur, „ar fi nespus de 
iubite trupurile și cea mai mare parte dintre oameni nu s-ar mai îngriji de nimic altceva decât 


"A se vedea, între alţii: Sf. loan Gură de Aur, Omilii la Romani, X, 2; Marcu Ascetul, Despre Botez, 18. 


* Vezi: Sf. Grigorie de Nyssa, Despre facerea omului, XVI. XXII; Marcu Ascetul, Despre unirea ipostatică, 18; 
Sf. Grigorie Palama, Omilii, 5. 


* Vezi: Sf. Grigorie de Nyssa, Despre Fericiri, VI; Sf. Teodoret al Cirului, Tâlcuire la Epistola către Romani, 
PG 80, 1245A; Sf. Maxim Marturisitorul, Raspunsuri catre Talasie, 21, 61; Sf. loan Damaschin, Dogmatica, IL, 
30; Sf. Grigorie Palama, Omilii, 5. 


A se vedea mai cu seamă Sf. Maxim Mărturisitorul, Răspunsuri către Talasie, 6. 
” Răspunsuri către Talasie, 49. 

“ Ambigua, 83b; Răspunsuri către Talasie, 21. 

” Tâlcuire la Psalmul 114, 2. Cf. Omilii la Matei, XXXI, 3. 

” Omilii la Facere, XVIIL. 3. 

” Sfântul loan Gură de Aur, Omilii la Matei, XXXIV, 4; Omilii la statui, XI, 2. 


Il 


de trupuri, facându-se încă și mai trupești și mai îngroșați."“ 


Mai mult încă: lipsa morţii ar fi înveșnicit căderea omului. Astfel, Sfântul Vasile cel 
Mare spune că Dumnezeu „n-a împiedicat destrămarea noastră, pentru ca să nu rămânem 
pururi neputincioși și slabi." 

Acestea sunt foloasele morţii cât privește trupul. Căci, după cum spune Sfântul loan 
Gură de Aur, nu trebuie să ne tânguim că trupul putrezește, ci „atunci ar trebui să plângem, 
când trupul ar rămâne pentru totdeauna în această nenorocită stare de acum"“”, însă „moartea 
nu nimicește numai trupul, ci și stricăciunea lui”; moartea înseamnă „nimicirea pe vecie a 
stricăciunii"“”; îngăduind moartea, Dumnezeu pregătește astfel, în chip proniator, restaurarea 
prin Hristos a stării din rai și chiar a unei stări mai înalte, în care omul va fi pururi nestricăcios 
Și nepieritor“, căci, după cuvântul Domnului, grăuntele trebuie să moară ca să aducă roadă 
(cf. In. 12, 24; 1 Cor. 15,35-44). 

Dar moartea trupului e folositoare și pentru suflet. Mulţi Sfinţi Părinţi spun că moartea 
a împiedicat „răul să fie nemuritor"*. O dată cu moartea, moare și păcatul. Sfântul loan Gură 
de Aur arată cum, prin înţelepciunea lui Dumnezeu, odrasla își ucide maica, căci: „moartea s- 
a născut din păcat, dar a mâncat păcatul". Sfântul Maxim Mărturisitorul, la rândul său, spune 
că pentru omul căzut moartea este o formă de eliberare providenţială și că, paradoxal, ea 
contribuie la menţinerea lui ca om, pentru că altfel „puterea sufletului s-ar fi mișcat veșnic în 
chip potrivnic firii, ceea ce ar fi însemnat nu doar cel mai mare rău și pierderea vădită a 
calităţii de om, ci încă și negarea limpede a bunătății dumnezeieşti."” Tot el spune că 
Dumnezeu a îngăduit moartea, „socotind că nu e bine ca omul, care și-a înrăit voia liberă, să 
aibă o fire nemuritoare."* 

Pe scurt, după cum spune Sfântul Maxim Mărturisitorul: „Sfârșitul vieţii acesteia de 
aici socotesc că nu e drept să se numească moarte, ci izbăvire de moarte și despărţire de stri- 
căciune și slobozire din robie și încetarea tulburării și oprirea războaielor și risipirea 
întunericului și odihna de osteneli și liniștirea fierberii și acoperirea rușinii și scăparea de 
patimi și nimicirea păcatului și, ca să spun pe scurt, hotarul tuturor relelor."* 

Chiar dacă moartea, ca lege a firii, s-a ivit în lume prin păcatul celui dintâi om, chiar 
dacă moartea fiecărui om în parte e și ea legată într-un fel sau altul de un rău oarecare -boală, 
ruină trupească, ucideri, războaie, furia naturii - și chiar dacă Dumnezeu, ţinând seama de 
libertatea omului, cu toate nenorocitele ei urmări, o lasă să secere în voie, totuși clipa morții 
El singur o hotărăște, prin pronia Sa. Părinţii spun că omul moare atunci când clipa îi este 
prielnică pentru mântuire, potrivit atotștiinței lui Dumnezeu. Sfântul Maxim arată că 
Dumnezeu îi dă omului să trăiască atâta cât îi trebuie ca să străbată calea până la EL.” Așa 
putem înţelege de ce unii mor dintr-un lucru de nimic, în timp ce alţii, suferind de boli grave 
și trecând prin mari primejdii, scapă totuși cu viaţă. In altă ordine de idei, Sfantul loan Gură 


“ Omilii la Matei, XXXIV, 4. 
“ Dumnezeu nu este autorul relelor, 7. Vezi și Metodiu de Olimp, Aglaofon sau Despre înviere, XL; XLIII. 


“ Omilii la Matei, XXXIV, 4. 
“ Despre învierea morţilor, 6. 
“ A se vedea Sf. Teofil al Antiohiei, Cărre Autolic, II, 26; Sf. loan Gură de Aur, Omilii la Matei, XXXIV, 4. 


“ Metodiu de Olimp, Aglaofon sau Despre înviere, XL, XLIII; Sf. Grigorie de Nazianz, Cuvântări, XXXVIII, 
12; XLV, 8. 


“ Omilii la statui, V, 4. 

“ Epistole, 10, PG 91, 449BC. Cf. Răspunsuri către Talasie, 6. 

“% Răspunsuri către Talasie, 42. 

“ Ambigua, 43. 

Cât priveşte conceptele de distanță (diastasis) şi interval (diastema) la Sf. Maxim, vezi Lars Thunberg, 
Microcosm and Mediator. The Theological Antrhopolosy of Maximus the Confessor, ed. a II-a. Chicago și La 
Salle, 1995, p. 57-60. 


2 


de Aur spune că nu trebuie să ne întristăm nici de moartea celui „rău și supus patimilor”, 
pentru că ea taie șirul păcatelor sale, nici a celui „bun și virtuos”, pentru că astfel este „luat 
mai înainte ca răul să-i strice sufletul și mutat în locul în care virtutea îi este pusă la adăpost și 
în care nu mai are a se teme de vreo schimbare a lui în rău." 

Sfinţii Părinţi spun cu toţii limpede că pentru drepţi „moartea este o binefacere"”, 
pentru că-i urcă la o viaţă cu mult mai bună” . Lucrul acesta este adevărat mai cu seamă după 
întruparea mântuitoare a lui Hristos, și Părinţii îl leagă numaidecât de ea.'* Vom reveni la 
acest subiect la momentul cuvenit, înfățișând aici doar felul în care moartea era privită mai 
înainte ca Hristos să-i schimbe rostul și noima, sau cum o vede cel care nu vrea să știe de 
Hristos. 


b. Faţacearea 


Cu toată această fină tâlcuire a rostului morţii, Părinţii și întreaga Tradiţie o socotesc un 
rău până ce n-a venit Hristos s-o preschimbe. Sfântul Apostol Pavel o numește „vrăjmaș" (| 
Cor. 15,26). 

Moartea este un îndoit rău: născută din păcat, ea naște, la rându-i, păcatul.” 

Intr-adevăr, după ce primul om a păcătuit, de îndată ce se ivește moartea, ea intră sub 
stăpânirea diavolului (cf. Evr. 2, 14). Pe de o parte, prin ea își arată ura față de neamul ome- 
nesc și răspândește relele în întreaga zidire; pe de alta, se folosește de ea - ca de toate celelalte 
patimi firești și nevinovate, îndeosebi plăcerea și durerea” - pentru a-l împinge pe om în 
păcat și în patimi nefirești și vrednice de pedeapsă. Cu acest înţeles vorbește Sfântul Apostol 
Pavel despre „cei pe care frica morţii îi ţinea în robie toată viaţa.” (Evr. 2, 15) si din pricina 
căreia toți au păcătuit (cf. Rom. 5, 12)". Mulţi Părinţi răsăriteni au preluat această idee." 
Astfel, Teodor de Mopsuestia scrie că, „ajungând muritori, am dobândit o și mai mare 
înclinare spre păcat”; împlinirea nevoilor trupului îl mâna spre patimi cu neputinţă de ocolit 
pe omul care voia să-și păstreze cu orice preţ viața aceasta vremelnică.”” Aflăm aceeași idee la 
ucenicul său, Teodoret al Cirului. Spunând că „făpturile muritoare sunt negreșit roabe ale pati- 
milor firești, îndurând frica, robia plăcerii, durerea, mânia și supărarea"”*, el arată cum omul 
căzut cade pradă patimilor celor rele, socotind că astfel va scăpa de moarte: „Toţi cei ieșiți din 
Adam au firea muritoare și multe nevoi; ca să-și ducă traiul au nevoie de hrană, apă, veșminte, 
case și tot felul de meșteșuguri. Adesea însă, lăcomindu-se, întrec măsura și cad în păcat. 
Așadar, Dumnezeiescul Apostol spune că, păcătuind Adam și ajungând muritor prin păcat, 


”' Omilii la parabola despre săracul Lazăr .... V, 2. 
"A se vedea: Sf. loan Gură de Aur, Omilii la Matei, XXXVIII, 4; Sf. Grigorie de Nyssa, Despre moarte. Un 
tratat al Sf. Ambrozie al Milanului se intitulează chiar De bono mortis (PL 14. 567-596). 


” Omilii la Matei, XXXIV, 4. 
” Vezi J]. Danielou, „La doctrine de la mort chez les Peres de l'Eglise”, în Le Mystere de la mort et sa 
celebration, Paris, 1956, p. 141-145. 


* Cuvântul rău însă nu are în ambele cazuri același înțeles; moartea e mai întâi un rău fizic (unul dintre celelalte 
care au urmat păcatului strămoșesc), apoi un rău moral și spiritual. 


“* Vezi studiul nostru: Dieu ne veut pas la souffiance des hommes, Paris. 1999. 

” Referitor la această interpretare a textului Sf. Apostol Pavel, vezi: S. Lyonnet, „Le sens de fe( en Rm 5, 12 et 
l'exegese des Peres grecs”, Biblica, 36, 1955, p. 436-456; ]. Meyendorff, Initiation a la theologie byzantine, 
Paris, 1975, p. 194-195; „| En fe (Rm 5, 12) chez Cyrille d'Alexandrie et Theodoret", Studia Patristica, 4, Texte 
und Untersuchungen, 19, 1961, p. 157-161. 


“* Vezi J]. Meyendorff, Initiation a la theologie byzantine, Paris, 1975, p. 194-196. 
” Tâtcuire la Romani, PG 66, 301B. 
“ Tâlcuire la Romani, PG 80, 1245 A. 

moartea și păcatul au intrat în neamul omenesc și s-au întins la toţi oamenii, moartea silindu-i 
pe toţi să păcătuiască (cf. Rom. 5, 12)"*. Căci omul își adună bani și avuţie ca să scape de să- 
răcie și boală, și așa se face iubitor de avere, lacom și zgârcit, își hrănește peste măsură trupul 
și-l dezmiardă în tot felul, ca să-l ţină în putere, ajungând lacom, desfrânat și iubitor de sine. 
Se face stăpân peste lucruri și oameni, crezând că numai așa e cu adevărat viu și puternic, și 
iată-l pornit spre mânie. lar străduindu-se în tot chipul să fie cunoscut de toți și amintirea lui 
să nu se stingă, devine mândru și iubitor de slavă deșartă.” 

Aceeași idee o aflăm și la alţi Sfinţi Părinţi. Astfel, Sfantul loan Gură de Aur spune că 
frica de moarte îi tiranizează” într-atât pe oameni, încât ar face orice ca să scape de ea." 
Sfântul loan Damaschin, la rândul său, zice că „moartea îl ţine pe om în robie prin mijlocirea 
păcatului.” Aceeași idee o aflăm la Sfântul Grigorie Palama." Sfântul Maxim Mărturisitorul 
însă o reliefează în mod deosebit. Astfel, spune el, „păcatul strămoșesc stăpânește asupra 
tuturor făpturilor prin frica de moarte.""” Rod al păcatului, moartea îl împinge pe om în păcat. 
Mai limpede spus, Satana și demonii săi pun stăpânire pe latura pătimitoare a omului, ivită în 
urma păcatului strămoșesc, și se folosesc de afectele lui firești și nepăcătoase pentru a semăna 
patimile.“ Or, între afectele firești şi nepăcatoase stă și sila de moarte, pe care diavolul se 
silește s-o schimbe în groază de moarte ic Infricoșat de moarte, omul se aruncă în vâltoarea 
păcatelor, amăgindu-se cu gândul că flacăra plăcerilor îl va feri de frigul morţii. Așa ajunge 
moartea - alături de plăcere și durere” - sa stăpânească şi să tiranizeze nu doar trupul, ci și 
sufletul omului, facându-l să voiască și să aleagă răul.” 


Sila firească de moarte devine frică de moarte, și de aici spaima, neliniștea, 
melancolia, scârba de această viață care cu moarte se sfârşeşte, deznădejdea și cel mai mare 
rău, ura de Dumnezeu și răzvrătirea împotriva Lui. Din silă faţa de moarte, omul refuză s-o 
accepte, alipindu-se tot mai pătimaș de viaţă - dar nu de viaţa cea adevărată, ci de viața acestei 
lumi. Și cu cât se alipește mai mult de înșelătoarele bunuri pământești, cu atât mai mult se 
revoltă împotriva morţii, care-l lipsește de ele. i 


* Tâlcuire la Romani, PG 82, 100. 
“ Despre aceste patimi, a se vedea studiul nostru: Therapeutique des maladies spirituelles, ed. a IV-a, Paris, 
2000. 


“ Omilii la Evrei, IV, 4; Omilii la sfintele muceniţe Vernica, Prosdoca și Domnina, mama lor, |. Sf. loan Gură 
de Aur arată de multe ori că frica de moarte îi stăpânește nu numai pe cei păcătoși, ci și pe drepţi (Omilii la 
sfintele muceniţe Vernica, Prosdoca și Domnina, mama lor, 1). Drept pilde îi dă pe Avraam (Scrisori către 
Olimpiada, LII, 3; Omilii la sfintele muceniţe Vernica, Prosdoca şi Domnina, mama lor, 1-2; Omilii la Facere, 
XXXII, 5), pe lacov (Omilii la sfintele muceniţe Vernica, Prosdoca şi Domnina, mama lor, 2), pe Moise (La 
Eleazar şi cei șapte tineri, 2), şi pe Ilie (ibidem). 


* Omilii la Evrei, IV, 4. 
ăi Dogmatica, III, |. 
“ A se vedea, ]. Meyendoriff, Jnrroduction a letude de Gregoire Palamas, Paris, 1959, p. 183-184. 


“” Răspunsuri către Talasie, 6l. 

% A se vedea Răspunsuri către Talasie, 2L. 

” La origine, spaima de moarte este firească și lipsita de orice vină, fiind expresia normală a instinctului de 
supravieţuire, a tendinței oricărei făpturi vii de a se menţine în viaţă, și în același timp a unui simţământ adânc 
înrădăcinat că moartea e străină de adevărata natură a omului, o venetică furișată în ea ca s-o piardă. 


” Vezi studiul nostru: Dieu ne veut pas la souffrance des hommes, Paris, 1999, p. 39-47. 
” Vezi Răspunsuri către Talasie, 21,61. 


” Sf. Grigorie de Nyssa, Despre cei morţi, PG 46, 517A. 

3. Biruinţa lui Hristos asupra morții 


Prin lucrarea Sa mântuitoare, Hristos l-a izbăvit pe om de moarte și i-a dăruit viaţa 
veșnica. Căci, spun Părinţii, pentru aceasta S-a și întrupat. „Cu mult temei ar putea spune cel 
care cunoaște mai adânc învățătura creștină, că nu nașterea (lui Hristos) e pricina morţii Sale, 
ci că, dimpotrivă, din cauza morţii a primit Dumnezeu să Se nască. Nu de aceea s-a supus 
nașterii trupești Cel veșnic viu, pentru ca ar fi dorit viaţă, ci pentru că voia să ne cheme pe noi 
iarăşi de la moarte la viaţă.” 

Pentru noi, Hristos primește de bunăvoie moartea -căci nu-i era supus prin fire, ca Cel 
născut în chip feciorelnic, iar nu din sămânță bărbătească, prin care păcatul strămoșesc trece 
la fiecare om”*; și, rămânând neatins de stricăciune - căci era Dumnezeu Cuvântul” și în EI 
firea omenească era strâns unită cu firea dumnezeiască care lucra în ea” -, Hristos înviaza. Și 
înviind, ne izbăvește de veșnicia morţii și a stricăciunii și ne dăruiește puterea de a învia și noi 
la sfârșitul veacurilor, când trupurile noastre, înnoite și de-a pururi nestricăcioase, vor fi 
înălțate la viaţa cea fericită, lipsită de suferinţă și nemăcinată de timp.” 

Având aceeași fire ca a tuturor oamenilor - lipsită însă de păcat -, în trupul Său înviat 
şi Slăvit izbăvește de stricăciune și înviaza tot trupul omenesc.” 

Moartea lui Hristos este „omorârea morţii”, iar învierea Sa, biruinţa și înstăpânirea 
pentru totdeauna a vieţii celei veșnice și nestricăcioase. In slujbele de la Inviere și din 
săptămânile ce urmează, Biserica Ortodoxă nu ostenește să cânte fără încetare: „Hristos a 
înviat din morţi, cu moartea pe moarte călcând și celor din morminte viaţă dăruindu-le!” 

Biruinţa lui Hristos asupra morţii este o realitate fizică, nu doar spirituală. Hristos, în 
mod real și obiectiv, a nimicit moartea și a înviat cu propria Sa omenitate spre folosul întregii 
umanităţi;, nu este vorba aici doar de o viziune subiectivă a credinţei noastre, așa cum au 
afirmat în ultimele decenii unii teologi așa-ziși creștini, care pretindeau că astfel 
„demitologizează” creștinismul. Cuvintele Apostolului Pavel sunt foarte limpezi: „Dacă 
Hristos n-a înviat, zadarnică este credinţa noastră! (| Cor. 15, 17). Creștinii ortodocși, de la 
Inviere până la Inălţare, se salută rostind: „Hristos a înviat!”, la care se răspunde cu încredin- 
ţarea: „Adevarat a înviat!” 

Biruinţa lui Hristos este însă, desigur, și o izbândă duhovnicească. Prin moartea Sa, 
Hristos a omorât păcatul și a șters păcatele tuturor oamenilor. 

Hristos surpă puterea diavolului!” „de a-i stăpâni pe oameni prin frica morţii, mai 
înainte chiar de a muri, în timpul sfintelor Sale patimi, pe cruce, când moartea-l sta în faţă și 


” Marele cuvânt catehetic, 32. 
* Vezi Sf. Maxim Mărturisitorul, Răspunsuri către Talasie, 61; Sf. loan Damaschin, Dogmatica, III, |. 


” Cf. Sf. Atanasie cel Mare, 7ratar despre întruparea Cuvântului, 20; Sf. Chiril al Alexandriei, Talcuire la Luca, 
V, 19. 


* Cf. Sf. Grigorie de Nyssa, Omilii la Sfintele Paşti, |, 5. 
” Vezi Sf. loan Gură de Aur, Omilii la Romani, X, 2; Omilii la loan, XXV, 2; Omilie la Inălarea Domnului, 2. 


”* Vezi Sf. Atanasie cel Mare, Tratat despre întruparea Cuvântului, XX. 
” Vezi, de pildă, Metodiu de Olimp, Aglaofon sau Despre înviere, III. 23; Sf. loan Gură de Aur, Omilii la 
Coloseni, VI, 3; Omilie la toţi sfinţii din toată lumea care au suferit mucenicie, |. 


'% Vezi Sf. Maxim Mărturisitorul, Tâlcuire la Tatăl nostru. 

diavolul se silea să aducă asupra Lui ispita prin durere'", adică să-l insufle teama de moarte, 
să-L ducă la deznădejde, să-L facă să respingă voia lui Dumnezeu, adică să Se lepede de EI și 
să Se răzvrătească împotriva Lui. Nici una din săgețile diavolului nu-L atinge însă pe Hristos, 
Care-Si pleacă voința Sa omenească înaintea voinţei dumnezeiești, iar biruința Sa se face 
câștig al celor care se unesc cu EI și se împărtășesc de harul Său.” 

Suferințele lui Hristos din Ghetsimani, când S-a tulburat și S-a mâhnit și S-a întristat 
cu duhul, sunt punctul culminant al înfruntării morţii, cu care ne-a mântuit pe noi. In 
rugăciunea Sa cu sudori de sânge ni se dezvăluie calea de urmat la vreme de încercare. Ispita 
de a cădea pradă fricii, pe care o mărturisește rostind: „Părintele Meu, de este cu putinţă, 
treacă de la Mine paharul acesta!', o respinge prin supunerea voii Sale omenești voii 
dumnezeiești a Tatălui: „Insă nu precum voiesc Eu, ci precum voieşti Tu!" (Mt. 26, 39). 
Biruind pentru noi, Hristos ne dăruiește puterea de a birui și noi, de ne vom uni cu EI. Căci 
după cum voia Sa omenească era sprijinită şi întărită de firea Lui dumnezeiască, cu care firea 
Sa omenească era unită în E1l'%*, tot așa slăbiciunea noastră omenească capătă sprijin și tărie 
din unirea noastră cu Hristos, prin împărtășirea de harul Duhului Sfant dăruit de EI. 

Biruinţa lui Hristos asupra morţii este, așadar, biruire a morţii și stricăciunii ca 
fenomene fizice; totodată, ea este și biruire a păcatului și patimilor pe care le naște și le 
sporește spectrul morţii. Puterea ei nu se va face vădită doar la sfârșitul veacurilor, la învierea 
de obşte; iar în veacul de acum nu e doar temei al nădejdii și credinţei noastre (cf. | Cor. 15, 
17), ci iradiază cu adevărat în viaţa noastră, scoțându-ne din robia celui rău, a păcatului și a 
morţii. Prin harul Botezului, creștinul moare și învie duhovniceşte cu Hristos, adică moare 
omul cel vechi, al păcatului, și se naște omul cel nou, de sub har (cf. 2 Cor. 5, 17). 

Sfintele Scripturi ne înfățișează biruirea morţii de către Hristos drept biruinţă asupra 
păcatului nu doar pentru că moartea este rodul și pecetea păcatului, ci și pentru că ea este un 
necurmat izvor de păcătuire, țepuşă cu care diavolul îl mână pe om la păcat, laţ cu care-l ţine 
în robia păcatului. Sfântul Pavel spune că Hristos S-a făcut părtaș firii omenești „ca să surpe 
prin moartea Sa pe cel care are stăpânirea morţii, adică pe diavolul, și să izbăvească pe acei pe 
care frica morţii îi ţinea în robie toată viaţa.” (Evr. 2, 14-15)” 

Așadar, Hristos l-a biruit în felul acesta și pe diavol care, prin viclenia lui, a făcut să 
intre moartea în firea omenească și se folosește de ea ca să-l înspăimânte pe om și să-l 
împingă la păcat.'* 

Moartea, spun Părinţii, a fost îngăduită de Dumnezeu doar pentru ca răul și starea de 
păcătoșenie a omului să nu se înveșnicească. Dar prin Hristos, iarăși zic, se nimicește 
moartea, pentru ca starea de muritor a omului să nu fie fără sfârșit și nici moartea lui veșnică. 
Că nu era după gândul lui Dumnezeu ca cel zidit spre viaţă să piară și nu se cuvenea ca 
„răutatea sarpelui să fie mai puternică decât voia Lui”! . 

Prin lucrarea mântuitoare a lui Hristos, osânda morții veșnice a fost strămutată. „Acum 
- scrie Sfântul Atanasie cel Mare - nu mai murim ca niște osândiţi, ci aşteptăm ca niște ridicaţi 
din moarte învierea de obște a tuturor, pe care o va arăta la timpul cuvenit Dumnezeu, Cel 
Care a lucrat-o și ne-a dat-o în dar"'*. Va mai fi încă moarte până la învierea de obște, la 
sfârșitul veacurilor, dar ea nu mai domnește peste cei uniţi cu Hristos prin Sfintele Taine și 
prin împlinirea dumnezeieştilor Sale porunci. Trupurile încă mor, dar moartea nu mai e 


1! Vezi Sf. Maxim Mărturisitorul, Răspunsuri către Talasie, 21. 


Vezi Sf. Maxim Mărturisitorul, Răspunsuri către Talasie, 21. 

Vezi Sf. Grigorie de Nazianz, Cuvântări, XXX; Sf. Maxim Mărturisitorul. Opuscule teologice și polemice, 
VI, PG 91, 65A-68D; VII. PG 91, SOC; XVI, PG 91, 196D; III, PG 91, 48C; XV, PG 91, 160C, 164C, 165AB, 
169C. 

'% Ibidem. 

1% Vezi Sf. Atanasie cel Mare. Tratat despre întruparea Cuvântului, XX. 
1% Vezi Sf. loan Gură de Aur, Omilii la Evrei, IV, 4. 

'% Sf. Irineu de Lugdunum, Adversus haereses, III, 23, 1. 


'% Tratat despre întruparea Cuvântului. X. 

nimicire, ci somn și odihnă.'” Iar cât privește sufletele, ea nu mai are asupra lor nici o putere, 
nu le mai stăpânește și nu le mai stârnește teamă, aruncându-le în păcat. De aceea, cu adevărat 
creștinul este încă de aici și încă de acum izbăvit de moarte. Sfântul Atanasie cel Mare spune: 
„Despre faptul că moartea a fost nimicită și crucea a adus biruinţă asupra ei și că ea nu mai 
are nici o putere, ci e ea însăși moartă cu adevărat, ne dă o dovadă și un temei vădit de 
credinţă și aceea că toţi ucenicii Lui au dispreţuit-o și toți pornesc spre ea și nu se mai tem de 
ea, ci o calcă în picioare, ca moartă [...] înainte ca oamenii să creadă în Hristos, văd moartea 
ca înfricoșătoare și se tem de ea. Dar după ce se mută la credinţa în EI și la învăţătura Lui, 
dispreţuiesc atât de mult moartea [...], râd de ea, batjocorind-o cu cuvintele scrise mai înainte 
împotriva ei de Apostol: „Unde îţi este, moarte, boldul tău? Unde îţi este, moarte, biruinţa?" 
(| Cor. 15, 55)'". In același sens, Sfântul loan Gură de Aur spune și el: „Moartea nu mai este 
un lucru de temut. A ajuns să fie călcată în picioare, ca ceva vrednic de dispreţ, un lucru cu 
totul rău și josnic, un nimic. [...] Odinioară, oamenii își duceau viaţa în frică de moarte, erau 
robi ai ei. Astăzi, dimpotrivă, au ieșit de sub tirania ei și râd de acest strigoi care-i îngrozea pe 
strămoșii lor"""'; „înviind Hristos, cea care ne înspăimânta mai înainte cu chipul ei 
înfricoșător, acum e dispreţuită, Invierea Lui face neputincioasă viclenia diavolului; prin ea 
nesocotim moartea, ne ridicăm deasupra acestei vieţi, și noi, cei îmbrăcaţi în trup, avem parte 
de slava puterilor celor netrupești."'” 


Hristos schimbă rostul morţii. Astfel, Sfântul loan Gură de Aur spune că, în chip 
minunat: „însăși moartea ne-a făcut nemuritori”!"; „cel mai mare dintre rele, nenorocirea care 
ne păștea, moartea adusă de diavol peste lume, Dumnezeu a întors-o spre slava și lauda 
noastră”!!* „Ştiţi doar câtă frică stârnea moartea mai înainte! Văzând așadar cât e de 
dispreţuită astăzi, daţi slavă lui Dumnezeu, Cel Care a adus o asemenea minunată schimbare. 
Cunoscând puterea ei de odinioară și văzând-o acum cât de slabă este, să-l mulțumim lui 
Hristos, Care a nimicit-o. Altădată, ea era cea nespus de puternică, iar noi cu totul slabi. Acum 
însă nimic nu întrece tăria noastră. Vedeţi ce minunată schimbare s-a lucrat? Vedeţi cum 
Dumnezeu a făcut slabe pe cele tari și tari pe cele slabe, arătându-Și marea Lui putere și 
printr-o lucrare și prin cealaltă?” 

Moartea nu mai are puterea de a-l stăpâni pe om, nu mai e stingere deplină, ci se face 
început al vieții celei ne-stricăcioase. După cum spune Sfântul Maxim Mărturisitorul, Hristos 
a făcut din moarte „începutul prefacerii spre nestricăciune""". In această lume căzută, 
moartea are rostul bun de a ne trece la viața nepieritoare'", și doar pășind peste pragul ei 
ajungem în lumea de dincolo, unde vom avea parte, trup şi suflet, de un alt fel de vieţuire, 
scoasă din îngustimile de aici''*. Prin lucrarea mântuitoare a lui Hristos, prin porţile morții nu 
coborâm în cele mai de jos ale pământului, unde părea că sufletele sunt osândite să zacă pe 
vecie, ci, dacă suntem vrednici, ne înălțăm la viaţa cerească și intrăm în împărăție", unde va 


'% Vezi Sf. loan Gură de Aur. Cuvânt la cimitir și la Crucea Domnului, 1; La Sfintele Paşti, 2; Omilii la Facere, 


XXIX, 7. 


''% Tratat despre întruparea Cuvântului, XXVII. Cf. XXVIII-XXX. 

"1 Omilii la Evrei, IV, 4. 

"12 Omilie la Sfintele Paşti, 2. 

'' Omilie despre ce înseamnă cuvântul „cimitir” si despre Crucea Domnului, 2. 
Omilie la toţi sfinţii din toata lumea care au suferit mucenicie, |. 

Omilii la sfintele mucenice Vemica, Prosdoca si Domnina, mama lor, |. 
Răspunsuri către Talasie, 42. 

117 Cf. Sf. loan Gură de Aur, Omilii la Matei, XXXI, 3. 

'15 Vezi Sf. Teofil al Antiohiei, 7rei cărţi către Autolic, |I, 26; Metodiu de Olimp, Ag/aofon sau Despre înviere, 
XL. XLIII; Sf. Grigorie de Nyssa, Despre moarte, PG 46, 516C; Sf. loan Gură de Aur, Despre învierea morţilor, 
7; Tâlcuiri la Epistola a doua către Corinteni, X, 3; St. Grigorie Palama, 750 de capete despre cunoştinţa 
naturală, despre cunoaşterea lui Dumnezeu, despre viaţa morală si despre făptuire, 54. 


"1 Vezi Sf. Ioan Gură de Aur, Omilii la Evrei, IV, 4. 

fi desăvârșita dăruire a bunătăţilor dumnezeiești. Moartea nu mai este un lucru fără rost, care 
ne aruncă în neființă, ci un fapt solemn și minunat, început al vieţii celei adevărate, plenare" 
și cu mult mai bune'*!; ea nu mai înseamnă decădere și desființare, ci, dimpotrivă, înălţare la 
un belșug de ființă. „Diavolul a adus moartea spre pierzarea noastră, ca să ne întoarcă în 
pământ şi să ne taie orice nădejde de mântuire, însă venind Hristos și luând-o asupra Sa, a 
preschimbat-o cu totul"!'”, spune Sfantul loan Gură de Aur. 

Prin harul lui Hristos, creștinul nu se mai teme de moarte, ci chiar o dorește - însă nu 
de dragul ei, ci pentru că prin ea trece la viața cea bună și adevărată, care-l apropie de 
Dumnezeu. Drept pildă, Părinţii ni-i dau pe mucenici, care mergeau la moarte cu bucurie” 
Fără s-o caute cu orice preţ - de altfel nici nu-i este îngăduit -, creștinul primește moartea fără 
împotrivire, întâmpinând-o cu credinţă și nădejde în Dumnezeu. 

S-ar putea spune că o asemenea atitudine nu este nouă, că o aflăm încă din platonism 
și stoicism. Semnificaţia ei însă este alta. Pe de o parte, după cum remarcă Jean Danielou, 
spre deosebire de adepţii platonismului, creștinul nu caută „eliberarea sufletului din temniţa 
trupului, ci eliberarea deopotrivă a sufletului și a trupului din robia cărnii”. lar de stoici se 
deosebește prin faptul că biruinţa asupra morţii nu este, ca la aceștia, simpla dominare inte- 
lectuală și psihologică a reprezentărilor noastre despre moarte care produc frică. Pe de altă 
parte, pentru creștin moartea înseamnă a viețui cu Hristos la dreapta Tatălui, așa cum spune 
Sfântul Ignatie Teoforul: „Mai bine-mi este să mor în Hristos lisus, decât să împărătesc 
marginile pământului. Pe Acela Il caut, Care a murit pentru noi; pe Acela Il vreau, Care a 
înviat pentru noi. Naşterea mea mi-i aproape [...]. Nu-l daţi lumii pe cel care voiește să fie al 
lui Dumnezeu, nici nu-l amăgiţi cu materia! Lăsaţi-mă să primesc lumină curată! Ajungând 
acolo, voi fi om! [...] Vă scriu fiind viu și dorind să mor. Dorinţa mea a fost răstignită și nu 
este în mine foc care să iubească materia, ci apă vie, care susură în mine și-mi spune 
dinlăuntrul meu: Vino la Tatăl!"'*. Același lucru ni-l spune și Sfântul Grigorie de Nyssa, 
vorbind despre moartea surorii lui, Sfânta Macrina: „Pe măsură ce i se apropia sorocul, 
văzând parcă și mai limpede frumuseţea Mirelui, se grăbea să ajungă mai iute la Cel iubit". 

Rugăciunea rostită de Sfânta Macrina pe patul de moarte, înmănunchind parcă toate 
cele spuse mai sus, e o potrivită încheiere pentru capitolul de faţă: „Tu, Doamne, în dar ne-ai 
dezlegat pe noi de frica morţii. Tu ai pus începutul vieţii celei adevărate și sfârșitul vieţii de 
acum. Tu pentru o vreme odihnești trupurile noastre cu somnul morţii, și iarăși ne deștepți pe 
noi cu trâmbiţa cea de pe urmă (| Cor. 15, 52). Tu dai țărânii ca pe un zălog trupul de lut pe 
care, cu mâna Ta, l-ai plămădit și aduci la viaţă iarăși pe cel dat ţărânii, și în dar schimbi în 
nestricăciune trupul nostru cel putrezilor și groaznic la vedere. Tu ne-ai izbăvit pe noi din 
blestem și păcat, Insuţi făcându-Te pentru dragostea noastră blestem și păcat. Tu ai zdrobit 
capul balaurului (Ps. 73, 15) care, pentru neascultare, l-a înghiţit pe om. Tu ne-ai deschis 
nouă calea spre înviere și, zdrobind porţile iadului, ai surpat pe cel ce are stăpânirea morţii, 
adică pe diavolul!" 


1: Cf. Sf. Ignatie Teoforul, Cărre Romani, VI, 2. 

'*' Sf. loan Gură de Aur, Omilie la Psalmul 48, V. 

'*2 dem. Omilie la toţi sfinţii din toată lumea care au suferit mucenicie, |. 

123 A se vedea Sf. Atanasie cel Mare, Tratat despre întruparea Cuvântului, XXVIII-XXIX,; Sf. Vasile cel Mare, 
Omilie la mucenicul Varlaam, |. 


'*+ La doctrine de la mort chez les Peres de I'Eglise”, în Le Mystere de la mort et sa celebration, Paris. 1956. p. 
143-144. Amintim că, la Sf. Apostol Pavel, ca și la Sfinţii Părinţi, cuvântul care nu denumește trupul, ci ceea ce 
se împotrivește duhului. 


'25 Către Romani, VI-VIL. 
126 Viaţa Sfintei Macrina, 23. 
'* Ibidem, 24. 

II 


CEASUL MORTII 


I. ÎNCERCĂRILE DIN VREMEA MORIII 


1. Natura încercării 


Vedem adesea cum oamenii îi fericesc pe cei ce mor pe neașteptate, pentru că scapă de 
agonia morţii. Sfinţii Părinţi însă spun că e primejdios să mori fără să ai măcar o clipă timp să 
te gătești de moarte; a-ţi cunoaște ceasul morţii este un dar al lui Dumnezeu, pentru care 
trebuie să ne rugăm, cerându-l să ne dea timp de gătire ca să stăm cum se cuvine înaintea Lui. 
Un mare monah al veacului ce-abia a trecut, în rugăciunea sa de dimineaţă, li cerea lui Hris- 
tos: „Când va fi voia Ta să pui sfârșit vieţii mele, vestește-mi ceasul morţii, ca sufletu-mi să se 
gătească pentru întâlnirea cu Tine!"!'*. 

Dorinţa de a muri fără de veste este curată nebunie din punct de vedere duhovnicesc; 
ea oglindește însă bine frica în faţa morţii și presimţirea unei grele încercări. 

lar moartea este, cu adevărat, o mare încercare, fiindcă omul simte atunci durerea 
despărțirii și spaima de necunoscut. 

La apropierea morţii, omul simte că a venit vremea să părăsească acest tărâm, să se 
despartă de cei dragi, de toată agonisita sa, de această lume ce-i era familiară. 

Văzând de-atâtea ori oameni morţi, știe că trupul lui, ca al acelora, neînsuflețit și rece, 
va fi pus în groapă și va putrezi. Știe că nu va mai avea atunci nici o putere asupra lui. 

II încearcă apoi spaima de necunoscut: totul îi e nou și străin; n-a mai trăit nicicând așa 
ceva și nu știe ce se va întâmpla cu el. Inaintea lui se cască un hău întunecat, care stă să-l 
înghită. Tulburarea și neliniștea-i cuprind sufletul. Canonul de rugăciune către Maica 
Domnului mai înainte de ceasul morţii întăţişează frica de care e cuprins omul la apropierea 
morţii: „lată, m-a cuprins frică negrăită și cutremur nespus și se sfârșește întru mine duhul 
meu, văzând că ceasul meu se apropie și sufletul meu se va despărţi de întinatul meu trup"? 
Cunoaște prin credință că urmează o altă viaţă, însă cum va fi ea, nu știe. Ce fel de vieţuire 
poate fi aceea în care ești lipsit de trup? Și unde se va sălășlui sufletul său și care-i va fi 
soarta? La loc de fericire, ori la loc de osândă? Pe scurt, suferă „pentru că mai înainte n-a fost 
pus la o astfel de încercare, se teme de greutatea drumului și de schimbarea sălașului; se 
mâhneşte de pierderea celor care i-au bucurat vederea și a avuţiilor, suferă că e grea 
despărțirea de trupul cu care s-a obișnuit să trăiască și ieșirea din tovărășia cu Să 

Arhim. Sofronie, Sa vie est la mienne, 1981, p. 63. 
'* Cântarea întâi, glasul VI. Vezi și „Rânduiala înmormântării mirenilor”, în Aghiazmatar. „Cumplită este calea 
pe care mă duc și pe care niciodată n-am mai umblat; și locul acela îmi este necunoscut, unde nimeni nicidecum 
nu mă cunoaște!”; „Ce vom face când ne vom duce în ţara pe care nicidecum n-o cunoaștem?" 

'% Sfântul Macarie Egipteanul, Cuvânt despre ieşirea sufletului... şi cum se desparte de trup” A se vedea și 
Patericul, Colecţia alfabetică, Ilie, 1. 

Boala, neputinţa și slăbiciunea de care e îndeobște cuprins îi sporesc și mai mult 
spaima și suferința. 


Cât de falsă este afirmaţia lui Nietzsche, că omul a născocit religia din slăbiciune, ca 
să-l întărească și sa-l mângâie la vremea morţii! La urma urmei, e mult mai simplu să crezi 
că moartea nu este altceva decât neant, somn veșnic din care nu ne mai trezim, sfârșit a toate, 
dincolo de care nu mai e nimic, decât să știi că ei îi urmează o altă viaţă, fără de sfârșit, despre 
care nu cunoaștem dinainte cum va fi. 

In ceasul morţii, nici sfinţii n-au fost toţi senini. Cei mai mari sfinţi se socoteau cei din 
urmă păcătoși și se temeau de judecată, de iad și de veșnicele chinuri. Scut le era doar 
nădejdea tare în marea milă a lui Dumnezeu. Avva Isaia, în ceasul morţii, mărturisea: „M- 
apasă frica de clipa cea întunecată, când voi fi aruncat de la faţa lui Dumnezeu, și nu va fi 
nimeni să mă audă și parte de odihnă nu voi avea!"!"! lar Avva Ilie spunea: „Eu de trei mă 
tem: când sufletul meu va ieși din trup, când II voi întâlni pe Dumnezeu și când va fi dată 
sentinţa împotriva mea." 


2. Ajutorul cu care sunt datori semenii și Biserica 


In această vreme de neliniște și spaimă, omul are nevoie de întărirea și mângâierea 
celor din jur mai ales în zilele noastre, când atâţia oameni se sting singuri, departe de familie, 
sfârșindu-și viaţa cel mai adesea într-o cameră străină și rece de spital. Chiar dacă înţelegerea 
lor abia pâlpâie sau pare că s-a stins cu totul, simpla noastră prezenţă la căpătâiul lor, tăcută, 
iubitoare și veghetoare, le este de mare folos. 

Cu cât mai mult îi va ajuta rugăciunea noastră! 

Toţi fraţii de credinţă sunt chemaţi să înalțe rugăciuni pentru cel aflat pe patul de 
moarte, iar Biserica vine în ajutor cu rugăciunile și harul ei. In Biserica Ortodoxă există două 
slujbe pentru cei aflați pe patul morţii: S/ujba 1a ieșirea cu greu a sufletului şi Canonul de 
rugăciune către Maica Domnului mai înainte de ceasul morţii. 

Prima constă în rostirea mai întâi a psalmilor 69 și 142, care se citesc și la alte slujbe, 
dar care sunt deosebit de potriviţi în această împrejurare: „Doamne, spre ajutorul meu ia 
aminte! Doamne, să-mi ajuţi mie grăbeşie-Te! [...] lar eu sărac sunt şi sărman, Dumnezeule, 
ajută-mă! Ajutorul meu şi Izbăvitorul meu ești Tu, Doamne, nu zăbovi!'; „Doamne, auzi 
rugăciunea mea, ascultă cererea mea [...] Să nu intri la judecată cu robul Tău, că nimeni din 
cei vii nu-i drept înaintea Ta. Vrăjmașşul prigoneşte sufletul meu şi viaţa mea o calcă în 
picioare; făcutu-m-a să locuiesc în întuneric ca morţii cei din veacuri. Mâhnit e duhul în mine 
și inima mea încremenită înlăuntrul meu. Adusu-mi-am aminte de zilele cele de demult [...]. 
întins-am către Tine mâinile mele, sufletul meu ca un pământ însetoșat. Degrab” auzi-mă, 
Doamne, ca a slăbit duhul meu! Nu-ti întoarce faţa Ta de la mine, ca să nu mă asemăn celor 
ce se coboară în mormânt [...]. Arată-mi calea pe care voi merse, că la Tine am ridicat 
sufletul meu. Scapă-mă de vrăjmașii mei, că la Tine alerg, Doamne, învaţă-mă să fac voia Ta, 
că Tu eşti Dumnezeul meu! Duhul Tău cel bun să mă povăţuiască la pământul dreptaţii. 
Pentru numele Tău, Doamne, dăruieşte-mi viaţă, întru dreptatea Ta scoate din necaz sufletul 
meu. Fă bunătate de stârpeşte pe vrăjmaşii mei şi pierde pe cei ce necăjesc sufletul meu, că 
eu sunt robul Tău!" Canonul alcătuit de Sfântul Teodor Studitul înfățișează teama celui care 
va să stea în faţa înfricoșătorului scaun de judecată al lui Hristos și rugăciunea lui ca Domnul 
să Se milostivească de el în ceasul judecății, iertându-i mai înainte de sfârșit toate păcatele 


Isaia Pustnicul, Douăzeci și nouă de cuvinte, XXVI, 32. 
Patericul, llie, |. 

sale. Rugăciunea aceasta oferă un ultim prilej sufletului aflat pe pragul morţii de a-și exprima 
căinţa și de a se întoarce la Dumnezeu, de Care s-a înstrăinat: „Intoarce-te, suspină, ticăloase 
suflete, mai înainte până ce nu ia sfârşit praznicul vieţii; până ce nu-ţi încuie Domnul uşa 
cămării celei de nuntă?' In rugăciunea ce urmează, preotul cere de la Dumnezeu ca „dezlega- 
rea de trup a sufletului” să fie dezlegare „de păcatul sufletesc și trupesc”. Iar în altă rugăciune 
se cere de la Cel Ce este „odihna sufletelor și trupurilor noastre” să facă „fără durere 
dezlegarea din trup a sufletului”, „în pace", să-l odihnească pe cel adormit „acolo unde sunt 
sufletele drepţilor” și să-l dezlege „de această durere de nesuferit și de această neputinţă 
amară" ce-l chinuie. 

Prin Canonul de rugăciune către Maica Domnului mai înainte de ceasul morţii - rostit 
în numele celui ce stă să moară - se încredințează Maicii Domnului suferința și chinurile sale 
și, cu glas îndurerat, i se cere mila și ajutorul: „lată, m-a cuprins frică negrăită și cutremur 
nespus și se sfârșește întru mine duhul meu, văzând că ceasul meu se apropie și sufletul meu 
se va despărţi de întinatul meu trup [...]. Prea Sfântă Maică a lui Dumnezeu, miluiește-mă în 
ceasul morţii mele!”. „Pentru aceasta s-a mâhnit duhul meu, întru mine s-a tulburat inima 
mea, trupul meu s-a schimbat și mădularele mele au început a se desface [...]. Caută cu milă 
din preaînalt scaunul tău și, când vei vedea sfârșitul meu, grăbește, Stăpână, de vino întru 
ajutorul meu și nu mă lăsa pe mine, nici te depărta de mine, acum și în înspăimântătorul ceas 
al ieșirii mele, Marie preadulce, nădejdea mântuirii mele!” „Călătorind dintru această lume, 
când se vor ridica asupra mea viforul și volbura întunericului [...], Tu, nădejdea și scăparea 
mea, mângâierea și bucuria mea, Prea Sfântă Maică a lui Dumnezeu, călătorește cu robul 
tău!” 


2] 


II. FENOMENELE ȘI EXPERIENIELE 
CARE PRECED MOARTEA 


1. Retrospectiva întregii vieţi 


Unul dintre cele mai cunoscute fenomene care se petrec cu puţin înainte de moarte 
este vederea dintr-odată a întregii vieţii, cu toate momentele ei. 

Acest fenomen este menţionat de autori profani, care prezintă mărturii ale persoanelor 
revenite la viață din pragurile morţii”. Potrivit unor mărturii, amintirile se succed cu o viteză 
ameţitoare, în ordine cronologică; după altele, amintirile se înfățișează toate deodată și pot fi 
cuprinse dintr-o singură privire. Toţi martorii însă spun într-un glas că toate aceste amintiri 
sunt extrem de vii, reale și foarte limpezi; oricât de rapid s-ar succeda sau oricât de mare ar fi 
mulţimea lor, fiecare dintre ele este foarte clar percepută și identificată. Unii spun că au 
sesizat doar faptele importante din viaţa lor; alţii, că și le-au văzut pe toate, de la cea mai 
neînsemnată, până la cele care l-au marcat în mod deosebit. 

Despre același fenomen vorbesc și autori creştini”. Mitropolitul Hierotheos Vlachos 
amintește cuvântul unui mare monah din zilele noastre, care a spus că „în ceasul morţii fiecare 
om își va vedea chiar și cea mai mică faptă a sa, tot așa cum n-ai nevoie mai mult de-o clipită 
ca să zărești într-un pahar de apă o fărâmă de necurăţie"!”. 

Acum omul are de înfruntat o nouă încercare: pe de o parte suferă, privind cu regret la 
bucuriile trecute; pe de alta, se înspăimântă văzând într-o clipită întreaga mulțime a păcatelor 
sale. „Atunci când sufletul omului este pe cale să părăsească trupul, își amintește de păcatele 
pe care le-a făcut și ajunge într-o stare cu adevărat cumplită. Sfântul loan Gură de Aur spune 
că în ceasul din urmă vederea păcatelor îi sfâșie inima omului de durere". 

Din punct de vedere duhovnicesc, această ultimă încercare este însă binefăcătoare; e 
un ultim prilej de căinţă a sufletului, care-și judecă singur viaţa și așezarea față de Dumnezeu. 
Bilanţ al vieţii, fulgerătoare cercetare a conștiinței și recapitulare a întregii sale existenţe în 
care se luminează înţelesul ei până atunci tainic, retrospectiva aceasta este un soi de 
judecată'”. Omul mai are astfel o clipă ca să dea răspuns bun, căindu-se de relele săvârșite și 
mulțumind pentru tot ce i-a dat Dumnezeu, printr-o rugăciune mută, căci nu mai e timp nici 
de cuvinte, nici măcar de înfiriparea unui gând, ci doar de predare în mâna lui Dumnezeu.” 


'* R. Moody, La vie apres la vie, Paris. 1977. p. 84-01. 
'** A se vedea S. Bulgakov, L'Epouse de l'Agneau. La creation, lhomme, l'Eglise et la fin. Lausamie, 1948, p. 
276; Mitropolitul Hierotheos Vlachos, Life after Death, Levadia, 1995, p. 53. 67, 73. 


'*5 Life after Death. p. 53. 
'% Ibidem, p. 73. Cf. Sf. Ioan Gură de Aur, Omilii la Matei, XXIV. 
137 Vezi S. Bulgakov, L'Epouse de l'Agneau, p. 276. 


13 Vezi S. Bulgakov, L 'Echelle de Jacob, Lausanne, 1987, p. 135. 

2. Apariţii, vedenii și graiuri străine și mai presus de fire 


Uneori, în ceasul morţii se petrec lucruri stranii, mai presus de fire, pe care le 
experiază numai muribundul, care capătă de-acum o simţire nematerială și o cunoaștere ce nu 
mai tine de această lume . 


Indeobște, omul știe tot ce se petrece în jurul său chiar atunci când nu mai simte nimic 
i și-a pierdut cunoștinţa'”. „Bietul suflet, neputincios, vede cum cei din jur, rude și prieteni, 
plâng zadarnic și fără de folos. Le-aude bocetele și plânsetul, le zărește și lacrimile, dar nu 
poate scoate nici un cuvânt ca să vorbească", spune Sfântul Macarie Egipteanul'”. Chiar dacă 
nu se poate manifesta în nici un fel, muribundul este deplin sensibil la reacţiile celor din 
preajma sa, care-i fac fie bine, fie rău, fie îl mângâie și-l întăresc, fie, dimpotrivă, îl 
înspăimântă și-l descurajează. De aceea, cei care stau la căpătâiul unui muribund trebuie să se 
poarte cu o nesfârșită delicateţe. 


Se poate ca muribundul să vadă alți oameni care stau și ei să moară în alt loc, sau pe 
cunoscuţii de-ai săi morți mai înainte. „Se întâmplă adesea - spune Sfântul Grigorie cel Mare - 
ca sufletul, înainte chiar de a ieși din trup, sa-i recunoască pe cei cu care va fi trimis în același 
lăcaș, având să împartă cu ei aceeași vină sau aceeași răsplată." Tot de la el aflăm că un 
monah, cu numele de loan, mai înainte de a muri, a strigat: „Frate Ursus, vino!"”, spre mirarea 
celorlalți fraţi care nu cunoșteau pe nimeni cu acest nume. Mai pe urmă s-a aflat însă că era 
vorba de un alt călugăr ce murise în același ceas, în altă mănăstire'”. Asemenea clară vedere 
și putere de pătrundere nu cere însușiri duhovnicești deosebite; de ea au parte nu numai 
drepţii, ci și păcătoșii. Astfel, tot Sfântul Grigorie cel Mare istorisește că un tânăr, pe nume 
Eumorphius, în clipa morţii i-a poruncit slugii sale, zicând: „Du-te degrabă și spune-i 
adjutantului Stephanus să vină iute! lată, corabia a fost pregătită, pentru că trebuie să ne 
ducem în Sicilia. Ducându-se slujitorul la omul acela, care locuia aproape, a aflat că tocmai 
murise; şi, întorcându-se la stăpânul său, l-a găsit și pe el zăcând mort. E destul de limpede, 
tâlcuiește Sfântul Părinte, ca Sicilia despre care vorbea Eumorphius, fiind un ţinut vulcanic, 


închipuia iadul în care aveau să meargă amândoi'”. 


In multe scrieri ale Părinților, și mai cu seamă în Vieţile sfinţilor, se istorisește că 
uneori la căpătâiul muribundului vin prooroci ori sfinţi, Maica Domnului sau chiar Insuși 
Hristos. De lucrul acesta însă se învrednicesc foarte puţini oameni; pentru sfințenia vieţii lor, 
aceștia sunt întâmpinați pe pragul morţii de cei pe care i-au iubit din tot sufletul și la care s-au 
rugat și s-au închinat toată viaţa lor. Cei zăriţi cu ochii credinţei vin acum în chip văzut ca să-i 
mângâie, să-i întărească și să-i sprijine!“ în ceasul trecerii lor la cele veșnice. 

In Viaţa Sfintei Sinclitichia ni se spune, fără a se intra în detalii, că puţin înainte de 
moartea sa „a avut parte de vedenii minunate”. In Pateric însă, ni se istorisește mai amănunţit 
că Awva Sisoe a văzut în vedenie pe toți cei ce sălășluiesc în cer: „Se povestea despre Avva 
Sisoe, că atunci când era să se săvârșească, șezând părinţii lângă dânsul, a strălucit faţa lui ca 
soarele. Și le-a zis lor: lată, Avva Antonie'” a venit. Și după puţin, a zis: „lată, ceata 
prorocilor a venit!” Și iarăși faţa lui mai mult a strălucit. Și a zis din nou: „lată, ceata 
apostolilor a venit!” Și s-a îndoit strălucirea feţei lui. Și se părea că vorbeşte cu cineva; și s-au 
rugat bătrânii de el, zicând: „Cu cine vorbeşti, părinte?” lar el a zis: „lată, îngerii au venit să 


' Vezi Arhiepiscopul loan Maximovici, Cuvânt despre viaţa de după moarte, nota 2. 


'*% Cuvânt despre ieşirea sufletului... și cum se desparte de trup. 
Dialoguri despre moarte, IV, 36. 
142 Ş 
Ibidem. 
'* Ibidem. 
'** Ibidem, IV, 12, 17. 
1% Care trecuse deja la cele veșnice. 

mă ia [...]. Apoi faţa sa s-a făcut ca soarele și s-au temut toţi. EI le-a zis lor: „Vedeţi, Domnul 
a venit și zice: „Aduceţi-Mi vasul ales al pustiului!” Și îndată și-a dat duhul."'“ La moartea 
lui Daniil Stâlpnicul s-a întâmplat tot așa, iar un îndrăcit pe care-l vindecase a strigat cu glas 
mare înaintea mulțimii adunate, spunând: „Mare bucurie e acum în cer! Căci au venit sfinții 
îngeri să-l ia cu ei pe sfânt, și încă și aleasă mulţime strălucită de prooroci și de apostoli, de 
mucenici și de sfinţi!” 

Sfântul Grigorie cel Mare povestește că ruda sa, Tarsilla, în ceasul morţii, pe când erau 
adunaţi în jurul patului ei mulţi oameni, bărbaţi și femei, „deodată, privind în sus, l-a văzut 
venind pe lisus și a început să le strige celor din jur: „Daţi-vă la o parte! Daţi-vă la o parte! 
Vine lisus!" Și pe când sta cu privirea aţintită către Cel numai de ea văzut, sfântul ei suflet a 
ieșit din trup."*. 

Același Sfânt Părinte spune că o oarecare fecioară, Muza, mai înainte de ieșirea 
sufletului, „a văzut-o [...] pe Preacurata Maica Domnului venind la ea. Atunci ea a început a 
zice cu glas lin către cea care o chema pe ea: „lată, vin, Doamnă, iată vin!” Și cu acest cuvânt 
și-a dat sufletul în mâinile Preasfintei Născătoare de Dumnezeu."!”. 

Tot el relatează istoria stareţului Ștefan care, pe când sta să moară, i-a văzut în vedenie 
pe sfinţii apostoli: „Si a început să strige cu mare bucurie: „Bine-aţi venit, stăpânii mei! Bine- 
ați venit! Cum de-aţi binevoit să veniţi la un rob netrebnic ca mine? Vin, îndată vin! Vă 
mulţumesc, vă mulțumesc!” Și, spunând de mai multe ori aceste cuvinte, fraţii care-l 
înconjurau l-au întrebat cu cine vorbește. ar el, mirându-se, le-a răspuns: Oare nu vedeţi că 
sfinţii apostoli au venit împreună aici?! Nu-i vedeţi pe preafericiţii Petru și Pavel, primii între 
apostoli? Și iarăși, întorcându-se spre aceia, zicea: „lată, vin! lată, vin!” Spunând aceste 
cuvinte, își dădu duhul, dând astfel mărturie că într-adevăr îi văzuse pe cei pe care îndată i-a și 
urmat." Ni se spune de asemenea despre monahia Galla care, puţin înainte de moarte, „I-a 
văzut pe fericitul apostol Petru stând înaintea patului ei. Atunci, fără să se teamă, cu 
îndrăzneala iubirii, plină de bucurie, i-a zis: „Ce-i, Doamne al meu? lertate mi-au fost păcatele 
mele?” Iar EI, cu chipul plin de bunătate, a încuviinţat, făcând semn cu capul și zicându-i: 
„Lertate sunt. Vino!" 


Tot Sfântul Grigorie cel Mare spune că „se întâmplă de multe ori cu cei drepţi că la 
moartea lor li se arată sfinţii înaintemergători”, pentru a-i mângâia'”. Astfel, episcopului 
Probus, în clipa morţii, i s-au arătat sfinții mucenici luvenal și Elefterie'”. lar Sfântului 
Macarie, cu nouă zile mai înainte de moartea sa, pe când zăcea în pat slăbit de boala, i se 
arătară doi sfinţi. „Și cum gândea el în sine la plecarea sa, la șederea înaintea lui Dumnezeu, 
la judecata ce se va rosti și la locul unde va fi aruncat, a văzut doi sfinţi plini de slavă și 
cinste, cu feţele strălucind de bucurie. Când i-a văzut bătrânul, a tăcut o vreme, iar unul dintre 
ei i-a zis: „Știi cine sunt eu?” Și, privindu-l, nu-l vedea cine este din pricina strălucirii și 
slavei în care erau. După un timp, i-a spus celui care-i vorbise: „Socotesc, părinte, că ești 
Avva Antonie.” Și Avva Antonie i-a zis atunci: „Dar acesta știi cine este?” Și iar a tăcut 
bătrânul, căci niciodată nu se grăbea să răspundă. Antonie i-a spus: „Acesta este fratele 
nostru, Pahomie, părintele monahilor din Tabenise, și am fost trimiși să te chemăm la noi; de- 
acum fa cele ce gândești, că mai sunt nouă zile, după care vei lepăda acest veșmânt de piele și 
te vei sălășlui alături de noi. Ridică-ţi ochii și vezi locul gătit ţie spre primirea bucuriei și 
intrarea în odihnă!” Și zicând acestea, sfinţii s-au depărtat de el."'** La rândul său, Sfântul 


'** Patericul, Sisoe, 14. 

Aa Viaţa Sfântului Daniil Stâlpnicul, 97. 
'*% Dialoguri despre moarte, IV, 17. 

'* Ibidem, 19. 

' Ibidem, 12. 


'*1 Ibidem, 14. 
'* Ibidem, 2. 
'* Ibidem, 13. 
că Viaţa Sfântului Macarie din Schele, 27. 

Daniil Stâlpnicul „s-a învrednicit, cu trei zile mai înainte de adormirea sa, de vederea tuturor 
sfinţilor care în veac au bineplăcut lui Dumnezeu."!* 


Dacă aceste apariţii sunt cu totul excepţionale, apariţiile îngerilor și ale demonilor sunt 
foarte comune și de ele au parte toţi muribunzii. De îndată ce sufletul începe sa se desprindă 
de trup, „începe să zărească lumea spirituală, pe care trupul îl împiedica s-o vadă. Când omul 
moare, i se înfățișează mai întâi lumea făpturilor spirituale care-l înconjoară, cea a îngerilor și 
a demonilor. Sunt persoane care, din mila și cu harul lui Dumnezeu, se învrednicesc din 
timpul vieţii de o asemenea vedere spirituală, cum sunt angelofaniile. La moarte însă, toți 
oamenii au parte în mod firesc de ea." 


Multe texte patristice afirmă că, în clipa în care sufletul se desparte de trup, în preajma 
omului sosesc îngeri, ca să ia sufletul și să-l ducă în cealaltă lume", dar vin şi demoni care 
încearcă să-l răpească'*. 

Cât privește pe cei dintâi, l-am auzit mai înainte pe Avva Sisoe spunând: „lată, vin 
îngerii să mă ia!"'”. Iar Sfantul Grigorie de Nazianz, în cuvântul rostit la moartea Sfântului 
Vasile cel Mare, spune: „Sfantul bărbat sta întins, ajuns la ultima suflare, iar cetele de sus, 
spre care de multă vreme își aţintise privirile, îl chemau la ele." Când Sfantul Macarie sta 
să-și dea duhul, un înger vine „însoţit de mulțime de cete ale celor netrupești și-i spune: 
Grăbește-te de ieși; toţi stau și te-așteaptă! Atunci bătrânul a spus: „Stăpâne Doamne Lisuse, 
Cel iubit de sufletul meu, primeşte duhul meu!” Și astfel a adormit în Domnul." Când Awva 
Pafnutie era aproape de moarte, „un înger i-a stat înainte și i-a spus: „Vino acum și tu, fericite, 
în lăcașurile cele veșnice ale lui Dumnezeu. Căci au sosit prorocii, ca să te primească în cetele 
lor!" 

Potrivit Părinților, în clipa morţii pot veni mulţi îngeri, însă doi nu lipsesc niciodată. 
Unul e cel care însoțește și călăuzește sufletul pe calea neumblată, îngerul „psihopomp” sau 
„psihagog"'“. Celălalt este îngerul păzitor. „Potrivit învăţăturii Bisericii, el stă la căpătâiul 
nostru în ceasul morţii, ca să ia cu sine sufletul [...]. Și îndată ce sufletul iese din trup, îngerul 
nostru păzitor se face văzut, și-l cunoaștem." Acești doi îngeri sunt pomeniţi în multe texte. 
Un monah ortodox rus, care a trăit în secolul al XIX-lea și a avut în tinereţea sa „o experiență 
limită”'*, istorisește următoarele: „Doi îngeri au apărut lângă mine, stând de-o parte și de 
alta; nu știu cum, dar pe unul l-am recunoscut a fi îngerul meu păzitor, însă nu știam cine este 
celălalt'“ ; mai târziu, a aflat de la un pelerin evlavios că acela era „îngerul care te întâmpină 


155 


Viaţa Sfântului Daniil Stâlpnicul, 96. 

'%* S. Bulgakov, L 'Echelle de Jacob, p. 135. 

151 Vezi Sf. Grigorie de Nazianz, Cuvântări, XLIII, 79; Sf. loan Gură de Aur, Omilii la parabola despre săracul 
Lazăr şi bogatul nemilostiv, Il, 2; Despre pocăință, PG 60, 727; Viaţa Sfântului Daniil Stalpnicul, 97; Viaţa 
Sfântului Ipatie, 51,3; Istoria monahilor din Egipt, XI, 8 (Despre Avva Sur). Mai multe trimiteri se vor face în 
cap. IV, 1. 

15 Vezi Sf. Iustin Martirul și Filosoful, Dialogul cu iudeul Tryfon, 105; Sf. Vasile cel Mare, Cuvânt despre 
Botez, PG 31, 441 D-444A. 


'* Patericul, Sisoe, 14. 

'* Cuvântări, XLIII, 79. 

hi Viaţa Sfântului Macarie din Schele, 28. 

'*2 Istoria monahilor din Egipt, XIV, 23. 

1% Vezi F. Cumont, „Leș vents et les anges psychopompes", Pisciculi. Studien zur religion und Kulter des 
Altertums (Antike und Christentum, Erganzungsband, 1), Milnster, 1939; A. Recheis, „Engel. Tod und seelen 
reise. Das Wirken der Geister beim Heimgang der Men-schen in der Lehre der alxandrinischen und 
kappadokischen Vater”, Temi e Testi, nr. 4, Roma, 1958. 


'*+ S. Bulgakov, L 'Echelle de Jacob, Lausanne, 1987, p.70. 
1% Vezi infra. 
'% A. Uexkuell, „Unbelievable for Many, but Actually a True Occurence”, Orthodox Life, 26, 1976, p. 22. 

pe pragul morţii”. Acești doi îngeri sunt pomeniţi și în Viaţa Sfântului Salvius, scrisă de 
Sfântul Grigorie de Tours'”, și în istoria despre Sfânta Teodora, pe care o aflam în Viaţa 
Sfântului Vasile cel Nou: „Deodată am văzut doi îngeri ai lui Dumnezeu, luminaţi și foarte 
frumoși, care au venit la mine cu faţa veselă. Chipurile lor erau luminoase, privirea plină de 
iubire, perii capului albi ca zăpada, strălucind ca aurul, hainele lor erau ca fulgerul și încinși 
cruciş cu brâie de aur." 

Părinţii spun că și diavolii vin la căpătâiul celui ce stă să moară. Astfel, Sfântul 
Grigorie cel Mare scrie că un om foarte bogat și „la fel de plin de vicii, ca de averi”, „pe 
pragul morţii, chiar în clipa când să-și dea duhul, a deschis ochii și a văzut șezând în faţa lui 
duhuri hidoase și întunecate, care încercau cu toată puterea să-l înșface în temniţele 
iadului."'”. Sfânta Teodora istorisește ea însăși: „Atunci când m-am apropiat de sfârșitul 
vieţii mele și a sosit ceasul despărțirii sufletului meu de trup, am văzut o mulțime mare de 
arapi'”” stând împrejurul patului meu. Feţele lor schimonosite erau negre ca funinginea, ca 
tăciunele și ca smoala; ochii lor, ca niște cărbuni învăpăiaţi de foc și înfățișarea lor era grozav 
de urâtă, ca gheena focului. Aceia făceau o mare tulburare și gâlceava. Unii răgeau ca do- 
bitoacele, răcneau ca fiarele sălbatice, alţii lătrau ca niște câini sau urlau ca lupii [...]. Toţi 
iuţindu-se asupra mea, se repezeau scrâșnind din dinţi, vrând să mă înghită. Acele duhuri rele 
și urâcioase se pregăteau [...] așteptând parcă să vină oarecare judecător [...]. Atunci, sărmanul 
meu suflet a fost cuprins de mare fiică și cutremur. Astfel, fiind muncită eu de relele acelea, 
deși îmi era destulă amărăciunea morţii, acea înfricoșată vedere a acelor groaznici arapi, mi-a 
fost asemenea unei alte morţi, încă și mai cumplită, întorcându-mi ochii încoace și încolo, ca 
să nu mai văd înfricoșatele lor feţe și să nu mai aud glasurile lor infernale, nu puteam scăpa cu 
nici un chip de ei."'"! O amintire de asemenea apariţii se face și în Canonul de rugăciune că- 
tre Maica Domnului mai înainte de ceasul morţii, în care i se cere să ne izbăvească în ceasul 
morţii de „cumpliţii draci și de groaznica lor vedere", când va fi să mergem „prin locuri 
întunecate, pline de draci cumpliţi”"”. La fel citim și în Canonul de rugăciune către îngerul 
păzitor: „Pentru milostivirea milei și pentru multa mulţime a iubirii de oameni, să mă acoperi 
pe mine cu acoperământul aripilor tale când voi ieși din trup, păzitorul meu, ca să nu văd 
fețele cele urâte ale diavolilor.” Sau: „De-a dreapta sufletului meu celui ticălos să te văd 
stând, luminat și blând, pe tine, ajutătorul și folositorul meu, când va ieși din mine cu anevoie 
sufletul meu, și izgonind pe amarii vrăjmași care caută să mă apuce."; „înfruntarea și rușinea 
să acopere fețele vrăjmașilor cele întunecate și întinate, când se va despărţi de trup sufletul 
meu cel smerit și să-l acoperi [...] cu aripile tale cele luminate și preasfinte!"""* 


Privind la cei pe care nicicând nu i-a văzut, sufletul se înfricoșează cu atât mai mult cu 
cât e mai întinat de păcate. Și nu doar de diavolii cei fioroși se teme, ci și de îngeri se 
cutremură sufletul păcătos. Și se întristează atunci, înțelegând că au venit să-l ia și să-l 
despartă de trup și de lume. Vorbind despre clipa aceasta, Sfântul Macarie Egipteanul spune: 
„După cum atunci când împăratul lumesc trimite ostași să prindă pe vreunul și să-l aducă la 
el, acela, nevoind, se înfioară de frică și tremură în faţa celor ce-l silesc să pornească la drum, 
tot așa se întâmplă atunci când sunt trimiși îngerii să ia sufletul, fie al celui drept, fie al celui 
păcătos; sufletul se înfioară și tremură în faţa îngerilor celor înfricoșători și neînduplecaţi."!” 


167 . 5 

Histoire des Francs, VII, |. 
'* Gregoire de Thrace, Vie de saint Basile le Jeune, Recit de Theodora. (în rom., istorisirea Sfintei Teodora o 
aflăm la Nicodim Măndiţă.) Calea sufletelor în veşnicie. Vămile văzduhului, Ed. Lumină din lumină, f.a., vol. |, 
p.29 -n.tr.) 


'* Dialoguri, IV, 40. 

'* In literatura patristică, harapii îi închipuie în mod tradiţional pe demoni. 

Gregoire de Thrace, Vie de saint Basile le Jeune. Recit de Theodora. în rom., vol. cit, p. 28. 
Molitfelnic, Cântarea I, glasul 6. 

Ibidem, Cântarea a III-a. 

Ibidem, Cântarea a VI-a și Cântarea a IX-a. 

''5 Cuvântul despre ieşirea sufletului... şi cum se desparte de trup. 

La rândul său, Sfântul loan Gură de Aur vorbeşte de multe ori de frica pe care o iscă vederea 
îngerilor în clipa morţii. El spune că, văzându-i, omul este „cu totul uluit."'"* Venirea lor 
umple de groază, pentru că e semn că vor fi duși la judecată înaintea lui Hristos: „Va veni 
negreșit peste noi frica aceasta, când vom fi scoși din lume. Că și întemniţatul suferă mai mult 
când e scos din închisoare și dus înaintea judecății; atunci mai cu seamă tremură, când este 
aproape de scaunul de judecată, când trebuie să de socoteală de faptele sale. Aceasta e pricina 
că poţi auzi pe mulţi spunând că oamenii pe patul de moarte sunt cuprinși de frică și au 
vedenii înfricoșate, a căror vedere n-o pot suferi; că se zvârcolesc cu multă furie în patul în 
care zac și se uită cu ochi îngroziţi la cei de față, deoarece sufletul lor, ghemuindu-se, amână 
despărţirea de trup, neputând suferi vederea îngerilor care se apropie.”” Şi iarăşi spune: 
„Dacă ne sperie vederea unor oameni, ce spaimă nu ne va cuprinde la vederea îngerilor 
ameninţători şi a puterilor cerești neîndurătoare, când se apropie de noi ca să ne scoată din 
trup şi din această viaţă?” 

Sfântul Părinte vorbeşte aici așa de sigur spre zidirea păstoriţilor săi, ca să-i facă să se 
gătească de moarte, părăsind iubirea lumii și purtând grijă de suflet, pentru a sta în curăţie 
înaintea „înfricoșătorului scaun de judecată al lui Hristos.” Din multe alte texte vedem însă că 
îngerii nu vin doar ca să ia sufletul, ci și ca să-l sprijine și să-l întărească pe om în ceasul 
morţii. Așa, de pildă, din Viaţa Sfintei Sinclitichia, aflăm că mai înainte de a muri, „au venit 
îngerii s-o mângâie". 

De la Beda Venerabilul aflăm că vin deopotrivă îngeri și diavoli și-i pun omului 
înainte toate faptele, bune ori rele, săvârşite în viaţă, ce și le vede fiecare om în ceasul morţii, 
cum s-a spus. Se prefigurează aici cercetarea amănunţită la care va fi supus sufletul în timpul 
trecerii prin vămile văzduhului!“: „Puțin mai înainte - istorisește unul întors din porţile morţii 
- intrară în casa doi tineri foarte plăcuţi la chip, care s-au așezat lângă mine, unul la cap, și 
altul la picioare. Unul dintre ei mi-a întins o carte minunat de frumoasă, foarte mititică, și m-a 
îndemnat s-o citesc. Acolo erau însemnate toate lucrurile bune pe care le făcusem în viaţa 
mea, și erau foarte puţine și nedesăvârşite. Ei și-au luat cartea înapoi și au rămas lângă mine, 
fără să scoată nici o vorbă. Apoi, dintr-o dată, se ivi o ceată de duhuri rele, cu chipuri negre și 
hidoase; împresurară casa și mulţi dintre ei năvăliră înlăuntru, așezându-se și umplând tot 
locul. Atunci, unul mai negru, care sta în față și părea să le fie conducător, a poruncit uneia 
dintre brute, iar aceasta mi-a pus înainte un cărţoi terfelogit, gros și foarte greu de urnit. Pe 
măsură ce citeam, vedeam cu groază că toate relele făcute fie cu fapta, fie cu cuvântul, încă și 
numai cu gândul, până și cel mai mic și neînsemnat, erau acolo scrijelite cu literele groase și 
întunecate. Căpetenia a spus atunci celor doi tineri strălucitori, îmbrăcaţi în alb: „De ce mai 
staţi aici? Vedeţi bine că de-acum al nostru este!” lar aceia răspunseră: „Așa este!!! 


Incă și alte lucruri neobișnuite i se întâmplă omului la vremea morţii. Aude sunete și 
zgomote ciudate, pe care uneori le-aud și cei din preajma lui, căci, după cum spun Părinţii, 
diavolii, venind, fac totdeauna mare larmă, și chiar ivirea pe neașteptate a îngerilor și sfinților 
iscă o rumoare ca de mulţime.” 

Se aud uneori și cântări minunate, pe drept numite „îngerești” sau „cerești” de cei ce le 
ascultă. Sfântul Grigorie cel Mare spune că „adesea, când sufletele celor aleși ies din trup 
obișnuiesc să se înalțe cântece de slavă". EI istorisește despre un anume Servulus care, 
simțind că i se apropie ceasul morţii, i-a îndemnat pe pelerinii găzduiţi de el să se ridice și să 


''% Omilii despre răbdare, PG 60,727. 
"7 Omilii la Matei, LIII, V. 

''% Ibidem. 

ia Viaţa Sfintei Sinclitichia, 113. 

15 Vezi infra, cap. 4. 


'*! Histoire ecclesiastique dupeuple anglais, V, 13. 
15 Vezi Sf. Grigorie cel Mare. Dialoguri despre moarte, IV, 16. 
Dialoguri despre moarte, |V, 15, 1. 


183 


27 


cânte împreună psalmi, în așteptarea sfârșitului. Și cum cântau ei împreună, dintr-o data el se 
opri din cântare, strigând: „Tăceţi! Nu auziți oare cât de mari laude răsună în cer?” Și, în timp 
ce-și aţintea urechea inimii la vocile cerești pe care le auzea înlăuntrul lui, sfântul său suflet s- 
a desprins de trup." Sfântul Părinte relatează şi istoria monahiei Romula, la a cărei chilie, în 
ceasul morţii, au venit „două coruri de cântăreţi de psalmi [...] bărbaţii cântau psalmii, iar 
femeile dădeau răspunsurile. Şi-n vreme ce se săvârșea această slujbă cerească de înmor- 
mântare, sfântul ei suflet s-a desprins din legăturile trupului și a fost condus la cer. Și, pe 
măsură ce se înălțau, cântarea lor se auzea din ce în ce mai stins, până când, în cele din urmă, 
a încetat." lar cele care o vegheau au mărturisit că le-au auzit și ele.” Fericitul Teodoret al 
Cirului spune că Sfântul Teodor s-a „mutat la cer în cântări îngerești."""* 

Se întâmplă, de asemenea, ca muribunzii să vadă o minunată lumină.'” 

In lumină strălucitoare se arată lisus, Maica Sa, apostolii și sfinţii”; îngerii care vin în 
preajma celui ce stă să moară sunt și ei orbitor de luminoși, după cum spune Sfântul loan 
Gură de Aur.'” Dar se întâmplă ca și venirea diavolilor să fie însoţită de lumină căci, după 
cum spune Sfânta Scriptură și după cum mărturisesc sfinţii, ei se pot „preface în îngeri ai 
luminii” ( cf. 2 Cor. 11, 14), pentru a-l înșela pe om. 


3. Primejdia înșelării 


Toate aceste vedenii și glasuri neobișnuite pot fi prilej de înșelare. 

Există pe de o parte, în mod real, imagini false create de delir sau halucinaţii ale 
muribundului, cauzate de starea de boală, sau proiecţii ale dorințelor și temerilor sale. 

Pe de altă parte, cel care, după cuvântul Scripturii, nu știe „să deosebească duhurile” (1 
Cor. 12, 10) și dă crezare oricărui duh, fără să „ispitească” daca este ori nu de la Dumnezeu 
(cf. | In. 4, 1), poate să ia de bună și sfântă o apariţie demonică. Părinţii spun că îngerii li se 
înfățișează întotdeauna oamenilor cu același chip și așa cum sunt; diavolii, dimpotrivă, își 
schimbă chipul și iau tot felul de alte înfățișări”, ca să-l înșele pe om, mai cu seamă pe 
pragul morţii, când mai e o clipă stăpân pe soarta sa. Făcându-l în chip viclean să creadă că e 
sortit raiului și că nu are a se teme de judecata lui Dumnezeu, îi răpește cel din urmă prilej de 
căinţă. 

Așa stând lucrurile, istorisirile legate de experienţe limită, așa cum ne sunt înfățișate 
de unele cărți recente, trebuie privite cu multă prudenţă și discernământ, atât cât privește 
faptul în sine, cât și concluziile la care se poate ajunge. 


4. Mărturiile aduse de experienţele limită 


Experiențele limită au fost trăite de persoane care, moarte din punct de vedere clinic, 
au fost ulterior resuscitate, sau de cei care în urma unor accidente, răniri grave sau a unor boli 
s-au aflat într-o stare foarte apropiată de moarte - care au istorisit apoi ce s-a petrecut cu ele în 
acele momente -, sau de cei care în chiar ceasul morţii au fost în stare să le spună celor din jur 
ceea ce simțeau. 

Asemenea istorisiri au fost adunate prin anii '70 de Dr. Raymond Moody într-o carte 


'** Ibidem, IV, 15, 4. 

'* Ibidem, IV, 16. 

a Vieţile sfinţilor pustnici din Siria, X, 8. 

Vezi Sf. Grigorie cel Mare, Dialoguri despre moarte, IV, 16. 
'** Ibidem, 13, 16. 

'* Omilii despre răbdare, PG 60,727. 

'% Vezi Sinaxar, luna mai, ziua 16. 

care a avut un mare ecou: Viaţa de după viaţă”. Alte cărţi de același gen” au avut și ele un 
succes răsunător, pentru că, fără să se situeze într-un cadru religios, luminau pentru marele 
public o realitate socotită cu neputinţă de cunoscut, oferind certitudinea, nelegată de vreo 
credinţă religioasă, că există viață după moarte și transmițând un mesaj încurajator cu privire 
la natura ei. 

Am dori să facem unele remarci în ceea ce priveşte credibilitatea acestor istorisiri și 
valoarea interpretărilor, ca și a concluziilor la care au condus. 

Mai întâi, de vreme ce persoanele considerate decedate din punct de vedere clinic au 
revenit la viață, aceasta înseamnă că ele, de fapt, n-au fost moarte. Prin urmare, istorisirile lor 
nu pot fi socotite cu adevărat mărturii ale unei experieri a morţii și n-au valoare absolută nici 
ca mărturii ale unor experienţe din proximitatea morţii. 

Apoi, toate aceste istorisiri sunt foarte rar relatări brute; ele trec prin filtrul memoriei și 
suferă interpretări, pe care inconștient le facem atunci când dorim să dăm unei amintiri 
structura și sensul pe care-l cere o istorisire coerentă, care nu se poate lipsi de concepte. Mai 
mult, s-a constatat că unele fapte au fost ulterior reinterpretate în lumina unor scrieri despre 
ezoterism, ocultism sau spiritism. 

In sfârșit, istorisirile au fost selectate și plasate într-o anumită lumină de cei care le-au 
prezentat în lucrările lor, fiind adeseori supuse unui „model" de interpretare, ideal din punct 
de vedere teoretic, pentru a le oferi unitate și coerenţă”, model care el însuși reflectă opiniile 
personale ale acestor autori”. 

Cât priveşte istorisirile în sine, iarăși se impun unele remarci. 

Sinteza pe care o aflăm la Dr. Moody'”, comportă două etape principale: 

Mai întâi, muribundul începe să audă un zgomot neplăcut și se simte târât cu mare 
rapiditate printr-un tunel întunecat, la capătul căruia ajunge în afara trupului său fizic, fără să 
părăsească însă locul unde se afla în clipa morţii; își vede propriul trup şi persoanele care stau 
în jurul lui, de la distanţă, asistând la ceea ce se întâmplă ca un spectator. 

Este întâmpinat de făpturi care par că vor să-l ajute. Mai întâi însă simte prezenţa unor 
spirite care par să aibă rolul de a-i ușura trecerea în cealaltă lume (unii îi văd ca pe rude sau 
prieteni decedați înaintea lui, alţii, ca pe „îngeri păzitori” sau ca niște „călăuze spirituale”). 
Apoi i se arată o „entitate spirituală”, cu totul necunoscută, un spirit de o mare tandreţe, 
vibrând de iubire, o „făptură de lumină”. Prezenţa acestei făpturi trezește în fiinţa sa întrebări 
care-l îndeamnă să-și cerceteze întreaga viaţă. Făptura îi stă alături și îl ajută, oferindu-i într-o 
clipită o vedere panoramică a tuturor întâmplărilor care i-au marcat destinul'”. 

Doctorul Moody are grijă sa precizeze că, în ciuda similitudinilor frapante dintre 
diferitele mărturii pe care se sprijină, totuși n-a întâlnit niciodată două care să fie absolut 
identice și, de asemenea, n-a întâlnit nici o mărturisire care să cuprindă toate detaliile 
prezentate de el într-un „tablou robot” al acestor experienţe. De pildă, uneori făptura de 
lumină nu se arată, vederea panoramică a întregii existenţe petrecându-se în absenţa ei. larăși, 
nici unul dintre elementele consemnate în mărturiile individuale care i-au fost trimise nu poate 
fi aflat cu constanţă în toate istorisirile. Ordinea stărilor prin care trece muribundul poate fi 
diferită de „modelul teoretic” realizat de autor; de pildă, mai multe persoane au declarat că au 


xn 


văzut „făptura de lumină” puţin înainte sau chiar în momentul în care și-au părăsit trupul fizic, 


și nu la câteva clipe după aceea, așa cum se prezintă lucrurile în modelul său teoretic”. 


"! Life after Life, Atlanta, 1975. 

'% De pildă: D. R. Wheeler, Journey to the Other Side, New York, 1977; K. Osis și E. Haraldson, 47 fhe Hour of 
Death, New York, 1977; E. Kubler-Ross, La Mort et un autre soleil, Paris, 1988; şi de același R. Moody, 
Lumieres nouvelles sur la vie apres la vie, Paris, 1978. 


19 Vezi, de pildă, R. Moody, Life after Life, p. 35-39. 

'* După cum recunoaște cu onestitate R. Moody, op. ci., p. 35-37. 
3 Op. cit., p. 35-37. 

"9% Op. cit., p. 36 si passim. 

7 Op. cit., p. 37-38. 

Prima etapă n-are nimic surprinzător dacă ne raportăm la cele ce ni s-au transmis prin 
Tradiţia ortodoxă'* şi nu trezește nici o rezervă'”. Este vorba de etapa separării sufletului de 
trup, sau mai precis de o primă fază a acestei etape, căci, după cum vom vedea, ea are o durată 
mai lungă. Omul ajunge să-și vadă trupul din afară, simţindu-l totuși ca fiind al său. Omul 
poate experia această desprindere de trup nu doar în legătură cu moartea, ci și cu alte ocazii, 
de pildă în extazul mistic. Această etapă este descrisă cu lux de amănunte în cartea Doctorului 
Moody și în alte cărți de același gen, care se interesează mai cu seamă de experienţele 
extracorporale și de ceea ce se întâmpla imediat după momentul morţii”. In schimb, în 
literatura creștină ea este rar pomenită, pentru că se acordă mai multă atenţie etapelor 
ulterioare din viaţa de după moarte și mai cu seamă soartei sufletului în veșnicie. 

A doua etapă comportă elemente pe care le-am semnalat mai înainte, pe baza unor 
mărturii creștine: vederea dintr-o singură privire a întregii vieţi și apariţia unor persoane 
moarte în același timp sau mai înainte”. „Făptura de lumină" poate să corespundă acelor 
sfinte apariţii învăluite în strălucire, însă numirea „făptură de lumină” sau cea de „entitate”, 
folosite de Dr. Moody, sunt doar expresii generice prin care se încearcă să adune sub o 
denumire comună realităţi prezentate de martori în chip divers, care cel mai adesea nu pot fi 
identificate unele cu altele; ele dau impresia falsă că e vorba de o unică realitate, identică în 
toate cazurile, în timp ce de fapt avem de-a face limpede cu fiinţe diferite. Tocmai în aceasta 
constă primejdia înșelării și a confuziei despre care am vorbit mai înainte. 

Experiențele descrise de Dr. Moody au, fără nici o îndoială, o bază reală și în principiu 
nu pot fi contestate””, însă interpretările la care se poate ajunge trebuie tratate cu mult 
discernământ. Cei mai mulţi dintre martori nu par să aibă discernământul necesar pentru a 
cunoaște adevărata natură a celor pe care i-au văzut. Faptul că „făptura de lumină” se 
manifesta întotdeauna cu tandrețţe și iubire nu este de ajuns pentru a crede că avem într-adevăr 
de-a face cu o ființă bună: înger, sfânt sau chiar Hristos Insuși. Mărturiile patristice arată 
limpede că diavolul nu-și arată întotdeauna adevăratul său chip, ci făţărește adesea bunătatea 
și mila pentru a-l înșela pe om și a-l îndepărta de Dumnezeu. In Vieţile sfinţilor mucenici 
Timotei şi Mavra, de pildă, se istoriseşte că, în timp ce aceștia erau cumplit munciţi de călăii 
lor și pe cale să moară, li s-a arătat diavolul ca înger, voind chipurile să-i scape de suferinţă, 
însă de fapt urmărind să le răpească cununa muceniciei'”. Nici liniștea pe care o insuflă 
această „făptură de lumină” nu e o garanţie a bunătăţii ei; așa cum am mai spus, diavolul 
însuși poate să-l amăgească pe muribund înfăţișându-i lumea cealaltă drept un tărâm al 
luminii, ca să ia de la el frica de Dumnezeu și căința mântuitoare. Dimpotrivă, dacă făptura pe 
care o vede muribundul îl pregătește de șederea înaintea lui Dumnezeu și-i trezește simţămân- 
tul căinţei, atunci poate fi socotită ca fiind „a lui Dumnezeu”. Am văzut, de altfel, în 
mărturiile patristice citate mai înainte că, arătându-se celui ce stă să moară, sfinții se lasă 


"5 Referitor la acest subiect, în lumea ortodoxă aflăm istorisiri asemănătoare cu cele din cartea Doctorului 


Moody. Vezi, de pildă, „Unbelievable for Many, but Actually a Trae Occurence", traducerea engleză, apărută în 
Orthodox Life (t. 26, nr.4, 1976, p. 1-36), a unei istorisiri publicate la sfârșitul secolului al XIX-lea în Ziarul 
Patriarhiei Moscovei și reeditată de Episcopul Nicon, membru al Sfântului Sinod al Bisericii Ruse, în revista sa 
Pagini trinitare; autorul acestei istorisiri, K. Ueskuell, a devenit ulterior monah ortodox. Vezi, de asemenea, 
istorisirea unei experienţe similare trăită acum câţiva ani de Mitropolitul Calinic al Edesei, redată de Mitropolitul 
Hierotheos Vlachos (Life after Death,p. 116-117). 

'% Vezi Arhim. Serafim Rose, L'4me apres la mort, p. 14-17; Mitropolitul Hierotheos Vlachos, Life after death. 
p. LII-131. 

ca Așa stau lucrurile și în scrierilor cu caracter ocult (inspirate de Swedenborg, de teosofie sau de spiritism) sau 
de inspiraţie extrem-orientala (extrase, de pildă, din Cartea tibetană a morţilor), pe care le combate Arhim. 
Serafim Rose în cartea sa, L âme apres la mori, p. 68-88. 

*%1 A se vedea comentariile Arhim. Serafim Rose, L 'âme apres la mort, p. 17-22. 

Vezi Arhim. Serafim Rose, op. cit., p. 14-17; Mitropolitul Hierotheos Vlachos, Life after Death, p. 11-131. 

*% Vezi Sinaxarul sfinţilor pe luna mai, ziua 3. 

a „204 
recunoscuţi de ei. 


Indeobște, Părinţii au puterea deosebirii duhurilor, dobândită cu harul lui Dumnezeu, 
printr-o îndelungată nevoinţă, luminaţi de cuvintele Sfintei Scripturi, ale Părinților din 
vechime și călăuziți de duhovnici încercaţi. In plus, tradiționala practică a trezviei din 
spiritualitatea răsăriteană nu lasă loc pentru rătăciri ale imaginaţiei. Multe texte patristice arată 
că Părinţii n-au primit lesne ca adevărate vedeniile din ceasul morţii. De aceea, mărturiile lor 
pot fi primite. In plus, sfinți aparţinând unor societăţi și epoci diferite au avut în această 
privinţă experienţe similare și multe dintre faptele descrise - mai cu seamă vedeniile și 
graiurile minunate - sunt întărite prin mărturia celor care le-au stat în preajmă în ceasul 
morţii”. La toate acestea trebuie adăugate și revelațiile cu privire la ceasul morţii și la lumea 
de dincolo de care s-au învrednicit unii Părinţi încă din timpul vieţii, spre folosul și zidirea 
duhovnicească a semenilor lor. 


*4 Arhim. Serafim Rose, care a consacrat o mare parte din cartea sa, L me apres la mort, unei analize critice a 


cărţii Doctorului Moody, este foarte reticent faţă de orice asimilare a „făpturilor de lumină” cu îngerii, pentru că 
acestea nu au nici o formă, sunt întotdeauna prezentate ca plăcute, chiar amuzante, nu-i trezesc muribundului o 
stare de căinţă și nu-l conduc nicăieri (Vezi op. cit., p. 31-37). 

* Vezi Sf. Grigorie cel Mare, Dialoguri despre moarte, IV. 13, 16, 20; Leonţiu de Neapole, Viaţa Sfântului 
Simeon cel nebun pentru Hristos, 41. 

III 


RASTIMPUL DINTRE PRIMA SI A TREIA ZI DUPA 
MOARTE: DESPARTIREA SUFLETULUI DE TRUP 


1. Moartea este despărțirea sufletului de trup 


Ca multe alte religii și sisteme filosofice, creștinismul privește moartea ca fenomen în 
sine, drept despărţire a sufletului de trup prin ieșirea sufletului din trup. Această definiţie a 
morții apare cu constanţă în textele patristice, indiferent de tematica lor" și se reflectă în 
slujbele Bisericii Ortodoxe legate de acest moment. 

Pentru că sufletul este principiul vital al trupului - cel care-l însuflețește, îl 
structurează, îl pune în mișcare și-l păstrează viu” - trupul din care sufletul a ieșit devine 
inert, încetează de a mai fi un organism, elementele din care este constituit își pierd unitatea și 
legătura și se descompun."* In acest sens se spune că omul se întoarce în țărâna din care a 
fost luat (cf. Fac. 3, 19). 


Cât privește sufletul care s-a despărțit de trup, el continuă să vieze”” , fiind 


nemuritor”. Așadar, moartea ca fapt împlinit este numai moarte a trupului”, pentru ca 


sufletul desprins de trup este lipsit doar de acele facultăţi ale sale care ţin de viaţa trupului și 
de legătura sa cu trupul” ; mai precis, lucrarea acestor facultăţi încetează, ele rămânând 


*% Vezi, între altele: Clement Alexandrinul, Stromate, VII, XII, 71, 3; Patericul, Seria anonimilor, nr. 1491 


(N491); Sf. Atanasie cel Mare, Cuvânt împotriva elinilor, XXXIII; Sf. Grigorie de Nyssa, Contra lui Apollinarie, 
XVII, PG 45, 1153D; Sf. Grigorie de Nazianz, Poeme morale, XLIV, 25, PG 37, 947A; Sf. loan Gură de Aur, 
Despre mângâiere în faţa morţii, LL, 1; Omilii la statui, V, 3; Tâlcuiri Ia Epistola a doua către Corinteni, X, 2; 
Sf. Grigorie cel Mare, Dialoguri despre moarte, IV, 7, 9; Sf. Grigorie Palama, Cărre maica Xenia, 9. Dintre 
autorii recenți: S. Bulgakov, L'Echelle de Jacob, p. 70; Arhim. lustin Popovici, Dogmatica Bisericii Ortodoxe, 
voi. V, Lausanne. 1997, p. 364; Mitropolitul Hierotheos Vlachos, Life after Dearh, p. 51-52; N. Vassiliadis, The 
Mystery of Death, Atena, 1933, p. 95-98. 


* Vezi studiul nostru Terapeutica bolilor mintale (tr. rom., București, 1997, p. 36). 


*% Vezi Sf. Grigorie de Nyssa, Marele cuvânt catehetic, 8; Sf. loan Gură de Aur, Omilie la Psalmul XLVIII, 5. 
*% Vezi Sf. Atanasie cel Mare, Cuvânt împotriva elinilor. XXXIIL; Sf. Grigorie de Nyssa, Marele cuvânt 
catehetic, 8; Sf. loan Gură de Aur, Despre mângâierea în faţa morţii, UI, |. 

*1* Vezi, între alţii: Sf. Iustin Martirul și Filosoful, Dialogul cu iudeul Tryfon, V; Sf. Atanasie cel Mare, Cuvânt 
împotriva elinilor, XXXIIL; Sf. Grigorie de Nyssa, Marele cuvânt catehetic, 8; Sf. loan Gură de Aur, Despre 
mângâierea în faţa morţii, II, 1. Unii Părinţi spun că sufletul este nemuritor prin însăși natura lui (vezi: Sf. 
Atanasie cel Mare, Cuvânt împotriva elinilor, XXXIII, Sf. Grigorie de Nyssa, Marele cuvânt catehetic, 8). Alţii 
cred că, fiind creat, el este muritor prin natura sa, însă nemuritor prin har, iar acest har a fost dăruit tuturor 
sufletelor omenești (vezi Sf. Iustin Martirul și Filosoful, Dia/ogul/ cu iudeul Tryfon, V). 

*11 Vezi Sf. Atanasie cel Mare, Cuvânt împotriva elinilor, XXXIII; Sf. Grigorie de Nyssa, Marele cuvânt 
catehetic, 8; Sf. loan Gură de Aur, Omilie la Psalmul XLVIII, 5; Sf. Grigorie Palama, Cărre maica Xenia, 9: 
„Despărțirea sufletului de trup este moartea trupului”. 


"1 Vezi Sf. Nichita Stithatul, Despre suflet, XIII, 68, 70; Sf. Calist şi Ignatie Xanthopol, O sută de capete, 69. 

simple potenţialităţi, cum sunt de altfel și îndată după concepere, mai înainte de formarea 
deplină a trupului, în starea de embrion și fetus, când sufletul este deplin prezent în trup, cu 
toate puterile sale, însă trupul nu este îndeajuns de dezvoltat pentru a-i permite sa și le 
exercite””. i 

Despărțirea sufletului de trup, firească pentru natura căzută, se petrece fie lesne și iute, 
fie trudnic și greu, din pricini mai presus de înţelegerea noastră, de natură spirituală. 

Sfinţii Părinţi spun că sufletul, împovărat de patimi și alipit de trup, nu-și poate lua cu 
ușurință zborul". Dimpotrivă, cel plin de virtuţi, așadar golit de patimi, care a dorit cu 
ardoare cele de sus și neîncetat s-a avântat spre ele, lesne se înalță spre cele pe care necontenit 
le-a iubit. 

Greu de îndurat e și războiul dintre îngeri și duhurile rele care, în ceasul morţii, se 
luptă pentru sufletul în care nu-i vădită limpede înrudirea cu ele. Ingerii vor să răpească 
sufletul și să-l ducă cu ei, iar ceilalţi, dimpotrivă, îl ţin în strânsoarea trupului și a lumii, și cu 
cât e sufletul mai pământesc, cu atât mai greu se smulge din carne". 


2. După moarte, vreme de trei zile sufletul rătăcește pe pământ 


De la unii Părinţi și din texte cu autoritate în Biserica Ortodoxă aflăm că în primele 
trei zile care se scurg de la moartea „clinică” (adică din momentul morţii, așa cum este el 
observat și definit din afară), în marea majoritate a cazurilor, „rămâne pe pământ"""*. Astfel, 
în Nomocanonul lui Manuel Malaxos se legiuiește ca mortului să i se facă pomenire și să se 
împartă pentru el pomană la săraci într-a treia, a noua și a patruzecea zi după moarte; în cea 
de-a treia zi, „pentru că vreme de trei zile, sufletul mortului rămâne pe pământ și e dus de 
îngerul său păzitor în orice loc ar voi să meargă”""”. Acest text exprimă o învățătură foarte 
veche. Sfântul Macarie Egipteanul spune că sufletul rămâne pe pământ spre „mângâierea 
rudelor și pentru dragostea trupului din care a ieșit”. Mai precis, „în cele două zile de după 
moarte, i se îngăduie sufletului însoţit de îngeri să meargă unde dorește pe pământ. Sufletul 
iubitor de trup se duce când la casa de care s-a despărțit, când la mormânt, unde a fost pus 
trupul. Așa petrece el cele două zile, căutând, precum pasărea cuibul ei. Sufletul virtuos însă 
se duce la locurile unde avea obiceiul să săvârșească faptele lui cele bune". Sfântul 


*13 Vezi studiul nostru: Terapeutica bolilor mintale, p. 46-47. 


*14 Acest simbolism, prezent în dialogul Phaidros al lui Platon, este adesea folosit de Sf. Grigorie de Nyssa. 


"1 A se vedea, pentru ilustrare: Apoftegme, seria anonimilor, N 491. Cât privește lupta dintre îngeri și diavoli 
pentru a dobândi sufletul, vezi Infra, cap. 4. 

*'* Vezi textul anonim editat de K. Krumbacher, „Studien zu den Legendendes hi. Theodosios", Sifz.-Ber. De r k. 
bayr. Akad. D. Wiss., Munchen, 1892, p. 348-350, după manuscrisul Parisinus graec. 1140A, f. 82r-v, citat de C. 
Vogel, „L'environnement cultuel du defunt durant la periode paleochretienne”, „La maladie er la mort du 
chretien”, Roma, 1975, p. 398; acest text pare a sta in stransa legatura cu un pasaj din De mensibus (IV, 26, ed. 
R. Wunsch, p. 84) a lui loan Lycos( sec. al VI-lea); vezi, de asemenea, Sf. Macarie Egipteanul, „Cuvant despre 
iesirea sufletului...si cum se desparte de trup ”.Istorisirile hagiografice infatiseaza insa si cazuri — rare - in care 
sufletele sfintilor sunt rapite la ceruri de indata ce au murit. 

48. 


Canonul 162. în J. Papp-Szilagyi, Enchiridion juris ecclesiae orientalis catholicae, 1880, ed. a doua, p. 38, 


218 A . . Ri n: 
Cuvânt despre ieşirea sufletului... și cum se desparte de trup. 


"9. Ibidem. 

Teognost reia și dezvoltă această învățătură a Sfântului Macarie”, pe care o aflăm şi la un 
monah ortodox al timpurilor moderne, Arhiepiscopul loan Maximovici, recent canonizat: 
„Vreme de două zile după moarte, sufletul se bucură de o oarecare libertate și se poate duce să 
vadă locurile care i-au fost dragi pe pământ"””!. Sfântul Teofan Zăvorâtul este şi el încredințat 
de lucrul acesta. Astfel, unui fiu duhovnicesc al său, a cărui soră sta să moară, el îi scrie: „In 
primele zile va rămâne lângă tine; nu va putea să-ţi vorbească și tu n-o vei vedea, însă va fi 
acolo."? 

Multe istorisiri spun că în primele zile după moarte, morţii li se arată celor din jur - fie 
în stare de veghe, fie în vis. 

In cea de-a treia zi - plină de semnificaţie, ca și ziua a noua și a patruzecea, potrivit 
slujbelor de pomenire și rugăciunilor pentru morţi” și despre care în vechile scrieri creștine 
se vorbește mai mult chiar decât despre ziua înmormântării” -, sufletul se desparte definitiv 
de trup și trece într-o nouă etapă a viețuirii sale după moarte. Intr-o simbolică legătură cu 
învierea lui Hristos - care s-a petrecut a treia zi” -, acum sufletul se înalță la cer.“ 

Trei zile după moarte, trupul își păstrează forma sa” 

Cei vechi credeau că în tot acest timp sufletul poate încă să se înapoieze în trup, și cel 
mort să se întoarcă la viaţă”. Din istorisirile despre ridicări minunate din moarte aflăm că 
mai întotdeauna ele s-au petrecut în acest răstimp". De aici obiceiul ca mortul sa nu se 
îngroape decât în a treia zi". Această credinţă este legată simbolic de faptul că mai înainte de 
a învia a treia zi, Hristos S-a pogorât cu sufletul la iad. 

Istorisirile unor creștini întorși la viaţă” sau a celor care au avut parte de experienţe 
limită”” îndreptăţesc această credință. Astfel, Sfântul Atanasie scrie: „Cum se face că unii 
oameni [...] murind, au vedenii, iar apoi se întorc la viață după două ori trei zile și povestesc 
ce-au văzut? Oare nu pentru ca sufletul lor n-a părăsit cu totul trupul?" Se impune totuşi o 


** Thesaunis, XV, CCSG, 5, p. 127. 

** Cuvânt despre viaţa de după moarte. 

*2 Cetire spre folosul sufletului. 

**3 Avem aici de-a face iarăși cu o foarte veche tradiţie. Printre alte izvoare, a se vedea Constituţiile apostolice, 
VIII, 42; Sf. Macarie Egipteanul, Cuvânt despre ieşirea sufletului... şi cum se desparte de trup; Paladie, Istoria 
lausiacă, 21; Teodor de Petra, Viaţa Sfântului Teodosie, 8; Teognost, Thesaurus, XV, CCSG 5. p. 127. Vezi, de 
asemenea, studiul lui G. Dagron, „Troisieme, neuvieme et quarantieme jours dans la tradition byzantine: temps 
chretien et anthropologie”, în Le Temps chretien de la fin de l'Antiquite au Moyen Age, Il-e - XIII-e siecle, Paris, 
1984, p. 419-430. 


**+ Vezi C. Vogel, „L'environnement cultuel du defunt durant la periode paleochretienne", p. 401. 

Vezi Constituţiile apostolice, VIII, 42. 


** Sf. Macarie Egipteanul, Cuvânt despre ieșirea sufletului... şi cum se desparte de trup; Leognost, Thesaunts, 


loc. cit.; Arhiep. loan Maximovici, Cuvânt despre viaţa de după moarle. 


**! Vezi textele anonime (legate de De mensibus. IV, 26, a lui loan Lycos) editate de K.Krumbacher în vol. cit., 


p. 345-347 (“Când omul moare, a treia zi se strică și chipul lui văzut piere”), p. 348-350 ("După petrecerea sa, în 
a treia zi, măruntaiele omului, pântecele și maţele se topesc și se scurg, iar trupul se descompune"), citate de C. 
Vogel, „L'environnement culturel du defunt durant la periode paleochretienne”, în vol. ciz., p. 426. 


**% Vezi G. Dagron, „Troisieme, neuvieme et quarantieme jours dans la tradition byzantine: temps chretien et 


anthropologie”, p. 426. 


* Ibidem. 

** Ibidem, p. 426. 

**1 Ca de pildă, de Sf. Anastasia care s-a întors de pe lumea cealaltă la capătul a trei zile (Apocalipsa Sfintei 
Anastasia, ed. Homburg. p. 2). sau mai recent de K. Ueskuell (vezi mai sus, cap. 2. nota 34). 


"2 Vezi mai sus, cap. 2, p. 43. 

Pseudo-Atanasie, Răspunsuri către Antiohie, 127, PG 28, 677. 


34 


rezervă: medicina modernă, cu aparatura ei, sesizează mult mai precis decât medicina antică 
clipa morţii, cu toate că definiţia pe care ea o dă morţii continuă să fie relativă și fluctuantă””, 
iar posibilitatea unor erori nu este cu totul exclusă”. Nu este mai puţin adevărat că limita 
întoarcerii la viață după moartea clinică, potrivit nivelului de astăzi al cunoștințelor medicale, 
este de câteva ore sau chiar de câteva minute atunci când nu s-a acordat asistenţa respiratorie 
prin care se evită leziuni grave și definitive la nivelul creierului. Lucrul acesta însă nu infirmă 
istorisirile despre învieri minunate petrecute după mai multă vreme, pentru că minunea tocmai 


aceasta înseamnă: biruirea legilor firii în chip de nespus. 


3. Moartea e un proces în desfășurare 


Moartea, potrivit Tradiţiei ortodoxe, nu este un fapt care se petrece cu mare precizie, 
într-o clipă, în chip ireversibil, aşa cum consideră medicina modernă. Există, într-adevăr, un 
moment al morţii care corespunde așa-zisei „morţi clinice”; aceasta înseamnă, cât privește 
trupul, lipsa oricărui semn de viaţă; iar cât privește sufletul, ieșirea lui din trup. Insă, așa cum 
am văzut, vreme de trei zile nu se poate vorbi de o ieșire deplină și definitivă a sufletului; în 
acest răstimp, după cuvântul Sfântului Atanasie, „sufletul nu părăsește cu totul trupul". 
Așadar, Tradiţia ortodoxă priveste moartea - adică despărţirea sufletului de trup — drept un 


proces" care se desfășoară de-a lungul a trei zile. 


4. Implicaţiile morale ale unei asemenea credințe 


Astfel stând lucrurile, cei care se află în preajma unui muribund au anumite datorii 
morale. 

Prima, pomenită deja, este ca mortul să nu fie îngropat mai înainte de trei zile. 

A doua, tratarea cu respect a trupului; în parte, aceasta explică grija și atenţia față de 
rămășițele pământești în cadrul ritualului de înmormântare care precede înhumarea”* 

De aceea, Dr. Marc Andronikov, în calitate de ortodox, își manifestă scrupulele 
morale în privința prelevării de organe - pe care societatea noastră ar dori s-o practice potrivit 
nevoilor sale, fără nici o rezervă - arătând că, de vreme ce prelevarea unui organ trebuie 
făcută imediat după constatarea morţii clinice, în vederea folosirii lui cu succes, ea poate fi o 
intervenţie brutală și șocantă în timpul unui proces în desfășurare” asupra unei persoanei 


?34 Vezi, cât priveşte acest ultim punct, remarcile critice ale doctorului M. Andronikov (în prezent șeful secției de 


urgențe a unui mare spital parizian), care arată că actuala definiţie a morţii este plină de contradicții 
(Transplantation dorganes el ethique chretienne, Paris, 1993, p. 57-62, și „La bioethique devant un regard 
orthodoxe”, în Cahiers de l'Association des philosophes chretiens, 6, 1993, p. 5-7). 

dt Așa cum 0 atestă numeroasele cazuri de revenire la viață, după ce medicul a constat moartea din punct de 
vedere clinic. 

Pseudo-Atanasie, Răspunsuri către Antiohie, 127, PG 28. 677. 


**7 Vezi Dr. M. Andronikov, în Transplantation d 'organes et ethique chretienne, p. 53. 


"3% Vezi C. Vogel, „L'environnement cultuel du defunt durant la periode paleochretienne”, în La maladie et la 
mort du chretien. Roma, 1975, p. 381-413. 


** Transplantation dorganes et ethique chretienne, p. 93; „Le medecin face o patient de religion chretienne 
orthodoxe”, în H. Durant, P. Biclet, C. Herve (editori), E/hique et pratique medicale, Paris, 1995. p. 24: „Durata 


separării sufletului de trupul organic est, tradiţional, de cel puţin trei zile. Considerăm că orice intervenţie asupra 

care îndură deja suferinţele despărțirii sufletului de trup. 


5. Despărțirea sufletului de trup, o mare încercare 


Pentru sfinţi, această despărţire este ușoară și pricină de bucurie. Sfântul Teognost 
spune că: „Sufletul care se desparte de trup plin de încredințare și-l dezbracă pe acesta ca pe o 
haină, încearcă o bucurie negrăită și netălmăcită. Căci dobândind cele nădăjduite, îl leapădă 
fără întristare.""" 

Omul obișnuit însă, pe care numai și gândul morţii îl înspăimântă, îndură acum cu 
adevărat o mare suferință și cutremurare. „Vai, câtă luptă are sufletul când se desparte de 
trup!"; „Mare plâns și tânguire, mare suspin și nevoie este despărţirea sufletului!”, auzim 
rostindu-se la slujba de înmormântare”. Iar Sfântul Macarie Egipteanul spune că sufletului 
„îi pare rău de trupul cu care s-a însoţit și suferă că se va despărți de el". Sfântul loan Gură 
de Aur, tâlcuind cuvintele Apostolului Pavel: „suspinăm îngreuiaţi, de vreme ce dorim să nu 
scoatem haina noastră” (2 Cor. 5, 4), spune și el: „Celor mai mulţi le este greu să-și pără- 
sească trupul [...] și, cu adevărat, mare e chinul sufletului când se desparte de trup!" 

Suferinţa și chinul îndurate la ieșirea sufletului din trup nu sunt întotdeauna semn al 
alipirii pătimașe de trup, al „filautiei”, „iubirea rea a trupului”, cum o numește Sfantul Maxim 
Mărturisitorul, și izvor al tuturor patimilor. Mai înainte de toate, e suferința firească produsă 
"de sfâșierea firii omenești, care se desface în cele din care a fost alcătuită, rupându-se astfel 
unitatea persoanei umane. Despărțirea sufletului de trup este așadar nefirească și silnică: 
„Despărțirea sufletului de trup este taină înfricoșătoare și înspăimântătoare pentru toţi; căci 
sufletul se duce tânguindu-se, iar trupul se acoperă, fiind dat pământului."* 

Insă, după cum spune Sfântul loan Damaschin, aceasta se face din voia lui Dumnezeu, 
potrivit proniei Sale, ca să se strice omul stricăcios și să se zidească iarăși spre nestricăciune. 
De aceea Părintele Bulgakov vede în „despărţirea sufletului de trup [...] o mare taină, prin care 
Adam cel căzut este adus la judecată înaintea lui Dumnezeu”, pentru ca să ne putem „naște 
din nou, în patria cerească”. Această nădejde este veselitoare pentru sfinți și pentru toţi 
creștinii care nu se îndoiesc că credincios este Domnul și-Si ţine făgăduințele Sale, și de 
aceea, pentru bucuria nașterii celei de sus, chinurile facerii sunt cu totul uitate. 


persoanei în acest răstimp îi poate fi nefastă. De aici, reticenţa unora cât privește prelevarea de organe și chiar 
autopsia." 

Capete despre făptuire ţi vedere, 61 (în Filocalia, vol. 4). 


**' Slujba de înmormântare a mirenilor, în Molizfelnic. 

Despre ieşirea sufletului... şi cum se desparte de trup... 
E] i 


**% Talcuiri la Epistola a doua către Corinteni, X, 2. 
*** S. Bulgakov, L 'Orrhodoxie, Lausanne, 1980, p. 204. 


**5 Slujba de înmormântare a preoților și diaconilor, Molirfelnic. Vezi şi stihirile morţilor în Triod, Stihiri de 


umilință, glas 4: „Cu adevărat înfricoșătoare este taina morţii, cum sufletul de trup cu anevoie se desparte; din 
alcătuirea și împreuna-creștere, legătura cea prea firească, cu voinţa lui Dumnezeu se taie”. 


an Ai Bulgakov, op. cit., p. 204. 

6. Sprijinirea duhovnicească a omului aflat pe patul morții 


In această încercare grea, rugăciunile celor apropiaţi și ale Bisericii îi sunt de mare 
ajutor și mângâiere omului. De aceea, Tradiţia bisericească cere ca la căpătâiul mortului să se 
facă necontenit rugăciune; vreme de trei zile, se citește iar și iar întreaga Psaltire și toţi se 
roagă pentru odihna sa. 

In slujba de înmormântare se cere iar și iar ca sufletul celui adormit să aibă parte de 
liniște și pace în ceasul morții și pe calea spre cealaltă lume, presărată, după cum vom vedea, 
cu încercări și suferințe, de care doar agonisita faptelor bune și rugăciunile Bisericii îl pot feri. 

Alinat de rugăciunile celor din jur, ușurat, sufletul se înalță la cer cu nădejdea 
dobândirii vieţii celei fericite, Biserica cerând de la Dumnezeu iertarea păcatelor sale știute și 
neștiute, cu voie și fără voie, și curățirea de orice întinăciune a patimilor. 


7. Starea sufletului după moarte 


Patimile sufletului nu pier o dată cu moartea. Astfel, Sfântul Macarie Egipteanul spune 
că: „Sufletul cel păcătos, fiind încă în trup, răspândește duhoarea faptelor rele, dar după 
moarte o răspândește încă și mai mult. Și ele, copleşindu-l, în fac negru și întunecat". 
Patimile alipesc sufletul de lumea aceasta și, după cum spun Părinţii, ele îl îngreunează, de 
nu-și poate lua zborul la cer. De aceea, Sfântul Grigorie de Nyssa îi învaţă pe creştini să se fe- 
rească pe cât pot de o asemenea întinare: „Cei ce trăiesc în trup trebuie să se dezlege de 
împătimirea trupească mai ales printr-o viaţă virtuoasă, pentru ca după moarte să nu mai aibă 
nevoie de o altă moarte, care să-l dezlipească de trup; ci, scăpând din laţuri, moartea să-i lase 
sufletului cale ușoară și neîmpiedicată spre binele de sus; fiindcă acum nu-l mai împovărează 
trupul. Dar dacă cineva are cugetarea cu totul trupească, punându-și toată pornirea și lucrarea 
sufletului în slujirea pofielor trupești, un astfel de om nici după ce a ieșit din trup nu se 
desparte cu totul de patimile trupești. După cum cei ce-și petrec cea mai mare parte a vieţii în 
locuri rău-mirositoare nu scapă de putoarea aceea nici când se mută la aer curat, căci, 
petrecând vreme îndelungată în acel miros greu, a pătruns în ei și nu mai iese, tot așa și cei 
iubitori de trup este cu neputinţă să nu ducă cu ei, după mutarea în viața cea nevăzută, măcar 
cât de puţin din duhoarea trupului; iar din această pricină suferința lor sporește, fiindcă 
sufletul lor e încă și mai înlănţuit de cele pământești." 


In treacăt fie spus, în acest fel explică Sfântul Grigorie de Nyssa apariţia nălucilor: 
„Cu aceasta se potrivesc și cele spuse de unii, că în jurul mormintelor se arată adesea, ca niște 
umbre, nălucile celor adormiţi. Dacă aceasta este adevărat, atunci se dovedește astfel că unele 
suflete sunt foarte alipite de viaţa trupească, alipire ce trece, în cazul acesta, dincolo de 
marginile firești, iar aceasta pentru ca sufletul n-a putut să iasă din trup și să zboare din el 
curat și fără nici o urmă de tină, nici n-a îngăduit chipului său să se transforme cu totul într- 
unul nevăzut, ci zăbovește lângă forma trupului chiar și după ce forma s-a destrămat și, deși a 
ieșit din trup, rătăcește cu dor prin locurile în care se află materia trupului și se întoarce mereu 
la el. 


Dimpotrivă, curăţit de patimi, ușurat de povara cărnii și neținut de laţurile lumii, 


"+! Despre ieşirea sufletului... ţi cum se desparte de trup... 
> > 


**% Dialogul despre suflel si înviere. 


** Ibidem. 

sufletul se desparte lesne de trup și se înalță la cereștile locașuri”. 


Putem spune, așadar, că sufletul duce cu sine tot ce-a agonisit în vremea sălășluirii 
sale în trup, fie bune, fie rele, și stăruie în cele în care a fost aflat la vremea morţii. 


„Sufletele celor adormiţi - scrie Arhimandritul Iustin Popovici - intră în viaţa de 
dincolo cu tot ceea ce poartă în ele, după cuvântul care zice: «Faptele lor vin cu ei.» (Apoc. 
14, 13). Merg dincolo cu toate gândurile și simţirile lor, cu virtuţi și cu patimi, cu cele bune 
ale lor şi cu cele rele, cu întreaga lor lume morală. Adică, așa cum sunt și așa cum au ieșit din 
acest trup şi din viaţa pământească””". Aceasta este, după el, o formă de păstrare a identității 
persoanei: „Dacă moartea ar putea să schimbe starea sufletului, s-ar pierde continuitatea 
persoanei, și în viaţa de dincolo Petru n-ar mai putea fi recunoscut ca fiind Petru, nici Pavel, 
ca Pavel.""* 


De vreme ce sufletul își păstrează starea spirituală în care l-a aflat ceasul morţii, 
urmează că de-acum înainte îi este cu neputinţă să se mai schimbe în vreun fel. lar aceasta din 
mai multe motive. Unul dintre ele, după Părintele Iustin Popovici, este acela că, lipsit de trup 
și de prilejurile din viaţa pământească, sufletul nu are cum să ducă o altă viaţă sau să se poarte 
altfel. „Chiar dacă în lumea de dincolo sufletul ar voi din toată fiinţa sa să se schimbe și să 
înceapă o nouă viaţă, cu totul alta decât cea dusă pe pământ, el nu poate face lucrul acesta în 
nici un chip. Nu mai poate s-o facă pentru că-i lipsește trupul, fără de care omul nu este om și 
nu poate să hotărască și să acţioneze liber, îi lipsesc totodată locurile și tovărășiile pământești, 
care-i dădeau prilej de fapte bune și de mântuire. Altfel spus, pe lumea cealaltă sufletul nu 
mai poate să se pocăiască, pentru că acolo rodesc cele pe care le-a sădit aici [...]. Aceasta ne 
învață Sfânta Scriptură numind cele de pe pamant „semanaturi”, iar viata de dincolo 
„seceris”.( Gal. 6, 7-8.)* 


8. Legătura sufletului cu trupul stăruie și după moarte 


Trupul din care a ieșit sufletul nu se întoarce în neființă, iar elementele sale, chiar 
risipite, spulberate și amestecate cu alte elemente din natură, nu sunt niște simple „rămășiţe” 
oarecare. Așa spun Sfântul Dionisie Areopagitul”"* și Sfântul Grigorie de Nyssa, care scrie: 
„E drept că trupul se destramă pe încetul, dar nu se nimicește, căci nimicirea e tocmai trecerea 
în neexistenţă, câtă vreme destrămarea e numai o împrăștiere, adică o reîntoarcere a trupului 
la stihiile pământene din care a fost luat. lar ceea ce se află în această stare nu se pierde, cu 
toate că așa ceva trece dincolo de percepția noastră simţuală””” „ Sfântul loan Gură de Aur, la 
rândul său, spune că „moartea nimicește ceea ce este stricăcios în noi, nu și trupul." 


"5 Vezi Ibidem, 73. 

Dogmatica Bisericii Ortodoxe, vol. 5, Lausanne, 1997, p. 369. 


*5 Ibidem. 
*5 Ibidem, p. 370. 

** Despre ierarhia cerească, VII, 2. 


*% Marele cuvânt catehetic, 8. 

Tălcuiri la Epistola a doua către Corinteni, X, 2; cf. Omilie la psalmul XLVIII, 3. 

De aceea ar fi greșit să ne închipuim că „legătura dintre trupuri și sufletele lor se rupe 
pe vecie" 

Moartea, e drept, scoate sufletul din însoţirea sa cu trupul, însă legătura firească dintre 
ele se păstrează sub o anumită formă și, în orice caz, stăruie deplin legătura lor ipostatică. Nu 
putem spune că o dată cu moartea din om nu mai rămâne decât sufletul, trupul sortit 
destrămării nemaiavând nici o legătură cu el și pierind cu totul. După cum sufletul care se 
desparte de trup rămâne suflet al celui mort, tot așa și trupul, fie el leș sau numai oase, rămâne 
trup al său. Dincolo de moarte, sufletul și trupul păstrează - atât între ele, cât și cu persoana 
căreia îi aparţin -o legătură cu neputinţă de distrus, pe baza apartenenţei lor la o aceeași 
persoană (ipostas). Sfântul Maxim Mărturisitorul explică foarte riguros lucrul acesta. Nu se 
poate vorbi de o separare totală a sufletului de trup, „căci după moartea trupului sufletul nu se 
numește simplu suflet, ci suflet al omului, și suflet al unui om anume. Căci și după moartea 
trupului, sufletul păstrează drept formă a sa deplină, întregul uman a cărui parte este, în baza 
relaţiei. La fel și trupul, e muritor după fire, dar nu este dezlegat de întregul uman, din pricina 
felului în care vine la existență. Căci nu se numește trupul simplu trup, după despărţirea de 
suflet, ci trup al omului, și trup al unui om anume, chiar de se corupe și se descompune în 
elementele din care este alcătuit. Căci are și așa, ca cel ce este parte din întregul uman, drept 
formă a sa deplină acest întreg uman, în baza relaţiei, în amândouă, adică și în suflet și în trup, 
relaţia cu-getându-se ca ceva ce nu poate fi smuls, întrucât sunt amândouă părţi ale întregului 
uman, ea înfățișează și aducerea lor deodată la existenţă și dovedeşte și deosebirea dintre ele 
după ființă, nevătămând în nici un fel raţiunile sădite în ele după ființă. Deci niciodată nu e cu 
putinţă a afla sau numi vreun trup sau suflet în afara relaţiei dintre ele. Căci deodată cu partea 
se arată și aceea că este parte a ceva [...] și în ea e implicat și întregul a cărui parte este. Căci 
relaţia lor este de neînlăturat.""” 


Sfântul Grigorie de Nyssa abordează și el această problemă, însă dintr-o altă 
perspectivă. El spune că sufletul recunoaște elementele trupului său chiar după împrăștierea 
lor, tot așa cum zugravul ţine minte ce culori a amestecat ca să obţină o nuanță anume”, 
păstorul își recunoaște oile sale chiar atunci când pasc împreună cu altele”” , iar cel căruia i s- 
au spart mai multe vase cunoaște ale căruia dintre ele sunt cioburile.” Chiar şi în moarte, 
sufletul își aduce aminte nu doar de trupul întreg, ci și de fiecare mădular al său și rămâne, 
într-un anume fel, prezent în fiecare dintre ele, oricât de descompus ar fi: „sufletul recunoaște 
însușirile firești ale elementelor trupului în care a trăit chiar și după ce acestea se despart 
unele de altele; chiar dacă firea ţine elementele materiale despărțite, pe fiecare în altă parte, 
din pricina însușirilor deosebite ale fiecăruia, totuși sufletul se află în fiecare, ţinându-se, prin 
puterea de cunoaștere, în elementele trupești care-i sunt proprii, stăruind în acestea până când 
se va face din nou unirea acelor elemente împrăștiate, în vederea unei reînnoiri a trupurilor 
descompuse. Și aceasta este propriu-zis ceea ce noi numim înviere.""” Tot atât de adevărat 
este că și trupul rămâne într-un anume fel prezent în suflet. Astfel, Sfântul Grigorie de Nyssa 
scrie că: „după despărțirea de trup, se păstrează în suflet anumite semne care mărturisesc cum 
că noi am format înainte o unitate, un întreg; ne-o dovedește parabola despre bogatul 


** Sf. Dionisie Areopagitul, Despre ierahia cerească, VII. 2. 


*% Ambigua, 7, PG 91, LLOLBC. 

** Despre facerea omului, XXVIIL. 

** Ibidem. 

nemilostiv și săracul Lazăr, din care vedem ca după ce trupurile au fost așezate în mormânt, 
sufletul a păstrat un oarecare semn trupesc prin care și Lazăr a fost recunoscut, și bogatul n-a 
rămas neștiut."* E adevărat că de-a lungul vieţii pământești trupul suferă felurite schimbări - 
pricinuite, de pildă, de răniri, de boală, de înaintarea în vârstă -, culminând cu cele din ceasul 
morţii, când se desface în cele din care a fost făcut și se descompune; dar el posedă o formă 
(eidos)"“ a sa, care nu se schimbă, iar această formă stăruie în suflet ca o pecete pe care nici 
moartea n-o poate șterge. Forma aceasta permite ca, la înviere, elementele despărțite sa poată 
fi din nou adunate laolaltă, pentru a se recompune trupul. „Diferitele combinaţii ale materiei 
produc feluritele aspecte ale formei; propriu-zis, aceste combinaţii nu sunt altceva decât 
amestecul elementelor primare (așa numim elementele din care este alcătuit întregul univers, 
și însuși trupul omului). De aceea, pentru că forma (eidos) trupului rămâne în suflet, așa cum 
pecetea se întipărește în ceara moale, urmează că nici materialele care au servit la formarea 
figurii pe pecete nu rămân străine de suflet, ci, în clipa învierii, sufletul primește din nou în el 
tot ceea ţine de urma întipărită în el de forma (eidos) trupului. Și atunci intră în legătură 
deplină cu el toate elementele care au alcătuit dintru început forma (trupului).""” Trupul 
acesta de acum va învia, trupul acesta de-acum se va înnoi și va primi o nouă viaţă; la înviere 
omul își va regăsi propriul său trup (nu trupul altuia și nici un alt trup oarecare), însă cu altă 
viețuire. Identitatea personală și trăinicia ei în timp, așadar, se păstrează și în răstimpul dintre 
moartea fiecărui om până la învierea de obște, chiar dacă cele din care este alcătuit trupul se 
risipesc și se descompun. „Nu-i chiar cu neputinţă ca elementele trupești, stihiile, să se 
unească din nou și sa alcătuiască iarăși același om. [...] Căci dacă n-ar veni din nou în lume 
tocmai aceeași alcătuire și ar primi în amestec doar elemente asemănătoare în locul celor care- 
i sunt proprii, e ca și cum s-ar reconstitui un alt om în locul lui, lucru care nu s-ar putea numi 
înviere, ci crearea unui alt om. Dar dacă trebuie să se întoarcă iarăși același om la sine însuși, 
trebuie să fie în întregime același, și în toate părţile sale elementele să-și reia locul lor în firea 
lui dintru început." De aceea, Sfantul Grigorie de Nyssa spune din nou: „Sufletul petrece în 
elementele trupului și după despărțirea lui de trupul în care a crescut și a vieţuit de la început, 
rămânând de acum ca un fel de paznic peste ceea ce avea și nelăsându-le să se amestece cu 
alte elemente de același fel. Agerimea și subțirimea puterii sale cugetătoare nu îngăduie nici o 
Tătăcire în realcătuirea elementelor trupești. Și, împreună cu materia proprie care este 
amestecată în elementele apropiate, se încorporează și sufletul și nu lasă să slăbească legătura 
care le ţine pe toate în univers, ci rămâne pururea în aceste elemente, în orice loc și în orice 
chip le-ar fi risipit firea." 


9. Statutul trupului după moarte 


Pentru că trupul păstrează și după moarte o legătură cu sufletul și rămâne pe mai 


263 F 
Despre facerea omului. 


'*1 Traducând Despre facerea omului a Sf. Grigorie de Nyssa, J. Danielou dă o interpretare greșită acestui 
cuvânt, redându-l prin sintagma „aspect exterior”. Or, eidos este mai curând o structură, un proiect, un fel de 
„idee", un arhetip personalizat, care rămâne neschimbat dincolo de orice alterare a expresiei sale materiale ori a 
chipului exterior. Această noţiune este utilizată de Sf. Maxim Mărturisitorul în același sens ( vezi supra nota 53, 
Scrisori, 15, PG 91, 552D; Ambigua, 42, 1324AB). 

departe trup al unei persoane, el trebuie să se bucure de respectul pe care-l datorăm persoanei 
înseși. 

Când a fost uns cu mir, Hristos n-a spus că aceasta s-a făcut spre îngroparea trupului 
Său, ci spre îngroparea Sa (cf. Mt. 26, 12). 

De aici îngrijirile față de trupul celui mort, de aici spălarea, ungerea cu miresme, 
înveşmântarea lui în haine curate, așezarea lui așa cum se cuvine”, încununarea””, bi- 
necuvântarea, tămâierea, sărutarea frunţii și cinstirea lui în multe alte feluri”. 

In Vechiul Testament se acorda multă atenţie ritualului îmbălsămării, care dura 
patruzeci de zile, după cum indică textul din Facere, 50, 3. Legea Nouă preţuiește și ea grija 
față de trupul pus în mormânt, înfăţișându-ne ca o faptă de evlavie venirea mironosiţelor la 
mormântul Domnului, prefigurată de vărsarea mirului de mare preț pe capul lui Hristos, când 
El Insuși spune: „...furnând mirul acesta pe trupul Meu, a făcut-o spre îngroparea Mea." (ct. 
Mt. 26, 6-13; Mc. 14, 3-9). 

Legătura profundă dintre trupul ce se îngroapă și cel ce nu mai este ne îndeamnă să 
mergem la mormântul celor dragi ai noștri, încredinţaţi că acolo nu e doar un trup putrezit, ci 
și o tainică adiere a sufletului lor. Și ne rugăm lângă rămășițele lor trupești, de parcă ne-ar sta 
întregi aievea înainte. 

Tot din pricina acestei legături statornice dintre trup și persoană, rugându-ne pentru 
morţii noștri ca să se sălășluiască „în sânul lui Avraam” alături de tot neamul lor cel adormit, 
ne îngrijim deopotrivă să-i și îngropăm alături de moșii și strămoșii lor, după cum arată Sfânta 
Scriptură că făceau cei din vechime. Astfel, Iacov le spune fiilor săi: „Eu am să trec la 
neamul meu. Să mă îngropaţi lângă părinţii mei!" (Fac. 49, 29), iar losif le cere fraţilor lui să- 
i ia osemintele atunci când vor ieși din Egipt, ca să nu rămână în ţara străină, ci să se întoarcă 
în pământul părinţilor lui (Fac. 50, 24-25)". Asemenea pildă aflăm și din Vieţile sfinţilor ”. 

Grija față de rămășițele pământești nu încetează o dată cu punerea lor în groapă. In 
țările ortodoxe, la soroacele rânduite pentru pomenire se face slujbă și la cimitir, iar după 
șapte ani oasele celui răposat sunt dezgropate cu multă evlavie, spălate cu vin și duse la 
biserică într-o mică raclă, ca să li se facă slujbă de pomenire. Apoi sunt aşezate fie într-un 
osuar, fie sunt din nou puse în mormânt (de obicei la picioarele unei rude care tocmai a trecut 
la Domnul), în așteptarea învierii (vezi lez. 37, 1-14). 


Când e vorba de sfinţi, grijii obișnuite faţă de trupul lipsit de viaţă i se adaugă cinstirea 
lui ca sfinte moaște. Toate cele spuse mai înainte arată pentru ce, în Biserica Ortodoxă, 
moaștele sunt cinstite la fel ca icoanele”, încredințaţi că rămășițele pământești ale fiecărui 


** Cu capul către răsărit, cu pleoapele și gura închise, cu braţele încrucișate pe piept (amintind de cruce) și 


ţinând în mâini o icoană. 
** Fruntea mortului este încinsă cu o bentiţă, pe care e zugrăvită icoana numită Deisis (Hristos, având la dreapta 
pe Maica Sa, iar la stânga pe Sf. loan Botezătorul), cu înscrisul: „Sfinte Dumnezeule, Sfinte tare, Sfinte fără de 
moarte, miluiește-ne pe noi!" 

"7 A se vedea ]. Kyriakakis, „Byzantine Burial Customs: Care of the Deceased from Death to the Prothesis", în 
The Greek Orthodox Theological Review, 19, 1974, p. 45-49; C. Vogel, „L'environnement cultuel du defunt 
durant la periode paleochretienne”, în La maladie et la mort du chretien, Roma, 1975, p. 384-392; M. 
Andronikov, Transplantantion d'organes el ethiqne chretienne, Paris, 1993, p. 45-50; V. Bakogiannis, After 
death, Katerini, 1995, p. 46-47; N. P. Vassiliadis, The Mystery of Death, Atena, 1997, p. 338-351. Această 
ultimă lucrare conţine numeroase mărturii scoase din Vieţile sfinţilor, care atestă vechimea acestor obiceiuri și le 
explică semnificaţia. 


*"! Vezi, de asemenea, Fac. 50, 5; Tob. 4, 3-5. 
** Vezi V. Bakogiannis, After Death, p. 54. 


* Cinstirea moaștelor, ca și a icoanelor de altfel, se întemeiază pe mărturisirea de credință de la cel de-al doilea 
Sinod de la Niceea. 

om nu sunt lipsite de o oarecare prezenţă tainică a sufletului acelui om, simţim în chip 
duhovnicesc în moaște sufletul și întreaga făptură a sfântului. Pe deasupra, în ele stăruie și 
răzbate mireasma harului cel sfinţitor și îndumnezeitor de care s-au învrednicit în timpul 
vieţii. De aceea se fac minuni prin ele. Creștinii nu se închină la moaște ca la Dumnezeu, 
singurul vrednic de închinare și de slavă, și nu cinstesc niște rămășițe trupești, ci pe sfantul cu 
trup neputrezitor și sfânta lui viețuire. Pe acesta îl cheamă în ajutor cei care vin să se închine 
la moaște. 


Cele de mai sus explică pentru ce Biserica Ortodoxă este reticentă cât privește 
incinerarea trupului””*. Lucrul acesta nu este nou şi nu ţine nici de un tradiţionalism care s-ar 
împotrivi tendinţelor societăţii moderne. Practica incinerării este milenară. La ivirea 
creştinismului, era larg răspândită în lumea antică. Creștinii însă, de la bun început au respins- 
o, preferând înhumarea. De altfel, creștinismul a contribuit la abandonarea definitivă a 
incinerării în lumea romană, în secolul al V-lea. In Vechiul Testament, incinerarea era 
socotită drept păcat (cf. Amos 2, 1) și osândă a păcatului (cf. Lev. 20, 14; 21, 9). Tradiţia pa- 
tristică priveşte arderea trupului ca pe o necinstire a mortului””. Dimpotrivă, punerea lui în 
țărână, pentru creștinism înseamnă supunere față de cuvântul dumnezeiesc, care zice: 
„Pământ eşti şi în pământ te vei întoarce!" (Fac. 3, 19). Arderea trupului este simțită ca 
nimicire - căci nimic nu mai rămâne din el afara de cenușă - și nesocotire a nădejdii învierii. 
Creștinii își îngroapă morţii urmând Scripturii, care arată că trupul lui Hristos a fost pus cu 
mare evlavie în mormânt nou (cf. Mt. 27, 57-61; Lc. 23, 50-56; Mc. 15, 42-47; In 19, 38-42), 
în așteptarea învierii Sale celei de a treia zi. După cum spune Părintele Bulgakov: „Trupul 
mortului se îngroapă cu toată cinstea, ca sămânță a trupului cu care va sa învie; printre 


scriitorii din vechime sunt unii care socotesc slujba de înmormântare drept o sfântă taină." 
De unde sfinte moaște, dacă trupurile s-ar arde? Dar și rămășițele pământești ale 
creștinilor sunt și ele un soi de moaște”, căci trupul care s-a întovărăşit cu sufletul în să- 
vârșirea virtuţii are și el parte de sfințenie. Până la înviere însă, rămâne tăinuită puterea 
acestui trup dat ţărânii, de a se înălța la slava cerească” în viața ce va să fie; iar atunci, 
același trup, și nu altul, se va înnoi și se va face trup ceresc și duhovnicesc, din pământesc și 


firesc cum era (cf. l Cor. 15,35-53). 


"+ A se vedea S. S. Harakas, Heal/fh and Medicine in Eastern Orthodox Tradition, New York, 1990, p. 158-159; 
I. Peckstad, „Quelques reflexions orthodoxes concernant la cremation”, în Contacts, 49, 1997, p. 264-274; J. 
Breck, The Sacred Gift of Life. Orthodox Christianity and Bioethics, Crestwood, 1998, p. 277-282. 

"5 J. Breck, The Sacred Gift of Life. Orthodox Christianity and Bioethics, Crestwood, 1998, p. 278. 

*'* L'Orthodoxie, Lausanne, 1980, p. 204. 


"7 Ibidem. 


*'* Ibidem 

IV 


RASTIMPUL DINTRE A TREIA SI A NOUA ZI: 
CALATORIA PRIN VAZDUHUL DE SUB CER. VAMILE. 


1. Inălţarea sufletului la ceruri 


A treia zi după moarte are o mare însemnătate, ca prag și trecere la o nouă stare a 
sufletului. De aceea Biserica face în această zi slujbă de pomenire pentru cel mort”. 

Potrivit Tradiţiei, așa cum am văzut, în primele trei zile după moarte sufletul rămâne 
pe pământ. A treia zi, el este ridicat la cer de catre îngeri. 

Că sufletul este luat de îngeri, aflăm chiar din gura lui Hristos, Care, vorbind despre 
bogatul cel nemilostiv și săracul Lazăr, spune: „Și a murit săracul şi a fost dus de către îngeri 
în sânul lui Avraam." (Lc. 16, 22). 

După cum vom vedea în continuare, numeroase texte patristice vorbesc despre răpirea 
sufletului la cer. Cu toate că nu întotdeauna se spune că ea se petrece într-a treia zi, există 
totuși destule texte care menționează lucrul acesta” . Aflăm de pildă din acest text din 
secolul al XI-lea că „vreme de trei zile după moarte, sufletul rămâne pe pământ. A treia zi e 
dus de îngeri în cer". Tot așa se spune într-un text mai vechi, atribuit Sfântului Macarie 
Egipteanul, făcându-se și o simbolică legătură cu scularea din mormânt a lui Hristos a treia zi: 
„A treia zi, tot sufletul creștin se înalță la ceruri [...] urmând sculării din morţi în cea de-a treia 
zi a lui Hristos, Dumnezeul tuturor. Așadar, bine face Biserica aducând jertfă a treia zi și 
făcând rugăciune pentru suflet!""* 

Aceiași îngeri, care întâmpină sufletul în ceasul morţii și-i stau alături de-a lungul 
celor trei zile petrecute pe pământ, îl însoțesc acum și-l sprijină pe calea către cer. 

Câţi îngeri vin să ridice sufletul, Părinţii nu ne spun, ci vorbesc simplu despre „îngeri”. 
Sfântul Grigorie de Nyssa, de pildă, scrie că: „îngerii așteaptă ca sufletele sa iasă din legătura 
trupului ca, luându-le, să le ducă în locul care le este sortit”"”. Iar Sfântul loan Gură de Aur 
spune: „La ieșirea din trup, sufletul, nevăzut de ochii cei trupești, este luat de îngeri.“ 

Fără îndoială, îi stă alături și-l însoțește îngerul păzitor - pe care de-acum sufletul și-l 


* Această practică este atestată încă din secolele IV și V. A se vedea Constituţiile apostolice, VIII, 42, I: „a treia 


zi a morţilor se va serba cu cântări și rugăciuni”; Despre ieşirea sufletului... cum se desparte de trup și în ce stare 
rămâne. 

*% A se vedea G. Dagron, „Troisieme, neuvieme et quarantieme jours dans la tradition byzantine; temps chretien 
et anthropologie”, p. 419-423,427. 


“5 Text anonim editat de K. Krumbacher, „Studien zu den Legenden des hl. Theodosios”, p. 384-350, după mss. 
Parisinus graec. 1140A, f. 82r-v, citat de C. Vogel, „L'environnement cultuel du defunt durând la periode 
paleochretienne", p. 398. 


282 . . . A = A 
Despre ieşirea sufletului... cum se desparte de trup si în ce stare rămâne. 

Omilie la cei patruzeci de mucenici, PG 46, 780A. 


284 A A: A .. 
Despre mângâiere în faţa morţii, LI, |. 

cunoaște”"”, însă cel care-l poartă e îngerul „psihopomp"” sau „psihagog""“ . Pe acesta îl cere 


Sfânta Macrina pe patul morţii: „Dă-mi, Doamne, înger de lumină care să mă călăuzească la 
loc de pășune, la apa odihnei, în sânul sfinţilor patriarhi!" 


Din Vieţile sfinţilor vedem că adesea răpirea sufletului lor de îngeri nu rămâne ascunsă 
celor din jur, ucenicilor sau altor sfinţi, aflați departe. De obicei, sufletul lor nu adastă pe 
pământ, ci, prin harul lui Dumnezeu, e răpit la cer de îndată ce părăsește trupul, pentru 
desăvârșita lor înstrăinare de lume și pentru râvna fierbinte de a fi degrabă cu Hristos Cel iubit 
de ei. 

Avva Pavnutie, de pildă, „a văzut cum sufletul unuia era ridicat la cer de îngeri 
cântând lui Dumnezeu""**. Iar la moartea sa, „preoţii l-au văzut urcându-se la cer, în mijlocul 
cetelor de drepți și îngeri care-L slăvesc pe Dumnezeu""”. Teodoret al Cirului spune despre 
Avva Teodor că, „puţină vreme vieţuind, s-a mutat la cer însoţit de cântări îngereşti”””. Cel 
mai adesea este pomenită străvederea Sfântului Antonie cel Mare, care a văzut cum sufletul 
Avvei Amun Nitriotul a fost „luat și dus în cer de îngeri”. Să amintim și vedenia sfântului 
Cuthbert: „Deodată, în întunecimea nopții am văzut revărsându-se un râu de lumină, și-odată 
cu el o ceată de îngeri s-a pogorât ca să răpească un duh de-o strălucire nepământească. Și 
luându-l, îndată s-au întors la locul lor din cer”. Erau îngerii trimiși să urce la cer sufletul 
sfântului bărbat Aidan””. Sfantul Benedict a văzut și el „în miez de noapte sufletul lui 
Gherman (episcopul orașului Capua), purtat la cer de îngeri într-un glob de fo 


2. Diavolii se luptă ca să pună stăpânire pe suflet 


In vremea ridicării sale la cer, sufletul este împresurat de diavoli, care vor să-l smulgă 
din mâna îngerilor care-l petrec și să-l arunce în hăurile iadului. 

Unii Părinţi spun că pentru sufletul care iese din trup se oștesc mulţimi egale de îngeri 
și de draci. „La vremea despărțirii sufletului de trup, în faţa noastră stau, de-o parte, armiile 
cerești, iar de cealaltă, puterile întunericului."”* La moartea mamei sale, Sfântul Simeon cel 
nebun pentru Hristos, rugându-se pentru sufletul ei, cerea de la Dumnezeu: „Dă-i, Doamne, 


*5 A se vedea S. Bulgakov, L'Echelle deJacob, Lausanne, 1987, p. 70. 

Vezi supra, cap. 2, p. 43, nota 31. 

Sf. Grigorie de Nyssa, Viaţa Sfintei Macrina, 24. 

Istoria monahilor din Egipt, XIV, 17. 


*% Ibidem, XIV, 24. 

Vieţile sfinţilor pustnici din Siria, X, 8. 
” Paladie, Istoria lausiacă, VII. Cf. Istoria monahilor din Egipt, XXII, 9: „Când Amun a adormit, neștiut, în 
peştera sa, Antonie i-a văzut sufletul răpit la cer de îngeri”; Paladie, Istoria lausiacă, VIII: „Așa a vieţuit și și-a 
sfârșit viaţa acest Amun, căruia fericitul Antonie i-a văzut sufletul luat de îngeri”. 


* Beda Venerabilul, Viaţa Sfântului Cuthbert, IV. 


* Sf. Grigorie cel Mare, Dialoguri despre moarte, IV, 8. Vezi, de asemenea, IV, 10: „Un om cu frică de 
Dumnezeu și demn de încredere mi-a povestit că niște oameni, îndreptându-se cu corabia dinspre părțile Siciliei 
către Roma, în mijlocul mării fiind, au văzut cum era purtat la cer sufletul unui rob al lui Dumnezeu, care fusese 


închis în Samnium”. 


1 Omilia XIV, Despre ieșirea sufletului. 

păzitor tare pe îngerul Tău, ca să-i păzească sufletul de duhurile cele viclene și nemilostive 
din văzduh, care voiesc să înghită pe toţi. Așa, Doamne, dă-i păzitor puternic, să alunge de la 
ea tot duhul necurat care-i aţine calea!""”. 

Această credinţă s-a păstrat până în zilele noastre în Biserica Ortodoxă" . 

Alţi Părinţi spun că, potrivit așezării sale, sufletul este acum răpit fie de îngeri, fie de 
diavoli. Dacă și-a agonisit bogăţia virtuţilor, intră sub oblăduirea puterilor cerești; dacă s-a 
împovărat de patimi, e luat în stăpânire de puterile rele; și cu cei cu care a ales să se 
însoţească în vremea vieţii, cu aceia va fi de acum. 

Sfântul Maxim Mărturisitorul înfățișează căderea în robie a sufletului: „Să ne amintim 
de ieșirea înfricoșată a sufletului din trup. Să ne gândim cum îl vor întâmpina în văzduhul 
acesta începătoriile, stăpâniile și puterile întunericului și cum va fi sfâșiat și mărunţit, pe 
măsura relei familiarităţi pe care și-au câștigat-o cu ele, prin mijlocirea patimilor." Tot așa 
spune și Isihie Sinaitul: „Cel ce nu e călăuzit de trezvie [...] nu se va slobozi de lucrurile, de 
cuvintele și de gândurile rele și urâte de Dumnezeu. Unul ca acesta, la moarte nu va scăpa 
liber de căpeteniile Tartarului."”” Incă și Awva Dorotei vorbește despre aceasta, atunci când 
îndeamnă sufletul nesimţitor „sa-și ţină gândul aţintit la înfricoșătoarea judecata a lui 
Dumnezeu și să-și aducă neîncetat aminte că va ieși din trup și-l vor întâmpina puterile cele 
cumplite, cu care s-a însoţit la rău în viaţa aceasta ticăloasă și scurtă."”” Iar în altă parte, în 
cuvinte asemănătoare cu cele ale Sfântului Maxim, spune că atunci „când iese din trup, 
sufletul rămâne singur cu patimile lui și e chinuit pururea de ele, îndeletnicindu-se numai cu 
ele, arzând sub turbarea lor și fiind sfârtecat de ele." E limpede că aici patimile sunt 
identificate cu dracii care le stârnesc și care acum pun deplin stăpânire pe suflet. 

Sfântul Teognost ne pune înainte latura luminoasă, spunând că „sufletul, care se 
desparte de trup plin de încredințare și-l dezbracă pe acesta ca pe-o haină, încearcă o bucurie 
negrăită și netălmăcită. Căci, dobândind acum cele nădăjduite, îl leapădă pe acesta fără 
întristare, îndreptându-se cu pace spre îngerul luminos și vesel care vine din înălțime și 
străbătând fără piedică împreună cu acela văzduhul, nevătămat câtuși de puţin de duhurile 
răutăţii, ci suindu-se cu bucurie și îndrăzneală și cu graiuri de mulțumire” la Dumnezeu". 

Sfântul Macarie Egipteanul arată deopotrivă și soarta sufletelor pătimașe, și a celor 
iubitoare de virtute: „Dacă sufletul lasă să lucreze în el puterea întunecată a patimilor și 
răutatea duhurilor rele, dacă duhurile nevăzute care îndeamnă la păcat îi bătătoresc și-i 
bântuie cărările și căile cugetelor sale, ca să lucreze patimile, și dacă li se face părtaș, când stă 
să iasă din trup, duhurile păcatului și începătorul răutăţii, care se bucură de rău, stăpânitorul 
tărâmului întunericului, îl iau în stăpânirea lor și-l ţin la ei. Și cu adevărat al lor este, căci voia 
lor a împlinit-o și în însoţirea cu ei a stăruit câtă vreme a fost în trup. Dimpotrivă, sufletul 
însoţit cu firea frumuseţii celei vrednice de dorit și de nespus a luminii Duhului Celui 
dumnezeiesc, sufletul care a primit și în care sălășluiește harul adevărului lui Hristos, sufletul 
care încă aici, pe pământ, s-a învrednicit de sfinţirea inimii și de sălășluirea lui Hristos în 
cugetele sale, când acesta, așadar, iese din trup, îl întâmpină duhurile cele sfinte și luminate, 


* Leonţiu de Neapole, Viaţa Sfântului Simeon cel nebun pentru Hristos, 9. 

Vezi S. Bulgakov, L Or/hodoxie, Lausanne, 1980, p. 204; Arhim. lustin Popovici, Dogmatica Bisericii 
Ortodoxe, voi. 5, p. 367; Mitrop. Hierotheos Vlachos, Life after death, Livadia, 1996, p. 23-24, 59-61. 


**7 Epistole, 24. 


"5 Cuvânt despre trezvie și virtute, 4. 


** Epistole, 1. 
is Invăţături de suflet folositoare, XII, 2. 


**! Capete despre făptuire, contemplaţie şi preoţie, 61. 

iar împăratul păcii, Hristos, a Cărui bucurie sunt sufletele desăvârșite, El Insuși primeşte 
sufletul acesta și-l așază alături de EI, ca pe o mireasă a Sa și ca pe un prieten apropiat, căci 
niciodată cât a fost pe pământ n-a lucrat ceva în afara voii Sale.""* 

In alt loc, același Sfânt Părinte spune iarăși: „Când sufletul omului iese din trup, se 
săvârșește o mare taină. Dacă este împovărat de păcate, vin cetele demonilor, îngerii cei de-a 
stânga, puterile întunericului și iau sufletul acela și-l ţin în partea lor. De aceasta nimeni nu 
trebuie să se mire; pentru că dacă un om, pe când era în viaţa și în lume s-a supus și s-a făcut 
lor rob, cu cât mai vârtos atunci când părăsește această lume este luat de ei și stă sub stăpâ- 
nirea lor! Cât privește sufletul celui bun, tu trebuie să știi că așa stau lucrurile: pe robii sfinți 
ai lui Dumnezeu, încă din această viaţă îi înconjoară și-i zidesc îngerii, duhurile cele sfinte. 
Când ies din trup, cetele îngerilor iau sufletele acestora de partea lor, în lumea cea curată, și 
astfel le conduc la Domnul.""” 

Aflăm aceeași încredințare la Sfântul Nichita Stithatul, ucenic al Sfântului Simeon 
Noul Teolog: „Sunt cu totul străine de suflet și deloc proprii firii sale pizma, ţinerea de minte 
a răului, lipsa de bărbăţie și frica; pe acestea sufletul le pătimeşte, nefiind ale sale. Dacă 
sufletul pleacă în lumea de dincolo însoţit de ele, cel ce este tată al pizmei și al răutăţii 
cunoaște îndată că este rob al său după lipsa lui de bărbăţie și după frica sa, și-l târăște cu el 
în prăpastia iadului. Și ce poate fi mai cumplit pentru sufletul care s-a înstrăinat de 
Dumnezeu? Insă dacă și-a săvârșit viaţa pământească în evlavie și curăţie, împlinind tot binele 
și poruncile lui Dumnezeu, [...] își va pune cortul său în locul unde sălășluiește slava lui 
Dumnezeu. lar sălașuri ale slavei lui Dumnezeu sunt puterile cele de sus și cetele îngerești 
[...]. Și, după darurile pe care s-a învrednicit să le primească de la Duhul Sfânt, sufletul își află 
sălașul cuvenit lui în locașurile cele multe din casa Tatălui. Căci firea cugetătoare a 
oamenilor, care s-a desăvârșit prin virtute și s-a înălțat la deplina cunoaștere și înțelepciune a 
Duhului, după dreptate se va însoţi cu puterile îngerești de sus prin darurile sale cele 
dumnezeiești. Și se unește cu fiecare dintre ele în parte, ca unul care prin cugetele sale s-a 
făcut părtaș al lor și și-a atras la sine ceea ce le este propriu tuturor acelora. [...] lată, așadar, 
cum sufletul se sălășluiește după moarte la loc de odihnă, în lăcașurile slavei lui Dumnezeu, 
aşa cum am spus, şi sub acoperământul aripilor îngerilor." 


Și iarăși, același Sfânt Părinte spune: „Dintre sufletele care ies din trup, unele sunt 
pline de curăţie și de buna mireasmă a virtuţilor, asemenea lui Dumnezeu, umplute de slava 
dumnezeiască și de lumina cea neprihănită, cum sunt sufletele sfinţilor. La ieșirea lor din trup, 
ele strălucesc ca niște sori, pentru dreptatea, înţelepciunea și curăţia faptelor lor. Pe acestea le 
iau îngerii ca pe niște prieteni și le duc la Lumina dintâi, mai presus de fire, nematerială și de 
care și îngerii se minunează, la Dumnezeu Cel în Treime: Tatăl, Fiul și Duhul Sfant, pe Care- 
L laudă și-L slăvește mulțimea nenumărată a puterilor cerești; și așa sunt înălțate, ca lumini ce 
stau într-al treilea rând, după luminile din cel de-al doilea [...]. Altele însă sunt întunecate și 
cu totul negre din pricina răutăţii faptelor, cuvintelor și cugetelor lor, pentru relele lor 
obiceiuri, îndeletniciri și pofte; acestea sunt sufletele păcătoşilor care, smulse cu sila din trup, 
răspândesc o mare duhoare și ieșirea lor iscă mult chin și suferință pentru trup. Sufletele 
acestea, cu totul întunecate, pline de putoare și necurăţie, cu teamă cumplită, cu spaimă și 
cutremur, sunt târâte de îngeri pedepsitori și întunecaţi în prăpastia iadului și puși ca într-o 
temniţă întunecată și unde nu e nici o mângâiere; ele sunt date în mâna duhurilor necurate și 
rele, care străjuiesc locul în care a fost pus în lanţuri prințul întunericului, ca să îndure pe 
vecie arsura focului, împreună cei asemenea lui, îngerii întunericului. Și le sunt date lor ca să 
fie veșnic cu ei, căci i-au ţinut drept prieteni în timpul vieţii, prin toate câte au făcut și-au 


Omilii duhovniceşti (col. 11), XXV, 2, 3-4. 
Ibidem (col. Il), XXII. 


Despre suflet, XIII, 69-72. 

spus, și șoaptele lor le-au ascultat spre pieirea lor și a altora." 


Tot așa învaţă și Biserica Ortodoxă. Pentru aceasta stă mărturie Canonul de rugăciune 
către Maica Domnului mai înainte de ceasul morţii, în care se cere mila și ajutorul Maicii 
Domnului pentru creștinul ce stă să moară, ca să-l scape de năvălirea diavolilor: 
„Apropiindu-se ceasul sfârșitului meu, nu știu ce voi face [...] De voi căuta spre văzduh, văd 
pe vrăjmașii văzduhului laţuri gătindu-mi mie[...]”; „să nu fiu dat cumpliţilor draci, la ieșirea 
mea, după faptele mele!”; „nu te depărta de mine întru înspăimântătorul ceas al ieșirii mele, 
izbăvindu-mă de cumpliţii draci și de vederea lor întunecată!”; „grăbeşte de mă ajută [...] în 
ceasul morţii mele, izbăvindu-mă de cumpliţii draci și acoperindu-mă de groaznica lor vedere 
cea întunecată!" Pentru același lucru se roagă Biserica și la praznicul aducerii 


moaştelor””. 


3. Vămile văzduhului 


Vedem așadar de aici că, simplu vorbind, sufletul este luat fie de îngeri, fie de diavoli, 
adică de cei de cu care s-a înrudit prin viaţa sa. 


O notă a traducătorului: De altfel, aproape că nu este rugăciune către Maica Domnului în care 
să nu i se ceară ferirea sufletului de năvălirea diavolilor în ceasul morţii și la vremea trecerii 
prin văzduh: „La sfârșitul vieţii mele, fii lângă mine la despărţirea sufletului de trupul meu cel 
ticălos, alinându-mi sila cea nesuferită, ușurându-mi strâmtorarea cea cumplită, izbăvindu-mă 
de faţa cea întunecată a diavolilor, slobozindu-mă de încercarea cea nemilostivă a vameșilor 
celor din văzduh și a stăpânitorilor întunericului [...]” (Rugăciunea Sf. Grigorie Palama); „în 
vremea ieșirii ticălosului meu suflet, izbăvește-mă de tirania ce înfricoșată a diavolilor celor 
vicleni, nelăsându-i să se bucure de mine, ci Fiul tău și sfinţii îngeri să se veselească de 
mântuirea mea!" (Rugăciunea lui Calist monahul); „Și la vremea ieșirii mele, neputinciosul 
meu suflet păzindu-l și întunecatele chipuri ale viclenilor diavoli departe de dânsul izgo- 
nindu-le..." (Rugăciunea de la Pavecemiţă a lui Pavel monahul); „Când va fi să se despartă 
sufletul meu cu sila de mădularele trupului, atunci, dumnezeiască Mireasă, stai lângă mine și 
risipește urzirile vrăjmașilor celor netrupești; zdrobește fălcile celor ce caută să mă înghită 
fără de milă, ca să trec neoprit de căpeteniile întunericului, care stau în văzduh” (în Oczoih, 
glasul 2, vineri seara, la Vecernie). 


Există însă texte patristice care ne înfățișează în chip amănunţit călătoria sufletului 
spre cer printre mulțimile de duhuri, cearta și lupta ce se dă pentru el între demoni și îngeri. 
Pentru că nu sunt numai sfinţi pe lume și nici doar oameni cu totul înrobiţi de rău, ci în cei 
mai mulţi binele și răul sunt amestecate, și acestea sunt acum cântărite, iar îngerii și duhurile 
rele se războiesc ca să-și ia fiecare partea sa. 

Astfel, citim în Pateric că „ava Teofil zicea: „Ce fel de frică și cutremur și nevoie 
avem să vedem când sufletul se desparte de trup! Că vine la noi oaste și putere de la 
stăpânirile cele potrivnice, stăpânii întunericului, stăpânitorii vicleșugului și începătoriile și 
stăpâniile, duhurile răutăţii, și ca la judecata îl ţin pe suflet, aducând asupră-i toate păcatele lui 
cele întru știință și cele întru neștiinţă, de la tinereţe până la vârsta la care a răposat. Deci stau 
pârându-l de toate cele făcute de dânsul. Ce fel, dar, de cutremur socotești că are sufletul în 
ceasul acela, până ce va ieși hotărârea și i se va face slobozenia lui? Acesta este ceasul nevoii 


Ibidem, XIV, 79-81. 
Vezi în Molirfelnic. 


Vezi în Mineiul pe ianuarie. 

lui, până ce va vedea ce sfârșit va lua el. Și iarăși dumnezeieștile puteri stau în preajma feţei 
celor potrivnici, și ele aducând cele bune ale lui. la seama dar, că sufletul, stând la mijloc cu 
multă frică și cutremur, sta până ce judecata lui va lua hotărâre de la Dreptul J udecător!""* 

Avva Antonie, încă în trup fiind, a văzut în duh ce se întâmplă cu sufletul în asemenea 
clipe: „Voind odată să mănânce și ridicându-se să se roage pe la ceasul al nouălea, s-a simţit 
pe sine răpit cu mintea. Și lucru minunat, aflându-se așa, s-a văzut pe sine ca ieșit în afară de 
sine și călăuzit de multe ființe prin văzduh. Apoi simţi niște vrăjmași amarnici și cumpliți 
stând în văzduh și voind să-l împiedice să treacă. Dar fiinţele care-l călăuzeau, luptând îm- 
potriva acelora, aceia le cereau să li se dea voie să afle dacă Antonie nu le e supus lor prin 
ceva. Deci cerându-i aceia socoteală de păcatele lui, începând de la nașterea lui, cei ce 
conduceau pe Antonie îi împiedicară, spunând: Păcatele lui, începând de la nașterea lui, le-a 
șters Domnul, iar de când s-a făcut monah și s-a făgăduit lui Dumnezeu, poate să dea 
socoteală [...]. Atunci învinovăţindu-l ei, dar nepu-tându-l dovedi ca vinovat, i s-a făcut calea 
slobodă și neîmpiedicată. Apoi îndată s-a văzut pe sine întorcându-se în sine [...]. Dar uitând 
să mănânce, a rămas restul zilei și toată noaptea suspinând și rugându-se. Căci rămăsese co- 
pleşit aflând cu câţi vrăjmași avem de luptat și câtă spaimă are să îndure omul când va avea să 
treacă prin văzduh. Şi-și amintea că aceasta e ceea ce a spus Apostolul despre „stăpânitorul 
puterilor văzduhului” (Efes. 2, 2). Căci în aceasta stă puterea vrăjmașului: în a se război și a 
încerca să împiedice pe cei ce trec.""” 

Multe alte texte vorbesc despre întâlnirea sufletului cu demonii în timpul înălțării sale 
la cer. Astfel, Avva Isaia îi îndeamnă pe ucenicii săi: „In fiecare zi să aveţi înaintea ochilor 
moartea și să vă gândiţi cum veţi ieși din trup şi cum veţi trece de puterile întunericului care 
vă vor întâmpina în văzduh!" A In "Scara Sfântului loan Scărarul ne sunt înfăţișaţi unii care, 
în ceasul morţii, se întrebau cu durere: „Oare va putea străbate sufletul nostru 'puhoiul de 
nesuferit al duhurilor văzduhului?""" 

Intâlnim de asemenea texte în care ni se spune limpede ca toată strădania diavolilor 
este să scoată la iveală orice faptă rea și patimă a omului, pentru a-l putea opri din calea către 
cer. Sfântul Macarie Egipteanul, îndemnând la trezvie duhovnicească, spune: „Tu, auzind că 
sunt [...] puteri întunecate sub cer [...], nu ţii seama de toate acestea, pentru că n-ai înțeles că, 
dacă nu primeşti arvuna Duhului Sfânt, atunci când sufletul tău va ieși din trup, acestea vor 
ţine sufletul tău și nu te vor lăsa să te ridici la ceruri.""" Isihie Sinaitul zice și el: „Va veni 
peste noi ceasul înfricoșat al morţii; va veni, și a-l ocoli nu este cu putinţă. Fie ca Stăpânitorul 
acestei lumi și al văzduhului, venind atunci, să găsească fărădelegile noastre puţine și 
neînsemnate și învinuirea să nu-i fie adeverită!"""" Sfântul Grigorie cel Mare scrie şi el: „Se 
cuvine să cugetăm temeinic la înspăimântătorul ceas al morţii, la groaza ce cuprinde sufletul 
care-și amintește de răul făcut și, uitând de fericirea vieţii, se înspăimânta și se teme de 
Dreptul Judecător. Atunci, duhurile rele cercetează faptele sufletului care s-a despărţit de trup 
şi-i înfățișează păcatele spre care s-a plecat, ca să-l târască la chin pe cel ce li s-a făcut lor 
părtaș. Și nu doar la sufletul păcătos, ci și la cei drepţi vin, ca să vadă dacă nu află ceva rău în 
ei şi dacă nu i-au biruit cumva." 


** Patericul, Pentru Teofil, arhiepiscopul Alexandriei, 4. Vezi și Sf. Maxim Mărturisitorul. Epistole, 24, unde pe 
scurt arată sfâșierea sufletului la ceasul judecății. 


** Sf. Atanasie cel Mare, Viaţa Cuviosului Părintelui nostru Antonie, LXIV. Vezi şi ibidem, LXVI. 

"2 Omilii duhovniceşti (col. II), XVI, 13. 

Capete despre trezvie, A doua sută, 59. 
"4 Omilii la Evanghelii, XXXIX, 8 (la Luca 19, 42-47), PL 76,1298D-1299D. 

In istorisirea sa, prea fericita Teodora arată cum îngerii apără sufletul de învinuirile 
diavolilor, punând de faţă faptele sale bune: „Când sufletul meu a ieșit din trup, atunci îngerii 
purtători de lumină l-au luat în mâinile lor. Și pe când îngerii, acești iubitori de Dumnezeu și 
de mântuirea sufletelor omenești, mă ţineau în mâinile lor, mulţime de draci întunecaţi și 
nemilostivi m-au înconjurat, strigând: „Sufletul acesta are mulțime de păcate, deci trebuie să 
ne răspundeţi nouă la acestea!” Așa strigând, arătau păcatele mele. Ingerii atunci căutau în 
cărţile lor faptele mele cele bune și aflau, cu darul lui Dumnezeu, câte cu ajutorul Lui făcusem 
și eu în viaţă. De pilda: de am dat cândva milostenie la săraci, de am hrănit pe flămânzi, de 
am adăpat pe însetaţi, de am îmbrăcat pe cei goi, de am găzduit pe cei fără de adăpost și pe 
străini odihnindu-i, de am slujit sfinţilor, de am cercetat pe bolnavi și pe cei întemnițați, de am 
mers cu râvnă și evlavie la sfânta biserică, de m-am rugat lui Dumnezeu cu umilință și cu 
lacrimi pentru iertarea păcatelor, de am ascultat slujbele Sfintei Biserici cu luare-aminte, de 
am adus lumânări, untdelemn, tămâie, vin și prescuri curate, liturghii pentru vii și pentru cei 
răposaţi, de am cinstit Sfânta Cruce, icoanele și toate cele sfinte cu evlavie, de am postit după 
rânduiala Bisericii, de am lucrat binele și m-am ferit de răutăţi, de mi-am păzit gura a nu vorbi 
deșertăciuni, de a nu pâri, a nu grăi ponegriri, clevetiri, hule, minciuni, de am răbdat 
năpăstuiri și osândiri, făcând în schimb cele bune, spre slava lui Dumnezeu și zidirea 
aproapelui, de mi-am întors ochii de la deșertăciunile lumești [...] Și orice alte fapte bune 
aflau scrise în cărţile lor, le aduceau în cumpănă împotriva păcatelor mele." 


Uneori, vedem că omul însuși este chemat să răspundă la învinuirile ce i se aduc de 
către duhurile rele, și care nu arareori sunt cu totul mincinoase. Astfel, Sfântul loan Scărarul 
scrie despre un oarecare Ștefan, că mai înainte de a se săvârși din viaţă i s-a descoperit în chip 
minunat ceea ce avea să se petreacă cu el după moarte: „Cu o zi înainte de a se săvârși, fu 
răpit cu mintea, și cu ochii larg deschiși privea spre dreapta şi spre stânga patului. Și, ca tras la 
socoteală, zicea în auzul celor de faţă, când: „Da, așa e, e adevărat, dar am postit pentru 
aceasta atâţia ani.”; când: „Nu, minţiţi, aceasta n-am făcut-o!” Apoi iarăși: „Da, aceasta e 
adevărat, dar am plâns și mi-am împlinit slujirea.” Și iarăși: „Cu dreptate mă învinuiți.” Și 
mai zicea încă: „Da, e adevărat, pentru acestea n-am ce să spun. Dar la Dumnezeu este și 
milă.” Era o priveliște înfricoșătoare și înspăimântătoare această tragere la socoteală nevăzută 
și neîndurată. Și ceea ce era și mai înfricoșător era că-l osândeau și pentru cele ce n-a făcut. 
Vai, ce lucru groaznic! Sihastrul și pustnicul acela spunea la unele din greșalele sale: „La 
acestea n-am ce zice!”, el, care era de patruzeci de ani călugăr."""* 

Pentru înfruntarea unor asemenea parași vicleni și plini de răutate, care fac și mai 
anevoioasă și primejduită trecerea sufletului, e mare nevoie de ajutor îngeresc și ceresc. 
Sfântul loan Carpatiul, vorbind și el despre această încercare, arată că sufletul celui drept, 
întărit prin credinţa în Dumnezeu și îmbărbătat de îngerii care-l însoțesc, îi biruiește în cele 
din urmă pe cei ce-l învinuiesc fără temei: „Când sufletul iese din trup, vrăjmașul dă năvală 
asupra lui, războindu-l și ocărându-l cu îndrăzneală și făcându-se pârâș amarnic și înfricoșat 
al lui pentru cele ce a greșit. Dar atunci se poate vedea cum sufletul iubitor de Dumnezeu și 
preacredincios, chiar dacă a fost mai înainte rănit adeseori de păcate, nu se sperie de năvălirile 
și amenințările aceluia, ci se întărește și mai mult întru Domnul și zboară plin de bucurie, 
încurajat de sfintele Puteri care îl conduc, și împrejmuit ca de un zid de luminile credinţei, 
strigând și el cu multă îndrăzneală diavolului viclean: „Ce este ţie și nouă, înstrăinatule de 
Dumnezeu? Ce este ţie și nouă, fugarule din ceruri și slugă vicleană? Nu ai stăpânire peste 
noi, căci Hristos, Fiul lui Dumnezeu, are stăpânirea peste noi și peste toţi! Lui I-am păcătuit, 


Sf. Grigorie Tracul, Viaţa Sfântului Vasile cel Nou, Istorisirea Sfintei Teodora. 


Scara, VII, 50. 

Lui li vom răspunde, având zălog al milostivirii Lui față de noi și al mântuirii noastre cinstita 
Lui cruce! lar tu fugi departe de noi, pierzătorule! Căci nimic nu este ţie și slugilor lui 
Hristos! [...] lar sufletul, aflându-se deasupra, zboară asupra vrăjmașului, lovindu-l, ca 
vulturul repede zburător pe corb. După aceasta e dus cu veselie de dumnezeieștii îngeri la 
locurile hotărâte lui, potrivit cu starea sa." 

O tradiţie ortodoxă, veche de prin secolul al IV-lea”, păstrată până în zilele noastre, 
pomenește de „vămile cerești” sau „vămile văzduhului”, arătând amănunţit care sunt acestea 
şi cum € cercetat sufletul la fiecare dintre ele. Trecerea sufletului prin aceste vămi se face, 
potrivit multor texte, în răstimpul dintre a treia și a noua zi după moarte””. Vămile corespund, 
fiecare, unei anume patimi, unui anumit fel de fapte rele sau păcate, pe care le insuflă un 
anume diavol, care este însăși întruchiparea ei. Această credință e legată de identificarea 
patimilor cu duhurile rele care le insuflă””. In icoane, vămile sunt reprezentate sub chipul 
unei scări cu multe trepte, pe care urcă oamenii, cu îngeri și diavoli ce se aţin pe lângă ei 
încercând să-i tragă în sus ori în jos"! 

Fiecare diavol „vameș” - sau „judecător” - oprește sufletul și-i cere socoteală de 
păcatele care ţin de „jurisdicția” lui. Și, asemenea unor vameși corupți, care cer mai mult 
decât se cuvine, diavolii îl învinuiesc adesea pe om pentru fapte pe care el nu le-a săvârşit. Cât 
privește felul în care plătește sufletul trecerea prin aceste vămi, există mai multe tâlcuiri. Unii 
Părinţi arată că sufletul plătește rupând din sine partea în care s-au înstăpânit duhurile rele. De 
aceea spune Sfântul Maxim Mărturisitorul că sufletul este tras și sfâșiat „pe măsura relei 
familiarităţi pe care a câștigat-o cu (diavolii), prin mijlocirea vreunei patimi""”, iar alți Părinţi 
arată că sufletul cu totul rău ajunge în cele din urmă prada diavolilor. Din cele mai multe texte 
vedem însă că sufletul plătește „vama” cu faptele bune, săvârșite în vremea cât a vieţuit pe 
pământ, iar dacă acestea întrec relele de care e învinuit, dacă are adică virtuţi cu asupra de 
măsură, este lăsat să treacă". Apărare şi sprijin primeşte sufletul acum de la sfinţii îngeri 
care-l însoțesc și din rugăciunile și slujbele ce se fac pentru el, pe care cu înţelepciune le-a 


rânduit Biserica în acest răstimp. 

Textul anonim din secolul XI, citat mai sus, pomenește numai de „vameșii cei din 
văzduh" care întâmpină sufletul la vremea suirii sale la cer, în primele nouă zile de la moartea 
sa". Origen însă arată mai precis cum stau lucrurile: „După moartea noastră, când se face 
schimbarea vieţii de aici, la hotarele lumii cerești sunt unii puși ca niște vameși, ca să 
cerceteze cu cea mai mare grijă dacă nu cumva este în noi ceva de-al lor. Stăpânitorul acestei 
lumi mi se pare că este un asemenea vameș. [...] Cuvintele Apostolului: «Daţi deci tuturor 
cele ce sunteţi datori: celui cu darea, dare; celui cu vama, vamă.» (Rom. 13, 7), au şi un 
înţeles duhovnicesc. De aceea, să știm că ne aflăm în mare primejdie de nu vom avea cu ce 


plăti vamă. Căci vom fi închiși din pricina datoriei, după cum se întâmplă și cu datornicii din 


8 


"70 sută de capete de mângâiere, 25. 


"15 Vezi textele citate mai jos. 


"1 Vezi G. Dagron. „Troisieme, neuvieme et quarantieme jours dans la tradition byzantine; temps chretien et 


anthropologie”, p. 420. 


"0 A se vedea A. Guillamont, Introduction â Evagre le Pontique, Traife pratique, Paris, 1971,p. 63-84, passim. 


**' Intre această reprezentare și Scara Sfântului loan Scărarul nu există nici o legătură. 


322 FR 
Epistole, 24. 
* A se vedea Arhim. Iustin Popovici. Dogmatica Bisericii Ortodoxe, vol. V, Paris, 1997,p. 366. 

Text anonim, editat de K. Krumbacher, „Studien zu den Legendem des hi. Theodosios”, p. 348-350, după 
Parisinus graec. 1140A. f. 82r-v, citat de C. Vogel. „L'environnement cultuel du defunt durant la periode 
paleochretienne”. p. 398. Vezi și G. Dagron, „Iroisieme, neuvieme et quarantieme jours dans la tradition 
byzantine; temps chretien et anthropologie”, p. 420-423. 

această lume, întemnițați și osândiţi să robească pentru stăpânire, în schimbul celor datorate. 
Și nu puţini sunt aceia ce vor fi ţinuţi de vameși.""” 

Alte texte spun că la trecerea prin vămi sufletul este împiedicat de stavile de natură 
spirituală, adică de patimile și faptele sale rele, prin care diavolii îl prind ca și cu un laţ; 
dimpotrivă, virtuțile și faptele bune sunt chezășia liberei sale treceri și pavăză împotriva 
năvălirii lor. Sfântul Vasile cel Mare, tâlcuind acest verset din psalmul 7: „Doamne, 
Dumnezeul meu [...], mântuieşte-mă de toţi cei ce mă prigonesc şi mă izbăveşte, ca nu cumva 
să răpească sufletul eu ca un leu!”, scrie: „Așadar, cel în primejdie de moarte, știind că Unul 
este Cel Ce mântuie, Unul este Cel Ce izbăvește, zice: «In Tine am nădăjduit, mântuiește-mă 
de slăbiciune și izbăvește-mă de robie!» Socot însă că atleţii viteji ai lui Dumnezeu au luptat 
din destul în toată viaţa lor cu dușmanii cei nevăzuţi; dar după ce au scăpat de toate prigonirile 
lor, când ajung la sfârșitul vieţii, sunt cercetaţi de stăpânitorul veacului, ca să-i ia în stăpânire 
de ar găsi că au răni de pe urma luptelor sau unele pete și urme de păcat; dacă însă vor fi găsiți 
fără răni și fără pete, îi lasă să se odihnească liberi în Hristos, pentru că au fost nebiruiţi. 
Psalmistul se roagă deci atât pentru viaţa de aici, cât și pentru viaţa ce va să fie; și zice: 
„Mântuiește-mă aici de cei ce mă prigonesc, dar izbăvește-mă acolo în vremea cercetării, ca 
nu cumva să răpească ca un leu sufletul meu!” Și acestea le poţi afla de la Insuși Domnul, 
când a grăit mai înainte de patima Sa: «Acum vine stăpânitorul lumii acesteia, şi în Mine nu 
va avea nimic!» Domnul, nefăcând păcat, spunea că în EI nu are nimic; omului însă îi este de 
ajuns dacă va îndrăzni să spună: „Vine stăpânitorul lumii acesteia și în mine va avea puţine și 
mici!" 

Sfântul Diadoh al Foticeii spune că „cel ce se va afla (la vremea ieșirii din viaţă) în 
frică, nu va trece slobod peste căpeteniile iadului. Fiindcă are, ca și aceia, în frica sufletului o 
mărturie a păcatului său. Dar sufletul care se veselește în dragostea lui Dumnezeu în ceasul 
dezlegării de trup, se înalță atunci cu îngerii păcii deasupra oștilor întunecate.""” Awva Isaia, 
la rândul său, suspină, zicând: „Vai mie, vai mie, că încă n-am fost eliberat de focul gheenei! 
Cei ce mă atrag spre ea rodesc încă în mine și mișcă în inima toate lucrurile ei! Cei ce mă 
scufundă în foc se mișcă în trupul meu, voind să rodească. Incă n-am cunoscut de acum unde 
voi merge în altă parte, încă nu mi s-a gătit calea dreaptă, încă n-am fost eliberat de lucrările 
celor aflaţi în văzduh, ale celor ce mă vor împiedica, pentru lucrurile lor rele care sunt în 
mine." Insă tot el zice: „Credinţa în El și păzirea poruncilor Lui și iubirea față de toţi, 
aceasta este pecetea cerută sufletului când iese din trup; precum a poruncit ucenicilor Săi, 
zicând: «In aceasta vor cunoaşte toţi că sunteţi ucenicii Mei, dacă vă veţi iubi unii pe alţii 
(n. 13, 35). Dar cine sunt cei despre care zice că vor cunoaște, dacă nu Puterile ce vor sta la 
dreapta și la stânga, adică îngerii și diavolii? Căci de vor vedea vrăjmașii semnul iubirii unit 
cu sufletul, se vor depărta de el cu frică. Şi atunci se vor bucura de el toate Puterile sfinte.""” 
Și iarăși, vorbind despre cel desăvârșit, spune că „cei din cer vor mărturisi despre el că a 
trecut peste stăpânitorii de-a stânga. Atunci pomenirea lui este cu cei din cer.""”, Și-și 
îndeamnă ucenicii „să se cerceteze în toată clipa de a trecut peste cei ce-l ţin în văzduh, de s-a 
eliberat de ei avându-i încă în jur." 


Despre vămi și vameșii din văzduh vorbește și Sfântul Macarie cel Mare, spunând: 


** Omilii la Evanghelia după Luca, XXIII, 7. 

Omilia la psalmul 7, 2. 
**7 Cuvânt ascetic în 100 de capete, 100. 


*% Douăzeci si nouă de cuvinte, XIV, |. 


* Ibidem, VII, 4. 
** Ibidem, XXIII, 5. 


55! Ibidem, XXVI, |. 

„După cum vameșii, stând la strâmtorile drumurilor, opresc pe călători și-i scutură de bani, tot 
așa și demonii pândesc sufletele și le opresc atunci când ies din trup. Dacă ele nu sunt curate 
cu desăvârșire, u le îngăduie să se ridice la sălașele cerești și să ajungă în preajma Stăpânului 
lor, ci sunt trase în jos de diavolii din văzduh.” 

Alţi Părinţi vorbesc încă și mai limpede. Astfel, de la Sfântul Efrem Sirul aflăm 
următoarele: „Acestea vorbindu-le spre noi cel ce se sfârșește, deodată i se leagă limba lui, i 
se schimbă ochii, îi tace gura, i se oprește glasul și ostile cele înfricoșătoare se pogoară, 
slujitorii dumnezeiești cheamă sufletul să iasă din trup, demonul cere să ne tragă pe noi la 
judecată. [...] Atunci îngerii, luând sufletul, se duc prin văzduh, unde stau începătoriile, 
stăpâniile și căpeteniile puterilor celor potrivnice, pârâșii noștri cei amari, vameșii cei 
cumpliţi, cei ce ţin socoteala faptelor, care întâmpinându-l în văzduh, cer seama și îl iscodesc 
și aduc înainte păcatele omului și înscrisele lui cele din tinereţe, cele din bătrâneţe, cele de 
voie și cele fără de voie, cele prin fapte și cele din gânduri, cele prin aduceri aminte. Multă 
frică este acolo, mult cutremur pentru sărmanul suflet, nepovestită este nevoia pe care o 
pătimește atunci de la mulțimea milioanelor de vrăjmași, fiind ţinut de dânșii, fiind frânt, 
clevetit, împins și oprit să nu se sălășluiască în lumină și să nu intre în latura celor vii. Insă pe 
suflet îl duc sfinţii îngeri." 

Și mai limpede vorbeşte Sfântul Chirii al Alexandriei, într-una din omiliile sale, 
preluată de Sfantul Atanasie Sinaitul” și citată de Sfântul loan Damaschin'”: „Câtă frică şi 
cutremur și câtă nevoie și scârbă suferă sufletul când se desparte de trup și după despărţire! 
Că vin către el îngeri buni și mulțime de oaste cerească și toate puterile cele potrivnice și 
stăpânitorii întunericului, ţiitorii cei nelegiuiţi ai lumii, pârâșii noștri cei amari, vameșii cei 
cumpliţi ce sălășluiesc în văzduh; și însuși ucigătorul sufletelor și începătorul răutăţii, cel ce 
presară curse pe cale, balaurul cel mare, cel lepădat din credință, diavolul, își cască gura sa 
răcnind ca un leu și căutând să-l înghită. Căci a lui e stăpânia și puterea și judecata iadului și 
a morţii. Și cei ce ţin socoteala faptelor, întâmpinând sufletul în văzduh, cer seama și iscodesc 
și aduc înainte păcatele omului și înscrisele lui cele din tinereţe, cele din bătrânețe, cele de vo- 
ie și cele fără de voie, cele prin fapte și cele din gânduri, cele prin aduceri aminte. Multă frică 
este acolo, mult cutremur pentru ticălosul suflet, nepovestită este nevoia pe care o pătimește 
atunci de la mulţimea de vrăjmași, fiind ţinut de dânșii, clevetit, împins și oprit să nu se 
sălășluiască în lumină și să nu intre în latura celor vii. Văzând îngrozirea acestora, se tulbură 
și se zbuciumă și cu durere se întoarce către îngeri, iar aceștia, luând sufletul, îl poartă prin 
văzduh, însă pe cale e oprit și cercetat în multe vămi, și întrebat pentru păcatele sale. Mai întâi 
de minciuni și de clevetiri, de vorbirile deșarte, de grairile cele de rușine, de râsul peste 
măsură. [...] Și iarăși mai sus dracii întâmpină sufletul și-l întreabă de desfrânare și trufie. Vin 
după acestea dracii mâniei și ai iuțimii, ai mândriei, ai nesupunerii, ai iubirii de arginţi, ai 
beţiei, ai vrajbei, ai descântecelor, ai lăcomiei, ai urii de fraţi, ai uciderii, ai furtișagului și 
nemilostivirii. Scurt vorbind, pentru toată patima de care a bolit, este cercetat și tras la 
socoteală. Ce groază și ce spaimă nu va simţi sufletul în toată vremea, până ce se va judeca 
desăvârșit! Puterile dumnezeiești stau de faţă, înfățișând toate cugetele bune, vorbele bune și 
faptele bune ale sufletului. Iar sufletul stă cu frica în mijlocul îngerilor luminaţi care-l ajută, 
și-al demonilor care-l parasc, așteptând îndreptăţirea și scăparea sa, ori osânda și pierzarea. 
Deci, pe cel drept și neîntinat, cu sârguință îl primesc îngerii și neîmpiedicat urcă să se 
închine înaintea lui Dumnezeu." 


* Omilii duhovniceşti (col. II), XLIII, 9. 


** Cuvânt despre despărţirea sufletului, despre a doua venire şi despre judecată. 

Omilii despre cei răposaţi, PG 89, 1200. 


** Sfintele paralele, PG 96, 310. 

Omilii, XIV, Despre ieșirea sufletului și suirea la ceruri, PG 77, 1073-1076. 

Vămile din văzduh sunt foarte limpede înfățișate de Avva Isaia Pustnicul: „De câtă 
bucurie trebuie să cugeti că va avea sufletul care a început să slujească lui Dumnezeu și și-a 
desăvârșit lucrarea lui? Căci la ieșirea lui din lumea aceasta, va face să meargă înaintea lui 
lucrarea lui și se vor bucura cu el îngerii când îl vor vedea scăpat de stăpânirile lumii. 
Deoarece când va ieși sufletul, vor merge cu el îngerii și vor ieși în întâmpinarea lui toate 
puterile întunericului, voind să-l ia în stăpânire de vor avea ceva de al lor în el. Dar atunci nu 
îngerii vor lupta pentru el, ci faptele pe care le-a făcut. Ele îl vor înconjura și-l vor păzi de 
acele puteri, ca să nu se atingă de el. lar de vor învinge faptele lui, vor cânta înaintea lui 
îngerii, până ce vor ajunge la Dumnezeu întru veselie. In ceasul acela se va uita tot lucrul 
lumii acesteia și toată osteneala ei. Să punem deci toată puterea noastră, lucrând bine în scurta 
vreme de acum, pentru a scăpa lucrul nostru de tot răul, ca să ne putem mântui de mâinile 
stăpânitorilor ce caută să ne ducă cu ei! Căci sunt vicleni și fără milă. Fericit este, deci, cel în 
care nu se va afla ceva din ale celor potrivnici, căci bucuria și veselia, odihna și cununa lui 
vor fi peste măsură! [...] Fraţi iubiţi, să punem toată puterea noastră în lacrimile înaintea lui 
Dumnezeu, poate se va milui de noi bunătatea Lui și ne va trimite puterea până ce vom birui 
prin faptele ce le-am săvârșit pe stăpânitorii răutăţii, care vin înaintea noastră! Să ne îngrijim 
din inimă, să ne dobândim dorirea lui Dumnezeu, Care ne va mântui pe noi de mâinile 
Vicleanului, când va ieși acolo în întâmpinare noastră! Să iubim pe săraci, ca să ne scape de 
iubirea de arginţi, când va ieși în întâmpinarea noastră! Să iubim pe toţi fraţii noștri, neavând 
nici O ură în inima noastră faţă de cineva, nici răsplătind cuiva cu rău (Rom. 12, 17), ca să ne 
păzească pe noi de pizmă când va ieși în întâmpinarea noastră! Să iubim smerita cugetare în 
toate, suportând cuvântul aproapelui și când ne va lovi, și când ne va osândi! Căci aceasta ne 
va păzi de mândrie, când va ieși întru întâmpinarea noastră. Să câștigăm cinstirea aproapelui, 
căutând să nu-l osândim cu nimic! Aceasta ne va păzi de vorbirea de rău, când va ieși în 
întâmpinarea noastră. Să disprețuim bunătăţile lumii și cinstirea ei, ca să ne mântuim de poftă, 
când va ieși în întâmpinarea noastră! Să învăţăm limba noastră la cugetarea la Dumnezeu, să 
grăiască dreptatea și rugăciunea, ca să ne păzească de minciună, când va ieși în întâmpinarea 
noastră! Să ne curățim inima și trupul de pofie, ca să ne mântuim de necurăţie, când va ieși în 
întâmpinarea noastră! Căci toate acestea vor căuta sa ne stăpânească sufletul când va ieși din 
trup. Dar virtuțile îi vor ajuta, dacă le-a dobândit." 


Vămile și vameșii ce cercetează fiecare patimă, pe rând, le înfățișează cu amănunţime 
Viaţa Sfântului loan cel Milostiv, patriarhul Alexandriei: „Fericitul acesta întotdeauna cugeta 
la ieșirea sa dintru această viață, zicând: „Socot că spre mântuire îi e de ajuns omului sa 
cugete neîncetat la moarte și să se îngrijească de sfârșitul său, că nu se va întâlni atunci cu 
mila, ci numai faptele lui vor merge cu el. Și care nu va fi necazul și nevoia sufletului care nu 
s-a gătit de drum, când vor veni îngerii să-l ia? Cum nu va suspina și nu va cere el să i se mai 
dea măcar scurt timp să mai trăiască, dar i se va spune atunci: „Oare bine ţi-ai folosit timpul 
vieţii?” Şi, grăind către sine, încă zicea: „Cum vei trece, ticăloase loane, nemușcat de fiarele 
din trestii, despre care spune proorocul zicând: „Ceartă fiarele din trestii!” (Ps. 67, 31), in 
acel ceas amar, când ne vor întâmpina pe noi acei cruzi și nemiloși vameși, către care nu 
pricepem ce vom zice?” Că-i era lui descoperit de la Sfântul Simeon Stâlpnicul că, ieșind 
sufletul din trup și vrând să se suie la ceruri, îl întâmpină pe el cetele dracilor și-l întreabă, 
mai întâi de minciuni și de clevetiri; că dacă de acelea nu s-a pocăit, apoi este oprit de către 
draci. Şi iarăși, mai sus dracii întâmpină sufletul și-l întreabă despre desfrânare și trufie, și 
dacă de acestea s-a pocăit, se izbăvește de dânșii. Și multe sunt împiedicările și întrebările 
sufletului de către draci, vrând acesta să meargă la ceruri. Vin după aceea dracii mâniei și 
invidiei și vorbirii de rău, ai iuţimii, ai mândriei, ai grăirii de rușine, ai nesupunerii, ai 
cămătăriei, ai iubirii de arginţi, ai beţiei, ai vrajbei, ai descântecelor, ai lăcomiei, ai urii de 


Douăzeci si nouă de cuvinte, XVI, 2. 

fraţi, ai uciderii, ai furtișagului, ai nemilostivirii. Și când ticălosul acela de suflet se duce de la 
pământ al cer, nu stau aproape de dânsul sfinţii îngeri și nici îi ajută lui, ci singur sufletul 
nostru dă pentru sine răspuns prin pocăință și prin fapte bune." 


Despre vămi ne vorbește încă și această istorisire despre un ostaș, pe nume Taxiot, 
care a înviat din morţi, pe care o aflăm în Vieţi/e sfinţilor, luna martie, ziua 28: „In Cartagina, 
cetatea Africii, în vremea patriciului Nichita, a fost un oarecare bărbat cu numele Taxiot, cu 
rânduiala de ostaș, și acela își petrecerea viaţa sa în mari păcate. Și, fiindcă mulţi mureau în 
Cartagina din pricina ciumei, a venit și Taxiot în frică și în simţire și s-a pocăit de păcatele 
sale și, ieșind din cetate cu femeia lui, s-au așezat într-un sat, la liniște. lar nu după multe zile, 
din lucrarea zavistiei diavolului, a căzut în desfrânare cu femeia unui gospodar din acel sat. Și 
nu la multă vreme după aceea, l-a lovit ciuma și a murit. Şi era o mănăstire, ca la o stadie 
departe de satul acela. Și alergând acolo, femeia lui Taxiot a rugat pe monahi ca, venind, să ia 
trupul mortului și să-l îngroape în biserică. Deci I-au îngropat pe el întru al treilea ceas din zi. 
lar când a fost ceasul al noulea, s-a auzit din mormânt strigare, zicând: «Miluiţi-mă, miluiţi- 
ma!» Şi apropiindu-se de mormânt și auzind glasul celui îngropat, degrabă l-au dezgropat pe 
el și, aflându-l viu, au înmărmurit de spaimă. Și l-au întrebat pe el, voind să ştie ce i s-a în- 
tâmplat lui și cum a înviat. lar acela, neputând vorbi de multă plângere și tânguire, îi ruga pe 
dânșii să-l ducă pe el la robul lui Dumnezeu Tarasie, episcopul, și-l duseră la acela. lar 
episcopul trei zile l-a tot silit pe el să-i spună ce a văzut acolo, și acela, a patra zi, a putut grăi. 

Deci, cu multe lacrimi, a spus acestea: «Când eram pe moarte, am văzut înaintea mea 
niște arapi a căror vedere era foarte înfricoșătoare. Și văzându-i pe ei, sufletul meu se tulbura. 
Apoi am văzut doi tineri foarte frumoși, și sufletul meu a sărit în mâinile lor. Și îndată, ca 
zburând, ne suiam de la pământ în văzduh, spre înălțime, și am întâlnit vămile cele ce 
străjuiesc suirile și opresc toate sufletele omenești. Și la fiecare vamă, pentru câte un alt păcat, 
osebit ești întrebat: la una, pentru minciună, la alta, pentru ceartă, iar la alta, pentru mândrie. 
Și fiecare păcat își are întrebătorii săi în văzduh. Și am văzut eu într-un mic cufaraș, ţinut de 
îngeri, toate lucrurile mele cele bune, și îngerii luau din acelea și cumpăneau lucrurile mele 
rele, și așa am trecut vămile. lar când ne-am apropiat de porţile cerești, am sosit la vama 
desfrânaţilor; m-au oprit acolo pe mine străjerii şi-mi scoteau toate faptele mele trupești de 
desfrâu, precum le-am făcut din tinereţe și până acum. Și au zis îngerii cei ce mă duceau pe 
mine: „Toate păcatele trupești, pe care le-a făcut în cetate, i le-a iertat lui Dumnezeu, de 
vreme ce s-a pocăit de acelea.” Dar potrivnicii mei au răspuns și au zis: „După ieșirea din 
cetate, în satul acela unde s-a dus, s-a desfrânat cu femeia gospodarului.” Și auzind aceasta, 
îngerii n-au aflat nici un lucru bun ca să mă răscumpere de păcatul acela și, lăsându-mă, s-au 
dus. 


Deci, apucându-mă pe mine viclenele duhuri, m-au bătut și, desfacându-se pământul, 
m-au pogorât, fiind purtat prin niște intrări înguste și prin oarecare crăpături strâmte și rău- 
mirositoare, până la cele mai de jos temnițe ale iadului, unde sufletele păcătoșilor sunt 
încuiate în întunericul cel veșnic [...] Și am fost închis cu dânșii și eu în locurile acelea 
întunecoase și întru strâmtorare m-au pus, și plângeam și mă tânguiam cu amar, ținut fiind de 
la al treilea ceas până la al noulea. 

După aceea, am văzut puţină strălucire și pe cei doi îngeri ce veniseră acolo, și am 
început a-i ruga pe dânșii să mă scoată pe mine din primejdia aceea, ca să mă pocăiesc 
înaintea lui Dumnezeu. Și mi-au zis mie îngerii: „In deșert te rogi, pentru că nu iese nimeni de 
aici înainte de învierea tuturor!” lar eu, mult cerând și rugându-mă și făgăduind ca mă voi 
pocăi, a grăit un înger către celălalt: „Te pui chezaș pentru dânsul, că se va pocăi, precum 
făgăduiește, din toată inima?” Și a zis celălalt: „Mă pun chezaș!” Și am văzut cum i-a dat lui 
chezașul mâna. Atunci, apucându-mă pe mine, m-au scos de acolo, pe pământ, și m-au pus în 


*** Leonţiu de Neapole, Viaţa Sfântului loan al Ciprului, 43. (Vezi în Proloage, luna lui octombrie în 29 de zile - 
n. tr.) 

mormânt, lângă trupul meu. Și mi-au zis mie: „Intră de unde te-ai despărţit!” Și am văzut eu 
sufleteasca mea fire strălucind ca un mărgăritar, iar trupul cel mort era ca niște tină rău- 
mirositoare și neagră și mă îngreţoșam să intru în el. Şi mi-au zis mie îngerii: „Nu se cade 
altfel sa te pocăiești, fără numai cu trupul cu care ai greșit!” lar eu mă rugam, ca n-aș mai fi 
intrat în trup. Deci îngerii mi-au grăit: „Intră, că de nu, iarăși te vom duce pe tine acolo de 
unde te-am luat!” Atunci am intrat și am înviat și am început a striga: „Miluiţi-mă 

Acestea ni le-au povestit părinţii cei vrednici de crezare, spre învăţătură și mântuire.” 

Vămile văzduhului sunt foarte limpede înfățișate în istorisirea Sfintei Teodora, pe care 
o aflăm în Viaţa Sfântului Vasile cel Nou, duhovnicul său, scrisă de un ucenic al acestuia, 
Grigorie Tracul. 

„Cu mare iuțeală mergând noi de pe pământ spre înălțimea cerurilor, la început ne-au 
întâmpinat duhurile rele ale văzduhului de la prima vamă, la care se întreabă de păcatele 
sufletului prin cuvânt: vorbe deșarte, glume, vorbire fără rost, vorbe murdare, batjocoriri și 
altele de felul acesta. Acolo era o mare adunare de arapi, mari și negri ca tăciunele, în fruntea 
cărora era unul foarte înrăutățit, care stătea în faţa mea. Fiind opriţi noi acolo, aceia au adus 
înaintea mea o mulţime de catastife. Acolo am văzut scrise toate cuvintele deșarte vorbite din 
tinereţile mele, vorbele fără socoteală și nerușinate, toate cuvintele nebunești și necurate, toate 
cântecele lumești, râsetele, prin care am smintit multe suflete, făcând pe unii să râdă 
nebunește prin glume păcătoase, prostești și vorbe deșarte, cum e obiceiul multora. Vameșii 
aceia fioroși îmi arătau, una câte una, toate relele sau păcatele acelea și, arătându-mi-le pe 
toate, unele după altele, mă învinovăţeau pentru ele. Ei îmi arătau vremea, locurile, 
persoanele, când, unde și cu cine m-am dedat la acele vorbe deșarte, râsete și celelalte de acest 
fel prin care am mâniat pe Dumnezeu. Neștiind eu că și acelea sunt păcate, nici nu le-am 
mărturisit părintelui meu duhovnicesc și nici nu m-am căit de ele, nici n-am făcut roade 
vrednice de pocăință pentru ele. Văzându-mă mustrată așa de groaznic de acei vameși 
infernali, am rămas uimită, tăcând ca o mută, neavând ce mai răspunde acelor duhuri viclene, 
pentru ca cele spuse de dânșii erau adevărate. Tremurând de fiică, tăceam și mă rușinam și 
așteptam îngrozită să văd ce vor face și ce va fi cu mine. Atunci sfinţii îngeri care mă însoțeau 
au pus împotriva acelor păcate o parte din faptele mele cele bune pe care le făcusem mai pe 
urmă, dar neajungând acelea, au împlinit din darurile Cuviosului Părintelui meu, Vasile'”, şi 
așa răscumpărându-mă, am plecat de acolo mai departe, în sus. 


1>> 

(Vama a doua) Iarăşi urcând noi mai sus, am ajuns la vama minciunii. La această 
vama se întreabă de tot cuvântul mincinos, de călcarea jurămintelor, de luarea în deșert a 
numelui lui Dumnezeu, de mărturiile mincinoase, de spovedaniile neadevărate sau 
mincinoase. Domnii vămii aceleia, negri, iuți și sălbatici, cu feţele hâde și murdare, mă 
întrebau și mă învinuiau cu mare asprime pentru păcatele mele. Cercetându-mă cu 
deamănuntul, am fost vădită de două păcate: întâi, lucruri mici, în care mi s-a întâmplat și mie 
a minţi și pe care, nesocotindu-le păcate, nu le-am mărturisit înaintea duhovnicului la 
spovedanie, și doi, că m-am rușinat și am ascuns înaintea duhovnicului unele fapte de ale 
mele. Insă călcări de jurăminte, mărturii mincinoase și altele de felul acesta, n-au aflat în mine 
cu darul lui Hristos. Sfinţii îngeri, punând și acolo o parte din faptele mele cele bune și mai 


339 


Text editat de F. Combefis, Bibliorhecae Graecorum Patrum Auctorium Novissimum. Paris, 1672,1.1, p. 324- 
326. (Vezi în Proloage, luna lui martie, în 28 de zile - n. fr.) 

*%0 Aceste daruri sunt rugăciunile Cuviosului, după cum se vede din textul următor: „Arapii aceia văzând faptele 
mele cele bune, scrâșneau din dinţi, vrând să mă răpească din mâinile sfinților îngeri și să mă arunce in fundul 
iadului lor. Dar s-a aratat fara veste Cuviosul Parintele nostru Vasile|...]Tinand in mainile sale ceva minunat, un 
fel de sicrias cu daruri duhovnicesti in chip de bani de aur,, Parintele nostru Vasile l-a dat ingerilor luminati, 
zicand:” Poftiti, domnii mei'Acest suflet mi-a slujit mie cu buna credinta,, odihnindu-mi batranetile mele. Atunci 
eu m-am rugat lui Dumnezeu pentru dansul, si El mi l-a daruit. Cand veti trece prin vamile vazduhului si vor 
incepe duhurile cele viclene a stramtora acest suflet,, sa-l rascumparati cu aceste rugaciuni ale mele de datoriile 
lui! 

mult din darurile Părintelui meu Vasile, m-au răscumpărat. 

(Vama a treia) De la acea vamă mergând noi în sus, am ajuns la vama clevetirii, 
ponegririi, vorbirii de rău, a judecării și osândirii aproapelui. Acolo am fost opriţi și am văzut 
cât de greu păcat este a cleveti și a osândi pe cineva, a-l defăima, huli, batjocori și a râde de 
păcatele altuia. Pe unii ca aceștia îi cercetează cu deamănuntul acei cumpliţi întrebători, ca pe 
niște antihristi care, răpind cinstea și dreptul de judecată al Domnului nostru lisus Hristos, s- 
au făcut ei înșiși judecători și pierzători celor de aproape ai lor. In mine însă, cu darul lui 
Dumnezeu, n-au aflat păcate de acestea, pentru că în toate zilele mele m-am păzit cu 
dinadinsul ca să nu clevetesc pe nimenea, nici să osândesc, nici să râd de cineva. Uneori, e 
drept, din întâmplare, auzind pe alţii osândind sau clevetind sau râzând de cineva, mă plecam 
spre dânșii puţin cu mintea, sau din nepază adăugam și eu la acelea câte o vorbă sau îi 
aprobam în vreun fel. Dar îndată revenindu-mi, m-am căit în sinea mea. Totuși mi s-au pus și 
socotit și acelea în păcatul osândirii și clevetirii de către vameșii aceia întrebători. Dar sfinţii 
îngeri, răscumpărându-ma și de la această vamă cu darurile Cuviosului Vasile, am mers mai 
departe în sus. 

(Vama a patra) Alergând noi tot mai sus, am ajuns la vama aceea ce se numește a 
lăcomiei sau îmbuibării pântecelui. Ajungând acolo, îndată au alergat asupra mea acele duhuri 
necurate și mârșave, grași, soioși și foarte sălbatici, bucurându-se de sosirea mea la ei, ca de o 
dobândă grasă. Chipurile acelor duhuri drăcești închipuiau pe iubitorii de desfătări, pe 
nesăţioși și pe urâcioșii beţivi. Aceia, împresurându-ne pe noi ca niște câini, ne-au oprit și 
îndată au adus înaintea mea toate păcatele mele, adică: de am mâncat vreodată pe ascuns și 
fără măsură, fără trebuinţă, sau dis-de-dimineaţă, sau de am mâncat fără rugăciune și fără să- 
mi fac semnul sfintei cruci. Apoi îmi puneau înainte de câte ori am mâncat în sfintele posturi 
mai înainte de terminarea sfintei slujbe. De asemenea și beţiile toate mi le arătau rând pe rând, 
punându-mi în faţă toate paharele băute și numărul paharelor ce-am băut, probozindu-mă și 
zicându-mi: „lată, atâtea pahare ai băut în cutare vreme, atâtea în cutare și cu cutare bărbat și 
femeie, atâtea în cutare loc, atâtea la cutare petrecere, praznic ori pomană.” Toate păcatele și 
plăcerile acestea ale pântecelui, pe care le facusem, mi le puneau înainte vameșii aceia, 
bucurându-se de mine ca și cum aș fi fost trecută în stăpânirea lor, în fundul iadului, unde 
voiau să mă arunce. Fiind mustrată pentru acele păcate ale mele, tremuram de frică, neavând 
ce răspunde împotriva lor. Sfinţii îngeri însă, scoțând din darurile Cuviosului Vasile, m-au 
răscumpărat și de la acea vamă. Diavolii, văzând răscumpărarea mea, s-au tulburat grozav și 
strigau: „O, amar nouă! Ne-am pierdut toată osteneala noastră!” Acestea zicând, aruncau în 
văzduh catastifele în care erau scrise păcatele mele. Eu, văzând așa, m-am bucurat mult și am 
plecat de acolo în sus, fără primejdie. Sfinţii îngeri, mergând, vorbeau între ei, zicând: „Cu 
adevărat, mare ajutor a câștigat sufletul acesta de la plăcutul lui Dumnezeu Vasile! Dacă nu I- 
ar fi ajutat el cu ostenelile și rugăciunile lui, multe primejdii ar fi întâmpinat și ar fi răbdat 
trecând prin aceste ispitiri, cercetări și judecăţi ale văzduhului!” Atunci eu, luând puţină în- 
drăzneală, am zis către dânșii: „Stăpânii mei, mi se pare mie că nimeni dintre cei care trăiesc 
pe pământ nu știu ce se face aici și ce așteaptă pe sufletul păcătos după ieșirea din trup!” 
Sfinţii îngeri mi-au răspuns: „Oare nu mărturisesc pentru acestea dumnezeieștile Scripturi, 
care se citesc întotdeauna în sfintele biserici și se propovăduiesc de sfinţiţii slujitori ai lui 
Dumnezeu? Dar cei ce s-au împătimit în deșertăciunile pământești nu bagă seamă de acestea. 
Ei socotesc că îmbuibarea și beţia din toate zilele este o desfătare. Și așa, mâncând 
întotdeauna fără saţ și îmbuibându-se fără frică de Dumnezeu, avându-și pântecele în loc de 
Dumnezeu, nici nu se gândesc la viaţa viitoare, ba nici nu-și mai aduc aminte de 
dumnezeieștile Scripturi, care zic: «Vai vouă, celor ce sunteţi satui acum, că veţi flămânzi!» 
(Le. 6, 25). Numai bogaţii aceia cu inimă bună, asemenea lui Avraam, care sunt milostivi și 
fac dreptate și fapte bune, care miluiesc pe săraci și scăpătaţi, care ajută pe cei ce sunt în 
nevoi și în primejdii, aceia câștigă cu înlesnire de la Dumnezeu iertarea păcatelor și trec 
vămile văzduhului fără supărare, pentru milosteniile lor. Aceasta o adeveresc dumnezeieștile 
Scripturi, zicând: «Milostenia izbăveşte din moarte şi acoperă mulţime de păcate.» (Tob. 12, 

9). Cei ce nu se sârguiesc a-și curați păcatele prin milostenie, acelora nu le e cu putinţă a 
scăpa de aceste întrebări, căci îi răpesc acei stăpâni ai vămilor întunecaţi la chip și, muncindu- 
i cumplit, îi pogoară în subteranele iadului. Acolo îi ţin în legături până la înfricoșata Judecată 
a Domnului Hristos. Vezi că nici ţie nu i-ar fi fost cu putinţă a trece aceste vămi dacă nu ai fi 
câștigat răscumpărarea prin darurile Cuviosului Vasile!” 

(Vama a cincea) Vorbind noi astfel, am ajuns la vama lenevirii și a trândăvirii, unde 
se cercetează toată zilele și ceasurile petrecute zadarnic, fără lucrarea faptei bune. Acolo se 
opresc toţi leneșii sau trândavii aceia care, asemenea trântorilor, poftesc și mănâncă din 
osteneli străine, în loc de a lucra și a-și câștiga existenţa prin lucrul și sudoarea feței lor. De 
asemenea și cei care sunt plătiţi si nu lucrează după învoială. Acolo se cercetează și cei care 
nu se îngrijesc a lăuda pe Dumnezeu și cei care se lenevesc în zilele de praznice, în duminici 
și sărbători a merge la Vecernie, la Utrenie, la dumnezeiasca Liturghie și la celelalte slujbe de 
laudă a lui Dumnezeu. La acea vamă se cercetează lenevirea, trândăvia și neglijenţa fiecărui 
creștin, mirean ori cleric, care n-a purtat grijă de sufletul sau sau de sufletele încredințate lor. 
Acolo se cercetează cu deamănuntul toate păcatele izvorâte din lenevire și mulţi sunt opriți și 
se prăbușesc în prăpăstiile iadului. Acolo și eu, mult fiind întrebată, nu mi-ar fi fost cu putință 
a scăpa de datoriile acestui păcat, de n-ar fi împlinit neajunsul meu dăruirea Cuviosului 
Vasile, prin care răscumpărându-mă, m-au scos din primejduirea ce mă ameninţa a mă pogori 
jos, în iad. 

(Vama a șasea) De acolo am ajuns la vama furtișagului. Vameșşii draci ai acelei vămi 
încearcă acolo cu deamănuntul sufletele despre feluritele păcate ale furturilor, răpirilor și 
înșelătoriilor, pe ascuns sau pe faţă. La această vamă, deși ne împiedicarăm puţin, pentru că 
nu s-au găsit în mine furtișaguri, afară de cele făcute în copilărie, puţine, și acelea din 
puţinătatea minţii, am trecut fără să dăm mult. 

(Vama a șaptea) Am ajuns apoi la vama avariţiei și a iubirii de arginţi. Milostivul 
Dumnezeu însă acoperindu-mă în viaţa mea, nu m-am îngrijit de multă avere, nici n-am fost 
iubitoare de arginţi și de agonisit averi. Eu în viață mă îndestulam cu cele ce mi le dădea 
Domnul, mulțumindu-mă cu puţin. Nu eram lacomă sau avară. Ba, încă din cele ce aveam, 
împărțeam cu osârdie și cu bucurie săracilor și celor lipsiţi de cele de trebuinţă. Pentru aceasta 
am trecut uşor și repede prin vama aceasta. 

(Vama a opta) Lăsând în urmă pe vameșii draci de la vama zgârceniei, am călătorit 
tot mai sus în văzduh, pe acea cale necunoscută, întunecată și înfricoșată, până ce am ajuns la 
vama ce se cheamă a cametei. Acolo se cercetează toţi aceia care-și dau argintii cu camătă, 
agonisindu-și dobândă necurată, lacomii și cei care ţin în casele lor lucruri străine. Neavând 
însă cu ce să mă învinuiască, scrâșneau din dinţi asupra mea, înfricoșându-mă. Noi însă am 
plecat de acolo mai sus, mulțumind lui Dumnezeu. 

(Vama a noua) Inaintea noastră s-a arătat chinul nedreptăţii. Acolo se cercetează cu 
deamănuntul judecătorii nedrepţi, care părtinesc pe cei vinovaţi și osândesc pe cei nevinovați. 
Se mai cercetează oprirea plăţii lucrătorilor, cei care neguțătoresc cu cântare și măsuri 
măsluite și toţi cei care, într-un fel sau altul, au fost nedrepţi și au făcut nedreptate. Noi însă 
am plecat mai departe și de acolo, nedând nimic la acea vamă. 

(Vama a zecea) Am ajuns apoi la acea vamă care se numește a zavistiei și a 
dușmăniei. Acolo se cercetează cu deamănuntul toți aceia care s-au zavistuit unul pe altul, 
vrăjmășiile, urâciunea, neiubirea de fraţi și de aproapele, cu feluritele răutăţi ce izvorăsc din 
aceste păcate ucigătoare de suflet. Această vamă am trecut-o fără să dăm ceva, pentru că n-am 
zavistuit pe nimeni în viaţa mea. Acolo mă întrebau vameșii aceia urâcioși despre ura de frate 
și neiubirea aproapelui, dar, cu îndurările Domnului nostru lisus Hristos, Dumnezeu, la toate 
acele întrebări nu m-au aflat vinovată. Am văzut însă mânia diavolilor vămii aceleia care, cu 
fețele lor de arapi, scrâșneau din dinţi, repezindu-se asupra mea cu mânie, ca să mă înghită de 
vie. Dar, neavând a ne teme de dânșii, ne-am suit tot mai sus, bucurându-ne. 

(Vama a unsprezecea) Călătorind noi așa, în mari depărtări, tot mai sus în văzduh, 
am ajuns la vama mândriei cu fiicele ei: slava deșartă, lauda, iubirea de sine, obrăznicia, 

înălțarea cu mintea. Acolo, diavolii acelei vămi, foarte trufași, cercetează pe toţi păcătoşii 
pentru păcatele de mai sus, adică dacă, trufindu-se, n-a dat ascultare părinţilor trupești ori 
duhovnicești, de s-au încrezut mai mult în ei decât în Dumnezeu, dacă au disprețuit pe semeni 
ori s-au mândrit cu știința, cu dregătoria, cu viţa, cu hainele, cu neamul bogat. Eu însă în 
viaţă, fiind slujnică săracă și neavând a mă mândri cu unele ca acestea, am trecut printre acei 
draci trufași, dând ceva foarte puţin, deoarece am fost smerită și am cinstit pe părinţii mei 
trupești și pe cei mai mari, ascultându-i în toate cele de bune și de mântuire câte mă învățau. 

(Vama a douăsprezecea) Urcându-ne de acolo mai sus, la înălțime, pe treptele 
văzduhului, am ajuns la vama mâniei, a iuțimii și a lipsei de milă. Arapii aceia mă cercetau 
aspru și amănunţit despre feluritele laturi ale păcatului mâniei și iuţimii. Era acolo mulţime 
multă de draci foarte sălbatici și fioroși, iar în fruntea lor era o căpetenie drăcească, care stătea 
pe un tron asemenea unui idol, grozav de înfricoșător și el, poruncind mânios, cu aprinsă 
iuţime și asprime celor din jurul său. Graiul lui însă nu-l înţelegeam. Aceia, plini de mânia, 
iuţimea și răutate lor, se mușcau unii pe alţii ca fiarele sălbatice și neîmblânzite, chinuindu-se 
și țipând groaznic, înspăimântând totul în jurul lor. Ajungând noi în mijlocul acelor răi, s-au 
repezit asupra noastră cu feţele lor sângeroase și cu mare răutate demonică ne cercetau, 
punând înainte toate păcatele mele făcute în mânia și iuţimea mea, cât am trăit pe pământ. Ori 
de câte ori m-am mâniat, iuţit, tulburat și am ţipat la cineva cu cuget rău și cu privire 
sălbatică. Chiar și pentru cele ce, din dragoste sfântă, vrând a trage pe cineva din păcate și a-l 
pune în bună rânduiala, de m-am tulburat cu mânie și iuțime asupra lui, ori de l-am amărât 
sau de l-am bătut, ori de m-am pornit asupra cuiva cu mânie de vrajbă și ținând în mine 
răutatea, am plecat ocărând și îngrozind [...]. Toate acelea mi le arătau rând pe rând, așa cum, 
când și unde le făcusem. Insă n-au dobândit ce doreau ei de la noi. Sfinţii îngeri care mă 
însoțeau le-au răspuns pentru acelea cu care mă învinuiau și aşa am mers înainte, bucurându- 
ne în Domnul, acoperit fiind sufletul meu păcătos cu rugăciunile Cuviosului meu Părinte 
Vasile. 


(Vama a treisprezecea) Am ajuns apoi la vama ţinerii de minte a răului și a 
răzbunării. Acolo, cu o groaznică nemilostivire, se cercetează toţi aceia care ţin în inima lor 
amintirea răului, cei care răsplătesc cu rău pentru răul făcut sau care sunt învrăjbiţi cu alţii. 
Milostivirea Celui Preainalt însă m-a acoperit și acolo, fiindcă n-am ţinut răutate în inima mea 
asupra nimănui, n-am ţinut minte răul făcut de alţii și n-am avut răutate asupra celor ce mă 
vrăjmă-șeau, nici m-am răzbunat asupra cuiva, ci, pe cât am putut, am arătat dragoste spre 
aceia, răsplătind răul cu binele, și așa cu nimic nu m-au aflat datoare la acea vamă. Diavolii, 
văzând că n-au pentru ce mă opri acolo, se tânguiau cumplit, văzându-mă că scap liberă din 
ghearele lor. Astfel am plecat de acolo mai departe, bucurând-ne în Domnul. Suindu-ne noi 
așa tot mai în sus în văzduh, mi-am luat îndrăzneala și am întrebat pe sfinţii îngeri care mă 
duceau: Domnii mei, rogu-vă să-mi spuneţi de unde știu aceste înfricoșate puteri și stăpâniri 
ale văzduhului toate faptele rele ale oamenilor ce trăiesc pe pământ în toată lumea, ale 
fiecăruia în parte? lată, văd că nu numai pe cele făcute la arătare, ci și pe cele ascunse le știu 
și le vădesc aici. Sfinţii îngeri mi-au răspuns, zicând: Tot creștinul, la Sfântul Botez, primește 
de la Dumnezeu pe îngerul său păzitor, care, nevăzut, îl păzeşte pe dânsul ziua și noaptea, 
călăuzindu-l la tot lucrul bun pe calea vieții și a mântuirii, în tot timpul vieţii lui, până în 
ceasul morţii. EI scrie în cartea sa toate cuvintele, mișcările și lucrurile cele bune făcute de om 
în viața sa. Asemenea și căpetenia împărăției întunericului și a beznei iadului, care dorește să 
tragă tot neamul omenesc în pierzarea sa, pune pe lângă fiecare om ce se zămislește și se naște 
în lume pe câte unul dintre înrăutăţitele sale duhuri viclene. Acela, umblând aproape de om și 
în urma lui, îi pândește de aproape și cu deamănuntul toate: privirile, mișcările, cuvintele, 
lucrurile și toate câte le face de-a lungul întregii sale vieţi, și neîncetat îl îndeamnă cu 
vicleșuguri la răutăţile lui, adică a păcătui în tot felul. Indată ce vede că omul a înclinat spre 
rău, a vorbit rău și a păcătuit, acel diavol scrie toate păcatele în catastiful său, pe care apoi îl 
duce la vămi, cu toate păcatele omului scrise de el. In acest chip sunt știute de vameșii 
văzduhului toate păcatele tuturor oamenilor din lumea pământească. Apoi, după ce sufletul se 

desparte de trup, când se sârguiește pentru a sui la cele cerești, la Ziditorul său, atunci, după 
cum vezi, aceste duhuri viclene ale vămilor văzduhului îl opresc pe loc, arătându-i scrise toate 
păcatele lui. Pe sufletul care are mai multe fapte bune decât păcate nu-l pot opri vameșii 
aceia; dar dacă vor afla la el mai multe păcate decât fapte bune, îl opresc un timp în stăpânirea 
lor și-l închid în temniţele iadului, unde-l muncesc atât cât le îngăduie dreptatea 
dumnezeiască. Acolo suferă greu și se chinuiește sufletul acela până ce, cu postiri, rugăciuni, 
milostenii, sfinte Liturghii, parastase, pomeni și alte faceri de bine făcute în numele lor 
sfintelor locașuri și săracilor de către ai săi, primește iertare pentru păcatele sale. Cei care se 
închină Prea Sfintei Treimi și deseori primesc cu vrednicie sfânta Impărtășanie, trupul și 
sângele Domnului nostru lisus Hristos, aceia urcă lesne la cer, apăraţi fiind de îngeri și de 
rugăciunile sfinţilor lui Dumnezeu, care se roagă pentru mântuirea lor. Cei care n-au făcut nici 
unele din cele de folos în toată viaţa lor, n-au parte de niciun ajutor și sfinții îngeri nu pot să 
aducă pentru ei cuvânt de apărare. Daca însă un suflet s-ar arăta atâta de păcătos, urât și 
vrăjmaș lui Dumnezeu, încât să nu mai aibă nădejde de mântuire, fiind sortit desăvârșit în 
veșnica osândă, atunci îndată diavolii îl pogoară pe acela în adâncurile iadului, unde este gătit 
locul lor, la veșnica muncă. Acolo îi ţin până al învierea obștească și a doua venire a 
Domnului. După aceea, au să se muncească veșnic, împreună cu trupul în care au vieţuit, în 
gheena focului nestins. Incă și altceva este bine să știi: pe această cale se suie spre cercetare 
numai sufletele acelea care sunt luminate cu Sfantul Botez și credinţa creștina. Păgânii însă, 
necredincioșii, ereticii și toţi cei înstrăinaţi de Dumnezeu nu mai vin pe calea aceasta spre 
Scaunul Dumnezeirii, pentru că încă fiind vii, din viaţa pământească sunt îngropaţi în iad cu 
sufletele lor. 


(Vama a paisprezecea) Tot vorbind așa, am ajuns la vama uciderii. Acolo se 
cercetează cu deamănuntul sufletele creștinești pentru păcatul greu al uciderii: feluritele 
ucideri de oameni, sinuciderile, ba chiar și gândurile și sfatuirile demonice pentru săvârșirea 
acestui groaznic păcat. Noi și de acolo, dând puţin, am scăpat cu ușurință, fiindcă nu numai că 
n-am lovit, dar m-am ferit și de a ocări pe alţii. 

(Vama a cincisprezecea) leșind din mijlocul vameșilor acelora groaznici, am suit tot 
mai sus, ajutată de sfinţii îngeri, până ce am ajuns la vama descântecelor, vrăjitoriilor, 
ghicirilor, fermecătoriilor, a otrăvitorilor și chemătorilor de diavoli. Pângăriţii draci ai acelei 
vămi erau asemenea jivinelor cu câte patru picioare și târâtoarelor, ca taurii fioroși, ca șerpii, 
viperele, scorpiile și broaștele. Și foarte urâtă era vederea lor. Cu darul lui Dumnezeu, va- 
meșii aceia n-au aflat nimic scris în catastifele lor și nici în mine, deci am trecut îndată, 
nedând nimic. Plecând noi de acolo tot mai sus, am întrebat pe sfinţii îngeri care mă duceau: 
„Domnii mei, rogu-vă, spuneţi-mi: oare toţi creștinii trec pe aici, prin vămile acestea? Oare nu 
este cu putinţă vreunuia dintre ei să treacă pe altă parte la cer, fără numai pe aici? Nu este oare 
vreun mijloc de a face călătoria aceasta fără întrebările și frica ce întâmpinăm noi când trecem 
prin aceste înfricoșătoare vămi?” Sfinţii îngeri mi-au răspuns: „Nu este altă cale pentru 
sufletele creștinilor care se suie la ceruri. Toţi trec pe aici, dar nu toţi sunt cercetaţi așa ca tine, 
iară numai cei ce sunt păcătoși ca tine, toţi aceia care n-au făcut desăvârșit mărturisirea 
păcatelor lor, rușinându-se și tăinuind înaintea duhovnicilor lor faptele lor de rușine și unele 
dintre păcatele lor. Dacă creștinul își mărturisește cu adevărat păcatele sale, faptele rele, îi 
pare rău, se căiește că le-a făcut, își împlinește canonul cuvenit și părăsește păcatele, făcând 
roade vrednice de pocăință, apoi păcatele acelea le șterge nevăzut dumnezeiasca milostivire. 
Când un suflet ca acela trece pe aici, întrebătorii din vămile văzduhului, deschizându-și 
catastifele lor, nu află scris nimic în ele asupra lui, nici nu-l pot supăra, nici îngrozi pe acel 
suflet; ci el trece lin în sus, la ceruri, la Scaunul Dumnezeirii, ca să se închine și să fie răsplătit 
cu fericirea veșnică în cereasca Impărăţie. Deci și tu, de ai fi făcut mărturisire desăvârșită de 
toate păcatele tale, și după dezlegarea duhovnicului ai fi făcut pocăință adevărată din destul, 
n-ai fi suferit astfel de groaznice cercetări ca acestea la vămile văzduhului! Diavolii, după ce 
văd că sufletului osârduitor, prin mărturisirea adevărată, părăsirea păcatelor, împlinirea 
canonului și aducerea de roade de pocăință i se șterg păcatele din catastifele lor, îl războiesc 

din nou, mai groaznic decât înainte, pentru a-l arunca în alte păcate și ca să-l înscrie din nou 
în catastifele lor. Cu adevărat, spovedania este izvor de mântuire pentru om! De multe 
nenorociri și necazuri îl scapă ea pe om, făcându-l să treacă neţinut de vameși și să se înalțe 
liber la Dumnezeu. Mulţi nu-și spun păcatele lor, unii crezând că au destulă vreme ca să se 
pocăiască și să li se ierte greșelile, iar alţii rușinându-se de faţa duhovnicului, iar pentru 
aceasta vor fi cercetaţi cu asprime la trecerea prin vămi. Alţii spun la un duhovnic unele 
păcate, iar la altul pe celelalte, însă și aceștia își vor afla pedeapsa și, necurăţindu-se de păca- 
tele lor, nu vor avea calea liberă, curată și cu înlesnire de trecut vămile. tie însă ţi-a ajutat și 
aceea că de mult ai părăsit de a mai păcătui de moarte și cu fapte bune ai petrecut ceilalți ani 
ai vieţii tale, și mai ales rugăciunile Cuviosului Părinte Vasile, căruia i-ai slujit cu 
devotament.” 

(Vama a șaisprezecea) Alergând mai departe, am ajuns la vama desfrânării. Acolo se 
cercetează tot felul de desfrânare sau curvie, nălucirea păcatului curviei cu mintea sau 
zăbovirea gândului în acel păcat, învoirea cu atingerile pătimașe și spurcate, căderile în 
desfrânare, persoanele, vremea și locul unde s-a săvârșit păcatul, visuri necurate, porniri și 
priviri cu gând spurcat. Stăpânul acelei vămi ședea pe scaunul său, îmbrăcat cu o haină 
soioasă, roșie, stropită cu sânge, murdară și foarte necurată. Și se fălea, ca și cum ar fi fost 
îmbrăcat strălucit cu o haină împărătească. Mulţime de draci stăteau acolo înaintea lui. Aceia, 
văzându-mă ajunsă acolo, s-au mirat mult cum de am ajuns până la dânșii. Și stăteau uimiţi, 
socotind cum de am putut trece prin atâtea vămi. Apoi scoțând lucrurile cele de desfrânare ale 
mele, scrise în catastifele lor, mă învinuiau cu asprime, arătându-mi persoanele cu care 
păcătuisem în tinereţile mele, vremea când greșisem, ziua, noaptea și locul unde am făcut 
păcatul acela cu cineva. Și n-aveam ce să răspund, că așa era, fără numai tremuram de fiică și 
mă umpleam de rușine. Și nu numai cele adevărate mi le ziceau, ci și cu multe minciuni mă 
acuzau. Acelea zicându-le, se repezeau asupra mea cu ghearele să mă răpească din mâinile 
sfinţilor îngeri și să mă arunce jos, în adânc. Atunci sfinţii îngeri, împotrivindu-se lor, ziceau: 
„Sufletul acesta a părăsit păcatul desfrânării de mulţi ani, și de atunci a petrecut în curăţie și în 
înfrânare pustnicească.” Diavolii însă au strigat: „Știm și noi că de mult a părăsit acest păcat, 
dar păcatele desfrânării le-a avut în ea, pentru că nu s-a mărturisit cu adevărat înaintea 
duhovnicului, nici n-a luat de la el cuvenitul canon, ca sa facă pocăință până la ștergerea lor. 
Pentru aceasta lăsaţi-ne-o nouă și duceţi-vă fără ea; ori răscumpăraţi-o cu fapte bune.” 
Acestea auzindu-le eu, m-am umplut de groază și tremuram de frică. Atunci îngerii lui 
Dumnezeu dând în schimb din lucrurile mele cele bune și mai ales din darurile Cuviosului 
meu Părinte Vasile, abia ne-am izbăvit de acea cumplită primejdie și așa am plecat de acolo. 


(Vama a șaptesprezecea) Am ajuns apoi la vama preacurviei. Acolo se cercetează 
păcatele celor căsătoriţi care nu-și păzesc credinţa și legământul făcut la cununie, adică nu-și 
păzesc patul lor curat, ca și siluirile, a acelora care silesc femei ori fete să se desfrâneze cu ei. 
Tot aici sunt cercetate și fețele bisericești afierosite lui Dumnezeu care, după ce și-au făgăduit 
fecioria ori curăţia lor lui Hristos, n-au păzit-o de căderile în desfrânare. Năvălind dracii fio- 
roși ai acelei vămi, mi-au cercetat lucrurile mele cu mare amănunţime și cu multă sârguinţă. 
La acea vamă am văzut că eram mult datoare. Necuratele duhuri și nemilostivii cercetători, 
știind că mi-am înșelat soţul legiuit, se repezeau la mine cu ghearele ca să mă răpească din 
mâinile îngerilor și să mă arunce în fundul iadului, însă îngerii pricindu-se mult cu dracii 
acelei vami și adunând toate ostenelile și nevoințele mele pe care le făcusem în urmă, 
aducându-le la mijloc, abia de m-au răscumpărat, punând în cumpănă și din darurile Sfântului 
Vasile. Și așa cu greu scăpând, luminându-mă, ne-am dus și de acolo mai departe. 

(Vama a optsprezecea) Urcând noi în zbor tot mai sus, am ajuns la vama 
nelegiuitelor împreunări bărbătești și femeiești în afara firii, a sodomiilor. Acolo se cercetează 
păcatele acestea nefirești și altele și mai necurate, făcute în ascuns, de care rușine este a le și 
pomeni. Stăpânul drăcesc al acelei vămi era foarte fioros, cu o fața mârșavă și mai urâcios 
decât toţi dracii vămilor prin care trecusem. In jurul lui era multă putoare nesuferită. Acesta 
poruncea unei mulţimi de draci foarte urâcioși și ei, sluţi și fioroși, sălbatici și răi, aprinși de 

mânie și cumplită iuțime. Aceia, ieșind înaintea noastră, îndată ne-au împresurat și m-au cer- 
cetat. Acei vameși urâcioși, fiindcă cu darul lui Dumnezeu n-au putut afla dintr-acestea în 
mine, rămânând deșerţi, au rămas de rușine. Noi, bucurându-ne, am plecat de acolo mângâiaţi, 
căci ne-am izbăvit de spurcăciunea, răutatea și puterea lor. Mergând mai înainte, sfinţii îngeri 
mi-au zis: „Ai văzut, Teodoro, înfricoșatele vămi ale văzduhului? Să știi că mai niciun suflet 
nu le trece fără supărare, deoarece toată lumea zace în răutatea smintelilor și mai toţi oamenii 
sunt iubitori de desfătări și de desfrânare. Abia dacă puţini se feresc de necurăţiile desfrânării 
și-și omoară poftele trupești. Puţini sunt aceia care trec vămile acestea cu libertate. Cei mai 
mulţi, venind până aici, îndată cad și pier, pentru că acești cumpliţi cercetători ai păcatelor 
desfrânării răpesc sufletele lor și le trag la iad, muncindu-le. Și se lăudau stăpânii de la vămile 
desfrânărilor, zicând că ei singuri, mai mult decât toţi ceilalți de la toate vămile, umplu 
muncile din temniţele iadului cu sufletele păcătoșite. Mulţumește, Teodoro, lui Dumnezeu că 
te-ai învrednicit a trece peste acele aspre cercetări, cu rugăciunile Cuviosului Vasile, părintele 
tău duhovnicesc. De acum nu vei mai vedea nici o greutate sau frică!” 

(Vama a nouăsprezecea) Am ajuns apoi la vama ereziilor, a mincinoaselor cugetări 
asupra adevăratei religii ortodoxe, a lepădării de dreapta credință ortodoxă, a hulirilor și 
blasfemiilor. Acolo se întreabă gândurile necuvenite și socotința strâmbă faţă de dreapta 
credință creștinească, depărtările de dreptcredincioasa mărturisire a adevăratei credinţe, 
neîndeplinirea făgăduinţelor și îndatoririlor creştineşti, îndoirea în credinţă, hulele asupra 
sfințeniei și altele asemenea acestora. Acea vamă am trecut-o fără de cercetare, pentru că în 
viață având și păzind dreapta credință, nu m-am aflat vinovată. Și așa de acolo am mers 
înainte, apropiindu-ne de porţile cerului. 

(Vama a douăzecea) Alergând cu repeziciune pe calea văzduhului, am ajuns la vama 
nemilostivirii, cruzimii și învârtoșării inimii. Intrebătorii vămii aceleia erau amarnic de cruzi 
și stăpânul lor drăcesc era fioros, suflând cu nemilostivire și mare iuţime, asemenea flăcărilor 
iadului. Acest stăpân se mai arăta și foarte uscat și sleit, ca de o lungă și mare boală, 
plângându-se singur de răutatea lui și gemând ca un bolnav. Chiar de s-ar afla cineva 
săvârșitor a multe nevoinţe, de multe postiri și rugăciuni, de și-ar păzi chiar și fecioria ori 
curăţia, de și-ar fi înfrânat trupul sau și-ar fi omorât poftele cele rele dintr-însul, dar dacă a 
fost neîndurat și nemilostiv, închizându-și inima sa față de aproapele său aflat în felurite 
suferinţe, acela, de la acea vamă, cade jos în adâncul iadului, unde este închis și în veci nu 
află milă. Noi însă, cu ajutorul și darul lui Dumnezeu, am trecut și acea vamă fără primejdie, 
ajutându-ne pretutindeni rugăciunile Cuviosului Părinte Vasile. 

Izbăvindu-mă eu de acele înfricoșate vămi ale văzduhului, cu inimă bună, cu bucurie 
și săltări duhovnicești ne-am suit pe calea aceea tot mai sus, deasupra tuturor acelor vămi, 
ajungând la porţile cerului, cu milostivirea lui Dumnezeu, Care a ajutat sufletul meu de a 
trecut slobod prin cumplitele primejdii și s-a eliberat de amarii, fioroșii și prea întunecaţii 
demoni de la acele vămi”"" 

Invăţătura despre vămi o aflăm nu doar în Răsăritul creștin, ci și la Părinţii latini din 
vechime, înfățișată însă cu mai multă discreţie”. Așa cum am văzut, Sfântul Grigorie cel 
Mare vorbește despre duhurile rele care vin să cerceteze sufletul ieșit din trup. Sfantul 
Bonifaciu, apostolul germanilor (sec. al VIII-lea), relatează într-una din scrisorile sale 
istorisirea unui monah din mănăstirea Wenlock care, murind, mai apoi a înviat. lar acesta a 
spus că, „ieșind din trup, îndată a fost răpit în văzduh de îngeri strălucind de lumină, la care 
era cu neputinţă să privești. Și a fost dus într-un loc în care era adunată mare mulțime de 
suflete [...] Și mai era acolo mulţime de duhuri rele și slăvită ceată a stăpâniilor îngerești. lar 


34 - . . . . . gi. . . A 9 ȘI . 
i Viaţa, petrecerea și minunile cuviosului părintelui nostru Vasile cel Nou, împreună cu cele 24 de vămi ale 


văzduhului, scrisă de smeritul şi iubitorul său ucenic, Grigorie. 


"2 A se vedea J]. Riviere, „Role du demon au jugement particulier chez les Peres”, în Revues des sciences 


religieuses. 4, 1924. p. 57-63. 

duhurile cele rele și sfinții îngeri se sfădeau pentru sufletele acelea, și dracii le puneau în cârcă 
povara păcatelor, iar îngerii se sileau s-o ușureze, aducând cuvânt de îndreptăţire. Și i s-au 
arătat lui toate păcatele sale din tinereţe, nemărturisite din uitare ori neștiinţă; și toate-i strigau 
împotrivă, osândindu-l cu putere pentru cele săvârșite în vremea vieţii, nemărturisite și 
nespălate prin căinţă. Şi cu glas înfricoșător îl învinuia flecare dintre ele”. Și într-același chip 
duhurile cele rele ţinându-le isonul, îl osândeau, adeverind cele spuse și arătând în care loc și 
în care ceas făcuse păcate, aducând și mărturii pentru ele. Și așa, stând de faţă toate acele 
păcate, acești vechi vrăjmași l-au vădit de vinovat și rob al lor. Insă, povestea el, puţinele și 
măruntele fapte bune, făcute în chip nevrednic și nedesăvârșit, mi-au sărit în ajutor. Și mult 
mă apărau și mă întăreau și duhurile cele îngerești, peste măsură de iubitoare, care stăteau de 
faţă; şi am văzut cu uimire cum faptele mele cele bune se arătau a fi mari și minunate, ca 
unele săvârșite prin darul lui Dumnezeu, iar nu prin puterile mele cele slabe”. 

Apusul însă pare să fi uitat această învăţătură despre vămile cerești pe care, în schimb, 
o aflăm la mulţi autori ortodocși din vremea noastră, și nu dintre cei neînsemnaţi. Lucrul 
acesta dă mărturie de păstrarea în sânul Bisericii Ortodoxe a unei foarte vechi tradiţii. La 
finele veacului al XIX-lea, Sfântul Ignatie Briancianinov, în Cuvânt despre moarte, spune 
simplu și concis: „Pentru tragerea la răspundere a sufletelor ce străbat văzduhul, puterile în- 
tunericului au așezat în calea lor o seamă de scaune de judecată și străji, rânduite în chip 
vrednic de mirare, în tot văzduhul, de la pământ până la cer, ce aţin legiunile de paznici ale 
duhurilor cele căzute. Și fiecare dintre ele cercetează sufletul ajuns înaintea lor pentru acel soi 
de păcat care le privește. Aceste străji drăcești și scaune de judecată din văzduh, Părinţii le 
numesc vămi, iar pe duhurile care slujesc acolo, vameși"* 

In scrierea sa, Sfantul Ignatie a adunat un mare număr de mărturii scripturistice, 
patristice, aghiografice și liturgice referitoare la acest subiect. In aceeași vreme, Sfântul 
Teofan Zăvorâtul vorbește și el despre aceste vămi”*. Astfel, tâlcuind versetul 80 al psalmului 
118: „Să fie inima mea fără prihană întru îndreptările Tale, ca să nu mă rușinez!”, el spune: 
„Prorocul nu ne spune cum și unde nu trebuie să ne rușinăm. Mai întâi însă, dea Domnul să n- 
avem parte de rușine în ostenelile războiului lăuntric! lar apoi, să nu fim daţi de rușine în 
ceasul morţii și la trecerea prin vămile din văzduh; <înţelepţilor» acestui veac vămile pot să le 
pară o simplă poveste, dar în ceasul morţii nu vor putea nicicum să le ocolească. Și ce caută 
acești «vameși» în sufletele care au ieșit din trup și se înalță la cer dacă nu cele ce sunt ale 
lor? Și ce este al lor, dacă nu patimile? Așadar, în cel a cărui inimă este curată și neatinsă de 
patimi nu vor afla nimic pentru care să-l învinuiască. Dimpotrivă, asupra celui întinat de 
păcate, ca un trăznet vor cădea [|...] Câtă vreme sufletul mai are o cât de mică împătimire, nu 
va scăpa de rușine la trecerea prin vămi. lar rușine aici înseamnă aruncarea sufletului în iad. 
lar ruşinea de pe urmă va fi la Judecata de apoi, când vom sta înaintea feței Celui Care pe 
toate le vede și le cunoaște”. 


Arhimandritul Antonie, în aceeași epocă, vorbește și el despre cercetarea în vămi a 
sufletului ce se ridică la cer însoţit de îngeri. Și spune că este oprit de duhurile cele rele ca să 
dea seamă de păcatele sale; dar, după cum zic Părinţii, nu tot sufletul este cercetat și oprit: 
cele sfinte și cu totul curate urcă neîmpiedicate în sânul lui Avraam“ 


** Regăsim aici identificarea păcatelor (sau patimilor) cu diavolii. 


La Arhim. Serafim Rose, Sufletul după moarte, p. 87. 


344 


**5 Cuvânt despre moarte, p. 74. 


'** De menţionat că Sfantul Teofan Zăvorâtul, în mica sa lucrare Sufletul şi îngerii nu sunt realităţi trupeşti, ci 
duhovniceşti, Moscova, 1891 (în lb. rusă), a criticat unele afirmaţii ale episcopului Ignatie Briancianinov, 
contemporanul său, cuprinse în scrierea acestuia, Cuvânt despre moarte (ca, de pildă, cea privind corporeitatea 
sufletului), însă nu pe cea referitoare la vămile din văzduh. 


"1 Tâlcuirea Psalmului 118, Moscova, 1891 (în 1b. rusă). 


*+% Teologia dogmatică a Bisericii universale ortodoxe, trad. Vallianos, Atena, 1858, p. 371-372. 

Sfântul Macarie al Moscovei, prezentând această învăţătură în binecunoscuta sa 
Teologie dosmatică ortodoxă, încheie astfel: „Prezenţa neîntreruptă, statornică și de obște a 
învăţăturii despre vămi în Biserică, mai cu seamă la dascălii veacului al IV-lea, dovedește fără 
putință de tăgadă că ea le-a fost predată de învățătorii din veacurile dinainte și își are temeiul 
în tradiția apostolică""”. Este recunoscută de Părintele Serghie Bulgakov şi menţionată în 
lucrarea sa închinată Ortodoxiei”, iar Părintele Iustin Popovici, renumitul monah sârb al 
vremurilor noastre, o preia și o prezintă în scrierea sa, Dogmatica Bisericii Ortodoxe." 
„Referitor la acest subiect - spune el - putem afla numeroase mărturii în Sfânta Tradiţie.”” O 
întâlnim și la mulţi alţi autori ortodocși contemporani de diferite naţionalităţi, care au scris 
despre moarte din perspectiva Tradiţiei ortodoxe”. 

In slujbele Bisericii Ortodoxe este prezentă de asemenea învăţătura despre vămi. De 
pildă, în Octoih aflăm astfel de rugăciuni: 

„In ceasul cel înfricoșător al morţii, să mă izbăvești de diavolii cei ce mă învinovăţesc 
şi de osândirea cea înfricoşătoare!"""; „Când va fi să se despartă sufletul meu cu sila de 
mădularele trupului, atunci, dumnezeiască Mireasă, stai lângă mine și risipește urzelile 
vrăjmașilor celor netrupești; zdrobește fălcile celor care caută să mă înghită fără milă, ca sa 
trec neoprit de căpeteniile întunericului care stau în văzduh!""; „Izbăveşte-ne pe noi, 
Fecioară preamilostivă, ca o bună, și ne smulge de la diavoli și de la darea de seamă cea 
înfricoșătoare în ceasul încercării, ca să nu fim rușinaţi noi, robii tăi!" „Să nu mă lepezi de 
la faţa ta [...], că vicleanul se sârguiește cu vicleșug să mă prindă [...], dar tu păzește-mă cu 
totul neatins de vătămarea lui!" 

Putem cita, de asemenea, rugăciunea Sfântului Eustratie de la Miezonoptica din 
sâmbete: „Și acum, Stăpâne, să mă acopere pe mine mâna Ta și să vină peste mine mila Ta, că 
s-a tulburat sufletul meu și dureros îi este să iasă din acest ticălos și spurcat trup al meu. Ca nu 
cândva vicleanul sfat al celui potrivnic să-l întâmpine și să-l împiedice întru întuneric, pentru 
păcatele cele făcute de mine cu neștiința și cu știința în această viață. Milostiv fii mie, 
Stăpâne, și să nu vadă sufletul meu întunecatul chip al viclenilor diavoli, ci să-l ia îngerii Tăi 
cei străluciți și luminaţi! Dă slavă numelui Tău celui sfânt și cu puterea Ta mă ridică la 
dumnezeiasca Ta judecată. Când mă vei judeca, să nu mă apuce pe mine mâna stăpânitorului 
lumii acesteia, ca să mă arunce pe mine, păcătosul, în adâncul iadului; ci stai lângă mine și-mi 


** Teologia dogmatică ortodoxă, t. 2, St. Petersburg, 1883, p. 535 (în lb. rusă). Mai recent, monahul Macarie de 
la M-rea Simonos-Petras, notează în Sinaxand său: „Această învăţătură este cu totul tradiţională și poate fi aflată 
la mulţi Sfinţi Părinţi și în multe vieţi de sfinţi." (Sinaxar. Viaţa Sfinţilor din Biserica Ortodoxă, t. III, Tesalonic, 
1990, p. 459, n.5). 


* L 'Orthodoxie, Lausanne, 1980, p. 204. 


**' Volumul 5, Lausanne, 1997, p. 366-367. 


** Părintele Iustin Popovici dă, în acest sens, lungi citate din istorisirea Sf. Teodora, așa cum am făcut și noi mai 


"5 A se vedea: Arhiep. loan Maximovici, Sermon sur la vie apres la mort; Arhim. Vasilios Bakogiannis, After 


Death, Katerini, 1995, p. 59-67; Arhim. Serafim Rose, The Soul after Death, Platina, 1998, p. 53-67, 157-163; 
Mitrop. Hierotheos Vlachos, Life after Death, Levadia, 1996, p. 62-80; N. P. Vassiliadis, The Mystery of Dearh, 
Atena, 1997, p. 385-392. 


** Glasul |, luni, după catisma a doua, la Utrenie. 


"5 Glasul 2, vineri, la Vecernie. 


*5 Glasul 4, vineri. Cântarea a II-a, la Utrenie. 


"5% Glasul 7, vineri, Cântarea a V-a. 


63 


fii mântuitor și sprijinitor! Miluiește, Doamne, sufletul meu cel întinat cu patimile vieţii 
acesteia și curat pe el prin pocăință și mărturisire îl primește, că binecuvântat ești în vecii 
vecilor! Amin!"*. 

O referire la vămile văzduhului aflăm și în Canonul de rugăciune către îngerul 
păzitor: „De-a dreapta sufletului meu celui ticălos să te văd stând, luminat și blând, pe tine, 
ajutătorul şi folositor meu, când va ieși din mine cu anevoie sufletul meu, și izgonind pe 
amarii vrăjmași care caută să mă apuce [...] ci te rog, păzitorul meu, fii mie ajutător și apărător 
nebiruit când voi trece vămile judecății!” . 

Multe alte texte liturgice conţin asemenea referiri, ca, de pildă, aceste stihiri ale 
Născătoarei de la Praznicul aducerii moaştelor Sfântului loan Gură de Aur” 

Să ne aducem aminte și de aceste rugăciuni din Canonul de rugăciune către Maica 
Domnului mai înainte de ceasul morţii, care se rostește la căpătâiul celui aflat pe patul de 
moarte: „Văzând că ceasul meu se apropie și sufletul meu se va despărți de împuţitul meu trup 
şi voi merge gol, părăsit de toţi, prin mijlocul oștilor cumpliţilor draci și voi fi oprit la vămile 
lor și nu va fi nimenea să-mi ajute. Ci, o, Preasfântă Stăpâna mea, Marie, Maica lui 
Dumnezeu, mai înainte de acel ceas cu smerenie cad și cu umilinţă te rog pe tine, când vei 
vedea sfârșitul meu, grăbește-te de vino în ajutorul meu și nu mă lăsa pe mine, nu mă da pe 
mine, nici te depărta de mine, întru înspăimântătorul ceas al ieșirii mele, izbăvindu-mă de 
cumpliţii draci și de vederea lor întunecată!”; „Când vei vedea sfârșitul meu, grăbește curând 
şi vino spre ajutorul meu și nu mă lăsa pe mine, nici te depărta de mine în înspăimântătorul 
ceas al ieșirii mele, izbăvindu-mă de cumpliţii draci și acoperindu-mă de groaznica lor vedere 
cea întunecată și petrecându-mă prin văzduhul cel cu vămi cumplite!”; „Apropiindu-se ceasul 
sfârșitului meu, nu știu ce voi face [...]. De voi căuta spre văzduh, văd pe vrăjmașii 
văzduhului laţuri gătindu-mi mie [...]. Grăbeşte, Stăpâna, de vino întru ajutorul meu și nu mă 
lăsa pe mine [...] Marie, preadulce, nădejdea mântuirii mele!”; „Când vei vedea sfârșitul meu, 
grăbește și vino în ajutorul meu și nu mă lăsa pe mine, nici te depărta de mine în 
înspăimântătorul ceas al ieșirii mele, izbăvindu-mă de cumpliţii draci și acoperindu-mă de 
întunecata și groaznica lor vedere, izbăvindu-mă din toate vămile lor!" 


Invăţătura despre vămile văzduhului a iscat recent unele critici'”, care însă sunt 
3 zi 
limitate și nefondate"”, pentru că, după cum am văzut, ea este abundent atestată de la înce- 


"5% Ceaslov, Rânduiala Miezonopticii din sâmbete. 


*% Vezi în Molitfelnic. 
** Mineiele pe ianuarie, în 27 de zile, Cânt. a V-a, glasul 8, la Utrenie. 
**! Vezi în Molitfelnic. 


**2 Vezi 1. Puhalo, The Soul, the Body and the Death, Dewdney, B. C., 1996. The Tale of Elder Basil the New 
and the Theodora Myth. Study of a Gnostic Document, Dewdney B. C., 1999; și M. Azkoul, The Toll-House 
Myth. The Neo-Gnosticism of Fr. Seraphim Rose, Dewdney B. C. (fără an). Aceşti noi autori, care aparţin unor 
grupări sectare, răzleţite de Biserica Ortodoxă, dau sistematic dovadă de un spirit denigrator îndreptat mai cu 
seamă împotriva Părintelui Serafim Rose, care a scris pe această temă binecunoscuta carte despre Sufletul după 
moarte. Lucrul acesta falsifică total perspectiva de ansamblu și interpretarea pe care ei o dau textelor patristice. 

'% O primă acuzaţie este aceea că textele patristice pe care se întemeiază această învățătură sunt apocrife și 
provin, toate, din Egipt. Această acuzaţie nu rezistă însă, pentru că, după cum am văzut, mărturiile patristice și 
aghiografice aparţin unor epoci și teritorii diferite. O a doua acuzaţie este aceea că învățătura despre vămi își are 
originea în religia vechilor egipteni și în credinţele gnostice. Există, fără nici o îndoială, o analogie, însă lucrul 
acesta este valabil și cât privește multe alte credinţe creștine (în scrierile lui Mircea Eliade aflăm numeroase 
asemenea exemple), fără ca aceasta să ne permită să punem la îndoială caracterul lor creștin. De altfel, cele două 
credinţe sunt legate de contexte teologice și spirituale total diferite și ireconciliabile (vezi remarcile Mitrop. 
Hierotheos Vlachos, Viaţa de după moarte, p. 77-78). O a treia acuzaţie este că sufletul și trupul sunt 
inseparabile și de aceea sufletul nu poate avea o viaţă a lui, independentă de trup. Sufletul, după ei, adoarme în 
așteptarea învierii de obște, însă Sf. Părinţi învaţă cu constanţă că în intervalul dintre moarte (care este, cu 

puturile creștinismului până în zilele noastre, într-o mare varietate de texte patristice, 
aghiografice și liturgice. Criticile acestea sunt totuși semnale de alarmă cât privește rătăcirile 
la care se poate ajunge în înţelegerea și folosirea acestei învățături și de aceea ne simțim 
datori să facem unele precizări. 


Mai întâi, această învăţătură nu constituie un articol de credinţă și n-a făcut niciodată 
obiectul unei definiţii dogmatice din partea Bisericii” . Ea este mai curând o teologumenă. 
De aceea, credinciosul poate fără nicio primejdie pentru sufletul său să nu ţină seama de ea, 
stăruind cu smerenie în gândul că viaţa de dincolo rămâne o taină pentru pământeni. Poate tot 
așa de bine să treacă peste tot ce se petrece în răstimpul dintre clipa morţii și ceasul când va 
sta înaintea lui Hristos, la Judecata de apoi. Pentru că Biserica nu are în această privință o 
singură tradiţie, ci mai multe tradiţii, diferite dar nu ireconciliabile, ce pot fi acceptate atâta 
vreme cât nu se împotrivesc învățăturilor definite dogmatic referitoare la viaţa sufletului după 
moarte. 


Apoi, după cum au arătat de altfel și cei care o socotesc vrednică de crezare, învăţătura 
despre vămile văzduhului nu trebuie socotită literă de Evanghelie și primită ca atare, ci 
cugetată duhovnicește. Sfântul Teofan Zăvorâtul spune că ea înfățișează fără îndoială lucruri 
care se petrec cu adevărat, dar nu exact așa cum sunt istorisite"“; pentru că sunt tainice, 
duhovnicești și greu de pătruns, sunt prezentate pe înţelesul omului ce trăiește în trup, într-o 
formă materială, însă pur simbolică“. Se poate vedea ușor că în aceste istorisiri numărul și 
felul vămilor din văzduh, ca și păcatele cercetate la fiecare din ele nu sunt întotdeauna 
aceleași; în ele se oglindește de fapt starea lăuntrică, experienţa și cadrul de referinţă proprii 
fiecărui autor. De aceea, citindu-le, trebuie să trecem dincolo de amănunte, ţintind la 
simbolismul și mai cu seamă la înţelesul lor duhovnicesc. Lucrul acesta ni-l spune Episcopul 
Macarie al Moscovei, scriind că „nu trebuie să ne închipuim vămile văzduhului în mod 
grosolan, material, ci, pe cât este cu putinţă, să cugetăm la ele duhovnicește și, nestăruind asu- 
pra amănuntelor, diferite de la un autor la altul și de la istorisire la istorisire, să căutăm 
înţelesul lor profund."”. 

In esenţă, învăţătura despre vămile și vameșii din văzduh arată că după moarte fiecare 
om va să dea socoteală cu de-amănuntul de toate păcatele săvârşite în viaţa sa și de toate 
patimile ce s-au încuibat în el, nespălate prin căinţă; și mai înainte de a sta înaintea lui Hristos 
la Judecata de apoi, va fi cercetat în faţa duhurilor rele și a îngerilor; și unii îi vor fi parași, iar 
ceilalți sprijinitori și apărători. 

Astfel, învăţătura despre vămile din văzduh are un îndoit rost pedagogic: primul, de a- 
1 face pe om să înţeleagă că orice faptă a sa are preţ și însemnătate nu doar în această viață 
pământească, ci și în viaţa de dincolo; iar al doilea, de a-l îndemna la pocăință. E semnificativ 
faptul că unii duhovnici își sfătuiesc fiii duhovnicești să citească istoria Sfintei Teodora mai 


certitudine, despărțirea sufletului de trup) și înviere, sufletul și trupul se află în stări diferite, păstrând totuși între 
ele o anumită legătură. In Liturghia Sf. loan Gură de Aur se afirmă că tot așa s-au petrecut lucrurile și cu Hristos 
în răstimpul celor trei zile dintre moartea și Invierea Sa: cu sufletul S-a pogorât la iad, iar cu trupul a rămas în 
mormânt. Referitor la aceste critici, a se vedea și răspunsul Pr. Serafim Rose, Sufletul după moarte, p. 150-163 şi 
al lui P. M. Pomazansky, „Our War is not Against Flesh and Blood”. On the „Question of the Toll-Houses”, in 
Selected Essays, Jordanville, N Y,1996, p.232-241. 


** A se vedea Andruţos. Dogmatica Bisericii Ortodoxe de Răsărit, Atena, 1907, p. 415 (în greacă). 


*** Sufletul şi îngerii nu sunt realităţi trupeşti, ci duhovniceşti, Moscova, 1891, p. 90-92 (în rusă). 


** Amintim că simbolul are funcţia de a reprezenta în mod concret, sensibil, material, o realitate metafizică, 
spirituală, suprasensibilă și imaterială, care nu poate fi sesizată prin simţuri și este greu de înţeles chiar cu mintea 
și rațiunea noastră; între simbol și realitatea reprezentată prin el există însă un raport analogic. 

**7 Teologia dogmatică ortodoxă, 2, Sankt Petersburg, 1883. 

înainte de spovedanie, pentru că acolo sunt înfățișate cu de-amănuntul păcatele și patimile de 
care boleşte omul. 

Această învăţătură nu trebuie confundată, așa cum s-a întâmplat uneori, cu învățătura 
catolică despre Purgatoriu; trecerea prin vămi nu înseamnă nicidecum o curăţire treptată a 
sufletului prin chinuri! In istoria Sfintei Teodora adeseori vămile sunt numite, e drept, „cazne 
și chinuri”, însă numai din pricină că bietul suflet e hărțuit de diavoli. 

Tot așa, ea nu trebuie confundată cu învăţătura latină despre meritele prisositoare prin 
care omul poate dobândi raiul, plătindu-și cu ele intrarea acolo. E drept că în toate istorisirile 
se vorbește despre marele folos pe care-l are omul din virtuțile sale. Insă nu ele singure îl 
scapă din mâna puterilor vrăjmașe din văzduh care încearcă să-l oprească din înălțarea sa la 
cer; ci, pe lângă ele, nu se poate lipsi de mila, harul și ajutorul lui Hristos. La aceasta gândin- 
du-se, Sfântul Simeon Noul Teolog spune într-unul din imnele sale: „Chiar dacă-mi oferi 
toate și mă umpli de toate bunătăţile, Dumnezeul meu, nimic din toate acestea nu-mi este de 
nici un folos, dacă nu-mi vei da să trec fără a fi rușinat prin porțile morţii! Dacă atunci când 
va veni stăpânul întunericului nu va vedea slava Ta fiind împreună cu mine și nu va fi rușinat 
cu totul el, întunecatul, și ars de lumina Ta neapropiată, și dacă toate puterile potrivnice nu s- 
ar întoarce înapoi împreună cu el văzând semnul peceţii Tale [...], care va fi atunci folosul 
celor ce se fac acum întru mine?""" O învăţătură asemănătoare aflăm și la Sfântul Isihie 
Sinaitul: „Când sufletul va fi zburat prin moarte în văzduh, având în porţile cerului pe Hristos 
cu sine și pentru sine, nu se va teme nici acolo de vrăjmașii săi, ci va grai către ei din porţi cu 
îndrăznire, ca și acum". De aceea Biserica, în slujbele de la înmormântare, ca şi în cele de 
la parastase, mai cu seamă într-a treia zi, Il roagă iar și iar pe Hristos să-l sălășluiască pe cel 
adormit în „loc de odihnă”, adică să binecălătorească cu ajutorul și harul Său. 


Prin urmare, să nu credem cumva că după moarte sufletul intră sub stăpânirea 
diavolilor! De altfel, multe dintre istorisirile de mai sus arată limpede că diavolii n-au nicio 
putere asupra drepţilor, iar păcătoșii cad în mâna lor ca unii care s-au dedat de bună voie 
lucrării lor drăcești - dobândind astfel reaua înrudire cu ei - și nu s-au căit pentru faptele lor 
rele. 

Toate aceste istorisiri sunt, fără nicio îndoială, ziditoare de suflet; ele îl învaţă pe 
creștin că va da seamă de toate faptele sale, bune ori rele, și că orice lucru făptuit pe pământ îi 
hotărăște viaţa în veșnicie. Cel ce știe că e pedeapsă pentru păcate și că de cele pe care le-a 
iubit aici, de acelea va avea parte dincolo, se va îngriji de felul vieţuirii sale. Și scurt vorbind, 
din ele se vede că omul culege roadele faptelor sale nu doar aici, pe pământ, ci și pe lumea 
cealaltă. 

Toate nu ostenesc să arate însemnătatea pocăinţei, care-l întoarce pe om de la răutăţile 
și patimile sale și-l spala de ele. Rămâne nerostit adevărul că Hristos are puterea să șteargă tot 
păcatul celui ce se căiește fie chiar și în ceasul din urmă, după cum l-a iertat pe tâlharul cel 
credincios, pe cruce (Lc. 23,40-43). 

Cu adevărat căința de-o clipă poate șterge greșelile de-o viaţă, dar lucrul acesta nu-l 
îndreptățește pe om să trăiască fără grijă, nădăjduind nebunește că Hristos îl va ierta în ceasul 
morţii. Invăţătura despre vămi ne îndeamnă o dată mai mult să ne gătim din vreme pentru 
judecata ce va să fie și pentru viaţa de dincolo de moarte, să ne curăţim prin nevoinţele 
ascezei - căci ostenelile de aici se vând cu preţ veșnic -, să ne războim cu patimile, străduindu- 
ne să le stârpim deplin cu ajutorul harului, să ne căim pentru relele ce am făcut, ca să stăm 
drepți și curaţi înaintea lui Dumnezeu, iar vrăjmașul să nu afle nimic al său în noi. Cel ce s-a 
făcut asemenea lui Hristos și s-a unit cu EI, poate spune ca Domnul: „Vine stăpânitorul 
acestei lumi şi el nu are nimic în Mine!" (In. 14,30). 


"* 1mne,28. 


** Capete despre trezvie, a doua sută, 47. 

Auzind îndemnul Apostolului Pavel: „Imbrăcaţi-vă cu toată armătura lui Dumnezeu, 
ca să puteţi sta împotriva uneltirilor diavolului. Căci lupta noastră nu este împotriva trupului 
și a sângelui, ci împotriva domniilor, împotriva stăpâniilor, împotriva stăpânitorilor 
întunericului acestui veac, împotriva duhurilor răutăţii răspândite în văzduhuri. Pentru 
aceea, luaţi toată armătura lui Dumnezeu, ca să puteţi Sta împotrivă în ziua cea rea și, toate 
biruindu-le, să rămâneţi în picioare!" (Efes. 6, 11-13), să ne gândim că nu doar în lupta 
duhovnicească de aici avem nevoie de o asemenea întrarmare, ci și în vremea când sufletul 
nostru va sa întâlnească după moarte acești cruzi parași."”" 

Sfântul loan Gură de Aur spune la fel: „De multe rugăciuni și de mult ajutor, de multe 
fapte bune și de mullă mijlocire a sfinţilor îngeri are nevoie sufletul în vremea suirii sale la 
cer! Căci dacă având a călători într-o ţară străină ori în vreun loc în care n-am mai fost avem 
trebuinţă de om care să ne călăuzească, cu atât mai vârtos avem nevoie de călăuze și de ajutor 
ca să trecem nevătămaţi printre domniile și puterile nevăzute și stăpânitorii acestei lumi ce ne 
vor întâmpina în văzduh, ca niște prigonitori, parași și vameşi!”"”!. 

Istorisirea Sfintei Teodora arată cât de folositoare sunt mijlocirile și rugăciunile 
sfinţilor - închipuite aici prin săculeţul cu daruri primit de la Sfântul Părinte Vasile - pentru 
trecerea neîmpiedicată prin vămile din văzduh. 

Mai întâi de toate însă, pe Hristos să-L rugăm neîncetat și Lui să-l cerem să ne 
călăuzească și în această scurtă viață pământească, și în cea ce va să fie și care nu va avea 
sfârșit, așa cum ne îndeamnă Sfantul Isihie Sinaitul: „Să nu slăbească sufletul până la ieșirea 
lui să strige către Domnul lisus Hristos, Fiul lui Dumnezeu, ziua și noaptea! Și EI va face 
izbăvirea lui degrabă, după făgăduinţa Sa nemincinoasă, pe care a rostit-o vorbind despre 
judecătorul nedrept (Lc. 18, 8), şi în viaţa de acum, și după ieșirea sufletului din trup." 


" In altă parte, Sf. Apostol Pavel vorbește despre „stăpânitorul puterilor văzduhului, duhul care lucrează acum 


în fiii neascultării..." (Ef. 2, 2). 
"7! Despre răbdare, PG 60, 727. 


"2 Capete despre trezvie, a doua sută, 47. 

RASTIMPUL DINTRE A NOUA SI A PATRUZECEA ZI: 
INTRAREA SUFLETULUI IN CEALALTA LUME 


La capătul călătoriei sale prin văzduhul de sub cer, sufletul pătrunde în cealaltă lume și 

oricare i-ar fi starea și oricare i-a fost răspunsul la cercetarea „vameșilor”, este dus să vadă 
sălașurile cerești și genunile iadului”. 
Sfântul Andrei Criteanul spune că până și sufletele sfinților străbat „locul de întuneric” al 
iadului, pentru ca să pătrundă taina cea de nespus a iconomiei dumnezeiești, adică pogorârea 
lui Hristos la iad, înțelegând astfel covârșitoarea mărime a biruinţei Lui asupra iadului și a 
morţii”. 

Referitor la aceasta există puţine texte, adesea contradictorii, cât privește timpul când 
se petrece. Unele vorbesc despre răstimpul dintre a treia zi - când sufletul părăsește pământul 
- şi a patruzecea zi - când are loc judecata particulară”; se înţelege din ele, așadar, că 
străbaterea „vămilor” se încheie la sfârșitul zilei a treia. Altele spun că sufletul este dus să 
vadă raiul și iadul între a noua și a patruzecea zi, trecerea prin vămi fiind situată între a treia și 
a noua zi. Aceste texte urmează datele stabilite dintru început de Biserică pentru pomenirea 
morţilor: a treia, a noua și a patruzecea (sau a treizecea) zi”, în vreme ce primele par să 
piardă din vedere a noua zi și semnificaţia ei cât privește soarta celui adormit 

Printre textele în care se vorbește despre răstimpul dintre a noua și a patruzecea zi, 
amintim textul anonim deja pomenit mai înainte, strâns legat de un pasaj din scrierea De 
mensibus, al lui loan Lycos: „Intr-a treia zi, sufletul este dus de îngeri la cer. Intr-a noua, se 
încheie trecerea prin vămi. lIntr-a patruzecea zi, sufletul este dus înaintea Tronului 
dumnezeiesc." 

In Cuvântul despre ieşirea sufletului [|...] și cum se desparte de trup al Sfantului 
Macarie Egipteanul, care înfățișează cu de-amănuntul călătoria sufletului, se spune că urcarea 
la sălașele cerești se face între cea de-a treia și a noua zi, iar mergerea la iad între cea de-a 
373 


Vezi Arhim. loan Maximovici, Cuvânt despre viaţa de după moarte; Arhim. Serafim Rose, Sufletul după 
moarte, p. 127-128; Mitrop. Hierotheos Vlachos, Life after death, p. 93-94. 


*"* Omilii, XII, La adormirea Maicii Domnului, PG 97, 1049-1052. 
2 Vezi Arhim. loan Maximovici, Cuvânt despre viaţa de după moarte; Arhim. Serafim Rose, Sufletul după 
moarte, p. 127-128. 

*1* Vezi Constituţiile apostolice, VIII, 42, L: „Se va face slujbă pentru morţi a treia zi, cu cântări şi rugăciuni, și 
tot așa într-a noua zi, întru pomenirea celor rămași în viață și a morţilor”, Cuvânt despre ieşirea sufletului ... şi 
cum se desparte de trup; texte anonime editate de K. Krumbacher, „Studien zu den Legenden des hi. 
Theodosios", p. 345-347 și 348-350, citate de C. Vogel, „L'environnement cultuel du defunt durant la periode 
paleochretienne”, La maladie et la mort du chretien, Roma, 1975, p. 397-398. Vezi și G. Dagron, „Troisieme, 
neuvieme et quarantieme jours dans la tradition byzantine: temps chretien et anthropologie”, p. 419-427. 

"1 Texte anonime editate de K. Krumbacher, după Parisinus graec. 11404, f. 82r-v, în „Studien zu den 
Legenden des hi. Theodosios", p. 345-347 şi 348-350, citate de C. Vogel, „L'environnement cultuel du defunt 
durant la periode paleochretienne", La maladie et la mort du chretien, Roma, 1975, p. 397-398. 

noua și a patruzecea zi. Sfantul Macarie nu vorbește despre trecerea prin vămi, însă 


aflam și la el osândirea de sine pentru păcatele din timpul vieţii, în care petrece sufletul în 
răstimpul dintre a treia și a noua zi: 

„A treia zi, tot sufletul creștin se înalță la ceruri pentru a se închina Dumnezeului 
tuturor și pentru a imita învierea din morţi - cea de a treia zi - a lui Hristos, Dumnezeul 
tuturor. Deci bine face Biserica aducând jertfa a treia zi și făcând rugăciune pentru suflet. 
După ce 1 se închină lui Dumnezeu, i se arată - la porunca Lui - corturile minunate ale sfinților 
și frumuseţea raiului. Toate acestea le cunoaște sufletul timp de șase zile, când se minunează 
și laudă pe Dumnezeu, Cel Ce le-a făcut pe toate. Văzând toate acestea, sufletul se schimbă și 
uită de necazurile pe care le-a avut pe când era în trup. lar dacă este răspunzător de păcate, 
văzând desfătările sfinţilor începe să se întristeze, să se învinuiască și să zică: „Vai mie, cât de 
nebunește am trăit în lume, împlinind poftele! Cea mai mare parte a vieţii am cheltuit-o în 
nepăsare și nu am slujit lui Dumnezeu după cuviinţă, ca să mă învrednicesc și eu de acest har 
și de această slavă! Vai mie, nenorocitul, că încă mă apasă grijile și strâmtorările pe care le- 
am avut în lume! La ce-mi folosesc viile și grădinile pe care le-am sădit? La ce-mi folosește 
ogorul pe care l-am dobândit? La ce-mi folosește aurul de acolo? La ce-mi folosește bogăţia 
de acolo? La ce-mi folosește orice lucru plăcut din viaţa și din lumea aceea? Vai mie, m-am 
ostenit în zadar! Vai mie, am trăit fără de minte! Vai mie, am iubit slava cea de scurt timp și 
am dobândit sărăcia veșnică! Vai mie, ce-am păţit! Vai mie, cum de m-am întunecat? Vai 
mie, nimeni nu va putea acum să mă ajute, ca să mă împărtășesc și eu de slava Domnului!” Și, 
după ce privește șase zile la bucuria drepţilor, iarăși este dus de îngeri să se închine lui 
Dumnezeu. 


Deci bine se face când se săvârşeşte Liturghie și jertfa pentru cel adormit. După a doua 
închinare, din nou, la porunca Stăpânului tuturor, sufletul este dus la iad și i se arată locurile 
de chin de acolo: cămările iadului și feluritele pedepse ale celor nelegiuiţi; locurile în care 
stau necontenit sufletele celor păcătoși, unde plâng și scrâșnesc din dinţi. Prin aceste locuri ale 
pedepselor este purtat sufletul timp de treizeci de zile, tremurând ca nu cumva să ajungă și el 
aici. În ziua a patruzecea este iarăși adus ca să se închine Domnului." 

Mergerea la rai și la iad este mai pe larg înfățișată în istorisirea Sfintei Teodora, fără a 
se vorbi însă despre vreo zi anume. După ce a fost dusă să vadă iadul, Sfânta Teodora spune 
doar că atunci se împlineau patruzeci de zile de când sufletul îi ieșise din trup”, nepomenind 
nimic despre durata călătoriei prin vămile din văzduh, nici despre momentul când s-a închinat 
înaintea lui Dumnezeu, nici când anume a fost dusă să vadă raiul și iadul. 

Puţinătatea textelor care vorbesc despre acest răstimp, diversitatea datării lui și 
înfățișarea sa în chipuri felurite ne amintesc că ne aflăm pe tărâmul unei cronologii simbolice, 
alta fiind măsura timpului duhovnicesc, nesupus materiei și repetiţiei. Nu suntem nici într-un 
domeniu al dogmelor precis definite de Biserică, nestrămutate și universale, ci în cel al 
teologumenelor, care pot fi diverse, fără a fi contradictorii. De aceea, referitor la acest subiect, 
în Biserică au existat dintru început mai multe tradiţii, iar nu unica Tradiţie. 

Felul în care Raiul și iadul sunt înfățișate în aceste texte pare cel mai adesea naiv. Ele 
nu trebuie însă înţelese după literă, ci simbolic. Rostul lor este mai întâi de toate de a ne face 
să înțelegem că dincolo e o cu totul altă lume și o cu totul altă viețuire. Descrierile din aceste 
istorisiri seamănă cu desenul naiv și fantezist al caselor din unele icoane, care ne arată 
limpede că avem de-a face cu un alt tărâm. Apoi, ele ne spun că dreptul află în ceruri odihnă, 
veselie și pace, iar păcătosul are parte în iad de chinuri și osânde. Pătimirile trupești închipuie 
aici suferinţele sufletului. Nu faptele ca atare sunt aici esenţiale, - de vreme ce vieţuirea pe 

Cuvânt despre ieşirea sufletului... si cum se desparte de trup. 


" Grigorie Tracul, Viaţa Sfântului Vasile cel Nou. 

celălalt tărâm nu seamănă cu cea de-aici și ne rămâne neștiută - ci învăţăturile duhovnicești ce 
se desprind din ele; căci acesta este rostul lor: să gătească sufletul pentru călătoria în cealaltă 
lume și pentru viaţa ce-l așteaptă acolo. 

VI 


CEA DE-A PATRUZECEA ZI: 
JUDECATA PARTICULARA 


1. Judecata particulară 


Potrivit unei vechi tradiţii, într-a patruzecea zi după moarte sufletul are parte de așa- 
numita „judecată particulară”. Este vorba de judecata ce se face fiecărui om îndată după 
moartea sa, alta decât Judecata din urmă sau de obște, care va avea loc la sfârșitul veacurilor, 
la cea de-a doua venire a lui Hristos, atunci când va învia tot trupul și toţi oamenii vor sta 
înaintea feţei Sale. 

Invăţătura despre judecata particulară nu este nici ea o dogmă, ci tot o teologumenă. 
De aceea, nu toţi Părinţii vorbesc de ea. S-a spus că avem de-a face cu „o presupunere 
împrumutată din teologia catolică de teologii kieveni ai secolului al XVI-lea""”, însă teologii 
catolici nu-și revendică această învățătură” care n-a făcut niciodată obiectul unei mărturisiri 
de credință explicite în Biserica [nd di Credinţa în Purgatoriu, neîmpărășită de Biserica 
Ortodoxă, pare să implice o astfel de judecată”; ea este de altfel presupusă şi de credința 
primită de cea mai mare parte a Părinților răsăriteni, că îndată după moarte sufletul este 
răsplătit ori pedepsit, însă nu pentru vecie; or, e greu de crezut că osânda sau cununa s-ar da 
fără o judecată. Dezbaterile sinodului de la Florenţa în legătură cu Purgatoriul au condus la 
precizarea poziţiilor teologilor apuseni și răsăriteni. Se poate astfel constata că „aproape toţi 
teologii greco-ruși afirmă că Biserica Ortodoxă învaţă că există o judecată particulară”. 
Această credință, „care continuă să fie foarte populară în Bisericile greacă și rusă", se 
întemeiază în fapt pe mărturii foarte vechi. 


Printre mărturiile Tradiţiei referitoare la acest subiect, putem cita textul anonim din 
secolele XI-XII, citat mai sus: „Intr-a patruzecea zi după moarte sufletul este dus înaintea 
tronului dumnezeiesc, iar acolo se hotărăște locul în care se va sălășlui până la învierea de 


obşte”""*. Aceeaşi indicație aflăm în Nomocanonul lui Manuel Malaxos"": „Intr-a patruzecea 

Arhiepiscopul Antonie al Genevei, Viaţa sufletului în lumea de dincolo, p. 71. 


"51 Vezi Dom L. Beauduin, „Ciel et resurrection”, în Mysteere de la mort et sa celebration, Paris, 1957. p. 254- 
255. Acesta notează că Toma de Aquino o pomenește în treacăt, că nu există în nici una dintre definițiile catolice 
o asemenea învăţătură și nu aflăm în textele liturgice ale acestei Biserici nici o aluzie la o astfel de judecată. 

Vezi ]. Riviere, „Jugement”, în Dictionnaire de theologie catholique, 5, 1924, col. 1723-1726. 


"5% Ibidem, col. 1724. 

M. Jugie, „La doctrine des fins dernieres dans I'Eglise greco-russe”, in Echos d'Orient, 17, 1914-1915, p. 14. 


"5 Ibidem, p. 117. 


*% Texte anonime editate de K. Krumbacher, după Parisinus graec. 11404, f. 82r-v, în „Studien zu den 
Legenden des hi. Theodosios", p. 345-347 şi 348-350, citate de C. Vogel, „L'environnement cultuel du defunt 


durant la periode paleochretienne", La maladie et la mort du chretien, Roma, 1975, p. 397-398. 

zi, sufletul merge să se închine înaintea lui Dumnezeu și-și primește locul său, potrivit 
petrecerii sale pe pământ, până la a doua venire a Domnului lisus Hristos". Lucrul acesta 
însă îl aflăm și într-un text mai vechi, cum este cel al Sfantului Macarie Egipteanul despre 
ieșirea sufletului: „In ziua a patruzecea este iarăși adus ca să se închine Domnului și atunci, 
după faptele sale, Judecătorul îi hotărăște locul de şedere”"”. 

Cât privește timpul când se petrece această judecată menţionat în textele de mai sus, se 
cuvine să reamintim aici importanţa pe care o are a patruzecea zi, alături de a treia și a noua 
zi, în slujbele de pomenire a mortului, potrivit unei foarte vechi tradiţii”, atestate, de pildă, 
de Canonul lui Clement” sau de Cuvântul despre ieşirea sufletului al Sfântului Macarie 
Egipteanul: „Bine face Biserica că pomenește amintirea celor mutaţi de aici!" Această 
tradiţie s-a menţinut până în zilele noastre, a patruzecea zi fiind chiar considerată, azi ca și 
altădată, cea mai importantă dintre zilele de pomenire, când se fac slujbe de parastas"”. 

Credinţa într-o judecată particulară se regăsește la mai mulţi autori ortodocși moderni, 
cu mare autoritate în Biserică”. L-am putea cita pe Sfanţul Ignatie Briancianinov, care 
vorbește despre ea în Cuvânr despre moarre şi în Ofrandă monahismului contemporan”: 
„Exista o judecată particulară, pentru fiecare creștin, îndată după moartea sa, și una de obște, 
pentru toţi oamenii, la cea de-a doua venire a Domnului nostru lisus Hristos”. 

Putem să-l cităm, de asemenea, pe Arhimandritul Iustin Popovici, care dezvoltă pe 
larg această temă în Dogmatica sa: 

„Potrivit predaniilor Sfintei Tradiţii, Judecata finală a lumii o va face Domnul Hristos, 
pentru că EI este Mântuitorul lumii și, după cum stă scris în Sfânta Scriptură, Dumnezeu Tatăl 
a dat toată judecata Fiului (In. 5, 22). Această judecată a lumii o va face Domnul Hristos la a 
doua Sa venire, căci atunci va veni El să judece viii și morţii. Aceasta va fi „Judecata din 
urmă”. Dar mai înainte de aceea, Domnul judecă pe fiecare om îndată ce moare și sufletul său 
iese din trup. Aceasta este judecata particulară. Atunci Domnul hotărăște fiecărui suflet locul 
unde se va sălășlui până la învierea de obște a trupurilor, care va avea loc la cea de-a doua Sa 
venire. La judecata particulară, Domnul dăruiește sufletelor sfinte o fericire vremelnică și încă 
nedeplină, iar sufletelor păcătoase, chin vremelnic și nedeplin. La această judecată, Domnul 
cercetează starea sufletului în clipa morţii: ce poartă sufletul în el, cu ce-a intrat el în cealaltă 


*%' Compilat în 1561 pe baza unor documente anterioare. 


*% Canonul 162. 


"5% Cuvânt despre ieşirea sufletului... şi cum se desparte de trup. 
* Vezi G. Dagron, „Troisieme, neuvieme et quarantieme jours dans la tradition byzantine: temps chretien et 
anthropologie”, p. 419-430; A. Van Lantschoot, „Revelation de Macaire et de Mrc de Tarmaqga sur le sort de 
l'âme apres la mort”, in Le Museon, 63,1950, p. 151-165. 

Paragraful 7. Vezi W. Riedel, Die Kirchenrechtsquellen des Patriarchats Alexandrie», Leipzig, 1900, p. 169. 


392 A . . 3 
Cuvânt despre ieşirea sufletului... 


* Pomenirea de patruzeci de zile s-a mutat, în Apus, într-a treizecea zi. In mod sigur această modificare s-a 
petrecut la mijlocul secolului al VIII-lea, când ziua a șaptea a luat locul zilei a noua, iar a treizecea, locul celei 
de-a patruzecea zi. Vezi C. Vogel, „L'environnement cultuel du defunt durant la periode paleochretienne”, La 
maladie et la mort du chretien, Roma, 1975, p. 400. Constituţiile apostolice fixează pomenirea într-a treizecea zi 
(VIII, 42, 3), într-o manieră care, raportată la Răsăritul ortodox, pare ciudată (vezi nota lui M. Metzger, Leș 
Constitutions apostoliques. t. 3, SC 336, Paris, 1987,p.261). 

*4 Vezi M. Jugie, „La doctrine des fins dernieres dans l'eglise greco-russe”, în Echos dOrient, 17, 1914-1915, p. 
6-22. 


* Tradusă în franceză sub titlul: /ntroduction ă la tradition ascetiqgue de IOrient chretien, Sisteron, 1978, p. 25. 

lume. Importantă e atunci atitudinea pe care a avut-o omul în vremea vieţii pământești faţă de 
Dumnezeu Cel în Treime, de lucrarea mântuitoare a Domnului Hristos și de trupul Său 
divino-uman, care este Biserica. Pilda săracului Lazăr și a bogatului nemilostiv dată de 
Hristos arată limpede că îndată după moarte se face judecata fiecărui suflet, după care el 
merge fie la loc de fericire și veselie, fie la loc de chin și osândă (Lc. 16, 23-25). Sălășluirea 
într-unul din aceste locuri se hotărăște potrivit vieţii duse de om pe pământ. Apostolul Pavel, 
cel ars de dorul lui Hristos, cel care s-a învrednicit de vedenii cerești, care încă în trup fiind a 
fost răpit până la al treilea cer și până la rai, ca să i se arate acolo descoperit tainele lumii de 
dincolo, însuși acesta învaţă clar și neîndoios cu privire la judecata particulară, spunând că le 
este rânduit oamenilor o dată să moară, iar după aceea să fie judecata (Evr. 9, 27). Și iarăşi 
același lucru îl spune când vorbește despre răsplăţile dobândite îndată după moarte pentru lu- 
crările evanghelice săvârșite pe pământ (cf. Filip. |, 21-24; 2 Cor. 5, 1-3, 6, 8-10). 

Cum anume se face judecata sufletului? A cerceta aceasta înseamnă a ne cufunda în 
adâncul nemărginitului ocean al tainelor dumnezeiești. Ea ne-a fost descoperită doar în parte 
de Dumnezeu, prin Sfinţii Apostoli și Sfinţii Părinţi care, ducând viaţă bineplăcută lui 
Dumnezeu, s-au făcut prieteni și casnici ai Lui (Efes. 2, 19). Prin duhul lor hristificat («Noi 
avem gândul lui Hristos - | Cor. 2, 16), ei au pătruns această taină cerească pe cât îi stă în 
putinţă firii omenești și astfel încât cele rânduite spre mântuire de iconomia dumnezeiască să 


SAS : : : 3 01396 
rămână neatinse de iscodirea omenească” -. 


2. Cine judecă sufletul la judecata particulară? 


Invăţăturile patristice cât privește judecata particulară nu sunt întru totul aceleași. 

Potrivit textelor citate mai sus, fiecare suflet se înfățișează înaintea lui Hristos pentru a 
primi de la EI hotărârea în privinţa soartei sale. 

Insă cei mai multi dintre autorii creștini spun ca judecata sufletului are loc chiar în 
timpul trecerii prin vămi; atunci sufletul dă seama pentru faptele sale ca în faţa unui tribunal, 
având pe diavoli drept parași, iar pe îngeri apărători ai săi. La capătul acestei cercetări, două 
sunt hotărârile ce se dau și două căile pe care apucă sufletele: cele păcătoase se prăbușesc în 
prăpastia iadului, iar cele drepte se înalță la cer, unde se închină înaintea tronului lui Hristos. 
Doar drepţii se învrednicesc să primească de la Insuși Hristos hotărârea locului de sălășluire, 
după cum vedem, de pildă, din aceste cuvinte ale Sfântului Teognost: „Sufletul care se 
desparte de trup plin de încredințare [...] încearcă o bucurie negrăită și de nespus [...] 
îndreptându-se cu pace spre îngerul luminos și vesel care vine din înălțime și străbătând fără 
piedică împreună cu acela văzduhul, nevătămat câtuși de puţin de duhurile răutăţii, ci suindu- 
se cu bucurie și îndrăzneală și cu graiuri de mulțumire până va ajunge să se poată închina 
Făcătorului, și de acolo să primească hotărârea de a se rândui cu cei asemenea și de aceeași 
măsură în virtute, până la învierea cea de obşte”. Mai precis, Hristos nu face decât să 
pecetluiască starea fericită a celor ce-au trecut nevătămaţi prin vămi, după cum soarta 
păcătoșilor a fost hotărâtă de lipsa de răspuns bun din vremea cercetării. 


Aceasta înseamnă că după moarte judecata particulară este săvârșită, de fapt, de îngeri 


și de diavoli sau, strict vorbind, numai de diavoli, după cum se vede din numeroase texte 
patristice (care nu sunt în niciun caz marginale și nu exprimă deloc influenţe necreștine, ci, 


Philosophie orthodoxe de la verile. Dosmatique de l'Eglise orthodoxe, vol. 5, Lausarme, 1997. p. 365-366. 


Despre făptuire şi contemplaţie, 61. 

dimpotrivă, o tradiţie cu adevărat creştină și foarte veche”) ca şi din scrierile mai recente ale 
teologilor ortodocși”. 

La o primă privire, această învăţătură poate fi smintitoare, căci pare că astfel 1 se 
răpește lui Dumnezeu dreptul de Judecător și, mai mult, că duhurile cele rele sunt cele ce 
hotărăsc soarta sufletelor, însă ea trebuie înţeleasă într-un anumit context. 

Pe de o parte, cei care afirmă că îngerii - fie ei răi ori buni - sunt cei care judecă 
sufletul omului, arată că aceasta se face cu îngăduinţa lui Dumnezeu, că Dumnezeu este Cel 
Care judecă prin mijlocirea lor'””, EI fiind singurul Judecător. Astfel, Sfântul Ignatie 
Briancianinov scrie: „La cele două judecăţi, Dumnezeu Insuși stă de faţă și judecă. La 
judecata particulară, prin îngeri de lumină și prin cei căzuţi; la cea de obște, prin Cuvântul Său 
întrupat”. Chiar dacă nu toţi Părinţii precizează lucrul acesta, este limpede că niciunul 
dintre ei nu crede că judecata omului s-ar putea face altfel decât cu voia lui Dumnezeu și prin 
puterea Lui. Pentru că, după cuvântul Scripturii, de la care Părinţii nu se abat nicio clipă, ei 
știu că „Unul este Judecătorul..." (lac. 4, 12), „Dumnezeu, Judecătorul tuturor" (Evr. 12, 23), 
și ca Hristos este „Ce/ rânduit de Dumnezeu să fie judecător al celor vii şi al celor morţi.” 
(Fapte 10, 42). 

Istorisind sfârșitul lui Avva Ștefan, care s-a văzut pe sine mai înainte de moarte tras la 
socoteală de diavoli, Sfântul loan Scărarul ni-i arată pe aceștia ca pe parași ai omului în 
vremea judecății, dar păstrează tăcerea cât privește judecătorul și hotărârea dată: „Și așa, tras 
la socoteală, s-a despărţit de trup. Care i-a fost judecata sau care hotărârea cu privire la el, sau 
care sfârșitul tragerii la socoteală? Acesta el nu l-a făcut nicidecum cunoscut""”. Este 
limpede însă că Sfântul loan Scărarul știe bine că, până la urmă, judecata este a lui 
Dumnezeu, de vreme ce aduce drept martor pe proorocul care spune: „In ceea ce te voi afla, 
în aceea te voi judeca, zice Domnul Dumnezeu." (lez. 33, 13-20). 


3. Judecata particulară se întemeiază pe alegerea liberă a omului 


In legătură cu citatul de mai sus, trebuie să subliniem că atunci când vorbesc de vămi 
sau de judecata ce se face fiecărui suflet, Părinţii arată că omul este răspunzător pentru soarta 
în veșnicie, având parte în lumea de dincolo de ceea ce-a ales să iubească în această lume sau 
spre ceea ce s-a plecat prin felul vieţuirii sale. Cercetarea din vremea trecerii prin vămi scoate 
la iveală ce anume a dorit și a iubit mai mult sufletul, mărturie stând însușirile ori neajunsurile 
lui duhovnicești; Hristos nu face decât să ţină seama de alegerea liberă a omului, acesta fiind 
într-un anume fel propriul său judecător și făuritorul soartei sale. Intru ce fe voi afla, întru 
aceea te voi judeca, spune o vorbă duhovnicească. 

Lucrul acesta îl arată adeseori Părinţii. Sfântul Ignatie Teoforul, de pildă, le scrie 


* A se vedea excelentul studiu al lui J. Riviere, „Role du demon au jugement particulier chez les Peres", în 


Revue des sciences religieuses, 4, 1924, p. 43-64, şi mai cu seamă p. 481 
*% De pildă, Iosif Vriennios care, vorbind mai întâi despre judecata particulară, apoi despre cea obștească, spune: 
„Acești nemiloși vameși care sunt duhurile rele își împlinesc slujba doar în lipsa Judecătorului Celui mare; însă 
când va veni Acesta, vor amuţi, cuprinși de frică." (Opere complete, ed. Bulgaris, t. 2, p. 389). A se vedea, de 
asemenea, Arhim. Iustin Popovici, Dogmatica Bisericii Ortodoxe, vol. 5, Lausanne, 1997, p. 366; Arhim Serafim 
Rose, Sufletul după moarte, Lavardac, 1988, p. 65. 


*% A se vedea M. Jugie, „La doctrine des fins dernieres dans I'Eglise greco-russe", în Echos dOrient, 17, 1914- 


1915, p. 17. 

Ofrandă monahismului contemporan, p. 25. 


*% Scara, VII, 50. 


74 


Magnezienilor: „Lucrurile au un sfârșit, iar în faţa noastră stau acestea două: moartea și viaţa; 
și fiecare «are să meargă la locul lui» (Fapte 1, 25). După cum sunt două monezi, una a lui 
Dumnezeu, iar alta a lumii, și fiecare din ele are o întipăritură proprie, tot așa și cei ne- 
credincioși au întipăritura lumii acesteia, iar cei credincioși au, în dragoste, întipăritura lui 
Dumnezeu Tatăl [...]"*”. Sfântul Iustin Martirul și Filosoful afirmă şi el cu tărie că soarta 
omului în veșnicie depinde de fapt de liberul sau arbitru“*. Unuia care ar obiecta că ideea îi 
aparţine lui Platon care, undeva în Republica, spune: „Vina este a celui ce alege, iar 
Dumnezeu nu este cu nimic vinovat”, Sfântul lustin îi răspunde că Platon însuși a luat-o de la 
prooroci, care îndeobște învaţă lucrul acesta“”. Același lucru îl aflăm și la Sfântul Irineu de 
Lugdunum, care scrie: „Toţi oamenii pot să păzească și să facă binele, după cum pot să se 
abată de la el și să nu-l săvârșească; de aceea este drept ca unii să fie lăudaţi și să primească 
dreaptă adeverire, pentru că au ales binele și au stăruit în el, iar alţii să fie osândiți și să îndure 
după dreptate pagubă, pentru că au lepădat binele”**. Sfântul Ciprian al Cartaginei, arătând că 
„Domnul lasă fiecăruia libertatea de a alege”, spune că, în felul acesta, „se despart înainte de 
ziua judecății, chiar aici pe pământ, sufletele celor drepţi de ale celor nedrepţi, cum se separă 
grâul de neghină"“”. Sfântul Grigorie de Nyssa, la rândul său, subliniază faptul că omul 
înrobit patimilor se lipsește el însuși de bunătăţile duhovnicești ale veacului ce va să fie: „Cel 
ce și-a ales pentru viața aceasta numai plăcerea și nici nu vrea să-și vindece nesocotinţa prin 
pocăinţa, acela își face locul celor buni din veacul viitor de neajuns pentru el, săpându-și 
împotrivă, ca pe o prăpastie de netrecut, trebuinţele trupești”"”. Sfântul loan Casian spune că 
„omul, câtă vreme trăiește în acest trup, să știe că trebuie să se socotească în slujba acelei 
împărăţii căreia i s-a dedicat ca părtaș și slujitor în această viaţă, sigur fiind că în veșnicie va 
fi însoțitor al celui pe care l-a ales să-l aibă de stăpân și totodată de tovarăș [...]”, pentru că 
„precum împărăţia diavolului se dobândește prin săvârșirea păcatelor, tot așa împărăţia lui 
Dumnezeu se dobândește prin lucrarea virtuţilor, curăţia inimii și știința duhovnicească”, iar 
„sufletele sunt răsplătite după felul faptelor săvârșite în timpul vieţii”"”. Vorbind despre 
judecată, Sfântul Maxim Mărturisitorul spune că „fiecare va fi judecătorul greșelilor sale""". 
lar cât privește osânda păcătoşilor, zice: „Secerăm ce-am semănat și ne ghiftuim cu nebunia 
noastră”; „primim cele ale faptelor noastre. Mai bine zis, primim răsplata celor voite de noi 
[...]. Simplu grăind, luăm cu dreptate osânda fără voie, corespunzătoare fiecăruia dintre 
păcatele noastre cele cu voia“” . Putem să-l cităm și pe Sfântul Teofilact al Ohridei care, 
tâlcuind pilda săracului Lazăr și a bogatului nemilostiv, scrie: „Prăpastia însemnează 
depărtarea și deosebirea drepţilor de cei păcătoşi. Că precum voinţele lor au fost deosebite, 
așa și lăcașurile lor din lumea de dincolo multă depărtare au, fiindcă fiecare ia răsplătire pe 

Cărre Magnezieni, V. 
*% A se vedea Apologia întâi, XLIII-XLV. 


*% Ibidem. XLIV. 

Impotriva ereziilor, IV, 37,2. 


407 . . PRI 2 
Despre unitatea Bisericii, X. 


408 . A Zi 
Dialogul despre suflet şi înviere. 


*% Convorbiri duhovniceşti, |, XIV. 
*'% Epistole, 1,PG91,384B. 
*"! Ibidem, 384C. 


*' Ibidem, 388A. 

cele potrivite voinţei și vieţii sale”. 


4. Judecata particulară, judecarea omului de către propria lui conștiință 


Pe temeiul celor de mai sus, unii Părinţi socotesc că la judecata particulară, pe lângă 
judecata lui Hristos ori a îngerilor care slujesc voii Sale, omul este judecat de propria sa 
conștiință. Astfel, Sfântul Chiril al Alexandriei, înfățișând învăţătura despre vămile 
văzduhului cu amănunţime, spune la un moment dat: „Cel ce ne judecă după moarte n-are 
nevoie nici de parași, nici de martori, nici de dovezi, ci doar le pune înainte celor păcătoși tot 
cuvântul, toată fapta și toate cugetele lor"*!*. Despre o astfel de judecată, ca mustrare a 
cugetului, vorbește și Avva Dorotei atunci când înfățișează chinurile pe care le va avea de 
îndurat sufletul pătimaș, care pururea își va aduce aminte de păcatele săvârșite pe pământ și 
va purta cu sine pe vecie povara păcatelor sale“. 

Atunci când Părinţii vorbesc despre judecată, uneori este greu de spus dacă se referă la 
Judecata de apoi, de obște — desigur, cel mai des pomenită - sau despre judecata particulară. 

Credem însă că atunci când judecata este înfățișată ca urmând îndată morţii și fără 
nicio referire la cea de-a doua venire a lui Hristos, este vorba de judecata particulară. Putem 
vedea o aluzie la judecata particulară în aceste cuvinte ale Apostolului Pavel: „Este rânduit 
oamenilor o dată să moară, iar după aceea să fie judecata." (Evr. 9, 27). Multe cuvinte ale 
Părinților pot fi astfel înţelese. De pildă, Sfantul Clement Romanul, atunci când îndeamnă: 
„Temeţi-vă de Acela Care, după moarte, are puterea să arunce și sufletul și trupul în gheena 
focului "*'*. Sau Sfântul loan Scărarul spunând: „Judecata ostenelilor o vom cunoaște la 
vremea ieșirii (morţii)”"”. Tot așa Sfântul loan Gură de Aur, când scrie: „Deși nu toți 
filosofează despre înviere cum se cuvine, totuși cu privire la judecată și pedeapsă și la tribuna- 
lele de dincolo toți se învoiesc"**. „Pururea ne mustră conștiința păcatelor, și mai ales în 
ceasul acela când avem a pleca de aici la judeţul cel înfricoșat de dincolo, unde vom avea de 
dat socoteală”. „Stăpânul îngerilor ne-a vorbit lămurit despre (ceea ce se va întâmpla cu 
sufletul după moarte). Așadar, pentru ce să mai avem nevoie de oameni care să ne 
încredinţeze, când Cel Ce are să ne ceară socoteală de faptele noastre ne strigă în fiecare zi că 
a pregătit și iadul și a gătit și împărăţia?” . „Gândindu-ne la toate acestea, să nu ne îndoim 
că după plecarea de aici vom sta înaintea înfricoșătoarei judecăţi, că vom da cuvânt de tot ce 
am făcut, că vom avea de dat socoteală și vom fi pedepsiţi dacă rămânem în păcate, iar dacă 
am voi să fim cât de puţin cu luare-aminte asupra noastră, ne vom bucura de cununi și de 
bunătăţi nespuse [...], noi să alegem calea virtuţii pentru ca, plecând cu îndrăznirea cuvenită 
spre scaunul de judecată, să avem parte de bunătăţile făgăduite nouă | [98 uta 

Tâlcuire la Evanghelia de la Luca, 16. 
*'1 Omilia XIV, Despre ieșirea sufletului, PG 77, 1072. 


ia: Invăţături de suflet folositoare, XII 

A doua Epistolă către Corinleni, V, 4. 


*7 Scara, IV,81. 


*'% Al patrulea cuvânt despre bogat și Lazăr, 3. 


*'9 AI doilea cuvânt despre Lazăr, 2. 
*% Omilii la Matei, XIII, 5. 
“1 Ibidem. 

Dacă aceste cuvinte nu sunt foarte limpezi, iată ce spune același Sfânt Părinte în alt 
loc: Dumnezeu „de două ori Se arată ca Judecător: la moarte și în ceasul învierii". Este 
limpede aici distincţia între judecata obștească și cea particulară. Desigur că la judecata 
particulară se gândește Avva Isaia Pustnicul atunci când scrie: „In fiecare zi să aveţi înaintea 
ochilor moartea și să vă gândiţi cum veţi ieși din trup și cum veţi trece peste puterile 
întunericului care vă vor întâmpina în văzduh și cum veţi sta neîmpiedicat înaintea lui 
Dumnezeu. Priviţi de mai înainte la înfricoșata zi a judecății și a răsplătirii tuturor faptelor și 
gândurilor voastre! Căci toate sunt goale și descoperite înaintea ochilor Celui în faţa Căruia 
vom da socoteală (Evr. 4, 13)"**. Iar în alt loc zice, întărind: „Cel ce crede că va fi o judecată 
când va ieși din trup, nu poate judeca pe aproapele său pentru nici o faptă, ca unul ce are să 
dea răspuns lui Dumnezeu pentru toate faptele sale"**. Iar la Sfântul loan Damaschin citim: 
„Bărbaţii luminaţi de Dumnezeu spun că,atunci când oamenii își dau duhul, faptele lor sunt 
cântărite ca într-o balanţă" 


Credinţa că îndată după moarte se face judecata fiecărui suflet urmează din credinţa că 
după moarte sufletul primește cunună ori osândă sau, altfel spus, că n-au aceeași soartă drepţii 
și păcătoșii. A crede că există o singură judecată, cea universală, la sfârșitul veacurilor, la cea 
de-a doua venire a lui Hristos, înseamnă a crede că până atunci sufletul va zace în nesimţire, 
fără să știe de el, lipsit de amintirea celor lucrate de el în vremea vieţii pământești, lucru 
nepotrivit cu natura lui, greu de crezut și care contravine învăţăturii Bisericii, aşa cum vom 
vedea în capitolul următor, dedicat tocmai acestei stări intermediare a sufletului. 


**2 Omilii la 2 Timotei, LUI, 3. 
** Douăzeci și noua de cuvinte, |, |. 


*4 Ibidem, XV. 2. De altfel, câteva rânduri mai jos vorbeşte explicit despre înviere, care e urmată de judecata 


obștească. 


*:% Despre cei adormiţi în dreapta credinţă, PG 95.272. 

VII 


RASTIMPUL DINTRE CEA DE-A PATRUZECEA ZI SI 
JUDECATA DIN URMA: 
STAREA PROVIZORIE SI NEDEPLINA A SUFLETULUI 


O dată judecat, până la învierea de obște (când se va uni din nou cu trupul înnoit) și la 
Judecata de apoi, sufletul se sălășluiește vremelnic fie în Rai“ - numit adeseori de Părinţi 
„sânul lui Avraam”“” sau „sânul Patriarhilor””* (sau încă și „Cerurile”), unde se află cetele 
drepţilor, fie la iad sau Hades"” (sau „cele de dedesubt”, sau „adânc”""), unde sunt aruncate 
sufletele păcătoşilor”. Părinţii spun că mai înainte de pogorârea la iad a lui Hristos, Hadesul 
- șeolul, în ebraică - era locul de sălășluire al tuturor morţilor”. Acesta era loc de întuneric, 
de durere și chin (2 Regi 22, 6; lov 7, 9; Ps. 17, 6; 48, 14-15; Is. 38, 10; 1 Pt. 3, 19) și de 
stricăciune, stăpânit de Satana. Acolo sufletele aveau parte de suferință (cf. Inţ. Sir. 14, 16), 
până și sufletele celor drepţi -cum erau proorocii ori patriarhii - care însă erau răcorite de 
nădejdea venirii lui Hristos, în vreme ce sufletele păcătoșilor erau lipsite de orice 
mângâiere.*” Pogorându-Se la iad, Hristos, al Cărui suflet omenesc era în chip ipostatic unit 
cu dumnezeirea Sa“, „l-a legat pe cel tare” cu puterea Sa; altfel spus, a surpat puterea lui 
Satana, a ridicat păcatele celor ce-L așteptau cu credinţă” și a slobozit sufletele ţinute în acea 
închisoare începând de la Adam. ladul, biruit și prădat de Hristos, n-a pierit; a rămas locul de 


suferință menit celor ce nu se căiesc de păcatele lor; iar drepţilor Hristos le-a deschis intrarea 

Cf. Le. 23, 43; 2 Cor. 12, 4; Sf. Grigorie de Nyssa, Viaţa lui Moise, II, care dă o întreagă listă de alte numiri 
ale raiului. Vezi, de asemenea, B. Borte, „Leș plus anciennes formules de prieres pour les mortis”, în La maladie 
et la mort du chretien dans la liturgie, p. 85-87; L. Bauduin, „Ciel et resurrection”, în Le Mystere de la mort et 
sa celebration, p. 257-259. 


**! Vezi Lc. 16, 22-23; Sf. Grigorie de Nyssa, Dialogul despre suflet şi înviere; Viaţa lui Moise, LL. Vezi şi B. 
Borte, „Leş plus anciennes formules de prieres pour les morts”, p. 93-95. 


** Vezi Mat. 8, 11; Constituţiile apostolice, VIII, 41,2; Sf. Grigorie de Nyssa, Viaţa Sfintei Macrina, 23; 
Dionisie Pseudo-Areopagitul, Ierarhia bisericească, VII. 3, 4. Vezi și B. Botte. „Leș plus anciennes formules de 
prieres pour les morts”, p. 93-95. 

Vezi Sf. Grigorie de Nyssa, Dia/ogul despre suflet şi înviere. 
“5 Vezi Lc. 8, 31; Inţ. Sir. 21,11. 
“*! Referitor la aceste două posibile sălășluiri ale sufletului, vezi Sf. Nichita Stithatul, Despre suflet, XII, 69-70. 


“2 Vezi G. L. Prestige, „Hades in the Greek Fathers", în Journal of Theological Studies, 24, 1923, p. 477-478. 

Arhiep. Antonie al Genevei, Viaţa sufletului în lumea de dincolo, p. 64. 

Vezi Liturghia Sfântului loan Gură de Aur. 


+ Vezi Sf. Irineu de Lugdunum, Impotriva ereziilor, IV, 27. 2. 

raiului“*. Iadul nu mai este de-acum vechiul șeol, ci gheena păcătoşilor”. 


Că sufletul omului merge după moarte ori în rai, ori în iad, ne-a descoperit Insuși 
Hristos. Și numele lor și cum sunt ele, tot de la EI știm. Pe cruce numește raiul, spunându-i 
tâlharului celui bun: „Adevărat grăiesc ţie, astăzi vei fi cu Mine în rai!" (Lc. 23, 43). lar în 
pilda despre săracul Lazăr și bogatul cel nemilostiv, le arată pe amândouă: „Și a murit săracul 
și a fost dus de îngeri în sânul lui Avraam. Şi a murit şi bogatul şi a fost înmormântal. Şi în 
iad, ridicându-și ochii, fiind în chinuri, el a văzut de departe pe Avraam şi pe Lazăr în sânul 
lui. Şi el, strigând, a zis: „Părinte Avraame, fie-ţi milă de mine și trimite pe Lazăr să-și ude 
vârful degetului în apă şi să-mi răcorească limba, căci mă chinuiesc în această văpaie!” Iar 
Avraam a zis: „Fiule, adu-ţi aminte că ai primit cele bune ale tale în viaţa ta, şi Lazăr, 
asemenea, pe cele rele; iar acum aici el se mângâie, iar tu te chinuieşti. Şi peste toate 
acestea, între noi şi voi s-a întărit prăpastie mare, ca cei care voiesc să treacă de aici la voi 
să nu poală, nici cei de acolo să treacă la noi. ” Și el a zis: „Rogu-te, dar, părinte, să-1 trimiţi 
în casa tatălui meu, căci am cinci fraţi, să le spună acestea, ca să nu vină și ei în acest loc de 
chin!" (Lc. 16, 22-28). 

Hristos ne învaţă astfel că raiul, numit aici „sânul lui Avraam”, este loc de răcoare“*, 
de odihnă”” şi mângâiere, iar iadul loc de chin, unde sufletul suferă în văpaia focului, ars de 
sete și nemângâiat. 

O mărturie despre rai aflăm și la Sfântul Apostol Pavel, căruia i s-a dat să urce la el în 
stare de răpire (2 Cor. 12, 1-6). Sfântului Apostol și Evanghelist loan i s-a descoperit că în 
acest loc drepţii stau alături de Hristos; şi i-a văzut astfel nu doar pe cei douăzeci și patru de 
bătrâni din jurul tronului, șezând pe scaune, îmbrăcaţi în haine albe și purtând cununi de aur 
pe capetele lor (Apoc. 4, 4), ci și pe mucenici (Apoc. 6, 9-11) și „mulţime multă, pe care 
nimeni nu putea s-o numere, din tot neamul și seminţiile și popoarele şi limbile”, stând 
înaintea tronului lui Hristos și slăvindu-L (Apoc. 7,9). 


Raiul și iadul sunt înfățișate și în slujbele de înmormântare și de pomenire a morților 
din Biserica Ortodoxă, pe temeiul pildei despre săracul Lazăr și bogatul nemilostiv, prin 
simboluri al căror înţeles îl vom explica ulterior”. Astfel, în slujba de înmormântare“ şi a 
Panihidei“”, preotul se roagă lui Dumnezeu ca pe cel trecut la cele veșnice „să-l slobozească 
din porţile iadului”, „din focul cel de veci” și din „gheena focului”, și „în sanurile lui Avraam 
să-l odihnească”, „în loc luminat, în loc de verdeață, în loc de odihnă, de unde a fugit toată 
durerea, întristarea și suspinarea”. 

Mai vedem de aici că raiul este luminos, iar iadul întunecat, după cum arată și Hristos 
numindu-l „întunericul cel mai din afară” (Mt. 8, 12; cf. 22, 13; 25, 30), iar Apostolul Petru, 
„lanţurile de întuneric” (2 Ptr. 2, 4). Astfel, la parastase, Biserica se roagă lui Dumnezeu ca 
pe cei adormiţi „să-i salășluiască [...] unde strălucește lumina feţei” Sale, sufletele lor să le 
așeze „în loc luminat”, „în rai, unde cetele sfinţilor [...] și drepţii ca luminătorii strălucesc” și 

Vezi, între alţii, Sf. Chiril al Alexandriei, Talcuire la Psalmul 48, 16. 


*%7 Vezi G. L. Prestige, „Hades in the Greek Fathers", p. 481-484. 


*** Lucru pe care-l regăsim, firește, la Sfinţii Părinţi. Vezi Sf. Gri-gorie de Nyssa. Viaţa Sfintei Macrina, 24. 


*% Ibidem. 


** Lucru valabil și cât privește vechile formule de rugăciune apusene. Vezi B. Botte, „Leș plus anciennes 


formules de priere pour les morts"”, în La maladie er la mort du chretien dans la liturgie. p. 87-92. 


** Aghiazmatar, Rânduiala înmormântării mirenilor. 


** Ibidem. 

ca să-i facă părtași ai „strălucirii [...] celei luminoase și dumnezeiești”. 


Firește că aflăm și la Sfinţii Părinţi învăţătura că în acest răstimp sufletul are parte fie 
de răsplată, odihnă, mângâiere, lumină și fericire, fie de pedeapsă, chin, întuneric și suferinţă. 
Astfel, Sfântul Macarie Egipteanul spune că Domnul așează sufletul „în sanurile și în lumina 
Lui” şi-l „smulge din gura întunericului”, arătând astfel cele două locuri care-i sunt sortite” 
Iar în altă parte vorbește despre chinurile pe care le îndură păcătoșii după moarte“. Sfântul 
Grigorie de Nazianz spune că „fiecare suflet bun și iubitor de Dumnezeu, când scapă de aici, 
din trupul de care a fost legat, ajunge îndată să simtă și sa privească Binele care îl așteaptă 
[...], se veselește și se bucură de o desfătare minunată și pornește voios către Stăpânul său [...], 
şi se bucură de pe acum de fericirea ce i-a fost gătită""”. Iar păcătoșii sunt pedepsiţi și ei 
îndată ce-au murit““. Sfântul loan Casian scrie că se vede limpede din pilda despre săracul 
Lazăr și bogatul nemilostiv că „cel dintâi își primește preafericitul sălaș și odihna în sânul lui 
Avraam, iar celălalt arde în flăcările focului celui veşnic”"”. Avva Isaia Pustnicul le spune 
ucenicilor săi: „De veţi păcătui, „când veţi ieși din trup veţi fi duși la chinuri”, iar de veţi face 
binele, „veţi pleca la odihna Fiului lui Dumnezeu, întru bucurie"**. La rândul său, Sfântul 
loan Gură de Aur spune că: „leșind din trup sufletul, de nevăzut pentru ochii trupești, e luat de 
îngeri și dus fie în sânul lui Avraam, de este credincios, fie în temnița iadului, de e 
păcătos""”. Sfântul Chiril al Alexandriei crede că drepţii merg la cer îndată după moarte“, 
iar păcătoşii sunt și ei îndată pedepsiţi”. Iarăşi, potrivit Awvei Dorotei, după moarte - adică 
după ce sufletul iese din trup - „sfinţii dobândesc locuri luminoase și bucurie alături de îngeri, 
pe măsura bunei lor făptuiri, așa și păcătoșii primesc locuri întunecate, înceţoșate, pline de 
frică și de spaimă, după cum spun sfinții”. Sfântul Nichita Stithatul, la rândul sau, spune că 
dacă la ieșirea din trup sufletul cară cu el patimi, „tatăl poftei și al răutăţii își recunoaște robul 
[...] şi-l târăște cu el în adâncul iadului”; însă dacă „și-a săvârșit viaţa de aici în evlavie și 
curăție, lucrând binele și împlinind poruncile [...], își așează cortul în lumina slavei lui 
Dumnezeu. [|...] Și mai înainte de învierea de obște [...] încă de-acum se află în veselie și 
bucurie de negrăit, nădăjduind că va dobândi toate câte le-a făgăduit Dumnezeu”"”. Această 
învăţătură este apoi dezvoltată pe larg de catre Sfântul Părinte. In capitolul intitulat Unde va 
să meargă sufletul după moarie, el spune limpede că sufletele celor drepţi au parte de starea 
îngerească, iar sufletele păcătoșilor de soarta dracilor: 


„Dintre sufletele ce pleacă de aici, unele sunt neprihănite și cu bună mireasmă, 


** Omilii duhovniceşti (col. 11), XXVI, 18. 
** Patericul, Pentru Avva Macarie Egipteanul, 36. 
*%5 Cuvântări, VII, 21. 


*** Poeme morale, IL, 141-144. 


“7 Convorbiri duhovniceşti, 1,14. 


448 = af = E 
Douăzeci şi nouă de cuvinte, V, 6. 


** Despre mângâierea în faţa morţii, |, 1. Vezi şi Omilii la parabola despre săracul Lazăr şi bogatul 


nemilostiv, |, LL; V, 3; VI, 6; Omilii la Filipeni LUI, 3-4. 


*% Despre închinarea în Duh și adevăr, VI; Omilii pascale, 1, 2. 


** Vezi Tâlcuire la Psalmul 48, 16; Tâlcuire la Evanghelia după loan, XII. 
so Invăţături de suflet folositoare, XII, 3; Cf. XII. 4. 


*% Despre suflet, XIII, 69-70, 72. 

asemuindu-se lui Dumnezeu, pline de slavă dumnezeiască și lumină atotcurată; acestea sunt 
sufletele sfinților; desfăcându-se de trup, strălucesc ca soarele pentru dreptatea, înţelepciunea 
și curăţia vieţii lor. Acestea sunt purtate de prietenii îngeri și duse către Lumina cea dintâi - 
cea mai presus de fire, nematerială, nepricepută nici de îngeri, Insuși Dumnezeu, Cel slăvit și 
închinat ca Tată, Fiu și Duh Sfânt de mulțimea puterilor de sus cele fără de număr -, 
înălțându-se ca lumini de-al treilea rang prin cei ce sunt lumini de rangul al doilea. lar 
ajungând acolo, merg de se închină înaintea tronului slavei Sale, cu sfântă și curată teamă, 
bucurându-se în Duhul, având în jurul lor pe heruvimi și pe serafimi și toate puterile cerești, 
prin care capătă îndrăzneală. Apoi, la porunca lui Dumnezeu, fiecare merge de se unește în 
chip curat și deplin cu ceata îngerească de-a cărei slavă și rânduială s-a învrednicit prin 
împărtășirea de Duhul Sfânt în vremea vieţii de aici, lucrând cele ale lui Dumnezeu în Bi- 
serica celor credincioși, spre zidirea trupului lui Hristos. Și se unește cu cei cu care se 
aseamănă, ca să vieţuiască cu ei, odihnindu-se și veselindu-se sub acoperământul aripilor lor 
până la învierea de obște, ce se va face la porunca lui Dumnezeu. lar alte suflete sunt negre și 
foarte întunericite pentru faptele, vorbele și cugetele lor cele rele, pentru răul obicei și reaua 
îndeletnicire și plecare spre răutate; acestea sunt sufletele cele păcătoase, care cu mare silă se 
smulg din trup, pricinuindu-i mult necaz și răspândind o nesuferită duhoare. Sufletele acestea, 
pline de întuneric, de putoare și necurăţie, sunt mânate cu sila de îngeri cruzi și întunecaţi, cu 
mare spaimă și cutremur, în adâncurile iadului și puse acolo ca într-o temniță, lipsite de 
lumină ori de mângâiere; și sunt date duhurilor rele și necurate care păzesc acel loc, unde este 
legat cu legătură veșnică voievodul întunericului, ca sa fie daţi focului împreună cu cei 
asemenea lor, diavolii cei întunecaţi, și acolo să rămână cu ei pe vecie; căci, cu adevărat, prin 
faptele și cuvintele lor s-au arătat prieteni ai acestora, plecându-și urechea la șoptirile lor 
viclene și împlinindu-le voia spre pierzarea lor și a altora, făcându-se pilda de răutate în 
această viaţă și lăsând în urma lor numai rușine și o ticăloasă pomenire." 

Aceeași învăţătură o reia în capitolul intitulat Cum și ce jel este locul în care se 
sălășluieşte sufletul după viaţa de aici: 

„Unele suflete sunt puse spre osândă în sălașele neluminate și foarte întunecate ale 
iadului, după cum s-a spus; și, ca cei aflaţi în fiare și în temniţă, îndură fără curmare chin și 
suferință, tânguindu-se și vărsând lacrimi. Căci au cu ei neîncetata pomenire a faptelor lor rele 
și ticăloase, ce stau dezgolite de față, așa cum le-au săvârșit în această viaţă. Și-i străjuiesc 
draci cumpliţi, cu ochii ca para focului, ce scot văpăi pe gură, scrâșnind din dinţi și 
îngrozindu-i cu pedepsele. Și nu e altă mângâiere și alinare pentru ei decât rugăciunile către 
Milosârdul Dumnezeu și milosteniile către săraci. Şi așa vor trece vremea așteptării, ţinuţi de 
teamă și secătuiţi de groază, necontenit gândindu-se și cunoscând c-au s-audă din gura 
Judecătorului nemitamic cuvântul înfricoșător ce le va spune: «Duceţi-vă de la Mine, bles- 
lemaţilor, în focul cel veşnic, care este gătit diavolului şi îngerilor săi» Altele, ca niște 
prieteni ai lui Dumnezeu și ai îngerilor, cu bucurie și veselie merg de se sălășluiesc în 
locașurile cele luminate, împreună cu puterile cerești cele iubitoare, pururi având cu ele 
pomenirea faptelor celor bune și de dreptate săvârșite în vremea vieţii lor și primind din 
aceasta bucurie de negrăit. Ele stau lângă Lumina cea dintâi, împreună cu dumnezeieștii 
îngeri, cu arhanghelii și mulțimea nenumărată a puterilor îngerești, în slăvită însoţire a celor 
ce-L laudă pe Dumnezeu; și a unora e cântarea Aliluia, a altora cântarea întreit sfântă: Sfânt, 
Sfânt, Sfânt..., iar a celor aflaţi aproape de EI, cântarea vrednică de Dumnezeu, numită în 
limba evreiască Ghelghel, după cum stă scris (lez. 10, 13). Sufletele acestea rămân să vie- 
țuiască acolo, ca să dobândească cele făgăduite lor de la Dumnezeu; și, primind în mintea lor 
înțelesurile înțelepciunii celei mai înalte, cunosc desăvârșit, ca îngerii; și cu adevărat în ei 
încetează ceea ce era în parte, Duhul ducându-i la desăvârșita vedere şi descoperire a celor 
dumnezeiești. Și cu bucurie așteaptă să audă glasul cel blând, care-i va chema spunându-le: 
„Veniţi, binecuvântaţii Părintelui Meu, de moşteniţi împărăţia cea pregătită vouă de la în- 
** Ibidem, XIV. 

. 3:e 55 
temeierea lumii...!' 


Marcu Eugenicul înfățișează și el, cu sobrietate, starea drepţilor și a păcătoşilor după 
judecata particulară: 

„Acum (drepţii și păcătoșii) se află în locul ce li se cuvine. Cei dintâi în cer, la odihnă 
şi slobozi, stau împreună cu îngerii înaintea lui Dumnezeu, ca în raiul din care Adam s-a 
izgonit, iar tâlharul cel credincios a intrat înaintea altora [...] Cei din urmă sunt ferecaţi în iad 
și puși «în groapa cea mai de jos, întru cele întunecate şi în umbra morţii» (Ps. 87, 6), după 
cum spune sfântul rege David sau, după cuvântul lui lov, <în ţara de întuneric şi neorân- 
duială, unde lumina e totuna cu bezna» (lov 10, 22). Unii se desfată așteptând cu veselie 
intrarea în împărăție și gustarea desăvârșită a bunătăţilor făgăduite. lar ceilalți rămân în 
temniţă și suferință, lipsiţi de mângâiere, ca unii ce-și așteaptă osânda și se și văd daţi la 
chinuri."** 

Raiul și iadul nu sunt locuri ce-ar putea fi situate undeva anume, căci sufletul fiind 
prin însăși firea lui netrupesc, nu poate fi hotărnicit și de fapt nici nu-i este proprie sălășluirea 
în vreun loc“. Așadar, prin rai și iad sunt numite realități nemateriale şi nevăzute.” După 
cum spune Marcu Eugenicul, ele sunt „locuri inteligibile și netrupeşti”"”, mai exact stări'”, 
condiţii, moduri de existenţă în care sufletul este fie fericit și împăcat, fie, dimpotrivă, suferă 
și se chinuiește. Câtă vreme rămâne în trup, omul nu poate cunoaște cum anume vor fi 
fericirea și chinul acelea; iar sfinţii, cărora li s-a descoperit această taină, o numesc negrăită. 
De aceea textele scripturistice, liturgice și patristice înfățișează raiul și iadul în chip simbolic, 
şi ele nu trebuie, firește, înţelese după literă. 

Sigur este că în rai sufletul sălășluiește cu Hristos (cf. In. 14, 2-3; 2 Cor. 5, 8) și vede 
slava Sa (cf. In. 17, 24) şi se împărtășește de lumina dumnezeiască“! şi de toate celelalte 
energii ale lui Dumnezeu: de viaţă, de pace, de iubire, de fericirea cerească [...] însă, așa cum 
spune Apostolul Pavel, ceea ce cunoaște și simte aflându-se în această stare rămâne de nespus 
(cf. 2 Cor. 12, 4). In iad, dimpotrivă, sufletul este lipsit de prezenţa iubitoare a lui Dumnezeu, 
de lumina și energiile Sale; de aceea iadul este văzut ca loc de întuneric (cf. Mt. 22, 13), de 
chin și suferință (cf. Mt. 25, 46) şi sălaș al morţii. 

Sfântul Grigorie de Nyssa spune ca suferința celor din iad e pricinuită de pierderea 
bunătăţilor cerești, căci cunosc acum de ce comori s-au lipsit; pentru ca „unii oameni își 
cheltuiesc în viaţa aceasta partea de bine pe care o au din fire, nepunând deoparte nimic 
pentru viaţa viitoare [...]”, „suferința pentru pierderea bunătăţilor avute li se va părea 
asemenea cu o văpaie care le arde în întregime sufletul"*”. Sfântul loan Gură de Aur zice şi el 
că păcătoșii suferă pentru că „nu pot vedea slava lui Dumnezeu" și sunt „lipsiţi de bunătăţi 
atât de mari"*”. Awva Dorotei spune însă că sufletul se chinuie din pricina patimilor sale; căci 
„la ieșirea sa din trup”, sufletul nu pierde nimic din cele agonisite în lumea aceasta; sufletul 


*% Ibidem, XV. 


*%* Omilia a doua despre focul curaţitor. 


**7 Dialogul despre suflet si înviere. 


'% Vezi Sf. Teofilact al Bulgariei, Tâlcuire la Evanghelia de la Luca, 16; Sf. Nicodim Aghioritul, Eortodromion, 
Veneţia, 1836. p. 400. Acesta din urmă face o apropiere între cuvântul Hades și aeides, lipsit de formă, nevăzut. 


*% PO 15, p. 153. 

Vezi Sf. Grigorie de Nyssa, Dialogul despre suflet si înviere. 

Vezi Sf. Grigorie Palama, Impotriva lui Gregoras. III. 27, ed. Hristou, t. 4, p. 336. 


462 . A N 
Dialogul despre suflet şi înviere. 


*%% Cuvânt de sfătuire către Teodor cel căzut. 

drept ia cu el virtuțile, iar sufletul pătimaș „rămâne singur cu patimile sale și e pururea chinuit 
de ele"**. După cum „dacă are cineva în trup un amestec de sucuri amare, îl arde acest 
amestec rău și-l tulbură și-l necăjește”, tot astfel sufletul pătimaș „e chinuit totdeauna de 
relele deprinderi din el, având pururea amara amintire și dureroasa îndeletnicire cu patimile, 
care pururea îl ard și-l înfierbântă""”. Pentru omul căzut, câtă vreme viețuiește pe pământ, 
patimile sunt pricină de desfătare; nu vede răul ascuns în ele și nu-și cunoaște rănile. In viaţa 
de dincolo însă, toate acestea i se fac vădite în lumina Judecăţii și a Binelui celui adevărat și 
neînșelător, și atunci patimile și aducerea-aminte de răutăţile sale“ devin izvor de suferință 
pentru sărmanul suflet. Alţi Părinţi sau teologi, ca Mihail Glikas“” sau Sfântul Simeon al 
Tesalonicului“, socotesc că sufletele păcătoşilor suferă din pricina mustrărilor de conștiință 
iscate de vederea cu limpezime a păcatelor săvârșite. 


Sufletul simte fericirea şi chinul potrivit stării sale“”. Aşa este în rai, potrivit 
cuvintelor lui Hristos, Care spune: „In casa Tatălui Meu multe locașuri sunt..." (In. 14, 2)"; 
și tot așa învaţă și Apostolul Pavel: „Fiecare îşi va lua plata după osteneala sa!" (| Cor. 3, 8). 
Iar cât privește iadul, aflăm aceasta de la Sfântul Macarie Egipteanul, căruia i s-a descoperit 
că sunt felurite mărimi ale chinurilor”!. Tâlcuind acestea, Sfântul Grigorie de Nyssa spune că 
„pe cât de multa răutate este în fiecare, pe atât de mare este și durerea. Căci nu se cuvine ca 
celor ajunși pe ultima treaptă de răutate și la săvârșirea a tot felul de fapte nelegiuite să li se 
dea aceeași pedeapsă ca celor care s-au întinat puţin, cu greșeli mărunte; ci flacăra aceea 
chinuitoare va arde mai mult sau mai puţin, după câtă materie o hrănește și o aprinde. Cel plin 
de patimi înteţește văpaia și o ţine mereu vie; iar unde sunt mai puţine păcate, flacăra se face 
mai slabă şi mai puţin muşcătoare""”. 


1. Caracterul vremelnic și nedeplin al acestui răstimp 


Această sălășluire a păcătoșilor în iad, iar a drepţilor în rai este doar provizorie, și în 


iii Invăţături de suflet folositoare, 2. 


'* Ibidem, 3. 


** Ibidem. 

Despre cele greu de înţeles din Sfânta Scriptură, XX, ed. Eustradiades, î. 1, p. 242. 
**% Alpatrulea răspuns către Gavriil din Pentapole, PG 155, 844-845; Dialog împotriva ereticilor, 23, PG 155, 
TI7. 


'* Vezi Sf. Grigorie de Nyssa, Dialogul despre suflet şi înviere; Patericul, Cuvânt pentru Avva Macarie, 36. 


A, Așa arată și Sf. Efrem Sirul, spunând: „Mântuitorul numește «multe lăcașuri» măsurile deosebite ale celor ce 
se sălășluiesc în lumea de dincolo, adică despărţirile și deosebirea întru care se vor desfăta ei. Că nu pentru 
deosebirea locurilor a zis «multe lăcașuri», ci pentru treptele darurilor. Că precum fiecare se desfătează de razele 
soarelui acestuia simţit după curăţia puterii celei văzătoare a ochiului [...], așa și în veacul ce va să fie, drepţii se 
vor sălășlui într-o singură bucurie cu nedespărțire. Insă fiecare după măsura sa este luminat de Unicul soare 
gândit și după vrednicie gustă bucurie și veselie [_...]. și fiecare se veselește după darul cel dat lui, după măsura 
sa. Așa este rânduiala împărăției, așa este și rânduiala gheenei, și nu este altă rânduiala care să mijlocească între 
ele, fără numai felurimea deosebirii răsplătirilor.” (n. tr.) 


“7! Vezi Patericul, Cuvânt pentru Avva Macarie, 36. 

acest răstimp drepţii nu se bucură decât „în parte” și în chip nedeplin de fericirea cerească, iar 
păcătoșii nu îndură toate chinurile iadului. Lucrul acesta îl spun mulţi autori, ca: Sfântul lustin 
Martirul și Filosoful'”, Pseudo-lustin“, Pseudo-Atanasie””, Andrei al Cezareei”*, Sfântul 
Fotie“, Areta de Patras", Sfântul Teofilact al Bulgariei'”, Teofan Kerameus, Eftimie 
Zigaben“”, Filip Pustnicul“, Mihail Glikas"”, Sfantul Simeon al Tesalonicului”, Marcu 
Eugenicul, Meletie Pigas, patriarhul Alexandriei“, Dositei, patriarhul Ierusalimului, 
Evghenie Vulgaris ori, mai aproape de noi, Mitropolitul Filaret al Moscovei. 

Astfel, Sfântul Iustin Martirul și Filosoful sugerează că nici răsplata și fericirea 
drepţilor, nici pedeapsa și chinul păcătoşilor nu sunt întregi și depline în acest răstimp, 
spunând că: „Sufletele celor pioși rămân într-un loc mai bun, iar cele nedrepte și rele într-un 
loc mai rău, așteptând acolo vremea judecății”. Pseudo-Atanasie (care a inspirat mult alți 
autori) scrie: „Bucuria sfinților acum nu e încă deplină, după cum nici păcătoşii n-au acum 
parte de tot chinul. Sufletele drepţilor sunt asemenea celor pofiiţi de împărat la masă, care 
așteaptă cu bucurie în faţa palatului intrarea la ospăț; iar sufletele păcătoşilor se aseamănă 
osândiţilor, pe care împăratul, mai înainte de a le da pedeapsa ce li se cuvine, îi ţine o vreme 
în temniţă”. Filip Pustnicul, vorbind despre drepţi, spune și el: „Drepţii primesc acum o 
mică parte din slava în care vor intra la Judecata din urmă, când și trupurile lor vor învia. 
Bucuria și slava lor atunci vor fi nemăsurat de mari. [...] Firește că sălășluiesc de-acum în cer, 
bucurându-se de vederea Făcătorului; la înviere însă li se va da întreaga plată și cununa ce li 
se cuvine"“”. Teofan Kerameus spune că până și drepţii așteaptă cu teamă sfântă Judecata din 
urmă, care le va hotărî soarta veșnică”. Sfântul Simeon al Tesalonicului spune că sufletul 
drept primește după moarte de la Dumnezeu bucurie și mângâiere pe măsura sporirii lui în 


bine, însă mai înainte de venirea lui Hristos în slavă, nici sufletele sfinte n-ating 


“7 Dialogul cu iudeul Tryfon, 5. 


*”* Intrebări şi răspunsuri către cei drepicredincioşi, 15, PG 6, 1316-1317. 


*'% Răspunsuri către Antiohie, 19-20. 


*'* Tâlcuire la Apocalipsă, XVII, 6, 11, PG 106, 272. 
+11 Către Amfilohie, XV, 2. PG 101, 136. 


*'% Tălcuire la Apocalipsă, PG 106, 596. 


*” Talcuire la Evanghelia de la Luca, XXIII, PG 123, 1104-1105; Tâlcuire la Epistola către Evrei, XI, 40, PG 
125, 365. 


*% Tâlcuire la Evanghelia de la Luca, XXIII, 43, PG 129, 1092. Oglinda duhovnicească, XIV, 17, PG 127, 866- 
867. 


**' Oglinda duhovnicească, XIV, 17, PG 127, 866-867. 


“** Despre locurile greu de înţeles din Sfânta Scriptură, XX, 1.1, p. 241; XXI,t.1,p.247, 251; LVIII, t. 2, p. 130 
(ed. Eustratiades). 

Cel de-al patrulea răspuns către Gavriil al Pentapolei, PG 155, 844, 873. 

Catehism ortodox, ed. Efrem al lerusalimului, 1769, p. 308. 

Dialogul cu iudeul Tryfon, V. 


*%* Răspunsuri către Antiohie, 20. 


*%7 Oglinda duhovnicească, loc. cit. 


*% Omilii, XVIII, PG 132, 397-400. 

desăvârșirea”, primind doar arvuna vieţii veșnice”. lar cât privește sufletele păcătoşilor, 
„ele se află în iad și în alte locuri întunecate și pline de jale, chinuite de diavoli pe măsura 
răutăţii și necredinţei lor; dar nici ele nu sunt date încă la tot chinul ce le așteaptă”. Sfântul 
Marcu Eugenicul scrie mai pe larg în legătură cu aceasta: „Spunem că acum nici drepții n-au 
primit deplinătatea soartei lor preafericite și binecuvântata stare pentru care s-au gătit aici prin 
osteneli și nevoinţe; nici păcătoşii, după moarte, n-au fost daţi la veșnicul chin și neîncetata 
suferință. Nici unii și nici alții nu se află așadar acum în locul în care după dreptate vor şedea 
după Judecata de apoi și învierea cea de obşte." Putem să-l cităm și pe Dositei al 
Ierusalimului care, în Enchiridion, spune că: „Sufletele răposaţilor petrec ori în fericire, ori în 
muncă, adică după faptele lor. Ele trec îndată după despărțirea lor de trup ori la bucurie și 
fericire, ori la durere și întristare. Acolo însă nu simt nici deplina fericire, nici deplina muncă. 
Deplina fericire sau muncă o va primi fiecare după învierea de obște, când sufletul se va 
împreuna cu trupul cu care a vieţuit în lume, făcând bine ori rău”. Aceeaşi învățătură o 
aflăm și la Evghenie Vulgaris: „Ce se întâmplă cu sufletele celor care au viețuit după dreptate 
și ale celor săvârșiți în păcat, mai înainte de sfârșitul lumii? După cum învaţă Biserica 
dreptmăritoare, nici cei dintâi n-au intrat la desăvârșita fericire, nici ceilalți n-au fost aruncaţi 
în gheenă"**. Catehismul explicat al mitropolitului Filaret al Moscovei exprimă aceeași 
învăţătură: Intrebare: Care e starea sufletelor celor răposaţi, mai înainte de învierea trupurilor 
și de judecata de obşte? Răspuns: Sufletele drepţilor sălășluiesc în lumină și odihnă, primind 
arvuna fericirii, sufletele păcătoşilor, în starea contrară. Intrebare: Pentru ce nu primesc 
sufletele drepţilor desăvârşit fericirea îndată după moarte? Răspuns: Pentru că Dumnezeu a 
hotărât ca omul întreg, trup și suflet, să primească deplina răsplată a faptelor sale, iar aceasta 
se va da când va învia tot trupul, la Judecata din urmă. Căci spune Apostolul Pavel: «De acum 
mi s-a gătit cununa dreptăţii, pe care Domnul îmi va da-o în ziua aceea, El, Dreptul 
Judecător, şi nu numai mie, ci şi tuturor celor care au iubit arătarea Lui! Q Tim. 4, 8). Şi 
încă: «Noi toţi trebuie să ne înfăţişăm înaintea judecății lui Hristos, ca să ia fiecare după cele 
ce a făcut prin trup, ori bine, ori rău.» (2 Cor. 5, 10). Intrebare: Pentru ce li se dă totuși 
arvuna fericirii mai înainte de Judecata din urmă? Răspuns: Pentru cuvântul adeverit al 
Domnului, Care Insuşi zice că dreptul Lazăr a fost dus în sânul lui Avraam îndată după 
moarte (Lc. 16, 22)"**. Sfântul Macarie al Moscovei, în Dogmatica sa, după ce prezintă 
poziţia Părinților în această privinţă, încheie spunând că „adevărul despre slăvirea (nedeplină) 
a drepţilor în cer, îndată după judecata particulară și mai înainte de judecata obștească, este în 
afară de orice îndoială." 


Teologii ortodocși moderni păstrează și ei aceeași poziţie”. Arhimandritul Iustin 
Popovici, de pildă, în Dogmatica Bisericii Ortodoxe, scrie: „Potrivit dumnezeieștii Revelaţii, 
sufletul după moarte vieţuiește în fericire ori în chin nedeplin, desăvârșită fericire și chin 

Cel de-al patrulea răspuns către Gavriil al Pentapolei, PG 155, 844. 


*% Ibidem, 873. 


“1 Ibidem, 844-845. 


“2 Omilia a doua despre focul curaţitor. 


“* Enchiridion, p. 85. 


* Adoleschia Philotheos. 


“* Catehismul explicat, prima parte, art. 11 al mărturisirii de credință, Moscova, 1900, p. 64. 


** Teologia dogmatică ortodoxă, tr. fr., t. 2, Paris, 1860, p. 642-651, 702-703. 


“" Vezi Arhiep. loan Maximovici, Cuvânt despre viaţa de după moarte; Arhim. Serafim Rose, Viaţa de după 


moarte, p. 128; Arhiep. Antonie, „La vie dans l'audelâ”, p. 64; Mitrop. Hierotheos Vlachos, Life after Death, p. 
89-90; N. P. Vassiliadis, Taina morţii, p. 400-404. 

întreg neputând fi mai înainte de Judecata din urmă; în lipsa trupului, sufletul e simplu suflet, 
iar nu om deplin. La judecata ce se face fiecărui om, sufletele se despart în două mari cete: în 
suflete drepte și suflete păcătoase. De aceea, în lumea de dincolo sunt numai două stări ce 
corespund fiecărei cete, fericire ori chin, având fiecare nenumărate trepte, și numai două 
locuri: raiul ori iadul, având și acestea iarăși nenumărate sălaşuri.""” 

Să observăm că această concepţie nu aparține doar creștinătății răsăritene; o regăsim la 
marii Părinţi latini, care o apără și o susțin. Astfel, Sfântul Ilarie spune că după moarte drepţii 
se sălășluiesc la odihnă, în sânul lui Avraam, în vreme ce păcătoşii merg în iad“”, acestea 
fiind stări provizorii, pe care numai Judecata din urmă le va statornici pe vecie”. Sfântul loan 
Casian crede că sufletele „încep să preguste după moartea trupului” cele care „li se păstrează 
pentru acea zi a Judecăţii”. Sfantul Grigorie cel Mare spune și el că fericirea drepţilor va 
spori după Judecata din urmă, căci atunci și trupul are parte de ea, în vreme ce îndată după 


moarte numai sufletul se veselește"”. 


Caracterul nedeplin al acestui răstimp este vădit și de nota reţinută în care mulţi Părinţi 
și teologi ortodocși înfățișează fericirea raiului și muncile iadului. Raiul este numit loc de 
„odihnă”, „răcoare”, „mângâiere”, „slobozenie”, de „veselie”, „pace și bucurie”, și dăruirea 
„bunătăţilor celor făgăduite""”. „Fericirea” însă, propriu-zis, aparține mai degrabă împărăției 
ce va să vie". Suferinţa din iad, iarăși, este înfățișată drept chin de natură morală: mustrarea 
conștiinței, părerea de rău, remușcările, rușinea, strâmtorarea, lipsa libertăţii, tristeţea, 
amărăciunea, plânsul și scrâșnirea dinţilor, neștiinţa, întunericul, spaima, teama de cele ce vor 
să fie, deznădăjduirea”” [...]. Biserica și-a însușit acest fel de a vorbi al lor, după cum vedem, 


** Dogmatica Bisericii ortodoxe, vol. 5, Lausanne, 1997, p. 370. 


*% Tâlcuire la psalmul LI, 22-23, PL 9, 322-323; Tâlcuire la psalmul L VII, 5, PL9, 371. 
*% Tâlcuire la psalmul II, 48, PL 9, 290. 
** Convorbiri duhovniceşti, |, XIV. 


* Dialoguri despre moarte, XXVI, 3: „Sufletul iubitor de Dumnezeu priveşte și gustă cu închipuirea fericirea ce 
o va primi întreagă de-abia după învierea trupului”. 

5% Vezi Pseudo-Atanasie, Intrebări către Antiohie, XX, PG 28, 616; Andrei al Cezareei, Tâlcuire la Apocalipsă, 
PG 106, 272; Marcu Eugenicul, A/ doilea răspuns către Latini, în care se înfăţişează adevărata credință a 
Bisericii grecilor (= Al doilea cuvânt despre focul curaţitor), în PO 15. p. 110; Răspuns referitor la dificultăţile 
și întrebările care i-au fost adresate cu privire la cuvântările sale de către cardinali şi alţi teologi latini, 7, PO 
15, p. 163; Patriarhul Metodie al III-lea, în J.-P. Migne (editor), Perperuite de la foi de l'Eglise catholique sur 
leitcharistie, t. 2, Paris, 1841, p. 1186-1187; Dositei al Ierusalimului, Mărturisire de credință, XVIIL; Teofil 
Papafilos, Tezaurul Ortodoxiei, Tripoliţa, 1888, p. 257; Kodatkis, Catehism ortodox, Atena. 1906, p. 74. 


** Vezi Fotie, Cărre Amfilohie, întrebarea XV, PG 101, 136; Teofilact al Bulgariei, Tâlcuire la Evanghelia de la 
Luca, XXIII, PG 123, 103-106; Grigorie din Chios, Expunerea Simbolului de credință. 


5% Vezi Pseudo-Atanasie, Cărre Antiohie, XX, PG 28, 616; Nichita Stitharul, Despre suflet, XIV-XV; Mihail 
Glikas, Despre locurile greu de înţeles din Sfânta Scriptură, XX, ed. Eustratiades, t. |, p. 242; Simon al 
Tesalonicului, A/ patrulea răspuns către Gavriil din Pentapole, PG 155, 844-845; Cuvânt împotriva ereziilor, 
23, PG 155, 117; losif Vrennios, Scrieri complete, ed. Bulgaris, t. 2, p. 392-393; Marcu Eugenicul, Respingerea 
capitolelor Latinilor (>Cel dintâi cuvânt despre focul curaţitor), PO 15, p. 40-41; Al doilea răspuns către Latini, 
în care este expusă adevărata credinţă a Bisericii greceşti (Al doilea cuvânt despre focul curaţitor), 3, PO 15, 
p. 110; 11,p.118; 18,p. 130; Răspuns /a obiecțiile şi întrebările adresate de către cardinali si alţi învăţaţi latini 
cu referire la cuvântările rostite de el, 6, PO 15, p. 162-163: 9, p. 164; 10, p. 164; Patriarhul Metodie al III-lea, 
în Credinţa neschimbată (a Bisericii) cât priveşte Euharistia, ed. Migne, t. 2, p. 1186-1187; Dositei al 
Ierusalimului, Mărturisirea de credinţă, XVIL, Enchiridion, p. 81-85; Arhim. Antonie, Teologia dogmatică, trad. 
gr. de Ballanios. Atena, 1858. p. 375-376; Protopopul N. Malinovski, Schiţă de teologie dogmatică ortodoxă, t. 
2, Serghiev Possad, 1908, p. 469-471; C. G. Koidakis, Catehism ortodox, Atena, 1906, p. 74. 

de pildă, din troparul ce se cântă în repetate rânduri la slujba de pomenire a morţilor, în care 
se cere cu simplitate: „Odihnește, Doamne, sufletele robilor Tăi, acolo unde nu este nici 
întristare, nici suspin, ci viaţă fără de sfârșit!” 


Acest răstimp nu-i încă veșnicia, de aceea se spune de sfinți că după moarte merg în 
Rai, şi după înviere vor intra în împărăţia cerurilor, după cum păcătoşii se duc după moarte în 
iad, iar după înviere se vor arunca în gheena focului. Părinţii primelor veacuri folosesc cu 
destulă supleţe acești termeni, însă începând cu Sfântul Fotie, Părinţii și teologii ortodocși 
sunt mai riguroși cât privește folosirea lor, această tendință regăsindu-se la unii teologi din 
zilele noastre”*. Astfel, Sfântul Fotie spune că nu trebuie să credem că raiul în care a intrat 
tâlharul cel credincios este tot una cu împărăţia cerurilor. Tâlcuind acest cuvânt al Apostolului 
Pavel: „Pentru că Dumnezeu rânduise pentru noi ceva mai bun, ca ei (drepţii) să nu ia fără 
noi desăvârşirea..." (Evr. 11, 40), el spune că „n-ar fi fost cuvenit lucru ca dintre toţi cei care 
au bineplăcut lui Dumnezeu în veac, singur tâlharul să urce la cea mai mare fericire mai 
înainte de vremea hotărâtă pentru răsplăţile cele veșnice, și nici nu se cuvenea sa intre în slavă 
neînsoţit de mulțimile de sfinți, după cum învață dumnezeiescul Apostol"”"”. Eftimie Zigaben 
deosebește și el raiul făgăduit tâlharului celui credincios de împărăţia cerurilor, „care este 
negrăita bucurie a bunătăţilor celor veşnice, pe care ochiul nu le-a văzut, urechea nu le-a 
auzit şi la inima omului nu S-au Suit.” Căci, după cum învaţă marele Apostol Pavel, niciunul 
dintre drepţi n-a primit încă cele făgăduite. Ci doar la sfârșit, când se va da obșteasca 
răsplătire, sfinţii vor moșteni împărăția cerurilor”. Regăsim această deosebire la loan 
Zonaras"”, Mihail Glikas"" și Meletie Pigas, patriarhul Alexandriei", care se inspiră din 


Pseudo-Atanasie””. 


Să nu credem însă că împărăţia e cu totul străină de rai și că gheena și iadul n-au nicio 
înrudire. Numai că raiul, ca şi iadul, e vremelnic, și numai după Judecată ele se vor înveșnici. 
Și iarăși, raiul e doar pridvor și pregustare a împărăției, după cum iadul este încăperea din faţă 
și presimţirea gheenei. Cât privește natura lor însă, împărăţia și raiul nu sunt deosebite. De 
aceea, Sfântul Teofilact nu socotește îndreptăţită deosebirea care se face între rai și împărăție, 
arătând că aceasta din urmă e desăvârșirea și înveșnicirea celui dintâi: „Dar vor cerca unii să 
întrebe: „Cum Domnul a zis tâlharului: «Astăzi vei fi cu Mine în rai, iar Pavel a zis: 
«Nimeni dintre sfinţi n-a luat făgăduinţa»? Şi unii zic că Pavel nu pentru toţi sfinții hotărăște 
aceasta: că n-au luat făgăduinţa, ci numai pentru aceia pe care el i-a pomenit. Și a pomenit pe 
alții mulţi, iar de tâlhar nici nu amintește. Iar alţii au zis că nici tâlharul n-a dobândit încă 
petrecerea cea din rai. Dar, fiindcă neschimbată și nemincinoasă este făgăduinţa Domnului, 
pentru aceasta s-a zis: «Astăzi vei fi împreună cu Mine în rai!>. Că este - zic ei -și acest fel de 
chip de vorbă în cuvintele Domnului, grăind adică pentru cele ce vor să fie ca pentru cele ce 
acum sunt făcute [...]. Alţii silesc graiul, punând punct după «astăzi», ca să fie ceea ce se zice 
așa: «Amin zic ție astăzi», iar «vei fi împreună cu Mine în rai» vine pe urmă. lar unii, cărora li 


*% Vezi Mitrop. Hierotheos Vlachos, Life after Death, p. 90. 

1 Către Amfilohle, XV, 2. Cf. VI, 2, 4. 

* Tâlcuire la Evanghelia după Luca, XXIII, 43, PG 129, 1092. 
509 


Vezi ]. Hergenrother, Photius, Patriarch von Konstantinopel, t. 3, Regensburg, 1869, p. 639. 


*'” Despre locurile grele din Sfânta Scriptură, XX, ed. Eustratidiades, t. 1, p.241; XXI, t.1,p.247,251; LVIII, t. 
2,p. 130: LXXXV, t.2,p. 380-382. 
SI 


Catehism ortodox, ed. Efrem al Ierusalimului, 1769. p. 308. 


*"2 Intrebări către Antiohie, PG 28, 616. 

se pare că mai nimerit tâlcuiesc, spun: „Bunătăţile cele făgăduite nouă nu sunt petrecerea în 
rai sau întoarcerea noastră acolo, ci împărăţia cerurilor. Pentru aceasta ne și rugăm: «Vie 
împărăţia Ta!» şi nu vorbim despre petrecerea în rai. Şi să nu-mi zică cineva că aceleași sunt 
raiul și împărăţia. Căci bunătăţile împărăției nici urechea nu le-a auzit, nici ochiul le-a văzut, 
nici la inima omului nu s-au suit (| Cor. 2), iar raiul ochiul lui Adam l-a văzut, şi urechea lui a 
auzit cântările ce se cântau acolo și duhul lui s-a veselit de el. Pentru aceasta, nimic nu 
grăiește Pavel împotrivă, că tâlharul raiul, adică, l-a dobândit, dar împărăţia nu, dar o va 
dobândi când o vor dobândi și toți aceia pe care i-a pomenit Pavel. lar acum are raiul, care 
este loc de odihnă a sufletelor. Acestea cu adevărat mulți de multe ori le-au zis. Dar este cu 
putinţă a zice și că aceeași este împărăţia cerurilor și raiul și nimic nu oprește și Domnul a 
adeverit, și Pavel. Că tâlharul este cu adevărat în rai, adică în împărăție; și nu numai €l, ci și 
toţi pe care îi pomenește Pavel, însă n-au dobândit împărtășirea desăvârșită a bunătăţilor. Că 
precum cei osândiţi nu sunt în palatele împărătești, ci în temniță, închiși, se păzesc spre 
muncile cele rânduite lor; iar cei de cinste și în palatele împărătești intră, și acum în acestea 
petrec până când va veni vremea împărţirii darurilor celor împărăteşti de care se vor 
învrednici, așa și sfinţii, măcar că n-au dobândit încă desăvârșita bucurie, însă acum în aceste 
luminoase și bine mirositoare și cu adevărat împărătești lăcașuri petrec, până ce desăvârşit vor 
primi darurile cele împărătești. Așadar, tâlharul și în rai a fost, și încă desăvârșirea nu a 
dobândit, ca nu fără de noi să ia desăvârşirea. Și aceasta, precum socotesc, este mai adevărată 
decât toate. Toţi câţi de duhovnicești daruri învrednicindu-se, arvuna Duhului de aici acum au 
luat, în rai sunt, măcar că n-au luat încă desăvârșirea și împărăţia au dobândit. Și spunând 
Pavel că n-au luat făgăduinţa, pe cea întreagă și desăvârșită fericire a arătat zicând «făgăduin- 
ţa». Deși n-au primit încă făgăduinţa cea desăvârșită, dar sunt și în împărăție, și în rai." 

Fericitul Teofilact își precizează spusele atunci când revine asupra versetului citat din 
Epistola către Evrei: „Pentru că Dumnezeu rânduise pentru noi ceva mai bun, ca ei (drepţii) 
să nu ia fără noi desăvârşirea.” „Acest «ceva mai bun» de care vorbește Apostolul arată că 
Dumnezeu a voit să ne cinstească. Pentru ca să nu pară că ne-au luat-o înainte fiind încununaţi 
ei mai întâi, Domnul a rânduit o zi în care se vor da tuturor cununile. Căci nu zice: «ca să nu 
fie încununaţi», ci: «ca să nu ia (fără noi) desăvârşirea». De unde se vede că atunci vor 
străluci desăvârșit, iar acum au primit arvuna slavei ce le va fi dată. Căci altfel de unde pu- 
terea de a-i ajuta pe cei care-i cheamă în rugăciune și cum de le-ar fi primită mijlocirea? In 
urmă însă vor primi răsplata desăvârșită.” 


Vremelnicia și nedeplinătatea acestui răstimp au mai multe raţiuni. 

In primul rând, frăţietatea dintre oameni, care toţi așteaptă bunătăţile făgăduite. 
Dumnezeu voiește cu adevărat mântuirea și îndumnezeirea fiecărui om în parte, dar pronia Sa 
cuprinde întregul neam omenesc, iar lucrul acesta transpare limpede din cugetarea Sfinţilor 
Părinţi. „Este un singur trup care-și așteaptă mântuirea”, spune Origen”?. Iar Sfântul Ipolit al 
Romei scrie că: „Dorind mântuirea tuturor, Dumnezeu ne cheamă să zidim împreună bărbatul 
cel desăvârșit." Pentru aceasta, bunătăţile gătite de Dumnezeu pentru noi nu le dobândim 
fiecare în parte, pe dată și deplin, ci se amână dăruirea până ce întreaga omenire se va perinda 
prin această viată dată tuturor spre mântuire și îndumnezeire. Sfântul Grigorie de Nyssa 
spune”! ca atunci când l-a zidit pe om, la început, Dumnezeu n-a creat un simplu ins, ci 


*' Tâlcuire la Evanghelia de la Luca, 23. 
*'* Tâlcuire la Evrei, XL, PG 125, 361-364. 
*'* Omilii la Levitic, VII, 2. 

*'* Mărturisire despre Hristos și Antihrist. 


"In cap. 16 şi 22 din Despre facerea omului. 

„pliroma firii noastre”; „în această primă creare, prevederea și puterea dumnezeiască a cuprins 
întreaga omenire”. Și Dumnezeu, Care știa că Adarn, căzând, vor începe să i se nască fii, ca 
Unul „Care pe toate le ţine în mâna Lui [...], a văzut și a cuprins numărul la care trebuia să 
ajungă întreg neamul omenesc de pe toată întinderea (pământului)”. „Așadar, întrucât 
procesul de împlinire a firii omenești fusese prevăzut de atotștiinţa lui Dumnezeu [...], ca Cel 
Care îndrumă și mărginește în chip hotărâtor toate lucrurile [...] și Care vede cele ce vor fi ca 
şi cum ar fi de faţă [...], a rânduit de mai înainte [...] odată cu venirea pe lume a sufletelor și 
durata fiecăruia, până ce, dintr-odată, se va întrerupe și trecerea timpului”. Astfel, „timpul va 
înceta pentru totdeauna” atunci când el „nu va mai fi de folos pentru nașterile neamului 
omenesc”. lar „0 dată cu încheierea acestui fel de nașteri”, „se va schimba și omenirea, 
trecând de la o stare pieritoare și pământească la una neschimbătoare și veșnică”, atunci „când 
împlinirea naturii omenești va fi ajuns la capătul ei, după măsura care i s-a rânduit, pentru ca 
nimic să nu lipsească din numărul sufletelor care aveau să se înmulțească.” In numele 
acestei înfrăţiri și al iubirii, desăvârșita dăruire a bunătăţilor cerești se amână până când se vor 
bucura toţi de ea. De aceea spune Psalmistul: „Pe mine mă așteapră drepţii, până ce-mi vei 
răsplăti mie." (Ps. 141, 7) şi mai cu seamă Apostolul Pavel, scriind că patriarhii Vechiului 
Legământ „n-au primit ce le fusese făgăduit, pentru că Dumnezeu rânduise pentru noi ceva 
mai bun, ca ei să nu ia fără noi desăvârşirea.” (Evr. ll, 39-40). Așa tâlcuiește Sfântul 
Grigorie de Nyssa" acest verset din urmă: „Așadar, [...] cei care trăiseră cu mult timp înainte 
de noi au așteptat cu răbdare amânarea și s-au mulțumit doar să privească spre bunurile 
acelea”; iar Sfântul loan Gură de Aur spune și el: „Gândiţi-vă la lucrul acesta vrednic de 
minunare, cum Avraam și Pavel așteaptă ca voi să fiţi mai întâi încununaţi, iar pe urmă ei să- 
și primească desăvârșita lor răsplată, pentru cuvântul cel spus lor de Mântuitorul, că nu li se 
va da până ce nu vom fi și noi cu ei, ca s-o dobândim împreună. [...]. Dumnezeu a hotărât o 
vreme când vom fi cu toţii încununaţi [...] lar ei ne așteaptă, ca niște fraţi. Căci de vreme ce 
suntem toţi un singur trup, mai mare e bucuria dacă vom primi cununile împreună, decât 
flecare în parte." Regăsim aceeași idee la Sfântul Teofilact al Bulgariei, în continuarea 
pasajului citat mai sus: „Oare-i nedrept Dumnezeu, de-i lasă pe sfinţi să aștepte cununa ce li 
se cuvine lor mai întâi, pentru nevoinţele lor? Nicidecum! Ei înșiși doresc să dobândească cele 
desăvârșite doar împreună cu fraţii lor, fiindcă suntem un singur trup, iar bucuria trupului va fi 
mai mare atunci când mădularele își vor toate deodată cununa lor. Dumnezeu este Tatăl 
iubitor Ce-Si așteaptă fiii cei mulți să se întoarcă acasă. Unii, săvârșindu-și treaba, se întorc 
degrabă de la țarină; alţii încă sunt la lucru. Celor dintâi, Tatăl le dă să guste ceva bucate, 
rugându-i să aștepte până ce vor veni și ceilalți frați, ca să facă ospăț mare. lar ei, având cu 
adevărat iubire frățească unul pentru altul, așteaptă ceasul când vor petrece împreună cu mare 
bucurie. "*! 


Fericirea ori chinul de care au parte sufletele îndată după moarte sunt vremelnice și 
pentru că ele au să aștepte Judecata cea mare, ce se va face la a doua venire a Domnului. 
Atunci abia soarta lor va fi pecetluită pe vecie. 
zi Deşi contextul e diferit, a se vedea și acest text din Sf. Simeon Noul Teolog, în care aflăm aceeași idee, a 
timpului dăruit ca prilej de mântuire: „Sunt azi în lume mulţi care nu cred, sau și dintre cei ce cred în Hristos 
sunt încă mulţi păcătoși și risipitori care treuie să se schimbe făcând pocăință, mulţi neascultători care vor trebui 
să se facă ascultători, mulţi care vor avea încă să se nască și să placă lui Dumnezeu până la trâmbiţa din urmă. 
Trebuie deci să se nască și să fie aduși la existenţă toţi cei mai înainte cunoscuţi ca să se plinească lumea mai 


presus de lume, a Bisericii celor întâi-născuţi, lerusalimul cel ceresc [...]” Infâia cuvântare morală, cap.8 în 
Filocalia, 6 (n. tr.). 


" Ibidem, XXII, PG 44, 208B-D. 
** Omilii la Evrei, XXVIII, |. 


“1 Tâlcuire la Epistola către Evrei, XI. 

Pentru cei drepţi, Judecata va însemna statornicirea fericirii lor de acum și desăvârșita 
desfătare de bunătăţile cerești. lar pentru cei înlănţuiţi în iad, e încă nădejde să li se prefacă 
soarta osândirii lor într-una mai bună, prin rugăciunile Bisericii și ale celor ce s-au rugat 
pentru ei aici, pe pământ, după cum vom vedea mai departe. 


Caracterul vremelnic și nedeplin al acestui răstimp mai ţine și de faptul că sufletul e în 
toată această vreme despărţit de trup (deși, după cum am văzut, tainica legătură dintre ele nu e 
întru totul ruptă). Și sufletul, și omul se află acum într-o stare nefirească, pentru că, potrivit 
firii sale, omul este deopotrivă trup și suflet, și desfacerea legăturii dintre cele ce-l fac să fie 
om nu poate dura la nesfârșitp; în tot acest răstimp, numai sufletul omului se bucură ori se 
chinuie, potrivit vredniciei lui, iar trupul său zace în pământ, lipsit de simţire. Dar chiar și 
trupurile puse în groapă se pot deosebi între ele, după cum arată adevărul lucrurilor: cele ale 
unor sfinți sunt neatinse de stricăciune, iar cele ale păcătoșilor putrezesc și se schimbă în 
pulbere; însă aceasta nu este o lege"? și neputrezirea sfinţilor este socotită întotdeauna drept o 
minune cu rost ziditor, iar nu urmarea firească a stării lor de desăvârșire. 

Sfântul Irineu spune că în acest răstimp sufletul se află în stare de așteptare: așteptarea 
învierii de obşte, când se va însoţi din nou cu trupul, și a Judecăţii din urmă, când împreună 
vor fi supuși cercetării. „De vreme ce Domnul a mers EI Insuși mai întâi „în mijlocul morţii” 
(Ps. 22, 4), unde sălășluiau sufletele celor plecaţi din aici, iar apoi, înviind cu trupul, S-a 
ridicat la cer, e vădit ca tot așa va fi și cu cei ce-l urmează, căci toate câte a făcut Domnul, 
pentru noi le-a făcut. Așadar sufletele merg în locul rânduit lor de Dumnezeu, ce nu se vede 
cu ochii trupești, ca să aștepte acolo învierea de obște, când sufletul iarăși se va însoţi cu 
trupul; și vor învia oamenii cu trupul, după cum a înviat și Domnul, și așa, întregi, vor sta 
înaintea lui Dumnezeu (ca să fie judecaţi). Sfântul loan Gură de Aur spune la fel că, „la 
ieșirea din trup, sufletul, nevăzut de ochii cei trupești, este luat de îngeri și dus ori în sânul lui 
Avraam, de-a fost credincios, ori în temniţa iadului, de e păcătos, până în ziua rânduită sa se 
unească iar cu trupul sau și să dea seamă de faptele sale înaintea lui Hristos, Judecătorul cel 
nemitarnic."** 


Văzând cât de felurite sunt învăţăturile Părinților și teologilor ortodocși, am putea fi 
ispitiţi să credem că între ei e deosebire sau chiar împotrivire. Căci unii spun că sufletele își 
primesc plata îndată după moarte - drepţii învrednicindu-se de vederea lui Dumnezeu și de 
fericirea cerească, iar păcătoșii având să îndure chinurile iadului -, iar alţii zic că răsplata se 
va da la sfârșitul veacurilor””, însă dreptate au și unii, și alţii, pentru că și în fericire, și în chin 
sunt măsuri și măsuri, după cum spun chiar ei adeseori”. Putem așadar primi ca adevărate și 
potrivite cu judecata sănătoasă deopotrivă dobândirea fericirii pe dată - însă în parte -, ca și 
așteptarea fericirii - celei veșnice și desăvârșite - sau chinul pe dată - neîntreg și numai pentru 
o vreme - și răgazul până la chinul cel mare și fără de sfârșit. 


522 A A y . as a aa . s s . . e g . yu e 
Se întâmplă ca, dimpotrivă, trupul unor păcătoși să nu putrezească, iar al sfinţilor să cunoască stricăciunea. 


De aceea, starea duhovnicească a unei persoane nu poate fi judecată după ceea ce se petrece cu trupul ei după 
moarte. In lumea ortodoxă, nestricăciunea este, în chip tradiţional, socotită ca semn de sfințenie, dar ea are 
valoarea unei mărturii de netăgăduit numai dacă este însoţită și de alte indicii. 


**% Impotriva ereziilor, V, 31, 2. 


524 A A: A .. 
Despre mângâiere în faţa morţii, LI, 


"5 Studiul istoricului catolic M. Jugie ("La doctrine des fins dernieres dans I'Eglise greco-russe”, în Echos 
d Orient, 17, 1914-1915, p. 209-228) este construit pe această idee. 

** De pildă, teologii ortodocși admit că sfinţii pot avea parte de o vedere a lui Dumnezeu încă din această lume, 
care e însă fulgurantă, iar lucrarea ei îndumnezeitoare nu ferește de moartea trupească. 

2. O concepţie greșită: adormirea sufletului 


Ideea că după moarte sufletul intră într-un fel de letargie, într-un somn în care zace 
inert până la învierea de obște a fost dezvoltată în Răsăritul ortodox de câţiva teologi 
marginali, mai ales sirieni, aparţinând nestorianismului””, iar în Occident au înclinat spre ea o 
parte dintre protestanți; Luther și-a exprimat preferința pentru această teorie”, iar anumite 
grupări protestante, printre care anabaptiștii, au și adoptat-o. 

E drept că Părinţii numesc uneori moartea somn, iar Biserica Ortodoxă spune despre 
Maica Domnului și despre sfinţi ca trecerea lor din această lume este „adormire”, iar nu 
moarte. Avem de-a face aici cu o exprimare simbolică, prin care „somnului morţii” i se opune 
„trezirea" învierii; sau prin care vrea să se arate că sufletul acum e în stare de repaus, dar nu 
ca unul mort, ci odihnindu-se dinspre lucrările sale lumești, nu e nelipsit dincolo de o altă 
lucrare. 

Aflăm la Părinţi anumite precizări cât privește faptul ca sufletul își păstrează în lumea 
de dincolo capacităţile și energiile sale. Astfel, Sfântul loan Gură de Aur spune că „sufletul 
celui adormit doarme și el, însă sufletul celui mort nu-i mort și el, ci se trezeşte”. Sfântul 
Iustin Martirul și Filosoful, combătând teoria adormirii sufletului, aduce un argument de 
natură morală, spunând că: „dacă moartea ar duce la nesimţire, ea ar fi un avantaj pentru cei 
care au făcut rele". Iar Sfântul loan Casian precizează că: „sufletele celor morți nu numai că 
nu sunt fară simţire, dar au chiar simțăminte: de nădejde și tristeţe, de bucurie și teamă". 
Sfântul Nichita Stithatul, la rândul său, vorbește pe larg despre lucrul acesta, spunând: 
„Puterile părţii raţionale a sufletului sunt judecata, cunoașterea ființelor, vorbirea lăuntrică 
[adică gândirea], simţirea intelectuală [capacitatea de intuiţie intelectuală a minţii (nous);, 
înțelesurile celor inteligibile, virtuțile de căpetenie, [...], chibzuinţă, alegerea și aducerea- 
aminte. Cât privește imaginaţia și simţirile trupești, acestea ţin de partea neraţională. Când 
sufletul iese din trup și din această viață, păstrează și ia cu sine unele din aceste puteri, 
părăsindu-le pe celelalte. [...] Şi, ducându-se la Dumnezeu, încă are ca ale sale cunoașterea 
fiinţelor, vorbirea lăuntrica [sau gândirea], simţirea intelectuală, înțelesurile celor inteligibile 
și îndeosebi aducerea-aminte; dar celelalte lucrări ale sale încetează, după cum încetează și 
lucrările trupului”. Totuși sufletul păstrează amintirea faptelor săvârșite pe când era în 
trup”. La marele teolog ortodox contemporan, Arhimandritul Iustin Popovici, aflăm o 
completare la remarcile de mai sus. Astfel, el spune că „pentru a-și continua cu toată ființa lor 


**! A se vedea P. Schantz, „Seelenschlaf, în Kirchenlexikon, 1. II, col. 57-58. 


*% Scrisoarea către Asdorf din 13 ianuarie 1522, la Enders, Luther's Biefwecsel, n. 477, t. 3, p. 269-270. Calvin 
însă a fost împotriva acestei concepţii (Psyghopannychia, Strassbourg, 1542, în Opera omnia, vol. 5. Brunswick, 
1866, col. 165-233). 


** Omilii la I Tesaloniceni, PG 48, 1018. 
** Apologia întâi, XVIII. 

**! Convorbiri duhovniceşti, |, XIV. 
*** Despre suflet, XIII, 68-70. 

A se vedea Sf. Irineu de Lugdunum, Contra ereziilor, 1, 34, 1. Avva Dorotei, Invăţăruri de suflet folositoare, 
XII, 3. 

viaţa în lumea de dincolo, sufletele dispun de întreaga lor personalitate și conștiință de sine; 
ele pot sa simtă, să cunoască, să conceapă, să discearnă și, în general, își exercita toate 
activităţile lor psihice. Un bun exemplu aflăm în parabola Mântuitorului despre săracul Lazăr 
și bogatul nemilostiv, unde vedem că sufletul bogatului poate să vadă și să recunoască 
persoane, simte chinurile și arsura focului, își amintește de fraţii rămași în viaţă și se 
îngrijorează pentru soarta lor și judecata ce-i așteaptă. [...] Apostolul Petru spune că Hristos 
<a propovăduit şi duhurilor ţinute în închisoare» (| Pt. 3, 19) - adică sufletelor celor morţi -, 
ceea ce arată că ele sunt conștiente, în stare să raţioneze, libere și capabile de a primi 
propovăduirea Lui sau de a o respinge.""". 


Pe de o parte, pare că sufletul despărţit de trup își pierde capacităţile conferite de 
unirea cu trupul, sărăcind în lucrare. Pe de altă parte însă, el se înalță acum la o înţelegere mai 
fină și mai cuprinzătoare, iar dezmărginirea lumii de dincolo îi oferă posibilităţi infinit mai 
bogate și nemaivăzute de manifestare. Așa cum spune Părintele Serghie Bulgakov, „căzând 
cortina trupului”, „simţurile (sufletului) sunt desferecate și experienţa lui se îmbogățește.” 


3. O altă concepţie greșită: metempsihoza 


Unii Sfinţi Părinţi au înfierat și o altă teorie referitoare la soarta omului după moarte, 
foarte răspândită în Antichitate””, și anume metempsihoza .""” Recrudescenţa acestei teorii 
prin intermediul teosofiei și mai ales a mișcării New Age - sub influenţa religiilor extrem- 
orientale (hinduism și budism) - impune să amintim pe scurt aceste critici ale lor și să 
precizăm poziţia creștină în această privinţă. 

Sfântul Irineu de Lugdunum, un aprig apărător al unităţii ființei umane, scrie: 
„Domnul a învăţat în chip desăvârșit că sufletele (după moarte) nu trec în alte trupuri; mai 
mult, ele păstrează neștirbită pecetea trupului în care au vieţuit și amintirea faptele săvârșite 
împreună aici, pe pământ"”"*. Sfântul Teofil al Antiohiei arată cât de nebunește, primejdios și 
vătămător este să crezi că „acela care a fost cândva om să ajungă apoi lup, câine, măgar sau 
alt dobitoc necuvântător”*”. 

La rândul său, Sfântul Dionisie Areopagitul aduce împotriva metempsihozei un 
argument spiritual. Văzând că „unii dintre profani [|...] atribuie sufletelor legături cu trupuri 
străine”, îi mustră pentru că în felul acesta „nedreptăţesc trupurile care au dus lupta împreună 
cu sufletele cele dumnezeiești, despuindu-le fără cuviinţă de răsplata cea sfântă, după ce au 
ajuns la ţinta dumnezeieştilor străduinţe”"”. 

Sfântul Grigorie de Nyssa critică în chip amănunţit, dintr-o perspectivă antropologică, 


*** Dogmatica Bisericii Ortodoxe, vol. 5, Lausanne, 1997, p. 370-371. Autorul ne furnizează şi alte referinţe 


scripturistice în acest sens, îndeosebi: Apoc. 6, 9-10; 7, 15; 12, LI-D2. 


5 L echelle de Jacob, Lausanne, 1987, p.70. 


*** O aflăm, în diverse variante, la orfiști, pitagoricieni, Platon, stoici, neoplatonicieni, gnostici și manihei. 


> Adeseori este desemnată prin cuvântul „reîncarnare” sau prin expresia „transmigrarea sufletului”; în mod 


riguros însă, ar trebui să se vorbească de „metensomatoză". 
**% Contra ereziilor, LL, 34, |. 
539 e a 

Către Autolic, II, 7. 


** Ierarhia bisericească, VII, Lb. 

metempsihoza”” , ca şi fratele său, Sfântul Vasile cel Mare”, ori Sfântul Grigorie de 


Nazianz”. Să observăm, mai întâi de toate, că această teorie care afirmă că sufletului omului 
după moarte îmbracă trup de animal sau chiar de plantă confundă naturile unor fapturi diferite 
și amestecă caracteristicile lor specifice”. Aceasta înseamnă, în chip cu totul absurd, că 
sufletul își schimbă natura în funcție de trupurile în care se îmbracă, fiind o dată raţional, apoi 
lipsit de rațiune sau chiar căzut într-o deplină insensibilitate””. Aceasta ar însemna „să cre- 
dem că toate sunt la fel și că în toate câte sunt există o singură fire, topită într-o generalizare 
confuză și indistinctă, de vreme ce nici o proprietate nu desparte fapturile una de alta". Cei 
care au o asemenea credinţă pierd simţul ierarhiei făpturilor și, socotind că animalele, plantele 
și oamenii au aceeași valoare, vor arăta în chip nesocotit același respect și preţuire animalelor 
și plantelor sau, lucru cu totul rău, se vor purta cu cruzime fată de oameni, nedeosebindu-i de 
celelalte făpturi." 


Sfântul Grigorie de Nyssa îi atacă apoi pe cei care văd în metempsihoză o „cădere” a 
sufletului dintr-un trup în altul, produsă de „rău'. „Dacă această cădere (în trupuri) -răspunde 
Sfântul Părinte - se face din pricina răului, atunci înseamnă că răul stă la originea existenţei 
făpturilor”“, „fără ca vreo Pronie dumnezeiască să guverneze universul”*” . 


Teoriile metempsihozei - mai cu seamă cea care pune răul ca început al viețuirii în 
trup - implică adesea predestinarea, prin care se știrbește libertatea omului.” O astfel de 
concepţie subminează morala și transformă în curată nebunie viaţa duhovnicească.” Lucrul 
acesta este evident mai ales în cazul în care sufletul ar trece într-un trup de animal, supus 
astfel instinctelor și pofielor dobitocești, neavând nicio posibilitate de a alege binele, dat fiind 
că la animale nu se pune problema alegerii ori a virtuţii. Cum ar putea atunci sufletul să se 
înalțe la o stare mai bună sau cum s-ar putea măcar opri din prăbușirea în mai rău - de la 
animal, la plantă și, într-un sfârșit, în neființă?” 

Acestei concepţii, Sfântul Grigorie îi opune învăţătura creștină, care pune mare preţ pe 


**! A se vedea Dialogul despre suflet şi înviere; Despre facerea omului. 28-29; ]. Danielou, „ „Metempsychosis" 


in Gregory of Nyssa”, în The Heritage of the Early Church. Essays in Honor of the Very Reverend G. V. 
Florovsky, Roma, 1973, p. 227-243. 


** Omilii la Hexaemeron, VIII, 2. 


** Cuvântări, XXVII, 10. Sf. loan Gură de Aur va critica și el această doctrină. A se vedea Omilii la Faptele 
Apostolilor, LI, 5; Omilii la loan, LXVL 3; Omilii la Efeseni, XII, 3. 


*** Dialogul despre suflet și înviere. 
* Ibidem, 91. 

*** Ibidem, 91; cf. 92. 

” Ibidem, 92. 

> Cf. Ibidem, 9%. 

** Ibidem, 98. 

** Ibidem, 99-100. 

“1 C£. Ibidem. 

Despre facerea omului, 28: „Căci o dată ce sufletul a început să alunece de la starea în care se află, el nu va 
mai putea pune nicio graniţă nelegiuirii, ci, ros de patimi, va trece de la o stare de trezvie a minţii la una de tocire 
a ei, de trecere într-o stare ca a copacilor [...]. Și de la această stare de nesimţire nu-i mult până ce simţurile 
noastre nu mai lucrează deloc și urmează intrarea în nimicnicie, unde, după acești autori, sufletul se va scufunda 
până la urmă în gol. După cum se vede, întoarcerea sufletului la o stare mai bună nu mai e nicicum cu putinţă”. 


93 


libertatea omului; acesta „își alege, prin facultatea liberului arbitru, orice vrea el, ca aceea să 
şi devină” şi, alegând binele, poate spori în virtute.” 

Sfântul Grigorie combate și concepţia privind preexistenta sufletelor, pe care de 
asemenea o presupune teoria metempsihozei, afirmând cu tărie un principiu fundamental al 
antropologiei creștine, și anume venirea simultană la existenţă a sufletului și a trupului.” 

Mai mult, Sfântul Grigorie subliniază - după cum am arătat deja - legătura indisolubilă 
dintre suflet și trup, pe care nici moartea n-o poate rupe. Această concepție, alături de 
conștiința vie a identității și permanenţei ipostasului (persoanei) uman, este un alt argument 
puternic împotriva teoriei metempsihozei. Căci a spune că omul își poate schimba trupul este 
tot una cu a tăgădui: în primul rând legătura statornică dintre suflet și trup; apoi, dimensiunea 
ipostatică a trupului - care nu doar aparţine unei anume persoane, ci este în sine un element și 
o dimensiune a acelei persoane”; de asemenea, identitatea acelei persoane (de vreme ce ea 
poate fi succesiv, prin mijlocirea unor trupuri diferite, nu doar una, ci mai multe persoane, sau 
o dată om, altă dată animal ori plantă...); și, în fine, păstrarea identităţii personale de-a lungul 
timpului. Cu alte cuvinte, metempsihoza tăgăduiește deopotrivă persoana și natura umană pe 
care creștinismul le ține la mare cinste, pentru că-și au temeiul în Dumnezeu, Care l-a zidit pe 
om după chipul și asemănarea Sa. 

Aceste argumente antropologice au fost remarcabil dezvoltate și aprofundate de 
Sfântul Maxim Mărturisitorul, care insistă în mod deosebit asupra faptului că sufletul și trupul 
vin deodată la existenţă, se află într-o strânsă legătură în ipostasul uman căruia îi aparţin în 
chip inalienabil, iar această legătură nu poate fi desfăcută nici prin moarte. Dat fiind că am 
expus deja pe larg aceste argumente într-un alt studiu al nostru” , nu vom reveni asupra lor. 

Menţionăm aici doar că teologii ortodocși moderni rămân fideli antropologiei 
patristice, ca una care pune în valoare unitatea, unicitatea și identitatea ipostasului (sau per- 
soanei); afirmă că trupul și sufletul aparţin in mod inalienabil persoanei și rămân, în persoană 
și prin persoană, legate indisolubil unul de altul, în pofida separării lor la moarte - separare de 
altfel vremelnică; arată ca sufletul nu poate avea decât un singur trup, după cum trupul n-are 
decât un singur suflet; trupul acesta pământesc, acesta și nu altul, va fi trupul înviat, doar felul 
vieţuirii lui schimbându-se atunci cu totul.” 


553 n. aci 
Dialogul despre suflet şi înviere. 


** Ibidem. Despre facerea omului, 28, 29. Am expus concepţia Sf. Grigorie de Nyssa cu privire la acest subiect 
în lucrarea noastră Pofir une ethique de la procreation. Elemente danthropologie patristique, Paris. 1998, p. 
106-107. (Trad. rom., Etica procreaţiei, Ed. Sophia, 2003). 

"5 Pentru alte reflecţii și referințe referitoare la acest subiect, a se vedea studiul nostru Ceci est mon corps. Le 
sens chretien du corps selon les Peres de I'Eglise, Geneva, 1996. 

Vezi Potir tine ethique de la procreation..., Paris, 1998. p. 110-121. 
** Cu privire la concepţia ortodoxă despre trup, a se vedea: O. Clement, Corps de mort et de gloire, Paris, 1995; 
J.-C. Larchet, Ceci est mon corps. Le sens chretien du corps selon les Peres de 1 'Eglise, Geneva, 1996. Despre 
incompatibilitatea dintre teoria reîncarnării și antropologia creștină a se vedea, de asemenea: Arhim. Serafim 
Rose, The Soul after Death, p. 88-91; Mitrop. Hierotheos Vlachos, Life after Death, p. 84-88: N. P. Vassiliadis, 
The Mystery of Death, p. 440-444. 


94 


VIII 


PROBLEMA PURGATORIULUI 


După cum s-a putut vedea în capitolul precedent, pentru Biserica Ortodoxă nu există 
decât două stări ale sufletului aflat în așteptarea învierii și a Judecăţii din urma: Raiul și ladul. 
Biserica Ortodoxă exclude posibilitatea existenţei unei a treia stări, intermediare, despre care 
învaţă Biserica Romano-Catolică, numită Purgatoriu și văzută ca loc aparte în care sufletul 
este supus pentru o vreme unui „foc curăţitor”. 


1. Poziţia latină 


a. Doctrina latină a Purgatoriului 


Pe la sfârșitul anului 1231, întâlnim urma unei prime controverse între un grec, 
Gheorghe Vardanes, episcop în Corfu, și un latin, fratele Bartolomeu, legat al Papei, în legă- 
tură cu problema Purgatoriului. Episcopul i-a raportat patriarhului Gherman al II-lea poziția 
teologului latin, care admitea existența unui Purgatoriu, pe care acesta a respins-o într-un 
tratat”, şi vestea că grecii neagă Purgatoriul s-a răspândit la latini” care, la rândul lor, au 
scris atunci și ei tratate pentru a respinge această „eroare” a grecilor. Unul dintre ele a fost 
publicat în 1252 de dominicanii din Pera sub titlul Conrra errores Graecorum. El va inspira 
opusculul pe care Toma de Aquino îl va publica sub același titlu zece ani mai târziu, în care 
unul dintre capitole (69) se referă la problema Purgatoriului. 

Credinţa în Purgatoriu a fost pentru întâia oară exprimată într-un document oficial al 
Bisericii Romano-Catolice în 1254. Este vorba de o scrisoare a papei Inocenţiu al IV-lea către 
legatul său din Cipru, Odon, cardinal de Tusculum, unde aflăm această dispoziţie: „Văzând că 
Grecii afirmă că nu găsesc la învățații lor niciun nume potrivit și sigur pentru a desemna locul 
acestei purificări și că, pe de altă parte, potrivit Tradiţiei și autorităţii Sfinţilor Părinţi, acest 
nume este «Purgatoriu», voim ca pe viitor această expresie să fie primită și de ei. Căci în acest 
foc temporar sunt curățate păcatele — desigur, nu păcatele de moarte, care n-au fost mai 
înainte șterse prin pocăinţa -, ci cele ușoare și foarte mici care, dacă n-au fost șterse în timpul 


vieţii, sunt o povară pentru suflet după moarte”. 


"5% A se vedea P. Roncaglia, Georges Bardanes, metropolite de Corfou, et Barthelemy de l'ordre franciscain. Leş 


discussiom sur le Purgatoire (15 octobre- 17 novembre 1231). Etude critique avec texte Inedit, Roma, 1953. 

Tot așa cum, câteva secole mai devreme, s-a răspândit zvonul că răsăritenii ar fi cei care au eliminat Filioque 
din Crez! 


** Mansi, XXII, 581-582. 

La sinodul din Lyon (1274), răsăritenilor le-a fost supusă spre aprobare o Mărturisire 
de credinţă, alcătuită de papa Clement al IV-lea în mod special pentru împăratul unionist 
Mihail Paleologul. Partea privind Purgatoriul din acest text sună astfel: „ (Cu privire la soarta 
celor morţi). Dacă, cu adevărat căindu-se, ei au murit aflându-se în iubire (de Dumnezeu), mai 
înainte însă de a-și plăti prin roade vrednice de pocăință săvârșirea răului ori nelucrarea 
binelui, sufletele lor se curăţesc după moarte prin chinuri ispășitoare și curăţitoare 
(purgatorii), după cum a explicat fratele nostru loan (Parastron). Pentru a alina aceste chinuri, 
le sunt de mult folos mijlocirile celor vii, adică liturghiile, rugăciunile, milosteniile și alte 
fapte evlavioase pe care credincioșii obișnuiesc să le facă pentru fraţii lor, potrivit celor 
statornicite de Biserică. Cât privește sufletele celor care, după Botez, n-au suferit nici cea mai 
mică întinare a păcatului, ca și cele care, întinate fiind de păcat, s-au curăţit fie în vremea 
vieţuirii în trup, fie cum s-a spus mai sus, după despărțirea din trup, prin cele făcute în numele 
lor, acestea sunt îndată primite în cer. Cât privește sufletele celor care, la trecerea din această 
viață, se află în păcate de moarte [...], ele merg îndată în iad, unde îndură chinuri, fiecare pe 
măsura răutăţii sale“. Se ştie că mărturisirea de credinţă a sinodului unionist de la Lyon, 
semnată de reprezentanţii împăratului bizantin, a fost foarte curând respinsă de Biserica 
Ortodoxă. Oricum, să remarcăm faptul că textul citat rămâne prudent, căci nu spune nimic 
despre Purgatoriu ca loc, nici despre focul curăţitor (două puncte foarte controversate), ci 
vorbește doar de „chinuiri ispășitoare și curăţitoare (purgatorii)”. Să nu uităm că avem de-a 
face aici cu un text de compromis, menit să obţină un larg acord în sânul celor două Biserici. 

Aceeași prudenţă, din aceleași motive, caracterizează și mărturisirea de credință a 
sinodului unionist de la Florenţa (1439): „Dacă cei care se căiesc cu adevărat mor în iubire de 
Dumnezeu, mai înainte de a-și fi ispășit prin roade vrednice de pocăință greșelile săvârșite fie 
prin lucrare, fie prin nelucrare (a binelui), sufletele lor sunt curăţite după moarte prin chinuri 
purgatorii"."” Sinodul din Florenţa ţinându-se în vederea reunirii Bisericii latine cu cea 
ortodoxă (mărturisirea sa de credinţă fiind însă în final respinsă de aceasta din urmă), 
formularea de mai sus este rezultatul unor discuţii divergente și prezintă în mod edulcorat 
poziţia latină. 

Definiţia sinodului din Trento (1563) este mai netă: „Biserica catolică, insuflată de 
Duhul Sfânt, pornind de la Sfânta Scriptură și de la vechea Tradiţie a Părinților, a învăţat în 
sfintele sinoade, iar mai apoi și în acest sinod ecumenic” că există un Purgatoriu și că 
sufletele ținute acolo sunt ajutate de iubirea credincioșilor, și mai ales de jertfa de la altar, 
bineplăcută lui Dumnezeu. De aceea, sfântul sinod dă dispoziţie episcopilor să facă tot ce 
trebuie pentru ca sfânta doctrină despre Purgatoriu, transmisă de Sfinţii Părinţi și de sfintele 
sinoade, să fie primită de toţi credincioşii și respectată de ei, și pentru ca ea să fie predată și 
vestită în tot locul"."* 

Recentul Catehism al Bisericii catolice reafirmă doctrina despre Purgatoriu, 
prezentând-o drept articol de credinţă al acestei Biserici și referindu-se la aceste definiţii.” 

Deși niciuna dintre aceste definiţii nu spune nimic despre natura Purgatoriului, în 


**! Denzinger 856-858. 


*** Denzinger 1304. 


5% Vezi Denzinger, 1580: „De va zice cineva că, odată acordat harul iertării, păcătosului care se căiește i se iartă 
greşeala și i se ridică osânda la chin veșnic, și că deci nu-i mai rămâne nimic de ispășit prin chin vremelnic, nici 
în această lume, nici în cea de dincolo, în Purgatoriu, mai înainte de intrarea în împărăţia cea cerească, să fie 
anatema!" 

564 


Denzinger, 1820. 


*“* Catehismul Bisericii catolice, Cita del Vaticano şi Paris, 1992, nr. 1030-1032. 

Biserica Romano-Catolică s-a dezvoltat - atât înainte de apariția lor", cât şi după aceasta” - 


o întreagă teologie foarte precisă referitoare la Purgatoriu, care a marcat conștiința catolică. 
Mai mult încă, această teologie a fost însoţită de o întreagă imagerie și de o puternică evlavie 
populară. Cea dintâi - faţă de care sinodul din Trento, presat de criticile protestante, s-a 
distanțat în mod explicit” - este pe cale de dispariţie, însă cea de-a doua se manifestă încă și 
astăzi cu pregnanţă în sânul Catolicismului. 


b. Inovația pe care o reprezintă doctrina latină a Purgatoriului 


In pofida afirmațiilor din Mărturisirea de credinţă de la sinodul din Trento ori ale unor 
istorici catolici,” doctrina Purgatoriului nu-și află temei probant nici în Sfânta Scriptură, nici 
în scrierile Părinților din vechime. Numeroasele referinţe scripturistice și patristice adunate 
ulterior de teologii catolici în vederea justificării ei” nu fac decât, pe de o parte, să arate că 
Scriptura și Părinţii socotesc de mare folos rugăciunile făcute de Biserică pentru cei adormiţi - 
lucru admis dintotdeauna de Biserica Ortodoxă și irelevant cât privește existența Purgatoriului 
-, iar pe de altă parte să profite de ambiguitatea unor texte în care se vorbește de pedeapsa cu 
focul în lumea de dincolo, dar care, în realitate, se referă la gheena focului în care vor merge 
păcătoșii după Judecata din urmă și care, iarăși, nu presupun în niciun fel existenţa vreunui 
Purgatoriu. 

Doctrina Purgatoriului s-a născut de fapt în a doua jumătate a secolului al XII-lea și 
este o adevărată „născocire”. Acest reproș, făcut de teologii ortodocși celor latini de îndată ce 
au aflat de ea, a fost taxat drept simplă polemică. E vorba însă de un fapt admis astăzi de 
majoritatea istoricilor și demonstrat în chip magistral de renumitul istoric catolic Jacques Le 
Goff, care a alcătuit un vast dosar, intitulat în chip semnificativ: La Naissance du Purgatoire. 
El spune răspicat: „Inainte de sfârșitul secolului al XII-lea, cuvântul purgatorium, ca 
substantiv, nu există! «Un Purgatoriu» pur și simplu nu există!” 


c. Teoria Purgatoriului este în acord cu principiile teologiei latine 


u ăv u u iu” a fost creată și utilizată pentru prima oară abia în a 
Cu toate că vocabula „Purgatori Ș 
doua jumătate a secolului al XII-lea”, pentru a numi un „al treilea loc”, pe lângă rai şi iad, 


** Vezi ]. Le Goff, La Naissance du Purgatoire, Paris, 1981. 

Vezi mai ales A. Michel, „Purgatoire”, în Dictionnaire de theologie catholique, 13-1,1936, col. 2246-2261. 


568 


Vezi Denzinger 1820. 


*% Ca, de pildă, A. Michel sau M. Jugie. 

579 A se vedea mai ales scrierile lui Allatius (De uriusque Ecclesiae occidentalis atque orientalis perpetua in 
dogmate de purgatorio consensione, Roma, 1655). ]. Eck (De purgatorio, în Opera, Roma, 1531), Bellarmin (în 
Controversez, De purgatorio, în Opera, t. 3, Paris, 1869), Suarez (De poenitentia, XLV-XLVIII, în Opera, t. 22, 
Paris, 1856); iar mai recent: P. Bemard, „Purgatoire”, în Dictionnaire apologetique de la foi catholique; A. 
Michel, „Purgatoire”, col. 1163-1326. Cât privește afirmaţia noastră, că ele sunt adunate ulterior; vezi ]. Le Goff, 
La Naissance du Purgatoire, p. 64. 


571 


Op. cit.,-p. L2. 


572 


J. Le Goff, La Naissance du Purgatoire, p. 12. 

inovaţia a fost totuși pregătită de mai înainte, prin anumite afirmaţii sau expresii ale unor 
Părinţi latini, ca Ambrozie”, Augustin” ori Grigorie cel Mare” (care însă n-au elaborat 
nicio teorie sistematică și ale căror poziţii, în multe privinţe, sunt destul de ambigue, lucru 
recunoscut de istoricii catolici de orice tendinţă””*). 

Putem considera doctrina Purgatoriului ca fiind în acord cu orientarea post- 
augustiniană a teologiei latine, cât privește unele presupoziţii teologice fundamentale”, cum 
sunt: teoria augustiniană despre teofanii - intermedieri de natură creată între Dumnezeu și om 
- adoptată de teologia occidentală, care se potrivea cu ideea unui foc curăţitor creat și 
material, în vreme ce concepția răsăriteană despre energiile dumnezeiești necreate nu 
permitea o astfel de idee. Intr-adevăr, pentru teologia ortodoxă energia divină, care poate fi 
sesizată ca lumină sau foc, este una singură și necreată, însă potrivit efectelor sale, primește 
calificative diferite; astfel, ea este numită „curăţitoare” când îl curăţește pe om, „luminătoare” 
când îl luminează, „îndumnezeitoare” când îl îndumnezeiește. Așadar, nu există o lumină 
pentru drepţi și un foc pentru cei păcătoși, ci una și aceeași energie dumnezeiască necreată 
care acționează asupra lor în chip diferit - pentru că ei înșiși o percep în chip diferit -, potrivit 
stării lor duhovnicești”. Această concepţie, care-și are rădăcinile în gândirea unor Părinţi ca 
Sfântul Vasile cel Mare, Sfântul Grigorie de Nyssa, Dionisie Areopagitul, Sfântul Maxim 
Mărturisitorul, Sfântul loan Damaschin și, desigur, Sfântul Grigorie Palama stă la baza 
poziţiei Sfântului Marcu Eugenicul, atunci când respinge teoria latină a focului curăţitor” la 
sinodul de la Florenţa." 


Insă factorii care au contribuit cel mai mult la nașterea doctrinei Purgatoriului în Apus 
au fost, în Evul Mediu târziu: teoria „satisfacţiei” juridice și cea a ispășirii”, formarea 


conceptului de „păcate veniale”"" și elaborarea distincţiei dintre „păcat” și „culpă”."” 


575 Vezi A. Michel, „Purgatoire”, col. 1215-1218; J. Le Goft, La Naissance du Purgatoire, p. 88-90. 


57 Vezi A. Michel, „Purgatoire”, col. 1220-1223; J. Ntedika, L 'Evolution de la doctrine du Purgatoire chez sa 
snt Augustin. Paris, 1966; ]. Le Goff, La Naissance du Purgatoire, p. 92-118, 288. 

31 Vezi J. Le Goff, La Naissance du Purgatoire, p. 121-131, 288. Sf. Ciprian a fost și el uneori plasat printre 
precursorii doctrinei Purgatoriului, însă în mod eronat, după cum afirmă P. Jay, „Saint Cyprien et la doctrine du 
Purgatoire”, în Recherches de theologie ancienne et medievale, 21, 1960, p. 133-136. Aceeași remarcă și în ceea 
ce-l privește pe Cezar de Arles; vezi P. Jay, „Le Purgatoire dans la predication de saint Cesaire d'Arles", în 
Recherches de theologie ancienne et medievale, 24, 1957, p. 5-14. 

*'% In ceea ce-l privește pe Fer. Augustin, vezi A. Michel, „Purgatoire”, col. 1222; Y. Congar, „Le Purgatoire”, p. 
298; J. Ntedika, L 'Evolution de la doctrine du Purgatoire chez saint Augustin, Paris, 1966, passim. Pentru 
Grigorie cel Mare, vezi ]. Le Goff, La Naissance du Purgatoire, p.129, 130-131,300. 


*! Vezi Mitrop. Hierotheos Vlachos, Life after Death, p. 192-200. 


*'% Ibidem. 


579 


Vezi N. Constas, „Mark of Ephesus”, în C. G. și V. Conticello, La fheologie byzantine, t. 2. Turnliout, 2001. 


*% Vezi Infra. 


*% Legătura dintre această teorie și cea a Purgatoriului este semnalată de Y. Congar, „Le Purgatoire”, în Le 
Mystere de la mort et sa celebration, Paris, 1956, p. 299-300. Autorul arată că aceste teorii erau străine de 
Răsăritul creștin (p. 301-302). 

> Vezi J. Le Goff, La Naissance du Purgatoire, p. 15: „Ideea, rămasă pentru multă vreme vagă, a păcatelor aşa- 
zis «ușoare», «săvârșite zilnic» «din obiceiul cel rău», sesizată de Fer. Augustin și de Sf. Grigorie cel Mare, va 
conduce după ceva vreme la noţiunea de păcat «venial», apărută puţin înainte de dezvoltarea Purgatoriului, 
constituind una dintre condiţiile apariţiei lui”. Referitor la istoria acestui concept și la rolul său în formarea 
teoriei Purgatoriului, vezi J. Le Goff, op. cir., p. 293-298. 


*% Legătura dintre această distincţie și teoria Purgatoriului este semnalată de Y. Congar, „Le Purgatoire", p. 299 

Noţiunea de păcat venial cerea admiterea unei a treia categorii de credincioși, situată între cei 
drepţi (curăţiți de orice păcat) și cei osândiţi (vinovaţi de păcate de moarte), cărora trebuia să 
li se găsească, după moarte, o stare și un loc de salășluire (Purgatoriul), diferite de celelalte 
doua. lar distincţia dintre păcat și culpă îndemna la conceperea unui loc de „penitenţă”, în 
care trebuiau sa-și ispășească pedeapsa și să se curețe cei cărora li se iertaseră păcatele 
veniale, dar nu li se ștersese „greșeala”. 

Dezvoltarea doctrinei Purgatoriului pare totodată legată și de factori care ţin de 
„politica” ecleziastică a Bisericii latine, ce s-au tradus în doctrina și practica „indulgenţelor”, 
apărută puţin după „nașterea Purgatoriului”””. 

Doctrina și practica aceasta vor să-i încredinţeze pe credincioși că Papa are puterea de 
a ușura și chiar de a izbăvi deplin de chinuri sufletele aflate în Purgatoriu și-și manifestă 
această putere în schimbul unor „gesturi” ale credincioșilor - ca, de pildă, „rugăciunea lor 
pentru Suveranul Pontif sau daniile pentru construirea de biserici -, sau, uneori, în chip cu 
totul gratuit, în ocazii solemne (mari sărbători, jubilee...). Se știe că această practică a trezit 
mânia lui Luther și că ea fost, fără nicio îndoială, una dintre principalele cauze ale apariţiei 
Protestantismului. Departe de a se fi pierdut în zilele noastre, ea rămâne puternic ancorată în 
pietatea populară catolică și a fost de altfel invocată foarte recent, cu prilejul Jubileului din 
anul 2000. 

Apariţia acestei doctrine și a acestei practici este legată din punct de vedere istoric pe 
de o parte de dorinţa de a se întări puterea papalității (care, iată, se întinde de acum nu doar 
asupra sufletelor în timpul vieţii, ci și asupra destinului lor post-mortem), iar pe de altă parte, 
de grija mai prozaică de a încuraja daniile într-o epocă în care papalitatea avea planuri 
ambiţioase privind construcția și împodobirea bisericilor și palatelor. 

Se știe că aceste practici împreună cu doctrina Purgatoriului au fost respinse nu numai 
de teologii ortodocși, dar și de teologii Reformei. Mai recent, unii teologi catolici s-au 
manifestat și ei în mod critic în privinţa lor, ca de pildă P. Y. Congar'*?, care le propunea 
fraţilor săi de credință „să accepte o punere în discuţie a poziţiilor care nu sunt cele mai 
autentice, nici cele mai profunde ale tradiţiei lor". Nu credem să se fi ţinut prea mult seama 
de astfel de critici, însă nu putem să nu constatăm că o anumită erodare a pietăţii populare a 
pus capăt anumitor excese ale acestei doctrine și practici. 


2. Apărarea teoriei Purgatoriului de către latini 
și respingerea ei de catre ortodocși 
la sinodul de la Florența 


Incă de la apariţia ei, doctrina Purgatoriului a suscitat o reacţie critică din partea 
Bisericii Ortodoxe. Am pomenit deja de tratatul redactat pe la 1233 de patriarhul Gherman al 
II-lea. 


După sinodul de la Lyon, mai multe scrieri critice au fost redactate de catre teologii 


și de ]. Le Goff, La Naissance du Purgatoire, p.289-290. Această distincţie a fost criticată de greci la sinodul din 
Florenţa, în cadrul discuţiilor referitoare la Purgatoriu (vezi infra). 


*%4 Pe la anul 1300, se pare, cu ocazia Jubileului care s-a sărbătorit în anul acela. Vezi J. Le Goff, La Naissance 


du Purgatoire, p. 442-443. 
5% Le Purgatoire", p. 279-336. 


*% Ibidem, p. 279. 

ortodocși în vederea combaterii acestei doctrine. Am putea menţiona în special cea a Sfântului 
Simeon al Tesalonicului, care, în capitolul XXIII din scrierea sa, Dialog contra ereziilor, arată 
că niciunul dintre Sfinţii Părinţi nu socotește că este vreo altă pedeapsă pentru sufletele 
păcătoase afara de închiderea lor ca într-o temniţă în loc de întristare și suspin, în așteptarea 
chinurilor veşnice, în vreme ce sufletele drepţilor se sălășluiesc, dimpotrivă, în loc de lumină 
și de desfătare, în așteptarea fericirii făgăduite, de care se vor bucura la înviere, când se vor 
însoţi din nou cu trupurile lor. Cei plecaţi de aici în căință adevărată, însă lipsită de roade, nu 
sunt lipsiţi din mila lui Dumnezeu de oarece mângâiere în întristarea și chinul lor, însă nici 
vorbă de foc care să-i curăţească, după cum spun latinii!” 

In timpul sinodului unionist de la Ferrara-Florenţa, problema Purgatoriului a fost 
discutată împreună cu cea a lui Filioque, a azimelor și a primatului papal, ca fiind unul dintre 
cele patru puncte principale de divergență între Biserica Ortodoxă și cea Romano-Catolică. A 
fost cea mai amplă și profundă dezbatere directă între teologii catolici și cei ortodocși asupra 
problemei Purgatoriului și de aceea merită a fi expusă pe larg. 


a. Expunerea poziţiei latine 
de către Cardinalul Cesarini 


Atunci când a fost abordată această problemă, poziţia latină a fost expusă într-un memoriu 
remis grecilor de catre cardinalul luliu Cesarini”*, în termeni care reluau aproape cuvânt cu 
cuvânt mărturisirea de credinţă făcută în numele lui Mihail al VIII-lea Paleologul la al doilea 
sinod de la Lyon: „Sufletele celor care, căindu-se cu adevărat, mor în iubire (de Dumnezeu), 
mai înainte de a-și fi plătit prin fapte vrednice de pocăință greșelile cele din păcate ori din 
nefacerea de bine, sunt curăţite după moarte prin chinuri ispășitoare și prin faptele de iubire 
ale celor rămași în viață, adică liturghiile pentru ei, rugăciunile, milosteniile și alte fapte 
evlavioase care slujesc la ușurarea chinurilor celor de acest fel; însă sufletele celor care, după 
ce au primit Sfântul Botez, n-au suferit nici cea mai mica întinare a păcatului, ca și cele care, 
întinate fiind de păcat, s-au curăţit în vremea vieţuirii în trup ori prin mijloacele arătate mai 
sus, ele sunt îndată primite în cer. Dimpotrivă, sufletele celor care la trecerea din această viață 
se află în păcate de moarte [...], ele sunt aruncate, pentru a îndura felurite chinuri; însă la 
Judecata din urmă toţi oamenii vor sta, cu trupurile lor, înaintea scaunului de judecată al lui 
Hristos, pentru a da socoteală de faptele lor." In continuare, memoriul înfățișa șapte dovezi 
extrase din Sfânta Scriptură și din Sfinţii Părinţi, care justificau prima parte a declaraţiei 
referitoare la Purgatoriu și care urmăreau să demonstreze mai ales două puncte anume: faptul 
că există o stare intermediară (între rai și iad) și că în acest loc sufletele sunt pedepsite prin 
foc: 


1) Textul de la 2 Macabei 12, 46: „...a adus jertfa de curăţie pentru cei morţi, ca să-i 
slobozească de păcat.” 

2) Textul de la Matei 12, 32: „Celui ce va zice cuvânt împotriva [...] Duhului Sfânt nu 
i se va ierta lui nici în veacul acesta, nici în cel ce va să fie!”, ceea ce dă de înţeles că alte 
păcate vor fi iertate în veacul ce va să fie, ceea ce implică existența unui Purgatoriu; 

3) Textul de la l Cor. 3, 13-15: „Lucrul fiecăruia se va face cunoscut; îl va vădi ziua 
(Domnului). Pentru că în foc se descoperă, şi focul însuşi va dovedi ce fel este lucrul 
fiecăruia. Dacă lucrul cuiva pe care I-a zidit va rămâne, va lua plată. Dacă lucrul cuiva se 


**7 Dialog contra ereziilor, 23, PG 155, 116D. 


“5% Capete adresate grecilor de către latini cu privire la focul din Purgatoriu. Documentul I din Documente 
privind sinodul de la Florenţa. 1. Problema Purgatoriului, discutată la Ferrara. Documentele I-VI. Texte 


editate și traduse de Mons. L. Petit, Patrologia Orientalis, t. XV-L, Paris, 1920, p. 25-38. 

va arde, va fi păgubit, iar el se va mântui, dar așa, ca prin foc." Aceste cuvinte nu pot fi 
înţelese decât ca referindu-se la focul care curăţeşște sufletele în lumea de dincolo; 

4) Tradiţia celor două Biserici a învăţat întotdeauna că rugăciunile pentru morţi sunt 
de folos, ceea ce nu ar avea niciun sens dacă n-ar exista o curăţire după moarte; 

5) Autoritatea Bisericii latine, care a profesat întotdeauna această doctrină a 
Purgatoriului; 

6) Invăţăturile Părinților latini (Augustin, Ambrozie, Grigorie cel Mare) și ale 
Părinților răsăriteni (Vasile cel Mare, Grigorie de Nyssa, Dionisie Areopagitul, Epifanie, loan 
Damaschin, Teodoret al Cirului); 

7)  Insăși dreptatea dumnezeiască cere ca niciun păcat să nu rămână neispășit, însă 
pedeapsa se dă potrivit mărimii greșelii, după cum citim în Deut. 25, 2; lez. 33, 14-15. 
Trebuie așadar să admitem că între cer și iad există un alt loc, unde sufletul păcătos se 
curăţește, ca apoi să se poată alătura sufletelor celor drepți. 


b. Primul memoriu al Sfântului Marcu Eugenicul, 
mitropolitul Efesului 


Sfantul Marcu Eugenicul a redactat un memoriu în care răspundea acestor 
argumente.” Incă de la început, acest memoriu înfățișează limpede poziţia ortodoxă și 
merită, pentru aceasta, citat pe larg: 

„Că cei care au adormit în dreapta credință sunt neîndoielnic ajutaţi de liturghiile ce se 
săvârșesc pentru ei, de rugăciunile și de milosteniile făcute în numele lor, potrivit unui vechi 
obicei, mărturisesc adevărul lucrurilor și cuvintele multor Dascălilor latini și greci, din multe 
locuri și timpuri, însă că sufletele s-ar izbăvi curăţindu-se prin chin și foc vremelnic, date spre 
ajutor în Purgatoriu, despre aceasta nu aflăm nimic nici în Sfintele Scripturi, nici în cuvintele 
Dascălilor. In schimb, am primit de la ei învățătura că până și sufletele ţinute în iad și încă de 
pe acum chinuite fie cu simţirea suferinţei, fie din pricina deznădăjduirii pentru soarta lor, pot 
fi şi ele ajutate și primesc o mică alinare (din cele făcute în numele lor), chiar dacă muncile nu 
încetează și nici sfârșitul nu și-l știu. Și acestea le-a aflat marele nevoitor Macarie, prin lucrare 
dumnezeiască, de la o tigvă găsită în pustie”. Și tot aceasta arată și rugăciunea lui Vasile cel 
Mare, rostită cu plecarea genunchilor în ziua Cincizecimii, când spune: „Stăpâne, Atotţiitorule 
[...] Care și la acest praznic cu totul desăvârşit și mântuitor ai binevoit a primi rugăciuni de 
mijlocire pentru cei ţinuţi în iad, dându-ne nouă mari nădejdi că vei trimite ușurare și mân- 
gâiere celor cuprinși de întristări apăsătoare..." Cât privește sufletele credincioase și 


** Respingerea capetelor latinilor — Cel dintâi cuvânt despre focul din Purgatoriu. Documentul II din 


Documente privind sinodul de la Florenţa. I. Problema Purgatoriului, discutată la Ferrara. Documentele I-VI, 
p. 39-60. 


* Patericul, Pentru Avva Macarie, 38: „Avva Macarie a zis: Pe când umblam o dată prin pustiu, am găsit o 
căpăţânâ de mort aruncată pe jos. Am atins-o cu toiagul cel de finic și mi-a grăit căpăţâna. Și am zis ei: „Iu cine 
ești?” Și mi-a răspuns căpăţâna: „Eu am fost slujitor al idolilor și al elinilor care au trăit prin locul acesta, iar tu 
ești Macarie, purtătorul de Duh, și totdeauna când te milostivești spre cei ce sunt în chinuri și te rogi pentru ei, se 
mângâie puţin.” I-a zis ei bătrânul: „Care este mângâierea și care este chinul?” I-a răspuns lui: „Pe cât este de 
departe cerul de pământ (Is. 55, 9), atâta este focul de dedesubtul nostru, fiindcă de la picioare până la cap stăm 
în mijlocul focului și nu este cu putință să se vadă cineva față către faţă, ci faţa fiecăruia este lipită de spatele 
celuilalt. Deci când te rogi pentru noi, din parte vedem faţa celuilalt. Aceasta este mângâierea.” Şi, plângând, 
bătrânul a zis: „Vai de ziua în care s-a născut omul, dacă aceasta este mângâierea muncii!” Apoi i-a zis ei 
bătrânul: „Este altă muncă mai rea?” I-a răspuns lui căpăţâna: „Noi, ca cei ce nu L-am cunoscut pe Dumnezeu, 
măcar puţin suntem miluiţi, iar cei ce au cunoscut pe Dumnezeu și s-au lepădat de EI și nu au făcut voia Lui, 
dedesubtul nostru sunt!” Și luând bătrânul căpăţâna, a îngropat-o." 


**! A se vedea în Molirfelnic. 

iubitoare de Dumnezeu ce ies din viaţa aceasta întinate de păcate, ori mici și neștiute, de care 
nu s-au căit, ori mari și grele, de care s-au căit, dar n-au adus roade vrednice de pocăință, 
credem că ele vor fi spălate de greșalele lor, dar nu prin foc curăţitor și prin osândire în loc 
osebit, căci, după cum am spus, nu așa am fost învăţaţi. Ci pe unele suflete le spală la ieșirea 
lor din trup chiar fiica morții, după cum spune Grigorie Dialogul””. Altele au să se spele pe 
urmă, fie stând și așteptând în același sălaș pământesc mai înainte de a merge să se închine 
înaintea lui Dumnezeu și de a fi așezate în ceata celor binecuvântaţi ai Lui; fie, de-au fost ro- 
bite multă vreme de păcatele grele, vor fi ţinute în iad, ca și într-o temniţă, sub pază, dar nu ca 
cele ce au să rămână pururi în văpaie și chin. Aceștia toţi sunt ajutați de rugăciunile și 
liturghiile ce se fac pentru ei, prin lucrarea dumnezeieștii bunătăţi celei iubitoare de oameni. 
Așa cum spune Dionisie Areopagitul, tâlcuind înţelesul tainic al celor săvârșite pentru cei 
adormiţi în dreapta credinţă, unele păcate, cele ale slăbiciunii omenești, Dumnezeu pe dată le 
lasă și le iartă.” Altele însă, după o vreme, printr-o dreaptă judecată, fie sunt desăvârșit lăsate 
şi iertate, fie vinovăția lor nu se șterge până la Judecata de apoi. Pentru aceasta, socotim că nu 
este nevoie de vreo altă osândire sau de foc curăţitor; căci pe unii-i curăţă frica, pe alţii îi 
roade conștiința și-i chinuie mai rău ca focul; pe alţii încă îi va curaţi înfricoșarea din vremea 
când vor sta înaintea slavei celei dumnezeiești, neștiind care le va fi soarta, însăși cercarea 
lucrurilor arată că nu e chin și osândă mai mare. Sfântul loan Gură de Aur dă mărturie de 
aceasta în mai toate cuvintele sale de învăţătură. Și tot așa mărturiseşte și sfântul nevoitor 
Dorotei în cuvântul său Despre conștiință: Că neștiinţa celor ce vor fi cu ei muncește mai 
mult ca orice caznă pe cei osândiţi o spun marii noștri Dascăli, precum Grigorie Teologul în 
cuvântul său Despre plaga grindinii “[...]. De aceea ne rugam la Dumnezeu cu credinţa că-i 
va izbăvi pe cei plecaţi (de chinul cel veșnic), iar nu de alt chin sau foc decât acelea ce s-au 
numit veșnice. Incă credem că rugăciunile pot să slobozească sufletele zăvorâte în iad ca într- 
o temniță. Pentru aceasta da mărturie, împreună cu mulţi alţii, Sfântul Teofan Mărturisitorul 
cel numit și Graptul (însemnatul) [...], care a scris cântări de rugăciune pentru cei răposați și 
care se roagă pentru ei, cerând: «De lacrimile și de suspinurile cele din iad slobozește pe robii 
Tăi, Mântuitorule!» Auziţi? Spune «lacrimi și suspin» și nu pomenește de vreo altă osândă ori 
de foc curăţitor. lar când se amintește de foc în aceste cântări și rugăciuni, nu e vorba de un 
foc vremelnic, care poate să curăţească, ci de focul cel veșnic și de osânda fără sfârșit. Mânaţi 
de iubirea de oameni și de mila pentru fraţi, îndrăznind și nădăjduind cele ce sunt aproape cu 
neputinţă, sfinţii se roagă pentru mântuirea tuturor celor adormiţi în dreapta credință. Așa îl 
auzim pe Sfântul Teodor Studitul cerând în canonul său pentru morţi: «Toţi să ne rugăm lui 
Hristos, făcând astăzi pomenire morţilor celor din veac, ca să izbăvească de focul cel veșnic 
pe cei ce au adormit în credinţă și nădejdea vieţii celei veșnice». lar în alt tropar iarăși zice: 
«De focul cel pururea arzător și de întunericul cel neluminat și de scrâșnirea dinţilor și de 
viermele cel ce chinuiește neîncetat și de toată pedeapsa izbăvește, Mântuitorul nostru, pe toţi 
cei ce în credinţă au adormit!» Unde e aici focul curăţitor? Că de-ar fi cu adevărat, ce loc mai 
cuvenit decât acesta ar fi găsit sfântul ca să ne vorbească despre el? Nu este al nostru a ști 
dacă Dumnezeu ascultă aceste rugăciuni ale sfinților. Ei însă o știau, având în ei sălășluit pe 
Duhul Care toate le ştie și Care îi mâna să grăiască și să scrie întru cunoștință. O știe aceasta 


592 


Dialoguri despre moarte, IV, 48. 


” Ierarhia bisericească, VII, 3, s, PG 3, 561: „Dumnezeiescul ierarh [...] a învăţat din Scripturile cele de 
Dumnezeu inspirate că acelora care au dus o viaţă sfântă li se va acorda, de către cumpăna dreptăţii -după 
cuviință -, viaţa cea mai strălucită și dumnezeiască drept răsplată, pentru că aceasta depășește metehnele cele 
firești ale slăbiciunii omenești, potrivit cu bunătatea dumnezeieștii Sale iubiri de oameni. Doar nimeni nu este, 
cum spune Scriptura, fără prihană”. 

*+ De fapt, tema aceasta este tratată de Awa Dorotei în cuvântul XII („Despre frica de chinurile viitoare"), iar 
nu în cuvântul III („Despre conștiință”), din ale sale /nvăţături de suflet folositoare. 


“5 Cuvântări, XVI, 9. 

Domnul, Care a poruncit să ne rugam pentru vrăjmașii noștri și El Insuși S-a rugat pentru cei 
ce L-au răstignit pe cruce, și Care l-a luminat pe întâiul mucenic Ștefan să facă tot așa pe când 
era ucis cu pietre. Chiar dacă nimeni nu poate spune că rugăciunea sa a fost ascultată, se 
cuvine să facem tot ce ne stă în putință. Vedeţi-i pe sfinţi, că s-au rugat nu numai pentru 
credincioși, ci și pentru păgâni, și au fost auziţi, izbăvindu-i pe aceia de chinul cel veșnic. Așa 
cea dintâi muceniţă Tecla a mântuit-o pe Falconila, iar dumnezeiescul și marele Grigorie pe 
împăratul Traian, după cum însuși istorisește în Dialogurile sale." 


c. Cuvântarea lui Visarion, mitropolitul Niceei 


Visarion al Niceei a redactat și el un memoriu.” Insărcinat să prezinte răspunsul 
oficial al grecilor la memoriul cardinalului Cesarini, el oferă o sinteză în care preambulul și 
expunerea problemei îi aparțin, iar argumentaţia este preluată de la Sfântul Marcu Eugenicul. 

Visarion prezintă mai întâi de toate ca pe un lucru favorabil faptul că grecii, ca și 
latinii, admit că rugăciunile Bisericii sunt de folos pentru cei adormiţi, dar că la niciunul 
dintre dascălii lor nu se întâlnește credinţa într-o ispășire a păcatelor săvârșită după această 
viaţă, în chip vremelnic, prin foc. 

Controversa, arată el, se reduce la două chestiuni, cea de-a doua având, la rândul ei, 
două subpuncte: 

1. Există o ispășire a păcatelor după această viaţă? 

2. Dacă da, cum anume se săvârşeşte ea? 

a) pur și simplu prin milostivirea dumnezeiască, ca răspuns la rugăciunile Bisericii, 
sau 

b) printr-o pedeapsă; și anume care: temniţa, întunericul, lipsirea de vederea lui 
Dumnezeu sau, așa cum cred latinii, focul, focul materialnic? 

Grecii exclud această ultimă părere, pentru că, pe de o parte, n-au întâlnit la niciunul 
dintre dascălii lor credinţa într-un foc materialnic și vremelnic, iar, pe de altă parte, această 
concepție susține doctrina origenistă a apocatastazei, care neagă veșnicia chinurilor. 

Cât privește primul punct, grecii admit fără nicio rezervă faptul că există după această 
viaţă o ispășire a păcatelor, care nu sunt de moarte, potrivit învățăturii Sfinţilor Părinţi. 
Singurul punct care rămâne de dezbătut este așadar cum anume pot fi ispășite unele păcate, 
dat fiind că amândouă Bisericile, atât cea Ortodoxă, cât și cea Catolică admit posibilitatea 
ispășirii lor. 

Visarion își începe dezbaterea prezentând mai întâi de toate ce anume, din învăţătura 
latinilor referitoare la curățirea prin foc, este inacceptabil pentru greci. Pentru aceasta el reia 
diferite puncte cuprinse în memoriul cardinalului Cesarini."* 

(1-2) Pasajele citate din 2 Mac. 12, 46 și Mt. 12, 32 se referă într-adevăr la ispășirea 
unor păcate, care se face în anumite condiţii după moarte, dar nu amintesc de nicio curăţire 
prin foc. 


** Respingerea capetelor prezentate de latini cu privire la purgatoriu — Cel dintâi cuvânt despre focul 


curaţitor. Documentul II din Documente privind sinodul de la Florenţa. L Problema Purgatoriului, discutată la 
Ferrara. Documentele I-VI, p. 39-43. 

“7 Răspunsul grecilor la poziţia latinilor referitor la focul curaţitor. Documentul III din Documente privind 
sinodul de la Florenţa. L Problema Purgatoriului, discutată la Ferrara. Documentele I-VI, p. 61-79. In rândurile 
următoare, vom rezuma acest memoriu urmând îndeaproape excelentul expozeu al lui d'Ales, „La question du 
Purgatoire au concile de Florence", în Gregorianum, 3, 1922, p. 14-21. 


* La începutul fiecărui răspuns, între paranteze, indicăm numărul de ordine al acestor puncte preluate de la 
cardinalul Cesarini. 

(3) Cât privește pasajul citat din | Cor. 3, 11-15, Visarion trimite la autoritatea 
incontestabilă a unuia dintre cei mai buni exegeţi ai Apostolului Pavel, Sfântul loan Gură de 
Aur. Or, acesta din urmă consideră că focul despre care vorbeşte Sfântul Pavel este focul cel 
veșnic, din care nimeni nu mai poate ieși. 

E drept că Fericitul Augustin dă o altă tâlcuire acestor rânduri. Din dorinţa lăudabilă 
de a respinge eroarea celor care socoteau că acest text se referă la toate greșelile, negând astfel 
veșnicia chinurilor, el recurge, în lipsă de ceva mai bun, la un termen de mijloc: acela de foc 
vremelnic. 

In expresia Sfântului Pavel: „E/ se va mântui, dar așa, ca prin foc”, verbul soxestai nu 
trebuie luat în sensul lui obișnuit: „a fi mântuit”, ci într-un alt sens al său, pe care de 
asemenea îl întâlnim adesea: „a fi scăpat”, altfel spus „păstrat” sau „menţinut”. Apostolul a 
voit să spună că cei osândiţi nu vor fi nimiciţi, ci menţinuţi în focul cel veșnic. Și de altfel nu 
avem nicio altă indicație că el s-ar fi referit la un foc vremelnic. Aceasta este tâlcuirea dată de 
Sfântul loan Gură de Aur și, împreună cu el, de toţi Sfinţii Părinţi răsăriteni. Sfântul Pavel 
însuși confirmă o asemenea interpretare (Rom. 13, 12), ca și alte versete din Sfânta Scriptură 
care vorbesc de focul de la Judecata din urmă (Dn. 7, 10; Ps. 49,4; 96, 3; 2 Pt. 3, 10, 12). 

(6) Latinii invocă felurite texte ale Părinților, însă acestea nu au înţelesul pe care latinii 
li-l atribuie. Astfel, Sfântul Vasile cel Mare, Sfântul Epifanie, Sfântul Dionisie, Sfântul loan 
Damaschin spun într-adevăr că pentru curaţirea de unele păcate, rugăciunile celor rămași în 
viaţă le sunt de folos celor adormiţi, fără însă să meargă mai departe. Cât priveşte textul lui 
Teodoret, este nevoie de precizări suplimentare, pe care însă nu le aflăm în niciuna dintre 
numeroasele sale scrieri; el nu are așadar valoare probantă."” 

Ar mai rămâne Sfântul Grigorie de Nyssa, ale cărui poziţii uneori par să se situeze în 
perspectiva poziţiilor latine. Din păcate însă, aceste poziţii par să meargă și în sensul 
apocatastazei, învăţătură dezvoltată de origenism și condamnată de cel de-al cincilea Sinod 
ecumenic. Faptul că Grigorie de Nyssa este un Sfânt Părinte vrednic de cinstire nu exclude 
faptul că el, ca și alţi Sfinţi Părinţi (Irineu de Lugdunum, Dionisie Alexandrinul...) s-a putut 
înșela în unele privinţe. O scuză este și faptul că, la vremea sa, dogma Bisericii cu privire la 
veșnicia chinurilor nu fusese încă stabilită. Grecii considerau cuvenit să se ţină de învăţătura 
Bisericii și de dreptarul Sfintei Scripturi, iar nu de părerile personale, fie chiar și ale unor mari 
dascăli. 

Or, afirmaţiile Sfântului Ambrozie, ale Fericitului Augustin ori ale Sfântului Grigorie 
cel Mare referitoare la curățirea de păcate prin foc nu erau altceva decât astfel de opinii 
personale. Insa nici chiar aceste afirmaţii nu confirmă doctrina latină a Purgatoriului. Singurul 
lucru care reiese limpede din textele acestor Părinţi este că rugăciunile celor vii sunt de folos 
pentru cei răposaţi. Este drept că Sfântul Grigorie cel Mare, în Dialogurile sale, citează nu- 
meroase exemple de curăţire prin foc, însă nu credem ca el să le fi gândit altfel decât ca pe 
niște alegorii. 

(5) Latinii invocă autoritatea Bisericii romane însă, în acest caz, nu se poate vorbi 
decât de un obicei; iar pe această bază nu se poate discuta, căci unui obicei i se pot întot- 
deauna opune alte obiceiuri. Trebuie examinat fondul problemei, având ca dreptar Scriptura și 
pe Sfinţii Părinţi. 

(7) Latinii fac apel la rațiune. Dar nici grecii, în ceea ce-i privește, nu duceau lipsă de 
raționamente. 

Astfel, Visarion prezintă zece argumente, luate din memoriul Sfântului Marcu Eugenicul:"" 


*% După cum remarcă M. Jugie, „nu li se poate reproşa grecilor că au respins mărturia lui Teodoret, „pentru că 


pasajul citat de latini nu era altceva decât unul dintre faimoasele texte apocrife oferite lui Toma de Aquino la 
vremea când lucra la scrierea sa, Contra errores Graecorum" („La question du Purgatoire au concile de Ferrare- 
Florence", în Echos d'Orient, 21, 1921,p.273). 

*% Aflate în Documentul III din Documente privind sinodul de la Florenţa. L Problema Purgatoriului, discutată 
la Ferrara. Documentele I-VI, p. 76-79 = Documentul II din Documente privind sinodul de la Florenţa. 1. 
Problema Purgatoriului, discutată la Ferrara. Documentele I-VI, p.57-60. 

„IL. Nu e propriu bunătăţii lui Dumnezeu să nu ţină seama de o faptă bună cât de mică 
și să pedepsească cea mai mică greșeală. Or, dacă puţinul bine care se află în cei care au 
păcătuit mult nu primește nicio răsplată, pentru mulţimea răutăţii lor, urmează că nu se 
pedepsește nici puţina întinare aflată în sfinţi, dată fiind precumpănirea binelui; căci de vreme 
ce n-au săvârșit păcate de neiertat, lesne li se lasă o greșeală măruntă. Așadar nu se cuvine să 
primim că este un foc curăţitor. 

II. In cei buni este și puţin rău, după cum există puţin bine și în cei răi. Insă puţinul 
bine al celor răi nu poate dobândi răsplată, ci doar o osândire mai mică. Tot așa, puţinul rău al 
celor buni nu se osândește, ci au parte de fericire după măsura faptelor. Așadar, iarăși nu este 
cazul să admitem că este un foc curaţitor. 

III. Că este dreaptă osânda veșnică se adeverește mai cu seamă pentru cei împietriţi în 
Tăutate; căci voinţei pururea plecate spre rău i se cuvine osândă veșnică; iar dacă voirea 
statornică a răului e pedepsită cu osândă veșnică, urmează că cel care nu e dat osândei pe 
vecie n-are voia statornicită nici în rău, căci atunci ar fi menit chinului veșnic, nici în bine, 
căci binele nu ia osândă, ci cununi; însă voi înșivă spuneţi că cei curăţiţi în focul acesta au 
voia nestrămutată; așadar, n-au de ce să fie curăţiţi prin foc. 

IV. Dacă desăvârșita răsplată a curăţiei inimii și sufletului este vederea lui Dumnezeu, 
de care fiecare se va împărtăși pe măsura curăţiei sale, căci nu toţi sunt la fel de curaţi, 
înseamnă că nu e nevoie foc curăţitor pentru cei în care curăţia nu e deplină; căci focul i-ar 
face pe toţi deopotrivă de curaţi și vrednici de vederea lui Dumnezeu. Dar (altceva arată) ce s- 
a petrecut în muntele Legii, ca simbol și preînchipuire; căci atunci nu se vedeau toţi stând în 
același loc și în același rang, ci în ranguri diferite, pe măsura curăţiei lor, după cum spune 
Grigorie Teologul.“ 

V. Marele Grigorie Teologul în cuvântul său de învățătură La Sfintele Paşti, tâlcuind 
cele tainice, vine și spune: „Nimic nu vom lua cu noi, și nimic sa nu lăsăm pentru a doua 
zis, și arată limpede că după această „noapte” nu mai e cu putinţă curățirea; iar noapte 
numește viața noastră de acum. 

VI. Același, în cuvântul său Despre plaga grindinii, încă spune: „Nu spune că-ţi vei 
ispăși păcatele după moarte, cum spun cei care cugetă trupește; căci e mai bine ca acum, 
ascultând învăţăturile, să te curăţești, ca sa nu fii dat la chinuri atunci când va fi vremea 
osândirii, iar nu a curăţirii!”””. Aşadar se vede limpede că după moarte nu va mai fi curăţire, 
ci veșnica osândă. 

VII. In pilda despre bogatul nemilostiv și săracul Lazăr, punându-ne înainte soarta lor 
după moarte, Domnul spune că primul a fost pus în groapă și sufletul lui supus la chin, în iad, 
iar celălalt dus de îngeri în sânul lui Avraam; și sânul lui Avraam închipuie ridicarea la slava 
hărăzită celor ce s-au făcut prieteni ai lui Dumnezeu; iar iadul și chinurile, osânda veșnică a 
păcătoşilor; și n-a pus între ele loc osebit de ispășire, ci prăpastie mare, întărită și de netrecut, 
care arată limpede despărțirea lor. 

VIII. E cu neputinţă ca sufletul, cu totul netrupesc și nematerialnic, să fie pedepsit cu 
foc, o dată ce-a pierit trupul care putea simţi arsura. La învierea de obște însă, când sufletul 
păcătos se va însoţi din nou cu trupul său, de acum și el nepieritor, și toată zidirea se va înnoi, 
atunci se va da focului veșnic, după cum am fost învăţaţi. Atunci, neîndoios, va îndura osânda 
cuvenită, dimpreună cu demonii cei întunecaţi, care vor primi și ei atunci trup îngroșat, văzut, 
ars în cuptorul iadului, după cum spune Marele Vasile. Mai înainte de aceasta însă, 
nematerialnic fiind, deși e viu prin sine, cum s-ar putea pedepsi prin foc materialnic? 

IX. Sfinţii Părinţi, care au vieţuit aici îngerește, în osebite locuri și de multe ori li s-au 


PG 36, 637. 
PG 36, 645. 


PG 35, 944. 

arătat în vise ori vedenii ori în alt chip minunat veșnicul chin și întristarea în care se află 
necredincioșii și păcătoșii, n-au tăinuit acestea, ci ni le-au arătat ca și cum ar fi de faţă și acum 
petrecându-se, întocmai ca în pilda bogatului nemilostiv și a săracului Lazăr; dar niciodată n- 
au pomenit de foc curăţitor și vremelnic. 

X. Invăţătura lui Origen despre apocatastază și sfârșitul chinurilor - care în chip 
necuvios cheamă de martor iubirea dumnezeiască - primită de unii din Biserică, cum sunt 
Didim și Evagrie și pusă la inimă de sufletele neiubitoare de osteneli, după cuvântul 
dumnezeiescului loan, cel ce a meșteșugit Scara cea cu bună suire“” - a fost anatematizată la 
al cincilea Sinod a toată lumea, ca pierzătoare de suflet și îndemnând la nelegiuire sufletele 
mișele care nădăjduiesc că vor scăpa de chinuri potrivit acestui cuvânt înșelător. Din aceleași 
pricini nu se cuvine primită nici învăţătura despre focul curăţitor, ca smintitoare, întorcând 
sufletele de la ostenelile curăţirii în această viaţă prin deșartă făgăduință a unei curăţiri în 
veacul ce va să fie. 


d. Al doilea memoriu al Sfântului Marcu Eugenicul 


Misiunea de a răspunde argumentelor grecilor, prezentate de Visarion, i-a fost 
încredințată de către latini lui loan de Torquemada””. 

Precizările cerute grecilor de acesta din urmă au fost date de Sfântul Marcu Eugenicul 
în alte două memorii. 


In primul dintre aceste memorii," Sfântul Marcu expune din nou poziţia ortodoxă: 

„Noi spunem că nici drepţii nu-și trăiesc încă deplin fericita lor soartă și starea 
binecuvântată pentru care s-au gătit aici prin osteneli și nevoinţe, nici păcătoșii nu sunt duși 
îndată după moarte la veșnica osândă în care pururi vor fi chinuiţi. Așadar, nici unii, nici alţii 
nu sunt acolo unde neîndoielnic se vor sălășlui după judecata din urmă și învierea de obște, 
însă și unii, și alții se află acum în locul care li se cuvine. Cei dintâi, la fericita odihnă și slo- 
bozenie, în ceruri, dimpreună cu îngerii stau înaintea lui Dumnezeu ca în raiul din care Adam 
a fost scos, iar tâlharul ce s-a căit, luând-o înainte, a intrat cel dintâi; și adeseori îi cercetează 
pe cei care-i cinstesc și-i laudă în biserici, ascultând pe cei care-i cheamă în ajutor și rugân- 
du-se lui Dumnezeu pentru ei, având de la El acest mare dar; iar prin sfintele lor moaște 
săvârșesc minuni, bucurându-se de vederea lui Dumnezeu și de Lumina care izvorăşte din EI, 
mai deplin și cu mai mare curăţie decât în vremea când petreceau în trup. Ceilalţi sunt ferecaţi 
în iad și puși „în groapa cea mai de jos, întru cele întunecate şi în umbra morţii”, după cum 
spune regele David (Ps 87, 7), şi împreună cu el dreptul lov: „...în ţinutul întunericului și al 
umbrelor morţii, ţara de întuneric şi neorânduială, unde lumina e totuna cu bezna.” (lov 10, 
21-22). Cei dintâi au parte de cea mai mare bucurie și desfătare, așteptând în pridvorul 
împărăției împlinirea făgăduinţelor și bunătăţile cele de nespus. Ceilalţi, dimpotrivă, rămân în 
temniţă și în întristare, fără mângâiere, ca osânditii ce-și așteaptă judecata, știind mai dinainte 


*4 Scara, V, 29. 
“* Răspunsul latinilor la memoriul prezentat de greci cu referire la focul curăţitor. Documentul IV din 
Documente privind sinodul de la Florenţa. L Problema Purgatoriului, discutată la Ferrara. Documentele I-VI, 
p. 80-107. Un rezumat al acestui răspuns îl aflăm la M. Jugie, „La question du Purgatoire au concile de Ferrare- 
Florence”, în Echos dOrient, 21, 1921, p. 274-276; A. D'Ales, „La question du Purgatoire au concile de 
Florence", p. 22-31. şi la A. Michel, „Purgatoire”, col. 1256-1259. 

*%* AI doilea răspuns către Latini, în care se înfăţişează adevărata credinţă a Bisericii grecilor (— Al doilea 
cuvânt despre focul curăţitor). Documentul V din Documente privind sinodul de la Florenţa. 1. Problema 
Purgatoriului, discutată la Ferrara. Documentele I- VI, p. 108-151. 

că vor fi daţi la chinuri. Dar nici cei dintâi n-au moștenit încă împărăţia și bunătăţile acelea 
„pe care ochiul nu le-a văzut, urechea nu le-a auzit şi la inima omului nu s-au suit” (| Cor. 2, 
9), nici ceilalți n-au fost încă daţi la chinurile cele veșnice și mușcăturii focului celui nestins. 
Și această învăţătură primită de la Părinţii din vechime ne este lesne s-o probăm cu mărturia 
dumnezeieştilor Scripturi. Și așa o predăm și noi altora, văzând limpede cât e de simplă și de 
dreaptă." 

Sfântul Marcu Eugenicul citează mai multe texte scripturistice și izvoarele patristice 
pe care se întemeiază acest punct al credinţei ortodoxe: Sfântul Atanasie cel Mare“, Sfântul 


Grigorie Teologul”” , Sfântul loan Gură de Aur”. 


In continuarea memoriului, Sfântul Marcu precizează și alte puncte. 

Mai întâi, el arată că nu aflăm nici în Sfânta Scriptură și nici la Părinţi credinţa într-o 
curăţire prin foc vremelnic și materialnic. Astfel, vorbind despre cei rătăciţi din calea credinței 
Q Pt. 2, 4), Apostolul Petru spune că aceștia își așteaptă osânda întemnițați în iad, și nu 
pomenește de niciun foc. Și împreună cu el, răsăritenii vorbesc și ei despre osânda care a și 
început, despre rușine, despre mustrarea cugetului și despre alte chinuri, însă nu primesc 
învăţătura despre focul materialnic care curăţă sufletele cele nematerialnice. Locurile din 
scrierile Părinților în care este înfățișată osândirea la foc trebuie luate în sens figurat și 
alegoric. 

In al doilea rând, în slujbele sale Biserica nu se roagă numai pentru unele suflete, ci 
deopotrivă pentru toţi cei răposaţi, așadar și pentru cei din iad, nădăjduind să-i scoată de acolo 
sau măcar să le aline chinul. Se știe doar că au fost și rugăciuni ascultate, ca, de pildă, a 
Sfintei Tecla pentru Falconila, sau a Sfantului Grigorie Dialogul pentru împăratul Traian. 
Insă, îndeobște Biserica nu se roagă pentru sufletele păgânilor, ea se roagă pentru cei morţi în 
credință, oricât de păcătoși ar fi, cerând de la Dumnezeu iertarea lor, cum se vede din 
rugăciunea Sfântului Vasile rostită în ziua de Rusalii: „Stăpâne Atotţiitorule, Dumnezeule al 
Părinților [...] Care și la acest praznic cu totul desăvârșit și mântuitor ai binevoitor a primi 
rugăciuni de mijlocire pentru cei ţinuţi în iad, dându-ne nouă mari nădejdi că vei trimite 
ușurare și mângâiere celor cuprinși de întristări apăsătoare, auzi-ne pe noi [...] care ne rugăm 
pie al 

De vreme ce rugăciunile Bisericii au puterea de a alina suferinţa sufletelor împovărate 
de păcate grele și de a le îmbărbăta cu nădejdea iertării - căci soarta lor în veșnicie se va hotări 
abia la Judecata de apoi -, cu atât mai mult vor putea ele să aducă în ceata sfinților sufletul 
care are o mică greșeală. Și sufletele cele sfinte primesc un oarece folos din rugăciunile 
acestea, căci, după cum învață Dionisie Areopagitul, n-au intrat încă în bucuria cea 
desăvârșită” 

Așadar nu putem socoti că de puterea rugăciunilor și a jertfei celei fără de sânge se 
folosesc numai sufletele aflate în focul curăţitor. 

In al treilea rând, latinii aduc drept mărturie cuvântul Sfântului Vasile cel Mare care, 
în rugăciunea de mai sus, cere de la Dumnezeu să odihnească sufletele celor adormiţi la loc de 
răcoare și odihnă. Nici vorbă aici de foc curăţitor! După cum nici proorocul David, spunând: 
„ Trecut-am prin foc şi prin apă şi ne-ai scos la odihnă..." (Ps. 65, 11), n-a avut în gând un 


Op. cit., 3, p. 109-110. 

Intrebări către Antiohie, XX-XXL PG 28, 609. 

Cuvânt la moartea fratelui său, Cezar— Cuvântări, VII, 21. 
Omilii la statui. VI, 3; Cuvânt împotriva iudeilor, VI, 1. 

A se vedea în Molirfelnic. 


Ierarhia bisericească, VII. 7. 

asemenea foc. 

In al patrulea rând, pe latini îi scandalizează faptul că răsăritenii socotesc că un sfânt 
ca Grigorie de Nyssa s-a putut înșela în această privință. Dar aceasta s-a întâmplat și în cazul 
altor puncte de doctrină chiar unor Părinţi de mare autoritate. Și apoi, învăţătura Sfântului 
Grigorie de Nyssa se deosebește de cea a latinilor; după el nu numai păcatele ușoare, ci toate 
păcatele trebuie ispășite prin foc; și vorbește de un sfârșit al tuturor chinurilor, tocmai pentru 
că crede că ele nu au alt rost decât să curăţească de păcate nu numai pe oamenii necredincioși 
și păcătoşi, ci chiar și pe demoni, până când, într-un sfârșit, vor fi toţi restauraţi în binele din 
care au căzut, însă aici gândirea Sfântului Grigorie se apropie de învățătura lui Origen, 
condamnată în mod oficial de Biserica. 

In al cincilea rând, e de mirare că latinii își prezintă învăţătura lor despre curățirea prin 
foc drept o învăţătură veche a Bisericii, prin care ne ferim de căderea în rătăcire, de vreme ce 
mulţi dintre marii Dascăli ai Bisericii uneori au tâlcuit în chip alegoric până și focul cel veșnic 
şi chinul fără de sfârșit. Cu adevărat ei spun că focul cel nestins și întunericul cel mai din 
afară aceasta înseamnă: înstrăinarea de Dumnezeu și nevederea Lui, iar viermele cel 
neadormit și balaurul cel mare sunt mustrarea conștiinței și amărăciunea rușinii; și nu e altă 
scrâșnire a dinţilor decât furia neputincioasă și suferința ce se naște din ea, întristarea și 
suspinul. 

In al șaselea rând, răsăritenii nu află în textele din Macabei și de la Sfantul Matei nici 
urmă de pedeapsă ori de curăţire prin foc; în ele se vorbește doar de jertfa adusă pentru 
iertarea păcatelor. 

In al șaptelea rând, pentru răsăriteni e lucru de mirare că latinii spun că una e iertarea 
greșelii, și alta iertarea de pedeapsă“, şi că mai poate fi vorba de osândă după iertare. Căci 
dacă regii din această lume nu-i lasă în lanţuri pe cei pe care i-au iertat, cu cât mai mult nu va 
face așa Dumnezeu, Care are bunătatea ca însușirea Sa cea mai proprie și mai vădită. 
Nenumărate texte ale Sfintei Scripturi arată ca greșită această cugetare a lor, căci vameșului 
nu numai că i s-au iertat păcatele, dar s-a întors la casa sa îndreptăţit (Lc. 18, 14); regele 
Manase, smerindu-se, a fost scos din lanţuri și așezat din nou pe tronul său (II Paral. 33, 12- 
13); ninivitenii, pentru că s-au căit, au scăpat de pedeapsa ce sta să se abată asupra lor (Ilona 3, 
5); iar slăbănogului, o dată cu iertarea păcatelor, i se dăruiește și vindecarea trupului (Mat. 9, 
6). 

In cele din urmă, cât privește textul de la Sfântul Pavel, pe care se sprijină mai toată 
învăţătura latinilor despre focul curăţitor, niciunul dintre Părinţii greci care I-au tâlcuit - între 
care la loc de cinste stă Sfântul loan Gură de Aur -nu s-a gândit vreodată să-i dea acest înţeles. 
Căci lucrul ce se descoperă în foc, după cuvântul Apostolului, este păcatul de neiertat, iar cel 
păgubit este lucrătorul nelegiuirii; așadar nu e vorba aici de făgăduinţa mântuirii prin foc a 
unora; iar focul despre care vorbește nu e altul decât focul cel veșnic. 


e. Altreilea memoriu al Sfântului Marcu Eugenicul 


Cel de-al treilea memoriu al lui Marcu Eugenicul“'* aduce câteva lămuriri cerute de 
latini; în el se subliniază mai ales următoarele lucruri: 
- soarta drepţilor rămâne provizorie și nedesăvârșită până la Judecata de apoi 


* Această distincţie între reatirs poenae şi reatus culpae a fost introdusă în secolul al XII-lea de Petru 
Lombardul. De ea s-a folosit loan de Torquemada în expunerea sa, pentru a arăta că se poate ierta greșeala 
(culpa), fără a se ridica pedeapsa (poena). 


614 ȘI: A o . . .. . .. A 9 so paie 5 A o. 
Răspuns la întrebările şi obiecțiile făcute de cardinalii si învățații latini pe marginea cuvântărilor sale. 


Documentul VI din Documente privind sinodul de la Florenţa. 1. Problema Purgatoriului, discutată la Ferrara. 
Documentele I-VI, p. 152-168. 

(paragraful 1); 

- sfinţii nu-L văd pe Dumnezeu în ființa Sa (paragraful 2)", ci prin luminarea 
Duhului (paragraful 4); 

- sufletele celor care mor în păcate de moarte sunt chinuite în iad de așteptarea 
înfricoșată a hotărârii soartei lor (paragraful 6), în vreme ce sufletele sfinţilor se veselesc întru 
nădejdea bunătăţilor făgăduite (paragraful 7); 

- lipsirea de vederea lui Dumnezeu este pentru cei osândiţi o suferință care întrece 
arsura focului veșnic și orice alt chin (paragraful 8); 

- chinurile pe care le îndură sufletele în chip obișnuit -întunericul, tristeţea, rușinea și 
celelalte - sunt mai mari sau mai mici, pe măsura păcatelor lor (paragraful 9); 

- chin e și neștiința soartei ce-i așteaptă și a vremii când vor sta la Judecată împreună 
cu ceata celor drepţi (paragraful 10); 

- până la Judecata din urmă, chiar cei aflaţi în chinuri primesc o oarecare alinare prin 
rugăciunile celor vii (paragraful 12); 

- nu putem crede că păcatele celor morţi în credinţă sunt șterse în sufletele lor de 
însăși iubirea ce-au avut-o faţă de Dumnezeu, pentru că numai pocăinţa are puterea de a 
șterge păcatele, iar pocăinţa izvorăște din frică, și nu din iubire, care nu mai cunoaște frica 
(paragraful 13); 

- e drept că la greci, duhovnicul dă, pe lângă dezlegare, și canon, însă nu ca pedeapsă, 
ci pentru lecuirea sufletului. lar daca e primejdie de moarte, se dă iertarea păcatelor și 
împărtășania fără canonisire, nădăjduind că Dumnezeu va binevoi să-l primească pe unul ca 
acesta, ca pe tâlharul cel credincios (paragraful 14). 


Dezbaterile s-au oprit aici și, în pofida mărturisirii de credinţă finale de la sinodul 
florentin, între latini și greci nu s-a putut stabili niciun acord cu privire la Purgatoriu." 
Această dezbatere a avut însă meritul de a face auzite criticile grecilor la adresa acestei 
învățături a lor, fiind totodată și un bun prilej de expunere a poziţiei ortodoxe referitoare la 
starea sufletelor până la Judecata din urmă. 

Li s-a reproșat grecilor că, în loc să-și prezinte în mod pozitiv propria lor învăţătură în 
legătură cu Purgatoriul, s-au folosit de argumente negative pentru a se împotrivi tezei 
latinilor.“ Insă această învinuire este nedreaptă, din două motive. Pe de o parte, era firesc ca 
mai întâi de toate grecii sa înceapă prin a critica o învăţătură care aducea o noutate de 
neacceptat și la care li se propunea să subscrie; pe de altă parte, nu era cazul să-și expună o 
învăţătură proprie cu referire la acest subiect, de vreme ce însăși noţiunea de Purgatoriu le era 
cu totul străină. Tot ce puteau face era să lămurească felul în care concepeau ei starea sufle- 
telor în vremea așteptării Judecăţii din urmă și la ce slujesc rugăciunile pentru morţi, potrivit 
credinţei lor. Pe de altă parte, istoricii catolici îl acuză pe Marcu Eugenicul că ar fi prezentat 
poziţii ortodoxe noi“'*; de fapt, el a explicat şi a limpezit un punct de doctrină asupra căruia 
până atunci nu fusese imperios necesar sa se ofere o expunere sistematică din partea 


“15 Sf. Marcu Eugenicul se referă aici, implicit, la distincţia dintre ființa dumnezeiască și energiile dumnezeiești, 


explicitată cu fineţe de Sf. Grigorie Palama, potrivit căreia Dumnezeu nu este cunoscut ca ceea ce este EI prin 
fiinţa Sa, ci ca Lumina care izvorăște din El. Vezi M. Jugie, „La question du Purgatoire au concile de Ferrare- 
Florence". p. 28, și mai ales N. Constas, „Mark of Ephesus", în C. G. şi V. Conticello, La Theologie byzantine, 
vol. 2, Turnhout, 2001. 


*1* Vezi ]. Gill, Le Concile de Florence, Tournai, 1964, p. 117. 


“17 Vezi Ibidem, p. 114. 


*1% Vezi M. Jugie, „La question du Purgatoire au concile de Ferrare-Florence”, p. 281-282; „Purgatoire dans 


I'Eglise greco-russe apres le concile de Florence”, Dictionnaire de theologie catholique, 13, 1936, col. 1327; J. 
Gill, Le Concile de Florence, p. 112-113. 

răsăritenilor. 


3. Invăţătura teologilor ortodocși referitor la acest 
subiect, după sinodul de la Florența 


Relativa diversitate a poziţiilor teologilor ortodocși referitoare la starea sufletelor 
morților mai înainte de Judecata din urmă, care răzbate din tratatele de teologie apărute după 
sinodul de la Florenţa“ „ se explică în parte prin influenţele latine pe care le-au suferit unii 
dintre clericii și teologii ortodocși, mulţi dintre ei formaţi în școli teologice apusene“. 
Aceștia consimt adeseori că în starea intermediară sufletele au parte de o ispășire și curăţire de 
păcate; uneori afirmă chiar ca aceasta se săvârșește prin foc; însă cu toţii resping ideea că 
această ispășire s-ar petrece într-un al treilea loc, care ar fi Purgatoriul”. In tratatele autentic 
ortodoxe însă, regăsim concepţia generală apărată de Sfântul Marcu Eugenicul la sinodul de la 
Florenţa”, care este pe linia gândirii Sfinţilor Părinţi răsăriteni, rămânând și astăzi dominantă 
printre teologii ortodocși care și-au exprimat opiniile referitor la acest subiect“”. 

Printre cele mai marcante scrieri care au tratat problema Purgatoriului după sinodul de 
la Florența, reluând și precizând poziţiile exprimate acolo de Visarion și Marcu Eugenicul, 
putem cita Cafehismul ortodox al lui Meletie Pigas, Patriarhul Alexandriei (Vilnius, 1596), și 
noua ediţie, revăzută, îndreptată și adăugită (1690) a Mărturisirii de credinţă a Patriarhului 


Dositei al Ierusalimului“. 


Patriarhul Alexandriei, Meletie Pigas, afirmă că Hristos a răscumpărat în chip 
desăvârșit întregul neam omenesc și de aceea cel căruia i se iartă păcatele săvârșite după 
Botez nu mai are nimic de plătit. Canonul pe care-l dă duhovnicul nu are un rost pedepsitor, 
ci de îndreptare și ferire de păcat. Omul căruia i-au fost iertate păcatele mărturisite în Taina 
Spovedaniei nu mai are de ispășit vreo pedeapsă, nici în această lume, nici în cealaltă. Nici 
epitimia (canonul de pocăință), nici încercările și necazurile din această viaţa nu au vreun rost 
pedepsitor ori ispășitor. Nu trebuie să vedem în roadele pocăinţei, despre care vorbește Sfânta 
Scriptură, plată dată pentru păcatul săvârșit, ci dovadă de adevărată căință. Așadar, dacă cel 


* Vezi M. Jugie, „Purgatoire dans I'Eglise greco-russe apres le concile de Florence”, col. 1326-1352. Acesta, 


dintr-o intenţie polemică și în legătură cu presupoziţiile sale favorabile în privința doctrinei latine a 
Purgatoriului, exagerează diferenţele și tinde să interpreteze textele pe care le citează în lumina concepţiei latine. 
“ Referitor la acest subiect, a se vedea mai ales G. Florovsky, Leş Voies de la theologie russe, vol. 1, Paris, 
1991, passim. 


**! Vezi M. Jugie, „Purgatoire dans I'Eglise greco-russe apres le concile de Florence”, col. 1329-1336, passim. 


“2 Un rezumat al acestei concepţii poate fi aflat la M. Jugie, „La question du Purgatoire au concile de Ferrare- 
Florence". p. 278-282; Mitrop. Hierotheos Vlachos, Life after Death, p. 162-192. 


“A se vedea, între alţii: Arhim. Iustin Popovici, Philosophie orthodoxe de la verile... Dosmatique de I'Eglise 
orthodoxe, vol. 5, Lausanne. 1997, p. 369-383; Arhim. Serafim Rose, The Soul after Death, p. 134-135; N. P. 
Vassiliadis, 7he Mystery of Death, p. 444-447; Mitrop. Hierotheos Vlachos, Life after Death, p. 149-192. 

“4 Vom da mai jos un rezumat al acestei Mărturisiri, urmând îndeaproape expunerea lui M. Jugie, „Purgatoire 
dans l'Eglise greco-russe apres le concile de Florence”. col. 1337-1342. 

păcătos moare cu inima frântă și smerită, fără să aibă timp să aducă roade vrednice de 
pocăință, Dumnezeu îi va ierta lui toate greșelile, pentru jertfa lui Hristos, și el nu are a se 
teme de dreptatea dumnezeiască; pentru unul ca acesta, cerul este deschis. O dată ajuns la 
capătul vieţii pământești, omul va merge negreșit ori în sânul lui Avraam, împreună cu săracul 
Lazăr, ori se va cobori la iad, cu bogatul cel nemilostiv. După moarte, nu există alt sălaș ori 
altă stare a sufletului, decât acestea două. Purgatoriul nu are niciun rost și se trage din 
învăţătura greșită a lui Origen. Nu are niciun rost, pentru că cei care mor în stare de căință 
sunt deplin curăţiţi prin sângele lui Hristos și n-au nevoie de nicio altă curăţire. Și este 
origenist, pentru că vorbește de chinuri curăţitoare vremelnice, care conduc spre ideea de apo- 
catastază universală. Și n-am greși dacă l-am numi și iudaic; într-adevăr, fariseii, având 
credinţa că niciunul dintre fiii lui Israel nu poate pieri, pe cei păcătoşi îi sortesc după moarte 
chinurilor curăţitoare. Trecând apoi la textele scripturistice pe care îndeobște se sprijină 
teologii latini când e vorba de Purgatoriu, patriarhul Meletie le întoarce chiar împotriva 
acestei învățături. Astfel, în textul de la Matei 5, 26: „Nu vei ieşi de acolo până ce nu vei fi 
dat cel de pe urmă ban.”, cuvântul „până ce” și cele următoare nu arată un răstimp care se va 
încheia, ci textul vrea să spună că „în temniţă, adică în iad, vei fi pedepsit pentru toate relele 
săvârșite, fie ele cât de mici”. 


Cât privește textul de la 2 Macabei 12, 43 ș.u. nu doar că nu zidește Purgatoriul, dar îl 
și ruinează; căci cu adevărat luda Macabeul nu aduce jertfă de curăţie pentru o vină mică, ci 
pentru un păcat greu cum era idolatria, săvârşit de oameni care muriseră fără să aibă timp să 
se căiască. Focul despre care se vorbește la 1 Corinteni 3, 13-15 nu este foc curaţilor, ci focul 
cercării prin care vor trece atât drepţii, cât și păcătoșii, pentru a se descoperi și face vădite 
faptele lor, fie bune, fie rele. In sfârșit, textul de la Matei 12, 32: „Celui care va zice cuvânt 
împotriva Duhului Sfant, nu i se va ierta lui nici în veacul acesta, nici în cel ce va să fie!", nu 
arată nimic altceva decât că păcatul împotriva Duhului Sfânt nu va fi iertat niciodată, după 
cum reiese și din textele paralele de la Marcu 3, 28-29 și Luca 12, 10. 

Care este atunci folosul solirilor celor vii pentru morţii lor? Mai întâi de toate, prin 
orice faptă bună săvârșită pe seama celor morţi în credinţă, se aduce laudă lui Dumnezeu Cel 
Ce i-a slăvit pe ei. Dacă morţii sunt în iad, solirile noastre pot să le ușureze chinul și chiar să-i 
scape de acolo, dacă viaţa lor n-a fost cu totul rea și stricată. Pentru aceasta, avem drept pildă 
pe împăratul Traian și pe Falconila. Nu e nicio îndoială că flăcările iadului sunt veșnice, însă 
cei de care Dumnezeu Se va milostivi nu le îndură decât puţină vreme. Cu adevărat, Biserica 
se roagă pentru toţi cei morţi în credință, și doar cei care au ieșit necăiți din această viaţă sunt 
lipsiţi de rugăciunile ei." 


Patriarhul Dositei al Ierusalimului, în ediţia revăzută și îndreptată a Mărturisirii sale 
de credință (1690), scoate în evidenţă patru deosebiri între învățătura ortodoxă și cea catolică. 

Cea dintâi, spune el, este că noi, ortodocșii, nu admitem existenţa unui al treilea loc, 
altul decât iadul și aproape de el, de unde sufletele pot fi izbăvite; noi spunem că mai înainte 
de Judecata din urmă, când Hristos îi va osândi pe vecie pe cei nelegiuiţi, este nădejde de 
izbăvire chiar pentru cei sălășluiţi în iad. 

A doua deosebire este că noi nu credem să fie vreun foc curaţitor în afara lui 
Dumnezeu, Cel Ce este EI Insuși foc curăţitor, Cel Ce răscumpără în chip deplin, odihnește, 
ridică păcatele și dăruiește pace sufletelor. Și numai în chip figurat numim „curăţire” plânsul 
şi suspinul celor ţinuţi în iad. 

A treia deosebire, cea mai mare, este că, potrivit învăţăturii ortodoxe, păcatele ușoare 
nu se socotesc după moarte. Dumnezeu nu ţine seama de ele, și nu e nicio pedeapsă ori chin 
pentru sufletele celor care le-au săvârșit. Greșelile mărunte, de care nu e ferit niciun om, sunt 
iertate în clipa morții din mila lui Dumnezeu, Care ia aminte la binele ce precumpănește în 


“* Mărturisirea de credinţă ortodoxă, laşi, 1769, p. 262-273, 275-279, 289-297, 300, 309-310; Epistolă către 
locuitorii din Chios, Constantinopol, 1627, p. 22-23. 

sufletele drepţilor. Dacă n-ar fi așa, nimeni n-ar mai ajunge în cer după moarte. lar sufletele 
celor vinovaţi de păcate de moarte sunt ușurate și izbăvite din iad prin rugăciunile Bisericii și 
solirile celor vii. 


A patra deosebire decurge dintr-a treia și desființează cealaltă rațiune de a fi a 
Purgatoriului, adică pedeapsa pentru o vreme a păcatelor șterse prin pocăință ori prin dezle- 
garea preotului. Celor care, răpiți de moarte, n-au putut aduce roade vrednice de pocăință, 
Hristos le șterge deplin tot păcatul și osânda. EI îi sfințește, îi slăvește și le dăruiește veselia 
de care au parte drepţii. A despărţi „greșeala” de „pedeapsă” și a spune că păcatele au fost 
șterse, dar nu și pedeapsa, este un lucru lipsit de rațiune. Noi mărturisim așadar, încheie 
Dositei, ca cei care s-au căit de păcatele lor nu sunt pedepsiţi în iad, de vreme ce credincioșii 
își au sălașul în Biserica celor întâi-născuţi din cer. Și, dimpotrivă, păcatele grele se osândesc 
în iad, și din iad, nu din altă parte, sunt izbăviți păcătoşii, după cum se vede din istoria 
Macabeilor. Deși se află în iad, cei pentru care e nădejde să scape de acolo prin rugăciunile 
Bisericii nu îndură de pe-acum arsura focului, căci focul iadului se va aprinde la Judecata din 
urmă. Chinurile celor păcătoși nu sunt în vremea de acum decât chinuri ale sufletului: 
tristeţea, părerea de rău, mustrarea conștiinței, închisoarea, întunericul, frica, necunoașterea a 
ceea ce-i așteaptă”. 


3. 


4. Un rezumat al poziţiilor catolică și ortodoxă 


> 


a. Poziţia catolică 


După moarte, sufletele au parte de o judecată particulară. Sufletele drepţilor - cei care 
după Botez nu s-au întinat cu niciun păcat - sunt așezate în cer, în vreme ce sufletele celor 
care n-au fost botezați și care poarta păcatul strămoșesc, sau ale celor care s-au făcut vinovaţi 
de păcate de moarte, se coboară în iad. 

Sufletele celor care nu sunt nici desăvârșit buni, nici cu totul răi și care s-au făcut 
vinovaţi de păcate „veniale” (mici și ușoare), care n-au primit iertarea pentru aceste păcate 
mai înainte de moarte, sau care au fost dezlegaţi de ele, dar n-au avut timp să „satisfacă” 
dreptatea dumnezeiască făcând act de pocăință, adică, potrivit latinilor, n-au ispășit pedeapsa 
datorată lui Dumnezeu pentru aceste păcate, sunt așezate într-un loc deosebit de Cer și de Iad, 
numit Purgatoriu, unde sunt curăţite de aceste păcate și izbăvite de ele prin foc; acest foc 
curăţitor, pricină de pedeapsă în același timp curăţitoare și ispășitoare, este vremelnic -căci se 
va stinge la Judecata de apoi - și material. Chinurile acestor suflete pot fi alinate prin 
rugăciunile celor vii și prin jertfa de la altar, ca și prin bunăvoința papei, care acordă 
„indulgenţe” - indulgenţele „plenare” putând să izbăvească deplin și pe dată din chinuri fie un 
suflet anume, fie o categorie de suflete. Rugăciunile și jerifa de la altar nu le sunt de niciun 
folos drepţilor care sunt în cer sau celor osândiţi în iad, pentru că și unii și alţii au atins în su- 
fletul lor încă de acum deplinătatea stării lor de după Judecata de apoi - drepţii dobândind 
fericirea vederii lui Dumnezeu, iar cei osândiţi chinurile în focul ce arde veșnic în iad -, 
singura deosebire fiind că după Judecată vor trăi în trup această stare a lor de acum. După ce- 
și vor fi ispăși osânda, curăţindu-se prin ea de păcatele lor, sufletele care se află în Purgatoriu 


Enchiridion, Bucureşti, 1690. p. 81-85. 

vor fi puse alături de cei drepţi.” 


b. Poziţia ortodoxă 


Nu există decât două locuri sau stări de care au parte sufletele celor morţi până la 
Judecata din urmă: Raiul și ladul. Sufletele drepţilor se sălășluiesc în Rai; sufletele pă- 
cătoșilor, în Iad. Aceste două stări sunt vremelnice și nedepline. Astfel, drepţii se bucură de o 
fericire încă nedesăvârșită, iar păcătoșii nu îndură întregul chin, și numai la Judecata cea mare 
soarta lor va fi hotărâtă pentru vecie și doar atunci starea lor se va desăvârși și se va înveșnici. 

Nici Scripturile, nici Părinţii nu pomenesc de vreun al treilea loc ori de vreo a treia 
stare, ca aceea numită de latini „Purgatoriu”. 

Sufletele celor vinovaţi de păcate ușoare ("veniale”, cum spun latinii), de care s-au căit 
mai înainte de moarte și care le-au fost iertate, sunt curate și n-au nevoie nici să fie încă mai 
mult curăţite, nici pedepsite în vreun fel. Așadar, ele se vor sălășlui împreună cu drepții în 
Rai, unde sunt multe lăcașuri, pe măsura sfințeniei și dreptăţii fiecăruia. Acolo se vor bucura 
de mântuire și odihnă și de vederea lui Dumnezeu, potrivit curăţiei lor. Sufletele întinate de 
greşeli mici și ușoare, de care nu s-au căit și care n-au fost dezlegate de duhovnic, sunt puse 
alături de cei păcătoşi, în iad. Dar și în iad sunt „multe lăcașuri”; cei cu păcate mari, de care 
nu s-au căit, stau în cele mai de jos ale iadului; cei cu păcate mici sunt deasupra lor. Chinurile 
îndurate acolo sunt întemnițarea la loc de întristare și suspin, teama de judecata și de soarta 
ce-i așteaptă, mustrarea conștiinței; însă și aceste chinuri sunt pe măsura vinovăţiei lor. Ele nu 
sunt nici chinuri menite sa satisfacă dreptatea dumnezeiască jignită prin păcat - noţiuni străine 
de Biserica Ortodoxă -, nici chinuri curăţitoare. Nu trebuie să pierdem din vedere nici 
caracterul simbolic al numirilor ce Li se dau acestor chinuri: focul nestins, viermele neadormit, 
scrâșnirea dinţilor și toate celelalte. Focul e energia necreată a lui Dumnezeu, care e arsură 
pentru cei care s-au înstrăinat de EI prin fărădelegile lor, lumină și izvor de bucurie pentru 
drepţi, în Rai. Morţii nu mai pot face nimic pentru mântuirea lor; nici să se căiască nu pot. Le 
sunt însă de folos rugăciunile celor vii și mântuitoarea jertfă ce se aduce pentru ei la sfintele 
altare. lar acestea se săvârșesc pentru tot sufletul mort în credinţă, ajuns în iad pentru păcatele 
nedezlegate, fie ele mici ori mari. Incă și ceilalți din iad, măcar că nu pot fi toţi izbăviţi din 
munci“, totuși primesc o cât de mică mângâiere și alinare. Cu atât mai mult cei care n-au 
avut păcate mari primesc ajutor prin mijlocirile fraţilor lor aflaţi în viață, dobândind chiar așe- 
zarea în cetele drepţilor, căci nu e cu neputinţă a ieși din iad și a merge în Rai, chiar și înainte 
de Judecata din urmă. Cât privește sfinţii, și ei se folosesc de rugăciunile Bisericii, căci n-au 
intrat încă în bucuria cea desăvârșită. Intotdeauna însă ajutorul celor din iad vine de la 
Dumnezeu, a Cărui milostivire și iubire de oameni o cerem necontenit în rugăciunile noastre. 


“7 Pentru o expunere mai completă, a se vedea (în afara expunerii cardinalului Cesarini, citată mai sus și 


calificată de M. Jugie drept „o expunere pe cât de concisă, pe atât de lucidă a doctrinei apusene") sinteza lui A. 
Michel, „Purgatoire”, col. 2246-2261. 

*% Lucru care nu este cu totul imposibil, după cum arată cazul împăratului Traian, mântuit prin rugăciunile Sf. 
Grigorie cel Mare, sau al păgânei Falconila, salvată de Sf. Tecla. 

IX 


LEGATURILE DINTRE VII SI MORTI 


1. Legăturile dintre vii și morţi 


a. Biserica condamnă legăturile „oculte ” cu morţii 


Biserica a arătat întotdeauna cât de vane și primejdioase sunt practicile prin care se 
pretinde că se poate comunica fizic ori psihic cu sufletele celor morţi, mai ales pentru faptul 
că aceste practici (cum ar fi spiritismul, necromanţia“”...) sunt cel mai adesea legate de 
halucinaţii (în cele mai multe cazuri bazate pe autosugestie), de superstiții și mai ales de 
practici magice, prin care se invocă demonii” , a căror intervenţie malefică poate produce 
rău fizic, psihic” şi duhovnicesc“ celor care participă la ele. 


b. Datoria rugăciunii pentru cei morţi 


Biserica a resimţit întotdeauna ca pe o datorie rugăciunea pentru morţi. Potrivit 
Sfântului loan Gură de Aur, ea este o tradiţie a Bisericii, instituită chiar de Sfinţii Apostoli: 
„Nu degeaba au rânduit Apostolii să se facă la săvârșirea Tainei celei înfricoșate pomenirea 
celor plecaţi. Știau că mult le folosește, multă binefacere aduce celor morţi. Când stă tot 
poporul, plinătatea preoțească, cu mâinile ridicate și stă de faţă jertfa înfricoșată, cum nu vor 


629 


A se vedea critica făcută de Sf. lustin Martirul și Filosoful (Apologia întâi, 18) și de Tertulian (Apologeticul, 
XXIII, |). 


“% După Sf. Ambrozie de la Optina, cei care participă la şedinţe de spiritism se întâlnesc mai curând cu demoni, 


decât cu spiritele morţilor. A se vedea Arhim. Serafim Rose, The Soul after Death, p. 22. 


“1 Nu sunt rare cazurile când aceste practici au pricinuit grave tulburări mentale. 


“2 A se vedea, referitor la acest subiect, poziţia stareţului Ambrozie, în J. B. Dunlop, Le starefs Ambroise 


d'Optino, Bellefontaine, 1982, p.70. 

îndupleca pe Dumnezeu cei adormiţi?””” In scrierea Despre cei adormiţi în credinţă, atribuită 


Sfântului loan Damaschin, se spune același lucru.“ In cea de-a doua epistolă către Timotei, 
vedem că Sfântul Apostolul Pavel se roagă pentru ucenicul său, Onisifor, trecut la cele 
veșnice (2 Tim 1, 18). 

Unii Părinţi chiar îi condamnă pe cei ce zic ca nu se cuvine să ne rugăm pentru morți. 
Astfel, Sfântul Epifanie spune: „Ce poate fi mai folositor pentru răposaţi decât să li se facă 
pomenire? Cât de evlavioasă și minunată e credinţa creștinilor că morţii lor nu pier, ci 
viețuiesc cu Domnul! Ce predică mai sfântă decât aceasta, prin care primim bună nădejde să 
ne rugăm pentru fraţii noștri plecaţi de aici, ca pentru cei ce-ar călători în ţară îndepărtată?" 


c. Mijlocirile ce se fac pentru cei morţi 


Mijlocirile pentru morţi, în mod tradiţional, îmbracă trei forme principale: rugăciunea 
(Bisericii sau personală), sfânta jertfă, milostenia. 


Rugăciunea Bisericii pentru cei morţi 


In capitolele precedente, am văzut deja că din primele veacuri aflăm în Biserica 
Ortodoxă slujbă pentru morţi, săvârşită nu numai în ziua înmormântării, ci și la trei, nouă și 
patruzeci de zile după aceea; apoi la trei, șase și nouă luni de la deces și în fiecare an, când 
facem pomenirea morţii sale.“ 

La acestea se adaugă slujba Panihidei, atunci când rudele o cer. De asemenea, sfințirea 
colivei, care se face cel mai adesea la sfârșitul Liturghiei, la cererea rudelor sau în zilele în 
care Biserica face pomenirea tuturor morţilor, după cum vom vedea mai jos. Colivele se fac 
din grâu fiert“, îndulcit cu miere și aromat cu tot felul de mirodenii; au forma unei mici 
movilite și se decorează în așa fel încât să se închipuiască Sfânta Cruce. Altădată, colivele se 
puneau pe morminte, drept hrană pentru săraci și pentru preoții slujitori. Astăzi, se împart la 
sfârșitul slujbei celor din biserică, ca semn al dorinţei de a gusta împreună din această 
ofrandă, dar și cu o semnificaţie duhovnicească mai înaltă, a unirii tuturor creștinilor în 
rugăciunea ce se face pentru morţi și a solidarităţii lor cu cei care își pomenesc rudele trecute 
la Domnul.“ 


*%% Omilii la Filipeni, LUI, 4. 


634 


Pseudo-Damaschin, Despre cei adormiţi în credinţă, 3. PG 95, 249BC. 


635 


Impotriva tuturor ereziilor, LXXYV, 8. 
“A se vedea Constituţiile apostolice, VIII, 43; Sf. Grigorie de Nazianz, Cuvânări, VII, 17; Sf. Simeon al 
Tesalonicului, Pentru sfârşitul nostru şi oranduiala îngropării şi pomenirea ce se face după obicei, 371-372, PG 
155,689C, 692A-D. 

“1 Grâul simbolizează nașterea la o nouă viaţă (cf. In. 12, 24: „Bobul de grâu, când cade în pământ, de nu va 
muri, rămâne singur; iar dacă va muri, multă roadă aduce") şi învierea în veacul ce va să fie (cf. | Cor. 15, 36-44: 
„Tu ce semeni nu dă viaţă dacă nu va fi murit. Şi ceea ce semeni nu este trupul ce va să fie, ci grăunte gol, poate 
de grâu sau de altceva din celelalte. lar Dumnezeu îi dă un trup, precum a voit, fiecărei seminţe un trup [...]. 
Așa este şi învierea morţilor: Se seamănă trupul întru stricăciune, înviază întru nestricăciune; se seamănă întru 
necinste, înviază întru slavă; se seamănă întru slăbiciune, înviază întru putere; se seamănă trup firesc, înviază 
trup duhovnicesc”). 

*% Despre semnificaţia colivelor, a se vedea Sf. Simeon al Tesalonicului, Pentru sfârşitul nostru şi oranduiala 
îngropării şi pomenirea ce se face după obicei, 371-372, PG 155, 688-692; ]. Goar, Evsologhion sive Rituale 

In fiecare săptămână, sâmbăta este îndeobște închinată pomenirii morţilor, cu 
rugăciune şi slujbă la biserică”. 

Pe de altă parte, găsim mai multe zile din anul liturgic anume consacrate pomenirii 
morților: sâmbăta lăsatului sec de carne pentru Postul Mare; sâmbetele din săptămâna a doua, 
a treia și a patra din Postul Paștelui; lunea sau marţea lui Toma, care vine îndată după 
duminica Tomii; sâmbăta de dinaintea Rusaliilor; sâmbăta de dinaintea Sfântului Dimitrie (26 


octombrie). Cea dintâi și penultima se mai numesc și „sâmbete ale (stră)moșilor”. 


Un loc important cât privește pomenirea morților îl ocupă însă Liturghia propriu-zisă. 
Mulţi Părinţi îndeamnă să se aducă Sfânta Jertfă pentru cei adormiţi.”” 

Atât Liturghia Sfântului loan Gură de Aur, care se săvârşeşte în mod curent în 
Biserică, ca și cea a Sfântului Vasile cel Mare, săvârșită în anumite momente ale anului 
liturgic, după cum arată rânduiala tipicului (mai ales în timpul Postului Mare), cuprind 
numeroase rugăciuni pentru morţi. 

La sfârșitul Liturghiei catehumenilor, preotul îi pomenește pe morţii pentru care s-au 
dat pomelnice ori pentru care el însuși dorește să se roage (fraţi de slujire, enoriași, fii 
duhovnicești): 

„Incă ne rugăm pentru odihna sufletelor adormiţilor robilor lui Dumnezeu - urmează 
numele lor de botez - și pentru ca să li se ierte lor toată greșeala cea de voie și cea fără de 
voie. Ca Domnul Dumnezeu să așeze sufletele lor acolo unde drepţii se odihnesc. Mila lui 
Dumnezeu, împărăţia cerurilor și iertarea păcatelor lor, de la Hristos, Impăratul Cel fără de 
moarte și Dumnezeul nostru, să cerem [...] Dumnezeul duhurilor și a tot trupul, Cel Ce ai 
călcat moartea și pe diavol l-ai surpat și ai dăruit viaţă lumii Tale, Insuţi, Doamne, odihnește 
sufletele adormiţilor robilor Tăi în loc luminat, în loc cu verdeață, în loc de odihnă, de unde a 
fugit toată durerea, întristarea și suspinarea. Și orice au greșit ei cu cuvântul, cu lucrul, ori cu 
gândul, ca un bun și iubitor de oameni, Dumnezeule, iartă-i! Că nu este om care să fie viu și 
să nu greșească; numai Tu singur ești fără de păcat, dreptatea Ta este dreptate în veac, și 
cuvântul Tău adevărul [...] Că Tu ești învierea și viața și odihna adormiţilor robilor Tăi 
(urmează numele), Hristoase, Dumnezeul nostru, și tie slavă înălțăm, împreună și Celui fără 
de început al Tău Părinte și Prea Sfântului și Bunului și de viaţă făcătorului Tău Duh, acum și 
pururea și în vecii vecilor! Amin”””. 


In toiul Liturghiei, după Epicleză, preotul rostește această rugăciune: „Incă aducem 
tie această slujbă duhovnicească pentru toți cei adormiţi întru credinţă: strămoși, părinți, 


patriarhi, proroci, apostoli, propovăduitori, evangheliști, mucenici, mărturisitori, pustnici și 


pentru tot sufletul cel drept care s-a săvârşit întru credinţă.”””. 


Greaecorum, Paris, 1647, p. 658-661; Sf. Nicodim Aghioritul, Mărturisirea de credinţă, Veneţia, 1819, p. 8-50; 
L. Petit, „La grande controverse des colybes”, in Echos d Orient, 2,1899, p. 321-331. 


“* Textele acestor slujbe pot fi găsite în Octoihul Mare. 


“A se vedea, între alţii: Sf. Ciprian al Cartaginei, Epistole, |, 2; Sf. Grigorie cel Mare, Dialoguri despre 
moarte, IV, LVII-LX; Leonţiu de Neapole, Viaţa Sfântului loan al Ciprului, 24; Simeon Metrafrastul, Viaţa 
Sfântului Teodor Chinovitul, 17, PG 114, 484-485; Sf. Simeon al Tesalonicului, Pentru sfârşitul nostru..., 369 şi 
373, PG 155,688D şi 693A; Mitrop. Gavriil al Novgorodului și Sankt Petersburgului, 7â/cuirea Sfintei Liturghii, 
Sankt Petersburg, 1799, p. 165; Arhim. lustin Popovici, Dogmatica Bisericii Ortodoxe, vol. 5, p. 383. De 
observat că în Biserica Ortodoxă se vorbește mai curând de „rugăciuni pentru morţi” sau de „pomeniri ale 
morţilor” în cadrul Sfintei Liturghii, decât de „a aduce” liturghii pentru morţi. Aceasta, în primul rând pentru că, 
așa cum se spune într-o rugăciune de la Liturghie, Hristos este „Cel Ce aduce și Se aduce”; apoi nu se poate 
săvârși Liturghie anume pentru morţi, de vreme ce aceștia nu sunt niciodată priviţi ca despărțiți de cei vii. Și, în 
cele din urmă, Sfânta Liturghie nu este o unealtă la dispoziţia creştinilor. 

Liturghia Sfântului loan Gură de Aur şi Liturghia Sfântului Vasile cel Mare. 

Liturghia Sfântului loan Gură de Aur. 

Puțin după aceasta, iarăși se roagă: „Pomeneșşte pe toţi cei adormiţi întru nădejdea 
învierii și a vieţii celei de veci -rostindu-le numele - și-i odihnește pe dânșii, Dumnezeul 
nostru, acolo unde strălucește lumina feţei Tale[...]" * Această rugăciune se află Și în 
Liturghia Sfântului Vasile.“ 

La Proscomidie, în ambele Liturghii, preotul face pomenirea „tuturor fraţilor celor 
întru Hristos, care întru nădejdea învierii și a vieţii de veci, cu împărtășirea Ta au adormit” și 
scoate pentru ei, cu ajutorul copiei“” părticele din prescură." Scoate, de asemenea, părticele 
și pentru cei pentru care s-au dat „liturghii” sau pomelnice, însoţite de prescuri. După 
împărtășirea credincioșilor, preotul pune toate aceste părticele în sfântul potir, rugându-L pe 
Dumnezeu să spele păcatele celor pomeniţi la Sfântul Altar „cu cinstit Sângele” Său, prin 
Sfânta Sa Jertfă, pentru rugăciunile Sfinţilor Săi. 


Rugăciunile personale 


Pe lângă rugăciunile Bisericii, aflăm și rugăciuni personale ale creștinilor pentru cei 
adormiţi, cum sunt cele de dimineaţă și de seară, ori cele rostite în alte împrejurări. 

Iubirea creștinească nu se revarsă doar asupra rudelor și prietenilor, ci asupra tuturor 
oamenilor. De aceea, creștinii evlavioși nu adastă să se roage pentru toți fraţii lor adormiţi în 
credință. Ei merg la marii duhovnici cu lungi pomelnice, iar aceștia se roagă fierbinte și 
îndelung pentru toţi, vădind o mare dăruire și iubire de oameni. Mulţi dintre preoţi sunt 
cunoscuţi ca mari rugători pentru mulțimea de morţi pomeniţi la Sfânta Liturghie.“ 


Milosteniile 


Mulţi Sfinţi Părinţi, teologi și duhovnici ortodocși sfătuiesc ca, pe lângă rugăciuni, 

- Ps: go . 648 
pentru cei morţi să se dea de pomană săracilor, lucru care le este de mare folos. E vorba de 
un vechi obicei, de care amintesc încă și Constituţiile apostolice: „Pentru pomenirea mortului, 


** Ibidem. 

Liturghia Sfântului Vasile cel Mare. 


“Un mic cuţit în formă de suliță, simbolizând sulița cu care a fost împuns Mântuitorul pe cruce. 


“0 pâiniţă rotundă care are două părți puse una peste alta, simbolizând unirea celor două naturi, omenească și 
dumnezeiască, ale lui Hristos și având imprimată pe ea o cruce cu inscripția IIS HR NIKA - lisus Hristos 
biruitor. 

“1 De pildă, Părintele Nicolae Planas, care a fost de curând declarat sfânt (Marthe la Moniale, Le saint pretre 
Nicolas Planas, Paris, 1987, p. 17).(In ceea ce ne privește, Dumnezeu a dăruit și pământului românesc mulțime 
nenumărată de adevăraţi preoţi care au ajuns sfinți și mari duhovnici, știuţi și neștiuţi, la care mii de credincioși 
vin să ceară rugăciunea lor pentru vii și morţi - n. fr.). 

%5 A se vedea Sf. loan Gură de Aur, Tâlcuiri la Epistola întâi către Corinteni, XLI, 5; Omilii la Filipeni, LII, 4; 
Sf. Nichita Snthatul, Despre suflet, XIII, 77; Sf. Teofilact al Bulgariei, Tâlcuire la Evanghelia de la Luca, PG 
123, 880; Marcu Eugenicul, Respingerea capetelor latinilor -Cel dintâi cuvânt despre focul din Purgatoriu, PO 
15, p. 40; Teofil al Campaniei, Tezaurul Ortodoxiei, Tripoliţa, 1888, ed. a V-a, p. 217; Arhim. loan Maximovici, 
Life after Death. Recent, vezi: Arhim. Vasilios Bakogiannis, After Death, Katerini, 1995, p. 89. 

să daţi săracilor din bunurile sale”.”” Sfântul loan Gură de Aur arată limpede că asta 
înseamnă să săvârșești în numele celui mort o faptă de iubire - virtute specific creștină -, pe 
care el nu mai are cum s-o facă, și pentru care Dumnezeu, Cel Care răsplătește tot lucrul bun, 
să-i dăruiască harul Său. 


Lumânările și candelele 


In Biserica Ortodoxă, mai înainte de Liturghie, creștinii aprind lumânări pentru vii și 
pentru morţi, însoțite de rugăciune pentru ei. Lumânarea care arde în timpul Liturghiei 
simbolizează rugăciunea lor neîncetată și împletirea ei cu rugăciunea de obște a întregii 
Biserici. 

Aceeași semnificaţie o au candelele ce ard în cimitire“. 


Aducerea de ofrande la biserică 


Există de asemenea obiceiul de a aduce, în numele repausaţilor, ofrande pentru 
biserică. Astfel, fie se fac donaţii pentru construirea sau întreținerea lăcașului bisericesc, pen- 
tru pomenirea lor, fie că se dau pur și simplu prescuri la altar, pentru ca preotul, pomenindu-i 
pe fiecare pe numele său, să scoată din ele părticele, după cum am arătat mai sus. 


d. Biserica se roagă pentru toţi morţii 


Rugăciunile pentru morţi de la Liturghie, potrivit ritualului, vedem că se fac în primul 
rând pentru „cei adormiţi întru dreapta credinţă”, sau pentru „tot sufletul creștinesc cel 
adormit”, sau „pentru dreptmăritorii creștini”, „pentru cei adormiţi întru nădejdea învierii”, 
sau „pentru tot sufletul cel drept, care s-a săvârșit întru credință” sau pentru „robii lui 
Dumnezeu"; cele mai multe dintre rugăciuni fac această precizare. 

Unii spun că, în chip cuvenit, Biserica numai pentru aceștia ar trebui să se roage, iar 
nelegiuiții și necredincioșii să fie lăsaţi în grija rugăciunilor și a evlaviei personale a 
credincioșilor. 

Biserica însă, la Liturghie, se roagă în chip netăgăduit pentru „mântuirea tuturor” 
oamenilor. Săvârșind Sfânta Jertfă a lui Hristos, Care a murit pentru tot neamul omenesc, ar fi 
lipsit de orice rațiune să se roage doar pentru unii [|...]. 

Dacă luăm aminte la rânduiala rugăciunilor de la Liturghie, vedem că Biserica se 
roagă mai întâi pentru cei drepţi. Astfel, într-una dintre rugăciunile pentru morți de la Li- 
turghie sunt pomeniţi „strămoși, părinţi, patriarhi, prooroci, apostoli, propovăduitori, 
evangheliști, mucenici, mărturisitori, pustnici și pentru tot sufletul cel drept, care s-a săvârșit 
întru credinţă”. Lucrul acesta poate părea paradoxal. Căci la ce bun să ne rugăm pentru drepții 
sălășluiți în Rai? Sfinţii Părinţi au dat felurite tâlcuiri rostului acestor rugăciuni. Astfel, după 
Sfântul Chiril al Ierusalimului, ele se fac pentru ca „Dumnezeu, prin rugăciunile și mijlocirile 
lor, să primească cererile noastre”. Potrivit Sfântului Epifanie, „pomenindu-i pe drepţi, 


“* VIII, 42, 5. 


%% A se vedea Arhim. Vasilios Bakogiannis, After Death, p. 89-90. 

Cateheze mistagogice, V, 9. 

arătăm în felul acesta că cea mai înaltă cinstire 1 Se cade Domnului nostru lisus Hristos și 
numai Lui, singurul îndreptăţit s-o primească, și care nu se cuvine adusă nici unui muritor, 
oricât de mare ar fi sfinţenia la care a ajuns"*”. Sfântul Nichita Stithatul socotește că prin 
asemenea rugăciuni deopotrivă îi cinstim pe drepţi și le cerem să mjlocească pentru noi: „Pe 
cei drepţi îi cinstim prin cântări de laudă în fiecare an, în ziua lor de pomenire, după cuvântul 
sfânt ce zice: «Drepţilor laudă li se cuvine» și «întru pomenire veșnică va fi dreptul». Și așa îi 
slăvim, aducând dar de tămâie și lumină (lumânări și candele) lui Dumnezeu și sfinților, ca să- 
şi aducă aminte de noi și să mijlocească pentru lume. Căci ei cu adevărat se află lângă tronul 
dumnezeiesc, în negrăită veselie și încredințare, primind rugăciunile noastre de mulțumire 
aduse lui Dumnezeu la praznicul lor și milosteniile făcute săracilor în cinstea lor," Alţi 
Părinţi spun însă că drepții au şi ei nevoie de rugăciunile celor vii, ca unii care n-au ajuns încă 
la desăvârşire, chiar dacă sălășluiesc în Rai, ţinând seama de ceea ce se zice la Evrei 11, 40 și 
potrivit credinţei Bisericii Ortodoxe că mai înainte de Judecata din urmă nici cei din Rai, nici 
cei din iad nu ajung la deplinătatea stării lor. 


Biserica însă se roagă și pentru păcătoşi. Ectenia pentru morţi de la Liturghie vorbește 
despre ei ca despre unii care au nevoie „să li se ierte greșeala cea de voie și cea fără de voie”, 
cerând de la Dumnezeu să le ierte „păcatul săvârșit cu vorba, ori cu fapta, ori cu gândul”, 
pentru că „nu este om care să fie viu și să nu greșească” și numai El singur este „fără de 
păcat”. Tâlcuind Liturghia, Sfântul Chiril al lerusalimului spune că: „facem pomenire și de cei 
mai înainte adormiţi, mai întâi de patriarhi, de proroci, de apostoli, de mucenici, pentru ca 
Dumnezeu, prin rugăciunile și mijlocirile lor, să primească cererea noastră; apoi ne rugăm și 
pentru cei mai înainte adormiţi sfinți părinţi și episcopi și, scurt vorbind, pentru foţi cei 
adormiţi înainte de noi. Și credem că vor dobândi cel mai mare folos sufletele pentru care 
facem rugăciune la Jertfa sfântă și prea înfricoșătoare ce este pusă înainte". 

Rugăciunea pentru păcătoși îi cuprinde și pe cei care au făcut păcate mari. Astfel, 
Sfântul Teofilact al Bulgariei spune că cei vii se roagă la Dumnezeu nu numai pentru cei cu 
păcate mici, ci și pentru cei care au păcătuit mult." Aceasta este și practica Bisericii care, în 
sâmbăta lăsatului sec de carne pentru Postul Paștelui - sâmbăta morţilor -, se roagă și pentru 
cei care, după faptele lor, li s-ar cuveni chinurile iadului, cerând: „De focul cel pururea arzător 
[...] și de întunericul cel neluminat și de scrâșnirea dinţilor și de viermele cel ce chinuiește 
fără de sfârșit și de toată munca izbăvește, Mântuitorule, pe toţi cei ce în credinţă au ador- 
mit!"** Vorbind despre rugăciunea pentru morţi de la Liturghie, Sfântul loan Gură de Aur 
arată că, după cum ne rugăm pentru cei vii care au săvârșit păcate, uneori chiar păcate grele, 
tot așa se cuvine să ne rugăm pentru cei trecuţi dincolo cu astfel de păcate. 

Am putea crede că, vorbind astfel, Părinţii se referă doar la păcătoşii din sânul 
Bisericii, însă urmărind ceea ce spune mai departe Sfântul loan Gură de Aur, vedem că el are 
în vedere un cerc mai larg de oameni: „Pentru ce oare ne-a poruncit Dumnezeu să ne rugăm 
pentru toţi oamenii, când vedem că printre aceștia sunt mulţi tâlhari, profanatori de morminte, 
hoţi, ucigași și tot felul de stricaţi, plini de toate fărădelegile? Oare nu pentru că vede 
îndreptarea lor? Așadar, după cum ne rugăm pentru unii ca aceștia care, deși vii, sunt niște 


“** Impotriva tuturor ereziilor, LXXV, 8. 


*53 Despre suflet, XIII, II. 
“4 Cateheze mistagogice, V, 9. 
“5 Tâlcuire la Evanghelia de la Luca, PG 123, 880. Vezi citatul de mai jos, p. 260. 


“5% Triod, Sâmbăta, la Utrenie, Cântarea a V-a. 

adevărate hoituri, tot așa se cuvine sa ne rugăm și pentru cei morţi!” 


La rândul său, Marcu Eugenicul constată că atât la Liturghie, cât și în celelalte slujbe 
ale sale, Biserica nu se roagă doar pentru unele suflete, ci pentru toţi cei adormiţi, fără 
deosebire, așadar și pentru păcătoşii din iad“. E drept că se cuvine să ne rugăm mai întâi 
pentru cei adormiţi în credinţă, însă sfinţii - spune el - se roagă pentru toţi păcătoşii, arătându- 
ne astfel ce cale trebuie să urmăm. Nu știm cu certitudine dacă toate rugăciunile noastre sunt 
ascultate și dacă păcatele grele pot fi cu adevărat iertate; știm însă din sfintele istorisiri 
vrednice de crezare că mari păcătoși au fost izbăviţi din iad prin rugăciunea unor sfinţi sau a 
unor oameni credincioși. Nu putem spune că în mod sigur toţi se vor mântui - aceasta ar 
însemna să propovăduim învăţătura greșită și condamnată de Biserică, despre apocatastază -, 
însă se cuvine să nădăjduim lucrul acesta și să-l cerem cu credinţă de la Dumnezeu: „Sfinţii, 
mânaţi de iubirea de oameni și de mila pentru fraţii lor, având îndrăzneală și dorind cele 
aproape cu neputinţă de împlinit, se roagă pentru izbăvirea tuturor celor plecaţi în credinţă. 
Despre aceasta dă mărturie rugăciunea Sfântului Teodor Studitul din canonul pentru morţi: 
„Toţi să ne rugam lui Hristos, făcând astăzi pomenire morţilor celor din veac, ca să izbăvească 
de focul cel veșnic pe cei ce au adormit în credinţă și nădejdea vieţii celei veșnice." lar în alt 
tropar iarăși zice: „De focul cel pururea arzător și de întunericul cel neluminat și de scrâșnirea 
dinţilor și de viermele cel ce chinuiește neîncetat și de toată pedeapsa izbăvește, Mântuitorul 
nostru, pe toţi cei ce în credință au adormit!” [...] Nu este al nostru să cercetăm dacă 
Dumnezeu ascultă asemenea rugăciuni ale sfinţilor. Aceasta numai ei o știu, și Duhul Care 
rămâne în ei și de Care, mișcaţi fiind, au vorbit și au scris, având această încredințare. Insuși 
Domnul, dându-ne poruncă să ne rugăm pentru vrăjmașii noștri și EI Insuși rugându-Se pentru 
cei ce-L răstigneau, și de EI luminat, Ștefan, cel dintâi mucenic, s-a rugat pentru prigonitorii 
săi pe când era ucis cu pietre. Chiar dacă nimeni nu ne poate spune că suntem ascultați când 
ne rugăm pentru vreunul dintre semenii noștri, trebuie, cu toate acestea, să facem tot ce ne stă 
în putere. Și drept pildă de urmat îi avem pe sfinţi, care s-au rugat nu numai pentru credin- 
cioși, ci și pentru păgâni, și care au fost ascultați, iar cei pentru care s-au rugat s-au izbăvit de 
chinul cel veșnic. Așa, prima muceniţă, Sfânta Tecla, a mântuit-o pe Falconila, iar 
dumnezeiescul Grigorie cel Mare, pe împăratul Traian, după cum însuși istorisește în 
Dialogurile sale." 


Ulterior, acest punct de vedere va fi preluat de alţi teologi, ca de pildă I. Perov, care 
precizează că din iad nu pot să iasă numai cei care au hulit împotriva Sfântului Duh și cei care 
de bună voie și cu înverșunare au respins harul răscumpărător““. Unul dintre cele mai vechi 
texte referitoare la acest subiect, Constituţiile apostolice, afirmă că necredincioșii n-au niciun 
folos din solirile celor vii, însă „necredincioși” aici sunt numiţi vrăjmașii lui Dumnezeu: 
„Indemnăm să se facă aceasta (milosteniile pentru morţi) pentru cei credincioși; căci 
necredincioșilor nu le va fi de niciun folos chiar de li s-ar da săracilor toate bunurile din 
această lume. Căci de vreme ce a vrăjmășit cele dumnezeiești pe când trăia, e limpede că nu 
se va schimba după moarte." 


*%7 Omilii la Filipeni, LUI, 4. 


*55 AI doilea răspuns către Latini, în care se înfăţişează adevărata credinţă a Bisericii grecilor (— Al doilea 


cuvânt despre focul curaţitor) 12, PO 15,p. 119. 

Respingerea capetelor latinilor — Cel dintâi cuvânt despre focul din Purgatoriu, PO 15, p. 42-43. 

Perov, Manual de teologie polemică, Tuia, 1907, ed. a IV-a, p. 108-109. 
“VIII, 43. 

e. Foloasele rugăciunii şi solirilor pentru morţi 


Părinţii vorbesc în repetate rânduri despre marele folos al mijlocirii pentru morţi. 
Astfel, Sfântul loan Gură de Aur spune că: „Nu degeaba se aduc daruri la Biserică pentru cei 
răposaţi; nu sunt zadarnice nici rugăciunile și nici milosteniile. Duhul Sfânt a poruncit să se 
facă acestea ca să ne ajutăm unii pe alții." Sfântul Marcu Eugenicul spune și el același 
lucru, arătând că aceasta este o veche tradiție obștească: „Cât privește faptul că cei care au 
răposat în credinţă sunt în chip netăgăduit ajutaţi de Sfintele Liturghii, de rugăciunile și de 
milosteniile ce se fac pentru ei, potrivit unui obicei care dăinuie din cele mai vechi timpuri, 
avem nenumărate mărturii de tot felul și multe cuvinte ale Dascălilor greci și latini. Aceste 
mărturii, transmise prin viu grai ori în scris, au fost învederate în felurite locuri și timpuri”. 

1) Pe de o parte, răposaţii pot dobândi de la Dumnezeu iertarea păcatelor lor, ca 
răspuns la rugăciunile celor vii“. Acesta este un adevăr pentru Biserică, care se roagă lui 
Dumnezeu ca să le ierte celor morţi „toată greșeala, cea de voie și cea fără de voie”. 

Se pune însă problema dacă orice păcat poate fi în felul acesta iertat. 

Pentru Părinţii și teologii răsăriteni e limpede că celor care au vieţuit în chip cuvios 
păcatele mici le sunt lesne iertate în clipa morţii sau iute după aceasta, pentru mulţimea de 
fapte bune care întrece puţina lor greşeală.“” Astfel, Patriarhul Dositei al Ierusalimului spune 
că, celor în care stăpânește binele, în lumea de dincolo nu li se socotesc micile păcate, șterse 
prin mila lui Dumnezeu în ceasul morţii; iar dacă n-ar fi așa, n-ar mai intra nimeni în Rai“ , 
căci, după cum se spune la Sfânta Liturghie, „nu este om care să fie viu și să nu greşească." 
(cf. 1 In.1, 8). 

Pe de altă parte, toţi Părinţii și teologii ortodocși sunt de acord că, potrivit cuvântului 
Mântuitorului, hula împotriva Duhului Sfânt nu poate fi iertată nici în această lume, nici în 
cealaltă (Mt. 12, 31). 

Cât priveşte celelalte păcate grele, cu toţii cred că ele pot fi iertate de Dumnezeu, ca 
răspuns la solirile celor vii.“ Credinţa lor se întemeiază mai cu seamă pe acest cuvânt al 
Mântuitorului: „Orice păcat și orice hulă se va ierta oamenilor, dar hula împotriva Duhului 
Sfânt nu se va ierta. Celui ce va zice cuvânt împotriva Fiului Omului, se va ierta lui; dar celui 
care va zice împotriva Duhului Sfânt, nu i se va ierta lui nici în veacul acesta, nici în cel ce va 
să fie!" (Mt. 12, 31-32), cuvânt care lasă să se înțeleagă că alte păcate decât hula împotriva 
Sfântului Duh vor putea fi iertate în cealaltă lume. 

Sfântul 'Teofilact al Bulgariei arată că puterea de a ierta păcatele este a lui Dumnezeu: 
„Căci vezi că n-a zis: Să vă temeţi de cela ce, după ce a omorât, aruncă în gheenă, ci zice: 


** Omilii la Fapte. XXI, 5. A se vedea şi Omilii la Filipeni, LL, 4. 


“*% Respingerea capetelor latinilor - Cel dintâi cuvânt despre focul din Purgatoriu, PO 15, p.40. 
“* In afara referințelor date mai sus, a se vedea: Sf. loan Gură de Aur, Despre preoție, VI, 4; Tălcuiri la Epistola 
întâi către Corinteni, XLI, 5. Leonţiu de Neapole, Viaţa Sf. loan al Ciprului, 24. 

“A se vedea Dionisie Areopagitul, Jerarhia bisericescă, VII, III, 7; Sf. Marcu Eugenicul, Respingerea 
capetelor latinilor - Cel dintâi cuvânt despre focul din Purgatoriu, PO 15, p. 40; Visarion al Niceei, Răspunsul 
grecilor la poziţia latinilor referitor la focul curaţitor, PO 15, p. 76; Meletie Sirigul, Respingerea capetelor lui 
Calvin şi a întrebărilor lui Chiril Lucaris, Bucureşti, 1690, p. 141 ș.u. 


** Sf. Dositei al Ierusalimului, Enchiridion, p. 81-85. 


“n afara referinţelor date mai sus, a se vedea: 1. Perov, Manual de teologie polemică, Tuia, 1905, ediţia a VI-a. 
p. 108-109; A. Temnomierov, învăţătura Sfintei Scripturi despre moarte şi viaţa de dincolo de mormânt, Sankt 


Petersburg, 1899. p. 158. 

putere are să arunce în gheenă. Căci nu negreșit toţi cei ce mor se aruncă în gheenă, ci în 
puterea lui Dumnezeu stă aceasta, care însă poate și ierta. lar aceasta o zic pentru jertfele - 
Liturghiile - și pentru pomenile care se fac pentru cei adormiţi, care nu puţin folosesc chiar 
celor ce au murit în grele păcate.""* Patriarhul Dositei al Ierusalimului, cel care, aşa cum am 
văzut, socotește că păcatele ușoare sunt șterse chiar în ceasul morţii, crede că rostul mij- 
locirilor pentru morţi pe care le face Biserica este tocmai acela de a li se ierta păcatele grele; 
sufletele celor vinovaţi de păcate grele au parte de alinare și pot fi izbăvite din iad prin 
rugăciunile ce se fac pentru ei; câtă vreme nu s-a rostit încă sentința definitivă, mai înainte de 
Judecata obștească, încă se mai poate face ceva pentru sufletele osândite. După aceea însă 
orice nădejde de mântuire a lor se spulberă cu totul“”. 

Alţi Părinţi ori teologi sunt însă mai rezervaţi în această privinţă, de teama ca nu 
cumva astfel de afirmaţii să nu fie luate drept confirmări ale teoriei apocatastazei, decretată 
eretică. Astfel, Mihail Glikas“”, întemeindu-se pe autoritatea lui Dionisie Areopagitul, spune 
că rugăciunile pentru morţi se fac într-adevăr pentru toţi cei trecuţi din această viaţă, însă 
păcatele grele nu vor fi iertate: „Nu trebuie să ne îndoim de puterea faptelor bune făcute în 
numele celor care au răposat în credinţă, însă nu lipsiţi de păcate, întemeiaţi fiind pe sfinții 
ucenici și Apostoli a lui Hristos, care au statornicit ca să se facă pomenire morţilor într-a treia, 
a noua și a patruzecea zi de la moarte, ca și în fiecare an, la data morţii lor [...]. Să nu-mi 
spuneţi însă că de vreme ce pentru toţi morţii se aduc îndeobşte jertfe lui Dumnezeu, cu toții 
se vor mântui. Ca să resping această obiecţie a voastră, iată, vă pun înainte părerea marelui 
Dionisie care învaţă desăvârșit care dintre păcătoși poate fi iertat și care nu va dobândi 
iertarea. Căci iată ce zice: «Harurile implorate de dumnezeiescul ierarh - după regula cea 
sfântă - vor fi date cu toată siguranţa celor care s-au sfârșit într-o viaţă sfântă [...] el nu se 
roagă în același chip pentru cei ce au murit în greșeli [...] pentru că n-ar afla ascultare la 
necuvenita lui rugăciune», căci «rugăciunile celor drepţi în această viață și mai ales după 
moarte sunt cu efect numai pentru cei ce sunt vrednici de rugăciunile cele pioase.»"”" 

Sfântul Marcu Eugenicul nuanţează încă și mai mult lucrurile. Astfel, el crede că dacă 
păcatele ușoare vor fi șterse pe dată în ceasul morţii, în ceea ce privește păcatele grele, dintre 
acestea unele vor fi iertate prin rugăciunile celor rămași în viaţă sau prin mila lui Dumnezeu, 
altele însă nu se vor ierta: „păcatele (grele), după o vreme, printr-o dreaptă judecată vor fi ori 


lăsate și deplin iertate, ori păcătoşilor nu li se va șterge datoria până la Judecata din urmă". 


In legătură cu aceste consideraţii, unii Părinţi și teologi ortodocși nu se feresc să 
afirme că sufletele aflate în iad sunt curăţite și-și văd schimbată soarta lor în bine prin ru- 
găciunile Bisericii”, însă, totodată, resping atât ideea unei curăţiri de la sine, a tuturor, 
dobândită prin chinurile pe care morţii le îndură după moarte - care ne conduce la 
apocatastază -, cât și ideea, legată de teologia Purgatoriului, potrivit căreia această curăţire s- 
ar săvârși într-un anume loc - în Purgatoriu -, printr-un foc material, creat și vremelnic - așa- 
numitul foc curăţitor, sau prin chinurile iscate de acest foc.” 


“*% Tâlcuire la Evanghelia de la Luca, PG 123, 880. Vezi, de asemenea, Mărturisirea de credinţă a lui Petru 
Movilă, îndreptată de Meletie Sirigul (1643), întrebarea LXV. 


* Enchiridion, Bucureşti, 1690, p. 82, 85. 


+ Despre care s-a spus că este „cel mai pătrunzător și original exeget al veacului al XII-lea bizantin”. 


“1 Despre locurile greu de înţeles din dumnezeiasca Scriptură, Epistola 19. Sf. Dionsie Areopagitul, /erarhia 
bisericească, VII. 3, g și f. 

Respingerea capetelor latinilor — Cel dintâi cuvânt despre focul din Purgatoriu, PO 15, p. 40-41. 


*3 Vezi ibidem (text citat mai sus, cap. 8, p. 216-217); Arhiepiscopul Antonie al Genevei, „La vie de l'âme dans 


laudelâ”, p. 12-13; Mitrop. Hierotheos Vlachos, Life after Death, p. 28-29. 
“+ Vezi Marcu Eugenicul, Respingerea capetelor latinilor - Cel dintâi cuvânt despre focul din Purgatoriu, PO 

De asemenea ei spun că sufletele în care nu lipseşte dorirea binelui - căci el nu le poate 
fi impus” -, dobândesc ştergerea păcatelor și prefacerea sorții lor din mila lui Dumnezeu, 
pentru rugăciunile celor rămași în viaţă, căci ei înșiși nu mai pot face nimic pentru mântuirea 

S16 . u uU y . uU . . i, ue. uU y U U 9. . 

lor Ei sunt nelucrători, dar nu nesimţitori. Căci, după cum spune Părintele Serghei 

u v: in rugăciu i ă iditoru u U- 
Bulgakov: „prin rugăciune, firește, se cere iertarea de păcate de la Ziditorul nostru, dar ea pl 


gărește și sufletul, rodind în el puterea de a se împărtăși de harul iertării”. 


Părinţii și teologii răsăriteni cred că, între solirile pentru cei morți; cea mai puternică 
ca să dobândească de la Dumnezeu iertarea și ștergerea păcatelor lor este Sfânta J ertfă.“* 
Sfântul Grigorie cel Mare spune lucrul acesta în Dia/ogurile sale, întemeindu-se pe multe 
sfinte vedenii și descoperiri. Preotul, la Sfânta Jertfă, înmoaie în sfântul potir părticelele 
scoase din prescuri în numele celor ce se pomenesc, cerând de la Dumnezeu să li se spele 
păcatele prin scump sângele lui Hristos. 


2) Pe de altă parte, prin rugăciunile Bisericii cei aflaţi în iad pot primi, într-o măsură 
mai mare sau mai mică, mângâiere și ușurare de chinurile lor.“” Lucrul acesta îl aflăm dintr- 
un text foarte vechi și de mare autoritate, în care se istorisește o descoperire ce s-a făcut 
Sfântului Macarie cel Mare: „In orice ceas te vei milostivi spre cei ce sunt în chinuri și te vei 
ruga pentru dânșii, se mângâie puţin”. Sfântul loan Gura de Aur vorbește în nenumărate 
rânduri despre lucrul acesta și spune adeseori cât de mare mângâiere aduc rugăciunile noastre 
sufletelor osândite: „A-l ajuta trebuie (pe cel adormit), iar nu a-l plânge; a face pentru dânsul 
rugăciuni și cereri și milostenii și prinoase. Căci nu degeaba s-au pus acestea și nu în zadar 
facem pomenire la Sfintele Taine pentru cei duși de la noi, și pentru dânșii ne apropiem de 
sfântul jertfelnic, rugându-ne Mielului Celui ce stă de faţă, Celui Ce a ridicat păcatul lumii, ci 
pentru ca prin aceasta să li se aducă lor vreo mângâiere. Și nu în zadar strigă cel ce stă 
înaintea Jertfelnicului în vreme ce se săvârşesc înfricoșatele Taine: «Pentru toţi cei adormiţi 
întru Hristos și pentru cei ce fac pomenire de dânșii». Că cele ale noastre nu sunt doar scenă 
de teatru, ci toate acestea se săvârșesc după porunca Duhului Sfânt. Deci, iubiţilor, să îi 
ajutăm și pomenire să facem pentru dânșii. Căci dacă pe fiii lui lov îi curăța jertfa tatălui lor, 
pentru ce să te îndoiești că, făcând noi jertfe pentru cei duși de aici, nu li se va aduce vreo 
mângâiere 2" 


15, p.40-41. 


%'5 Vezi mai jos. 


%1* Vezi mai jos. 


“1 In L'Orthodoxie, p. 204-205. 
*7% Vezi Sf. Ioan Gură de Aur, Tălcuiri la Epistola întâi către Corinteni, XLI, 5; Sf. Grigorie cel Mare, Dialoguri 
despre moarte, IV, 57-60; Leonţiu de Neapole, Viaţa Sfântului loan al Ciprului, 24; Sf. Simeon Metafrastul, 
Viaţa Sfântului Teodosie Chinovitul, 17, PG 114, 484-485; Mitrop. Gavriil al Novgorodului și Sankt 
Petersburgului, Tâlcuirea Sfintei Liturghii, Sankt Petersburg, 1799, p. 165; Arhiep. loan Maximovici, Life after 
Death, p. 14; Arhim. lustin Popovici. Dogmatica Bisericii Ortodoxe, vol. 5, p. 382-383. 

“ In afara referinţelor patristice date mai jos, a se vedea, dintre teologii răsăriteni: Mitrofan Critopoulos, 
Mărturisirea de credinţă, în E.-]. Kimmel-Weissenbom, Momimenta fidei Ecclesiae orientalis, vol. LI, lena. 
1851.p. 194-195; Episcopul Silvestru, Schiţă de feologie ortodoxă, vol. 5, Kiev, 1897, p. 143. 


*% Patericul. Pentru Avva Macarie Egipteanul, 36 (citat integral mai sus, cap. 8, nota 33). 


“1 Tâlcuiri la Epistola întâi către Corinteni, XLI, 5. 

In altă parte, același Sfânt Părinte spune iarăși: „Așa să-i plângem pe morţii noștri, 
ajutându-i cu tot ce ne stă în putere. Să le gătim puţină mângâiere, cât de mică, dar adevărată 
şi folositoare. Cum? Prin ce mijloace? Să ne rugăm noi înșine pentru ei, să cerem să se facă 
rugăciuni pentru ei și necontenit să dăm pentru ei pomeni către săraci. Și așa nu de puţină 
mângâiere vor avea întotdeauna parte.” 

Multe alte texte ale aceluiași Sfânt Părinte insistă asupra faptului că rugăciunile celor 
vii sunt de mare folos mai cu seamă pentru sufletele care se află în iad: „lată-l pe unul 
păcătos, care și-a risipit în deșertăciuni întreaga sa viaţă. [...] Nu trebuie oare să-l plângem pe 
unul ca acesta? Oare nu ne vom strădui să-l smulgem din primejdia în care se află? Căci 
putem, da, de voim, noi putem să-i alinăm suferinţa. Să ne rugăm necontenit pentru el, să 
facem milostenii. De este el nevrednic, Dumnezeu ne va asculta pe noi. [...] Dacă nu privește 
la cel ce nu mai este, Dumnezeu însă se va uita la cel ce dă pomană pentru sufletul aceluia. 
[...] Pe mulţi i-au întremat milosteniile făcute pentru ei. Și chiar dacă nu s-au izbăvit deplin de 
chinuri, o cât de mică mângâiere tot au primit".“” Sfântul Chiril al lerusalimului merge şi mai 
departe și spune că prin rugăciunile pentru cei păcătoși, mai cu seamă prin cele ce se rostesc 
în vremea Sfintei jertfe de la altar, se poate dobândi de la Hristos izbăvirea lor din chinuri“: 
„Cunosc pe mulţi care spun așa: Ce-i folosește sufletului care părăsește lumea aceasta, cu 
păcate sau fără păcate, dacă este pomenit în rugăciune în vremea când se săvârșește jertfa cea 
fără de sânge? Să ne închipuim că un împărat a surghiunit pe cei care i-au greșit; prietenii 
celor surghiuniţi împletesc o cunună și o aduc împăratului spre a se îndura de cei pedepsiţi. 
Credeţi oare că împăratul nu le va ierta greșeala și nu le va ușura pedeapsa? Tot așa și noi: 
întotdeauna aducem rugăciuni lui Dumnezeu pentru cei adormiţi, chiar dacă au fost păcătoși; 
nu îi aducem cununi, ci-l punem înainte pe Hristos Cel junghiat pentru păcatele noastre, spre a 


îmblânzi pe iubitorul de oameni Dumnezeu atât faţă de ei, cât și faţă de noi” Sa 


In memoriile prezentate de Marcu Eugenicul la sinodul de la Florenţa, în repetate 
rânduri se exprimă încredințarea că sufletele din iad primesc mângâiere și alinarea chinurilor 
de la Dumnezeu, ca răspuns la solirile celor vii.“ 


Cei doi factori - pe de o parte, iertarea păcatelor, pe de alta, ușurarea chinurilor - sunt 
strâns legaţi, în viziunea Părinților răsăriteni, care nu deosebesc păcatul de pedeapsă, așa cum 
fac teologii apuseni, începând cu sfârșitul Evului Mediu; după ei, pedeapsa urmează 
păcatului.“ Astfel, Sfântul Nichita Stithatul spune că: „cerem iertarea și lăsarea greșelilor 
celor plecaţi cu păcate, plecându-ne genunchii înaintea lui Dumnezeu, ca să li se dea ușurare 
de chinuri și să le strălucească și lor o raza din bunătatea ce-o are Dumnezeu pentru oameni, 
dobândind marea milă a milostivirii Sale. Pentru aceasta, urmând tradiţiei apostolice, se dau 


*%2 Omilii la Filipeni, LII, 4. 


*%% Omilii la Fapte, XXI, 4. 
s%4 Acest text este invocat de teologii catolici în favoarea doctrinei Purgatoriului, însă, pe de o parte, aici nu se 
face nicio menţiune despre un Purgatoriu ca loc de sălășluire al păcătoșilor; iar pe de altă parte, nu se vorbeşte de 
nicio curăţire dobândită prin chinuri. Dumnezeu este Cel Care iartă păcatele și ridică osânda, ca răspuns la 
rugăciunile Bisericii. 
685 ; , 

Cateheze mistagogice, V, 10. 
*%* Respingerea capetelor latinilor — Cel dintâi cuvânt despre focul din Purgatoriu, PO 15, p. 40-43; Al doilea 
răspuns către Latini, în care se înfăţişează adevărata credinţă a Bisericii grecilor (> Al doilea cuvânt despre 
focul curaţilor), 12, PO 15, p. 119; Răspuns la obiecțiile şi întrebările adresate de către cardinali şi alţi învăţaţi 
latini cu referire la cuvântările rostite de el, 12, PO 15, p. 165. 
“7 Vezi Sf. Marcu Eugenicul, A/ doilea răspuns către Latini, în care se înfăţişează adevărata credinţă a 


Bisericii grecilor (=> Al doilea cuvânt despre focul curaţilor), 19, PO 15, p. 130-131. Sf. Dositei al Ierusalimului, 
Enchiridion, p. 81-85. 


124 


pomeni și daruri săracilor, se fac cereri stăruitoare și rugăciuni de toată noaptea și se aduc 
pentru ei jertfele cele nesângeroase de la altar. Căci suntem încredinţaţi că ei cu adevărat le 
simt în chip înţelegător și primesc din ele o ușoară odihnă în scârbele ce-i înconjoară, după 
cum cugetă apostolii Mântuitorului și după cum li s-a descoperit multor Părinţi.” 


Textele pe care le-am citat vorbesc de „mângâiere”, de „ușurarea” chinurilor sau de 
„încetarea pentru o clipă” a suferinţei pe care o îndură păcătoșii în iad. Părinţii cred însă că în 
anumite cazuri rugăciunile celor vii, și mai cu seamă cele ale sfinţilor, pot dobândi de la 
Dumnezeu ceva mai mult, adică se poate ca unor păcătoși, a căror viaţă n-a fost pe deplin rea, 
sa li se șteargă cu totul păcatele și sa fie izbăviţi de chinuri, astfel ca ori după Judecata din 
urmă să scape de gheenă, ori încă de acum să iasă din „locul cel de chin” și să meargă în 
sălașurile drepţilor.” Pentru Părinţii și teologii ortodocși, porţile iadului sunt încă deschise; 
ele vor fi zăvorâte pe vecie numai la Judecata din urmă." Astfel, Teofil al Campaniei spune 
că „după ce Hristos, cu atotputernicul Sau suflet, a călcat iadul și i-a sfărâmat porţile, 
poruncind EI, iadul nu s-a mai închis. Pentru aceasta rugăciunile, sfintele slujbe ale Bisericii și 
milosteniile făcute săracilor pentru cei adormiţi rodesc de-acum și multe suflete se izbăvesc 
din chinurile pe care fiecare le îndură după măsura greutăţii păcatelor sale".”' Adesea acești 
Părinţi și teologi citează cazul păgânei Falconila, izbăvită din iad de rugăciunile Sfintei Tecla, 
al împăratului Traian, mântuit prin rugăciunile Sfântului Grigorie cel Mare“” şi cel al 
împăratului iconoclast Teofil, care a dobândit ștergerea păcatelor sale după ce 
binecredincioasa lui soție, Sfânta Teodora, a cerut călugărilor, preoţilor și la tot poporul 
drepteredincios să se roage pentru el.” Acestea însă sunt socotite drept mari minuni. In 
scrierea Despre cei adormiţi în credinţă (despre care multa vreme s-a crezut că aparţine 
Sfântului loan Damaschin și care pentru aceasta a avut o puternică înrâurire asupra teologilor 
care i-au urmat) se afirmă că, îndeobște, cei care au murit fără să se căiască de păcatele lor nu 
se mântuie prin solirile celor vii.” Un mare număr de teologi spun însă că, chiar dacă cei mai 


fa Despre suflet, XIII, 77. 
* Vezi Pseudo-Damaschin, Despre cei adormiţi în credinţă, Mihail Glikas, Epistole, 20, PG 158, 929; 
Patriarhul Meletie Pigas, Or/hodoxos didaskalia, lași, 1769, p.297. 300, 301, 309; Epistolă către creştinii din 
Chios, p. 23; Grigorie din Chios. Sfintele și dumnezeieştile învățături ale Bisericii, date pe scurt, Veneţia, 1635; 
Epistola dogmatică a Patriarhilor răsăriteni către antiohieni (1722), în Mansi-Petit, Concil, vol. 37, col. 191; 
Mitrop. Macarie al Moscovei, Teologia dogmatică ortodoxă, Sankt Petersburg, 1883, vol. 2, p. 590-610: $. 
Bulgakov, L'Orthodoxie, p. 204: rugăciunea Bisericii pentru cei morţi „poate ușura starea sufletelor păcătoase și 
le poate elibera din locul unde sunt chinuite și le poate mântui din iad"; cf. ibidem, p. 205. 

“* Vezi între alţii: Sf. Dositei al Ierusalimului, Enchiridion, București. 1690, p. 82; Arhim. Antonie, Teologia 
dosmatică a Bisericii soborniceşti ortodoxe, trad. gr. de Vallianos, Atena, 1858, p. 386. 


“1 Tezaurul Ortodoxiei, Tripoliţa, 1688, ediţia a cincea, p. 217. Amintim faptul că această carte a avut un mare 
succes; Sfântul Sinod al Bisericii Grecești l-a aprobat în anul 1860, îndemnându-i pe toți creștinii să-l citească 
spre folosul lor duhovnicesc. 

“A se vedea, printre alţii: Marcu Eugenicul, Respingerea capetelor latinilor - Cel dintâi cuvânt despre focul 
din Purgatoriu, PO 15. p. 43; Al doilea răspuns către Latini, in care se înfăţişează adevărata credinţă a Bisericii 
grecilor (> Al doilea cuvânt despre focul curaţitor), 12. PO 15, p. 119; Sf. Dositei al lerusalimului, Enchiridion, 
Bucureşti, 1690. p. 83: Teofil al Campaniei, Tezaurul Ortodoxiei, Tripoliţa. 1888, ed. a cincea, p. 158-160. 


*3 Aceste mărturii au fost introduse în secolul al XIV-lea de Nichifor Calist Xanthopol în Sinaxarele din 
7Horf(vezi Triodion, Veneţia, 1870, p. 17). Le aflăm și în slujba de ungere cu ulei sfinţit a celor adormiţi, 
alcătuită în veacul al XIII-lea de Mitropolitul Nicolae al Atenei (vezi Goar, Fuchologion, sive rituale graecomm, 
Venenţia, 1780, p. 441). De notat faptul că această slujbă, care a fost îndată contestată (vezi Sf. Simeon al 
Tesalonicului, Despre Sfântul Maslu, PG 155, 521), a dispărut astăzi din mai toate Molitfelnicele. 

mulți dintre marii păcătoși nu pot scăpa de gheenă și nu pot fi nici izbăviţi de chinurile 
îndurate acum, ei au totuși parte de o mică mângâiere și ușurare prin rugăciunile creștinilor. 
Astfel, Sfântul Marcu Eugenicul spune că „așa am primit să credem, că încă și sufletele ţinute 
în iad şi care încă de acum s-au dat chinului veșnic, fie prin cercarea lui în fapt, fie prin 
deznădăjduirea de soarta ce-i așteaptă, aceștia încă pot fi ajutaţi și pot primi un mic ajutor, 
chiar dacă în felul acesta nici nu se izbăvesc acum deplin din chinuri și nici nu pot nădăjdui că 
vor fi mântuiţi într-un sfârșit”."” Sfantul Marcu Eugenicul se referă aici la ceea ce i s-a 
descoperit Sfantului Macarie Egipteanul” şi la o rugăciune a Sfantului Vasile ce se rostește 
de preot în genunchi la Rusalii.“” In concluzie, putem spune împreună cu Sfântul Epifanie al 
Ciprului că, în orice caz, „rugăciunea pentru cei adormiţi le este de folos, chiar dacă nu 
dobândim prin ea tot ce cerem."**. 


f. Datoriile creştinilor faţă de morţii lor 


Când omul moare, după cum am văzut, sufletul își păstrează acele puteri ale sale care 
n-au legătură cu trupul și vieţuirea pământească, iar lucrarea lui nu încetează, însă omul nu 
mai poate lucra nimic duhovnicesc, nici spre mântuirea sa, nici spre pierzania sa“””; nu mai 
poate nici păcătui'”, dar nu mai poate nici să-și îndrepte greșelile ori să se scuture de păcatele 
cu care a ieșit din viaţă şi pe care le poartă cu el. După moarte, spun limpede Părinţii, este cu 
neputinţă căința. ” Cei care nu s-au căit la bună vreme vor păţi ca fecioarele cele nebune, pe 
care venirea mirelui le-a aflat fără untdelemn în candele (Mt. 25, 1-13) și fără putinţa de a-l 
mai dobândi. ” De aceea bărbaţii cei duhovnicești îndeamnă pe tot omul credincios să stăruie 
în căinţă pentru păcatele sale, ca să nu-l afle moartea negătit. „Atâta vreme cât suntem aici pe 
pământ, de-am săvârşi mii de păcat, putem pe toate să le ștergem dacă ne căim de cele ce am 
greșit. Dar când vom fi duși acolo, nu vom mai avea niciun câștig, chiar de-am arăta căința 
cea mai amară!", spune Sfantul loan Gură de Aur.'” De acum, doar cei Tămași în viață mai 
pot lucra pentru răposat, cerând de la Dumnezeu iertarea păcatelor și slobozirea de greșale, și 
să-i prefacă soarta într-una mai bună. De aici rostul rugăciunilor pentru cei răposaţi, de aici 
datoria celor rămași în viaţă de a se îngriji de soarta în veșnicie a fraţilor lor adormiţi, cerând 


“** Respingerea capetelor latinilor - Cel dintâi cuvânt despre focul din Purgatoriu, PO 15. p. 40. A se vedea și 
Meletie Sirigul (socotit drept unul dintre teologii marcanţi ai veacului al XVII-lea), Respingerea capetelor lui 
Calvin şi a întrebărilor lui Chiril Lucaris, Bucureşti, 1690, p. 138-144. 


** Citată mai sus, cap. 8, nota 33. 


“1 Citată mai sus, cap. 8, nota 34. 


“% Panarion, 75, PG 42, 513B. 
* Vezi Sf. Teofilact al Bulgariei, Tâlcuire la Evanghelia de la Luca, XXII, 13, PG 123, 880. 
1% Vezi Sf. loan Gură de Aur, Tâlcuire la 1 Corinteni, XLI, 5. 


'*! Vezi Sf. Teofilact al Bulgariei, Tâlcuire la Evanghelia de la Luca, XXII, 13, PG 123, 880; Mărturisirea de 
credință a lui Petru Movilă, îndreptată de Meletie Sirigul (1643), partea întâi, întrebările LXIV-LXV; Meletie 
Sirigul, Respingerea capetelor lui Calvin şi a întrebărilor lui Chiril Lucaris, Bucureşti, 1690, p. 141 ș.u.; Jean de 
Cronstadt, Mă vie en Christ, Bellefontaine, 1979, p. 55. 


7% Vezi Sf. loan Gură de Aur, Omilii la Matei, LXXVIII, 1. 


'% Cuvânt de sfătuire către Teodor cel căzut, 9. Vezi și: Tâlcuire la Filipeni, LUI, 4; Omiilii la Lazăr, LI, 3; Omilii 


la Matei, XXXVI, 3; Tâlcuire la Psalmi. LX. 4. 

mila lui Dumnezeu. 

Astfel, Sfântul loan Gură de Aur întemeiază această datorie pe legătura dintre 
mădularele unuia și aceluiași trup al lui Hristos, și pe ajutorul pe care, după cuvântul 
Apostolului Pavel, se cuvine să-l dea mădularele cele tari, celor mai slabe (cf. | Cor. 12, 12- 
26); iar cei tari suntem noi, cei rămași în viaţă, care ne rugăm pentru cei morţi, și sfinţii pe 
care-i avem mijlocitori la Domnul: „Dumnezeu obișnuiește a acorda har și celor pentru care 
ne rugăm, iar aceasta ne-a arătat-o Pavel spunând: <ajutorând şi voi pentru noi cu rugăciunea, 
ca pentru darul cel către noi din partea multor feţe, prin mulţi să se mulţumească pentru noi» 
Q Cor. 1, 11). Să nu ne îngreuiem ajutând pe cei răposaţi, aducând pentru dânșii prinoase și 
cerând a se săvârși rugăciuni pentru dânșii, căci ne stă de faţă jertfa de curăţire obștească a 
lumii întregi. Pentru aceea tocmai îmbărbătându-ne atunci, ne rugăm pentru întreaga lume și-i 
chemăm împreună la rugăciune cu noi pe mucenici, pe mărturisitori, pe preoţi, fiindcă un trup 
suntem cu toţii, chiar dacă unele mădulare ar fi mai strălucite decât altele; și este cu putinţă a 
le câştiga din toate părțile iertarea lor prin rugăciuni, prin darurile ce le aducem și prin 
ajutorul celor ce-i chemăm pentru dânşii”. * După cum vedem din Sfânta Scriptură, spune 
Sfântul loan Gură de Aur, mulţi păcătoși au scăpat de mânia lui Dumnezeu prin rugăciunile și 
faptele bune ale celor drepţi: „Ascultaţi-L pe Dumnezeu, că zice: «Voi cruța cetatea aceasta, 
pentru sfânt numele Meu și pentru David, slujitorul Meu!». Dacă amintirea unui singur drept 
a avut această putere, cu cât mai mult vor folosi faptele bune săvârşite pentru cei morţi?" 


&. Solirile Bisericii îi ajută pe cei morţi în credinţă 


Nu se pot face rugăciuni și mijlociri pentru cei morţi, daca aceasta nu e după voia lor. 
In antropologia și teologia ortodoxă, libertatea persoanei stă la loc de cinste. Dumnezeu Insuși 
nu face nimic împotriva voii omului, nici chiar ceea ce i-ar fi de folos. Molrţii nu se pot folosi 
de mijlocirile celor vii - sau mai precis de harul dobândit de la Dumnezeu prin ele - decât în 
măsura în care ei nu li se împotrivesc, ba mai mult, chiar le doresc în chipul cel mai profund. 
De aceea rugăciunile nu le sunt de niciun folos celor care au stăruit în păcat, necăindu-se 
întreaga viaţă, lepădându-se de Dumnezeu și de mila Lui. Dar cei secerați de moarte mai 
înainte de a face roade vrednice de căinţă, însă cu inima zdrobită, care au voit și dorit 
bunătăţile dumnezeiești și s-au gătit pentru ele în timpul vieţii, pe cât le-a stat în putinţă, au 
mare folos din aceste soliri. Astfel, Dionisie Areopagitul vorbește pe larg despre lucrul acesta, 
atunci când tâlcuiește rostul rugăciunilor de la slujba de înmormântare: 

„Apoi dumnezeiescul ierarh, pășind înainte, face o "rugăciune sfântă pentru cel 
adormit [...]. Rugăciunea imploră bunătatea dumnezeiască să ierte celui adormit toate cele ce 
el a greșit din pricina slăbiciunilor omenești și să-l învrednicească pe dânsul de lumina cea 
nestinsă în pământul celor vii, în sanurile lui Avraam și Isaac și lacov, în locul unde nu este 
durere, nici întristare, nici suspin [|...] De ce dumnezeiescul ierarh se roagă de bunătatea divină 
și o imploră pentru iertarea greșelilor celui adormit și ca să-l urce pe aceeași treaptă de 
strălucire cu cei care au trăit după voia lui Dumnezeu? Căci dacă fiecare va primi de la drep- 
tatea divină răsplata pentru ceea ce a făcut el bine sau rău în viaţa prezentă, iar cel ce a 
adormit şi-a încheiat lucrare sa din această viaţă, ce rugăciune a ierarhului îl mai poate muta 
pe dânsul în alt loc de odihnă decât în acela ce formează pentru el și viața sa de aici, de pe 
pământ, răsplata cea cuvenită? Eu însă, în acord cu Scripturile, știu bine că fiecare va dobândi 
soarta pe care o merită. Căci, spune Scriptura, Domnul așa a hotărât, «ca să ia fiecare după 
cele ce a făcut prin trup, ori bine, ori rău» Q Cor. 5, 10). Că însă rugăciunile celor drepţi, în 


Tâlcuiri la Epistola întâi către Corinteni, XLI, 5. 


Omilii la Filipeni, LL, 4. 


127 


această viaţă și mai ales după moarte, le sunt de folos numai celor ce sunt vrednici de ru- 
găciuni pioase, ne învaţă cu adevărat Scripturile cele sfinte. Ce folos a avut Saul de la 
Samuel? Ce a câștigat poporul evreiesc din rugăciunile proorocilor? Căci după cum cel ce s-ar 
orbi singur, de-ar mai dori să se bucure de lumina soarelui, care nu poate fi văzută decât de 
ochii cei nevătămaţi, ar fi socotit cu totul nebun, tot așa se agaţă de nădejdi cu neputinţă de 
împlinit și deșarte acela care dorește rugăciunile celor sfinți, dar care, neglijând darurile cele 
dumnezeiești și abătându-se de la poruncile luminoase și dătătoare de fericire, zădărnicește 
puterea de înrâurire a sfințeniei celor drepți. Afirm însă, urmând Sfintei Scripturi, că 
rugăciunile celor sfinți - în această viaţă - sunt cu totul folositoare, în următorul chip: dacă 
cineva, plin de râvnă pentru poruncile cele sfinte și cu o sfântă înclinare de a le primi, se 
îndreaptă - cunoscându-și nevrednicia - către un om sfânt și-l roagă să-i fie de ajutor și 
împreună rugător, atunci unul ca acesta va dobândi mare folos și câștig din aceasta. El va 
dobândi harurile cele preadumnezeiești pe care le doreşte; iar bunătatea cea dumnezeiască îi 
va deschide braţele sale, pentru că arată smerită și bună așezare a sufletului său, evlavie față 
de sfinţi, frică de Dumnezeu, râvnă în cererea bunătăţilor celor dumnezeiești și o viaţă după 
voia lui Dumnezeu. Cât privește rugăciunea mai sus pomenită, pe care o face ierarhul pentru 
cel adormit, ea trebuie tâlcuită potrivit predaniei dumnezeieştilor noștri învăţători. 
Dumnezeiescul ierarh este, după cuvântul Scripturii, tălmăcitorul judecăților dumnezeiești; el 
este solul atotputernicului Dumnezeu. Căci el a învăţat din Scripturile cele de Dumnezeu 
insuflate că acelora care au dus o viaţă sfântă li se va acorda de către cumpăna dreptăţii -după 
cuviință -, viaţa cea mai strălucită și dumnezeiască, ca răsplată, pentru că aceasta nu ţine 
seama de metehnele cele firești ale slăbiciunii omenești, potrivit cu bunătatea dumnezeieștii 
Sale iubiri de oameni. Doar nimeni nu este, după cum spun Scripturile, fără prihană. lerarhul 
știe că aceste făgăduinţe sunt făcute de Scripturile cele adevărate; deci el se roagă ca ele să se 
îndeplinească și ca să li se dea celor ce au trăit în sfințenie răsplata cea sfântă". '% 


Să adăugăm că cei ce se roagă pentru morţi își sunt loruși de folos. Căci, după cum 
spune Sfantul Epifanie, așa [i se întărește credinţa într-o altă viaţă și nădejdea învierii.” 


2. Cei morți au și ei o simţire tainică a legăturii cu 
cei rămași în viaţă 


a. Uitarea lumii, dar nu şi a celor rămaşi în viaţă 


In orice stare s-ar afla sufletele morţilor, amintirea lumii li se stinge aproape cu totul; 
nemaifiind supuse legilor existenţei în trup, ele viază într-un fel cu totul nou și după o altă 
rânduială a timpului și spaţiului, înstrăinate de lucrurile și lucrările acestei lumi. Puterea de a 
le cunoaște însă n-o pierd. Ele dobândesc acum o nouă cunoaștere, „limpede și profundă”, a 
celor vii'*, sau cel puţin a celor apropiaţi sau care intră în legătură cu ei prin rugăciune. E 
vorba de o cunoaștere spirituală, a realităţii spirituale a celor vii. Morţii nu văd cum ne 
petrecem noi viaţa pământească de zi cu zi”, ci cunosc starea, trăirile și nevoile noastre 


'% Ierarhia bisericească, VII, 3, d, f,g. 

Impotriva ereziilor, LXX V, 8. 


1% Cf. C. Andronikov, „La dormition comme type de mort chretienne", în La maladie et la mort du chretien. 


Conferences Saint-Serge, XXF Semaine d etudes liturgiques, Paris, 1-4juillet 1974, Roma, 1975, p. 27-28. 


'* A se vedea Fer. Augustin, Despre grija de cei morţi. 

spirituale." 


Această grijă, ca să zicem așa, care stăruie și chiar sporește, este așadar de natură 
spirituală și legată de faptul că cei morţi știu acum bine ce-i așteaptă pe semenii lor rămași în 
viaţă. 

Așa se întâmplă chiar și cu sufletele aflate în caznele iadului. Hristos Insuși ne-a 
descoperit aceasta în parabola despre săracul Lazăr și bogatul cel nemilostiv, din care vedem 
că bogatul se îngrijorează de soarta celor cinci fraţi ai săi rămași în viaţă și-l roagă pe Avraam 
să-l trimită pe Lazăr ca „să le spună acestea, ca să nu vină și ei în acest loc de chin." (Lc. 16, 
27-28). 

Dacă pe cei din iad, care petrec în plâns și scârbă și în uitarea a toate  , încă îi 
chinuie grija de cei vii, ca nu cumva să aibă parte de soarta lor nenorocită, cu cât mai mult 
drepţii din Rai doresc și se îngrijesc de mântuirea tuturor oamenilor de pe pământ! „Socotesc 
că sufletele sfinte ale celor adormiţi, spune Sfântul Grigorie de Nazianz, iau aminte la sufle- 
tele noastre, le înţeleg și le pasă de ele"."'? In Pateric și în Vieţile sfinţilor aflăm nenumărate 
mărturii despre grija sfinților pentru sufletele noastre. La moartea lor, mulţi sfinți au lăsat 
cuvânt celor din preajmă că nu vor fi lipsiţi de veghea și ajutorul lor. De asemenea, mai toate 
arătările sfinţilor către cei vii arată grija ce le-o poartă.” Origen vorbește astfel despre 
legătura dintre mădularele trupului lui Hristos și grija sfinților pentru cei din lume: „După 
cuvântul lui Dumnezeu, cea mai aleasă dintre virtuţi este iubirea de aproapele. De aceea 
trebuie să ne gândim că sfinţii care au plecat din această viaţă le sunt cu mult mai mult de fo- 
los celor ce se luptă pe pământ decât cei care ei înșiși încă luptă și care ei înșiși vin în ajutorul 
celor slabi. Căci nu numai aici pe pământ e adevărat cuvântul privitor la iubirea de fraţi: 
«Dacă un mădular suferă, toate mădularele suferă împreună, şi dacă un mădular este cinstit, 
toate mădularele se bucură împreună» (| Cor. 12, 26). Și pentru cei ce, săvârșindu-se din 
această viaţă, trăiesc în iubire, putem zice: «Ceea ce mă împresoară în 1oate zilele este grija 
pentru toate Bisericile. Cine este slab şi eu să nu fiu slab? Cine se sminteşte şi eu sa nu ard? 
(Q Cor. 11, 28-29). Oare nu spune Insuși Hristos că în fiecare creștin care îndură boală este El 
Insuși bolnav, că EI Insuși este întemnițat, gol, străin, flămând și însetat? (Mt. 25, S5-36)'.* 
Sfântul Ciprian al Cartaginei, la rândul sau, vorbește de dăinuirea după moarte a legăturilor de 
iubire statornicite în timpul vieţii pe acest pământ și de rugăciunile de mijlocire: „Să ne 
gândim unii la alţii, unindu-ne sufletele și inimile; să ne rugăm unul pentru altul; în necazuri, 
să ne ajutorăm cu iubire frăţească, iar când pe unul dintre noi îl ia Dumnezeu la El mai 
degrabă, prietenia noastră să dăinuie înaintea Domnului, și neîncetat să cerem în rugăciune de 
la Tatăl Cel Ceresc să se milostivească de fraţii și surorile noastre!" 


7 


b. Cei trecuţi dincolo mijlocesc şi ei, la rândul lor, pentru cei vii 


Grija drepţilor plecaţi de aici pentru cei rămași în viaţă și mântuirea lor se simte ca 


710 FI i Za IO PE hi i : 
Cunoașterea aceasta o au atât drepţii care se află în Rai, cât și cei din iad; de pildă mortul care i-a vorbit Sf. 


Macarie, spunându-i pe nume: „Tu ești Macarie, purtătorul de Duh..." (Pateric, Pentru Avva Macarie, 36). 


"1! A se vedea Pseudo-Atanasie, Răspunsuri către Antiohie, 32. 


''2 Epistole, 232. 
"1% A se vedea Arhim. Vasilios Bokagiannis, After Death, p. 70-73. 

'* Despre rugăciune, XI. 


''% Epistole, LX, V, 2. 

ajutor duhovnicesc primit fie chiar de la ei, prin insuflare de gânduri și fapte bune, prin 
călăuzire şi ocrotire de rele”'*, fie prin rugăciunea și mijlocirea lor pe lângă Domnul nostru 
lisus Hristos, pe lângă Maica Sa ori pe lângă sfinţii în tovărășia cărora se află”. Drept 
vorbind, singur Domnul este și Se cheamă Mijlocitor, „de aceea pe sfinţii care au adormit în 
Domnul - spune Dositei al Ierusalimului - nu-i vom numi mijlocitori”, „ci rugători către 
Dumnezeu pentru noi, chezași și solitori ai noștri”. De fapt, „petrecerea sfinților după 
moarte este o neîncetată împreună-rugăciune și o necurmată ajutorare” a lumii.” 


De aceea se roagă creștinii mai cu seamă de sfinţii din cer, cerându-le să mijlocească 
pentru ei la Bunul Dumnezeu. Sfântul Nichita Stilhatul spune că facem pomenirea drepţilor, 
„ca să-și aducă aminte de noi când mijlocesc pentru lume, ca cei ce stau înaintea tronului lui 
Dumnezeu cu bucurie și credincioșie de nespus și sunt vrednici să primească recunoștința 
rugăciunii noastre". 

Se întâmplă că uneori cei drepţi trecuţi la Domnul, îndeosebi sfinţii, se-arată celor vii. 
Acestea însă sunt lucruri cu totul minunate, pentru că, după cum se vede din pilda despre 
săracul Lazăr și bogatul nemilostiv, ele sunt iconomisite cu înțelepciune de Dumnezeu; 
Sfantul loan Gură de Aur spune că în asemenea vedenii e primejdie de înșelare; îndeobște, 
prezenţa și lucrarea iubitoare a sfinţilor în lume rămân tainice și nevăzute. Puterea li se face 
însă simțită în minunile săvârșite prin moaștele și icoanele lor; căci, fiind vase alese ale 
harurilor dumnezeiești, le împărtășesc fără pizmuire celor ce le cer cu credinţă, ca daruri ale 
lui Dumnezeu. 


c. Impreuna-vieţuire a celor trecuţi la Domnul şi a 
celor vii în sânul Bisericii 


După cum scrie Părintele Florovsky, „moartea trupească și despărțirea sufletului de 
trup nu-l scoate pe om din legătura sa cu Biserica, nu-l înstrăinează de starea sa de credincios 
şi de lăcașul ei pe care l-a iubit și nici de fraţii săi creştini”. ” Biserica este alcătuită 
deopotrivă din cei vii și din cei trecuţi la Domnul, care sunt toți mădulare ale trupului tainic al 
lui Hristos. Intre aceștia există comuniune, după cum există comuniune între cei vii și, iarăși, 
comuniune între cei aflaţi în cer. Ea se vădește mai cu seamă prin rugăciunea unora pentru 
alţii, însă Sfântul Nicolae Cabasila ne descoperă natura ei încă și mai profundă, spunând că 
cei morţi în credinţă se împărtășesc în chip nevăzut și tainic împreună cei vii din Sfânta Jertfă: 

„Dumnezeiasca și Sfânta Jertfă sfințește în două feluri: într-un fel prin mijlocire, 
deoarece Darurile aduse lui Dumnezeu prin însăși aducerea lor sfințesc atât pe cei ce le-au 
adus, cât și pe cei pentru care s-au adus, atrăgând îndurarea lui Dumnezeu faţă de ei; în al 
doilea fel, prin împărtășire, întrucât ele sunt pentru noi adevărată hrană și băutură, potrivit 

Vezi Sf. Grigorie de Nazianz, Cuvântări, XXIV, 19; Sf. Grigorie de Nyssa, Omilie la sfinţii patruzeci de 
mucenici, PG 46. 788B; Sf. loan Gură de Aur, Cuvântare la Sfinţii Mucenici luventin si Maximin, 3. 


117 A se vedea, între alte mărturii patristice: Origen, Incurajare în vreme de mucenicie, 38; Eusebiu de Cezareea, 


Istoria bisericească, VI. v, 3 şi 7; Sf. Vasile cel Mare, Epistole, 360; Omilie la sfinţii patruzeci de mucenici, 3, 
PG 31, 521C-524AC; Sf. Grigorie de Nyssa, Cuvântare la Sfântul Mare Mucenic Teodor, PG 46, 746D-748C; 
Sf. Grigorie de Nazianz, Cuvântări, XVIII, 4; XLIII, 80. 


''5 Mărturisirea de credinţă, 8. 
'' G. Florovsky, Anatomia problemâton tes pisteos, Tesalonic, 1977, p. 125. 
' Despre suflet, XIII, 77. 

Anatomia problemâton tes pisteos, Tesalonic, 1977, p. 122-123. 

cuvântului Domnului (In. 6, 53-57). Dintre aceste două chipuri de sfințire, cel dintâi e comun 
şi celor vii și celor morţi, căci Jertfa se aduce și pentru unii și pentru alţii; celălalt însă este 
posibil numai pentru cei vii, deoarece morţii nu mai pot să mănânce și să bea. Ce urmează de 
aici? Oare cei morţi n-au și ei parte de sfinţirea care se dobândește prin împărtășire și oare 
sunt mai prejos decât cei vii în această privinţă? Nicidecum! Hristos li Se împărtășește și lor, 
într-un chip pe care El Insușşi îl știe. Și ca să dovedim acest lucru, să vedem care sunt 
condiţiile sfințirii și dacă sufletele morţilor nu le au ca și cei vii. 

Intr-adevăr, care sunt condiţiile sfințirii? Oare să ai trup? Să te folosești de picioare ca 
să mergi la Sfânta Masă? Să primești Sfintele în mâini și să le introduci în gură? Să mănânci 
sau să bei? Nicidecum! Căci multora dintre cei ce îndeplinesc aceste condiţii și care s-au 
apropiat numai cu trupul de Sfintele Taine, nu le-a fost de niciun folos, ba dimpotrivă, au 
plecat împovăraţi și de mai multe păcate. Dar care sunt atunci cauzele sfințirii, la cei ce se 
sfințesc? Și care sunt condiţiile pe care Hristos le cere de la noi? - Curăţia sufletului, iubire de 
Dumnezeu, credinţă, dorirea Sfintelor Taine, râvna de a se împărtăși cu dânsele, zel fierbinte, 
alergarea cu sete către Hristos. lată virtuțile care ne aduc sfinţirea! Cu acestea trebuie să se 
apropie cei ce vor să se facă părtași lui Hristos; căci fără de ele e cu neputinţă! Dar toate 
acestea nu sunt însușiri trupeșşti, ci țin de suflet; prin urmare, nimic nu împiedică sufletele 
moirţilor să aibă și ele aceste virtuţi, ca și viii. Dacă aceste suflete sunt pregătite după cuviință 
pentru primirea Tainelor și dacă Hristos, Simţitorul și Săvârşitorul Jertfei, voiește totdeauna 
să sfințească și dorește oricând să Se împartă pe Sine, atunci ce ar putea să împiedice împărtă- 
şirea lor? Absolut nimic! 

Dar poate se va întreba cineva: dacă vreunul dintre cei vii, care are sufletul împodobit 
cu virtuțile pomenite, dar nu se apropie de Sfintele Taine, dobândește el astfel aceeași 
sfințire? Nu oricine! Ci numai acela care se găsește, ca și sufletele morților, în imposibilitatea 
de a se apropia cu trupul. Așa erau, de pildă, cei ce rătăceau în pustie, prin munţi și prin 
peșteri sau prin văgăunile pământului și care nu aveau la îndemână nici altar, nici preot. Pe 
unii ca aceștia îi sfințea Hristos Insuși, în chip nevăzut. Și de unde vedem aceasta? Din aceea 
că aveau viaţă într-înșii; dacă nu s-ar fi împărtășit cu Sfintele Taine, n-ar fi putut vieţui, căci 
Hristos Insuși a spus: «De nu veţi mânca Trupul Fiului Omului și de nu veţi bea Sângele Lui, 
nu veţi avea viaţă întru voi (In. 6, 53). Tocmai ca să arate aceasta, multora dintre acești 
sfinți Dumnezeu le-a trimis îngeri care să le aducă Sfintele Daruri. 

Dacă însă cineva are putinţa de a se apropia de Sfânta Masă, dar nu se apropie, nu va 
dobândi nicidecum sfinţirea Sfintelor Daruri; și aceasta nu pentru că nu s-a apropiat, ci pentru 
că i-a stat în putinţă și n-a facut-o, de unde se vede lămurit că sufletul său e lipsit de virtuțile 
necesare pentru primirea Sfintelor Taine. Căci ce dorinţă și râvnă pentru Sfânta Masă are unul 
care ar putea alerga fără nici o greutate spre ea, dar nu voiește? Sau ce credinţă în Dumnezeu 
are cel ce nu se teme de ameninţarea din cuvintele Domnului privitoare la cei ce nesocotesc 
Cina aceasta? Și cum să credem că iubește Sfintele Taine cel care, având putinţa să le 
primească, nu se ostenește să le primească? 

De aceea, nu-i nimic de mirare dacă Hristos face parte la Masa Sfântă și sufletelor 
eliberate de trupuri, cărora El nu are să le pună la socoteală o asemenea vină. Ci mai de mirare 
şi peste fire este când omul, supus stricăciunii, gustă din Trupul cel fără de stricăciune; dar că 
sufletul, care e substanță nemuritoare, se împărtășește din ceea ce e nemuritor, în chipul care-i 
este propriu, ce e de mirare? Dacă, deci, prin nespusa-l iubire de oameni și prin negrăita-l în- 
ţelepciune, Dumnezeu a găsit cum să se facă acel lucru minunat și peste fire - împărtășirea 
celor vii -, de ce să nu credem că poate face și ceea ce e firesc și logic? [...] 

Sufletele dezlegate de trupuri au ceva mai prielnic pentru sfințire decât cele ce încă 
trăiesc în trup. Intr-adevăr, prin rugăciunile preoților și prin mijlocirea Sfintelor Daruri, ele se 
curăţesc cu adevărat și primesc iertarea păcatelor ca și cei vii. Dar în afară de aceasta, ele nu 
mai păcătuiesc cu nimic și n-adaugă nicio vină nouă la cele vechi, după cum se întâmplă cu 
cei mai mulţi dintre cei vii; ele sunt fie curate de orice vină, fie măcar scutite pentru totdeauna 
de a mai păcătui vreodată. Prin urmare, ele sunt mai pregătite și mai vrednice de părtășia cu 

Mântuitorul nu numai faţă de cei mai mulţi dintre cei care trăiesc în trup, ci și faţă de ele 
însele, dacă ar fi în trupuri. Și tocmai faptul că sunt eliberate de trup le face cu mult mai 
destoinice pentru împărtășirea cu Sfintele Taine, decât dacă ar fi împreunate cu trupul. 

Căci în cer există locașuri multe și felurite, pentru ca să poată fi cinstită orice treaptă 
de virtute și să nu rămână nimic nerăsplătit de către Judecătorul Cel drept și de oameni 
iubitor. Astfel, Sfântul Apostol Pavel și alţii ca el, care, ca niște desăvârșiţi, s-au învrednicit 
de cele mai mari cununi și au moștenit fericirea cea mai deplină, după ce au fost dezlegaţi de 
trup, se bucură mult mai mult decât în viaţa aceasta; tot așa și cei rânduiţi într-o stare mijlocie 
în asemenea odihnă, odată plecaţi de aici era firesc să dobândească și ei ceva mai bun decât pe 
când trăiau în trup. Am arătat însă că odihna sufletelor și toată răsplata virtuţii de orice treaptă 
nu e nimic altceva decât această Pâine și acest Potir, care se împart cu măsură și unora și 
altora, adică și viilor și morţilor. De aceea a și numit Domnul «cină» bucuria sfinţilor în 
veacul ce va să fie, ca să arate că acolo nu e nimic altceva mai de preţ decât această Masă. 

lată de ce Dumnezeiasca Jertfă a Euharistiei se aduce și pentru cei morţi, ca și pentru 
cei vii; și după cum cei vii sunt sfințiți în două feluri, precum am spus, se sfințesc și cei 
răposaţi, nefiind întru nimic mai prejos decât cei vii, ba dimpotrivă, stând oarecum chiar mai 


bine decât ei". 


3.Legăturile dintre cei ce-au plecat de aici 


In pilda despre săracul Lazăr și bogatul cel nemilostiv vedem că acesta din urmă, 
zăcând în iad, îl vede pe Lazăr sălășluit în sânul lui Avraam, și chiar vorbește cu patriarhul 
(Lc. 16,23). Să fie oare lucrul acesta ceva cu totul neobișnuit, descoperit nouă spre zidire, cum 
spun unii ”, ori, cum spun alții “, așa stau lucrurile îndeobște în lumea de dincolo? 

Fără îndoială legăturile celor plecaţi de aici se deosebesc după starea și așezarea lor. 

Sfântul Macarie a aflat prin descoperire de la un suflet păcătos, închis în cele de mai 
jos ale iadului, că acolo sufletele sunt ca într-o temniţă, neștiind unul de altul și nevăzându-se 
la faţă. Și numai rugăciunile ce se fac pentru ei le alină pentru o clipă chinul, și-atunci se vad 
puţin unul pe altul. „Pe cât e de departe cerul de pământ (Is. 55, 9), atâta este focul de 
dedesubtul nostru, fiindcă de la picioare până la cap stăm în mijlocul focului. Și nu este cu 
putinţă să se vadă cineva faţă către faţa, ci faţa fiecăruia este lipită de spatele celuilalt. Deci 
când te rogi pentru noi, din parte vede cineva faţa celuilalt. Aceasta este mângâierea".'* 

Și de aceea nu se pot vedea, pentru că în viaţă fiind și-au ferecat inima și-au fost 
nepăsători faţă de fraţi, iubitori de sine, goi de dragostea de aproapele. Și acesta e chinul și 
suferința: vederea în chip descoperit a răutăţii lor, că împotrivindu-se iubirii poruncite de 
Domnul, s-au înstrăinat de voinţa lui Dumnezeu. 


In Rai, dimpotrivă, domnește iubirea întreolaltă, prin care drepţii s-au făcut asemenea 
lui Dumnezeu și părtași ai harurilor Sale; și-aceasta e izvor al fericirii lor. lar iubirea e însoțită 
de cunoașterea adâncă și mai presus de fire întreolaltă, ce-o dă lumina cea dumnezeiască. 
Sfântul Si-meon Noul Teolog tâlcuiește cu subțirime chipul acestei cunoașteri, întemeiată pe 
legătura dintre Tatăl și Fiul, vădind ca mincinoși pe cei ce spun ca, odată înălţaţi la vederea lui 

Tâlcuirea dumnezeieştii Liturghii, XLIL; XLN. 

Vezi Arhim. Vassilios Bakogiannis, After Death, p. 80. 


1*+ A se vedea, de pildă. C. Andronikov, care spune că între toți cei adormiţi „se stabilește o comunicare 


nehotărnicită de spaţiu ori de timp” ("La dormition comme type de mort chretienne”, p. 27). 


'* Patericul, Pentru Avva Macarie. 36. 

Dumnezeu și răpiți în extaz, sfinţii uită de toate și de toți. 

„Adresându-Se celor ce spun că sfinţii nu se văd, nici nu se cunosc unii pe alţii, ci Il 
văd numai pe Hristos, fiind uniţi întregi cu toate simţurile lor cu EI întreg, El Insuși le va 
spune: « M-aţi primit în voi? Aţi învăţat prin experienţă lucrările Duhului Meu Cel Sfânt, sau 
nu?» lar aceia, socot, nu vor îndrăzni să spună: «Da, Stăpâne!» Căci dacă vor spune aceasta, 
EI le va răspunde: «Cum, deci, dacă aţi făcut experienţa acestora, spuneţi că cei ce Mă vor 
avea în ei pe Mine nu se vor cunoaște unii pe alţii? Eu sunt Dumnezeu nemincinos, 
Dumnezeu adevărat, Dumnezeu sfânt, Care locuiesc întru sfinţi. Cum anume locuiesc întru ei? 
Precum am spus că Eu sunt în Tatăl și Tatăl în Mine, așa și sfinţii în Mine și Eu în ei (In. 17, 
21); şi precum Tatăl e în Mine și Eu iarăși în Tată Meu, așa voi fi locuind în toţi sfinţii și toţi 
sfinţii vor locui în Mine». lar pe lângă aceasta va mai zice și aceste lucruri: «Deci dacă Eu 
sunt în sfinții Mei și sfinții Mei sunt în Mine, dacă Eu sunt în Tatăl Meu și Tatăl în Mine, și 
precum Mă cunoaște pe Mine Tatăl și Eu II cunosc pe Tatăl, e vădit că și sfinții Mă cunosc pe 
Mine și Eu îi cunosc pe sfinţi, și la fel sfinţii trebuie să se recunoască și să se cunoască unii pe 
alţii» [...] Dacă deci sfinţii sunt asemenea lui Dumnezeu și vor cunoaște pe Dumnezeu atât pe 
cât Dumnezeu i-a cunoscut pe ei, și aşa cum cunoaște Tatăl pe Fiul și Fiul pe Tatăl, tot așa 
trebuie să se vadă și sa se cunoască unii pe alţii și sfinţii, ba chiar și cei care nu s-au văzut 
niciodată în această lume unii pe alții după trup, trebuie să se cunoască atunci unii pe alții, 
cum nu roșiţi să vorbiţi, să întrebaţi și să învăţaţi cele pe care nu le știți, ca unii care v-aţi fi 
îmbogăţit deja, chipurile, cu cunoștința mai presus de noi [...] Căci așa cum Tatăl nu va fi 
niciodată lipsit de cunoștința Fiului sau Fiul de a Tatălui, tot așa nici sfinţii, făcuţi dumnezei 
prin înfiere, în aceea că au în ei înșiși locuind pe Dumnezeu, nu vor fi lipsiţi niciodată de 
cunoașterea întreolaltă, ci își vor vedea întreolaltă slava lor și fiecare pe a sa, așa cum Fiul o 
vede pe cea a Tatălui și Tatăl pe cea a Fiului. [...] Așadar, cei ce spun că sfinţii care au ajuns 
la vederea lui Dumnezeu, nu se văd și nu se cunosc unii pe alţii, umblă cu adevărat în 
întuneric și n-au ajuns la împărtășirea sau vederea și cunoașterea lui Dumnezeu și grăiesc și 
mărturisesc cele pe care nu le știu și nu le-au văzut vreodată”. * 


Discursuri etice, |, 12. 

INVIEREA MORTILOR SI JUDECATA DIN URMA 


I. ÎNVIEREA MORIILOR 


In Crez mărturisim credinţa noastră că Hristos va să vină iarăși cu slavă (Mt. 25, 31; 
cf. 24, 27), la sfârșitul veacurilor, înviind pe cei morţi și făcând judecata tuturor oamenilor, 
întemeind împărăţia ce nu va avea sfârșit, în care tot omul va via pe vecie în sălașul de care s- 
a învrednicit. 

Invierea de obște a fost vestită de proroci, ca Isaia (26, 19), Daniel (12, 2-3) și mai cu 
seamă lezechiel, a cărui cutremurătoare proorocie (37, 1-14) se citește în bisericile ortodoxe la 
Utrenia din Sâmbăta mare. Ea a fost vestită chiar de Hristos (Mc. 12, 25-26; In. 5, 25-29; 11, 
15) şi de Apostolii Lui (Fapte 4, 2; 17, 31-32; 23, 6; 24, 14-16; Rom. 6, 5; 1 Tes. 4, 13, 18; 
Evr. 6, 2; 11, 35). Hristos este Cel Care a înviat cel dintâi: „Infâiul născut din morţi” (Col. 
1,18; Apoc. |, 5); „începătură a învierii celor adormiţi” (| Cor. 15, 20, 23), tăcându-Se astfel 
izvor, temei și chezășie a învierii tuturor (vezi | Cor. 15, 12-22). Invierile săvârșite de 
Mântuitorul (Mt. 9, 23-25; Lc. 7, 11-15; In. 11, 17-44), apoi de Apostoli (Fapte 9, 36-42) și de 
sfinți, în numele și prin harul Său, sunt preînchipuire și arvună a învierii de obște.” Căci cei 
înviaţi în chip minunat, până la urmă au murit din nou, în vreme ce la sfârșitul veacurilor cei 
ce vor învia nu vor mai muri vreodată. Moartea va fi nimicită de Hristos pe vecie (| Cor. 15, 
26). 


1. Când va îi învierea de obște și cum vor învia cei morți 


Invierea morţilor va avea loc la cea de-a doua venire a lui Hristos (la Parusie) (Mt. 24, 
29-31; Mc. 13, 24, 27; Le. 21-25-27), în ziua şi ceasul pe care numai Tatăl le știe (Mt. 24, 36) 
şi singur Dumnezeu le hotărăște. 

Dumnezeu va reda viaţa celor morți (Rom. 8,11) prin Hristos (| Tes. 4, 16), cu Hristos 


Vezi Tertulian, Despre înviere, XXXVIII. 

(| Tes. 4, 14) şi în Hristos (1 Cor. 15, 22), prin puterea Sfantului Duh (Rom. 8,11). 

Cum vor învia morţii, rămâne taina neștiută. „Loate acestea sunt minunate și nu știm 
cum se vor petrece, dar pentru Creator e limpede că e un lucru ușor și cu totul simplu de 
făcut".”” In prorocia lui lezechiel, faptul învierii e înfățișat în chip metaforic și simbolic, 
învierea însă nu e deloc simbolică. Răspunzând criticilor făcute de adepţii altor religii, 
apologeţii primelor veacuri au arătat că pentru creștinism învierea este o realitate, nu o 
metaforă; este vorba cu adevărat de o înviere cu trupul, iar nu de o înviere lăuntrică, spirituală, 
în duh. Mai înainte de ei, Sfântul Apostol Pavel a spus limpede că, fără înviere, credinţa noas- 
tră e deșartă (cf. | Cor. 15, 1-18). Argumentele patristice” rămân valabile și cât privește 
înfruntarea curentelor sceptice care au străbătut creștinismul apusean în secolul XX, și mai cu 
seamă a tentativei unor teologi catolici și protestanți (îndeosebi a lui R. Bultmann) de 
„demitologizare” a învierii, dat fiind că, în esenţă, criticile moderne sunt identice cu cele 
aduse de inamicii creștinismului din primele veacuri. 


Celor ce spun că e cu neputinţă să învieze trupul, care la moarte se desface în cele din 
care a fost alcătuit, putrezește și se risipește în pulbere ca și când n-ar fi fost niciodată, Sfinţii 
Părinţi le răspund că la Dumnezeu Cel Atotputernic toate sunt cu putință: Oare nu va putea 
Cel Ce-a zidit întreaga lume din nimic să refacă și să prefacă făptura care s-a bucurat cândva 
de darul vieţii?” „Sau Dumnezeu a făcut toate lucrurile din nimic - spune Tertulian -, și 
atunci va putea tot așa să scoată din nimic trupul întors în țărână; sau EI le-a creat dintr-o altă 
materie, și atunci iarăși are puterea să readucă trupul (la viaţă), oricare ar fi locul în care a 


dispărut". '” 


2. "Toţi oamenii vor învia 


Toţi oamenii vor învia, fie ei drepţi sau păcătoşi.” Hristos Insuși ne-o spune: „Vine 
ceasul în care toţi cei din morminte vor auzi glasul (Fiului Omului); şi vor ieşi cei care au 
făcut cele bune spre învierea vieţii, iar cei care au făcut cele rele, spre învierea judecății. ” 
(In. 5, 28-29). Ne-o spune încă și Apostolul Pavel: „Va să fie învierea morţilor: şi a drepţilor, 
și a nedrepţilor. " (Fapte 24, 15). lar Biserica cântă: „Tot cel ce se duce la maica sa, pământul, 
iarăși se va alcătui, ca să ia chinuri sau daruri pentru cele ce-a făcut în viaţă”. 

Cei aflaţi în viaţă la Parusie vor sta alături de cei ridicaţi din morţi, trupurile lor 


preschimbându-se într-o clipită și ele în trupuri înviate. „Pentru că de credem că lisus a murit 


"** Vezi Sf. Irineu de Lugdunum, Demonstrația propovăduirii de credinţă, 42. 


"* Sf. Grigorie de Nyssa, Omilii la Sfintele Paşti, |, 10. 


"A se vedea îndeosebi Atenagora Atenianul, Despre învierea morţilor, Tertulian, Despre înviere. 


'*! Vezi Sf. Iustin Martirul și Filosoful, Apologia întâi, 19; Sf. Teofil al Antiohiei, Cărre Autolic, |, 8; Atenagora 
Atenianul, Despre învierea morţilor, |I-UX; Tertulian, Despre înviere, XI-XII; LVII; Constituţiile apostolice, V, 
7, 2; Sf. Chiril al lerusalimului, Cateheze..., IV, 30; Sf. Grigorie de Nyssa, Omilii la Sfintele Paști, |, 5, 7, 10; Sf. 
loan Gură de Aur, Despre mângâierea în faţa morii, |, 2-3; Omilii la I Tesaloniceni, VII, 2-3; Tâlcuiri la 
Epistola întâi către Corinteni, XVII; Sf. loan Damaschin, Dogmatica, IV, 27; Sf. Atanasie Sinaitul, Indreptar, 
92. 

Despre înviere, XI. 

Vezi Sf. Iustin Martirul și Filosoful, Apologia întâi, 52; Tertulian, Despre înviere, XLII, 3-4; Sf. Chiril al 
Ierusalimului, Cafeheze către cei care au să se lumineze, IV, 30; Sf. loan Gură de Aur, Despre învierea morţilor, 
8. 


75 Octoihul mare, Antifoanele glasului 8. 

și a înviat, tot aşa (credem) că Dumnezeu pe cei adormiţi întru lisus îi va aduce împreună cu 
EI. Căci aceasta vă spunem, după cuvântul Domnului, că noi cei vii, care vom fi rămas până 
la venirea Domnului, nu vom lua-o înainte celor adormiţi, pentru că Insuşi Domnul, întru po- 
runcă, la glasul arhanghelului și la trâmbiţa lui Dumnezeu, Se va posori din cer, şi cei morţi 
întru Hristos vor învia întâi. După aceea, noi cei vii, care vom fi rămas, vom fi răpiți 
împreună cu ei în văzduh, şi așa pururea vom fi cu Domnul." (| Tes. 4, 14-17). lar în altă parte 
spune: „Nu toţi vom muri, dar toţi ne vom schimba." (| Cor. 15, 51). 


3. Natura trupurilor înviate 


a. Tot omul își va afla propriul trup 


SI Za, AA . A . . NY A 735 
La înviere oamenii ÎȘI vor afla trupurile în care Și-au petrecut viaţa pământească. 


Același trup, şi nu altul va învia." „E sigur, spune Tertulian, că nu alt trup, ci chiar acela pus 
în mormânt va reveni la viaţă”. ” Sfântul loan Gură de Aur, la rândul său, scrie: „Alt trup 
cade în pământ, și alt trup înviază? Dar cum ar fi atunci învierea? Căci învierea este a trupului 
căzut și mort. Și dacă alt trup cade și altul înviază, apoi atunci unde e biruinţa aceea minunată 
și preaslăvită împotriva morţii? Cum se va vedea atunci că moartea dă înapoi ce-a luat în 
robie?'""**; n-ar fi nedrept și fără sens ca trupul ce se bucură de slava împărăției să fie altul 
decât cel care s-a nevoit în necazuri și osteneli pe acest pământ?” Așadar, trupul înviat va 
avea aceeași natură ori esenţă - va fi, adică, trup omenesc”; pe lângă aceasta, își va păstra 
identitatea personală”, va fi cu adevărat trupul unei anumite persoane, care poate fi astfel re- 
cunoscută “, iar nu al alteia. ” Fiecare va rămâne, trup şi suflet, „în propria-i natură şi în 
propriul ipostas. Petru va fi Petru, Pavel va fi Pavel și Filip va fi Filip”, spune Sfântul Macarie 
Egipteanul." Așadar, nu e vorba nici de metempsihoză, nici de reîncarnare. ” Atenagora 


1% Vezi Sf. Irineu de Lugdunum, Contra ereziilor, V, 31, 2. 

Vezi Sf. Grigorie de Nyssa, Omilii la sfintele Paşti, |, 8; Sf. loan Gură de Aur, Tâlcuiri la Epistola întâi către 
Corinteni, XLI. 


'*1 Despre înviere, LII. 
'%% Tâlcuiri la epistola întâi către Corinteni, XLI. 


'* Omilie la fericitul lov, PG 64, 620D. 

Vezi Tertulian, Despre înviere, LII; Sf. Macarie Egipteanul, Omilii duhovniceşti (col. 11), XV, 10; Metodiu de 
Olimp, Despre înviere; Sf. loan Gură de Aur, Tâlcuiri la Epistola întâi către Corinteni, XLI, |. 


"*! Vezi Atenagora Atenianul, Despre învierea morţilor, XV, 3. 


"+ Vezi Tertulian, Despre înviere, LV. 


"* Vezi Atenagora Atenianul, Despre învierea morţilor, |I, 3; XV, 3. 


"** Omilii duhovniceşti (col. 11), XV, 10. 


1*5 Vezi Sf. Irineu de Lugdunum, Contra ereziilor, V, 2, 3; Tertulian, Despre înviere, LII, LIII, LV, LX, LXII; 
Sf. Grigorie de Nyssa, Despre facerea omului, XXVII, XXVIII; Sf. loan Gură de Aur, 7alcuiri la Epistola întâi 
către Corinteni, XLI, |și XLII, 2. 

Atenianul afirmă că învierea probează unicitatea și dăinuirea persoanei și a existenţei 
omenești, în pofida sfâșşierii și nestatorniciei la care au fost supuse, mai cu seamă prin 
moarte.'“ EI spune limpede că numai prin înviere trupul și sufletul care au viețuit împreună 
se regăsesc, redând persoanei identitatea ei, de-acum pentru vecie. „Preţuirea deopotrivă a 
sufletului și a trupului postulează în mod obligatoriu și învierea trupurilor moarte și 
descompuse, fără de care o nouă împreunare firească a celor două componente - suflet și trup 
- nu S-ar putea concepe [...] Cel care a primit minte și rațiune este omul întreg, nu numai 
sufletul singur. Datorită acestui fapt, omul trebuie să dăinuiască etern sub forma ambelor 
elemente, fapt care ar fi de neconceput fără înviere. Căci dacă n-ar exista înviere, atunci nici 
omul ca atare n-ar putea dăinui [...] Nu poţi spune că oamenii se vor înnoi dacă sufletele nu se 
întorc în aceleași trupuri (ca să putem vorbi de aceiași oameni). Și iarăși, e cu neputinţă ca 
trupul și sufletul să fie din nou împreună dacă nu admitem învierea". 


b. Trupul înviat va fiinţa într-un alt mod decât cel din viaţa pământească 


Trupul înviat va fi cel care a fost, și totuși altul. Sau, altfel spus, își va păstra esenţa, 
substanţa, natura, dar fiinţarea lui va fi cu totul alta. Folosind vocabularul Sfântului Maxim 
Mărturisitorul, vom spune că-și va păstra /ogosul naturii sale, dar un alt mod de a fi. Tertulian 
explică lucrul acesta astfel: „un lucru poate să se schimbe, iar substanţa lui să rămână aceeași; 
de altfel omul în întregime, în vremea de aici, rămâne același cât privește firea, însă se 
schimbă din multe puncte de vedere: își schimbă ţinuta, greutatea, sănătatea, situaţia, vârsta, 
ocupațiile, profesiile, regulile de viaţă, purtările, fără să se piardă nimic din omul care este, 
fără să devină alt om; el nu încetează astfel de a fi același om și nu se schimbă într-altul, ci i 
se schimbă doar felul vieţuirii. [...] La înviere tot așa, ne preschimbăm, ne primenim și ne 
înnoim fără ca firea noastră să se schimbe".'“ Invierea ne schimbă starea, iar nu natura, spune 
în continuare Tertulian.” lar Isaac Sirul zice că la înviere, Hristos „ne va ridica în altă 


A . . A s . 0 
înfățișare [...] și ne va aduce într-o nouă alcătuire”.” 


Felul în care va fiinţa trupul înviat rămâne o taină, abia luminată de cuvântul Scripturii 
atunci când ni-l înfățișează pe Hristos după învierea Sa, căci EI înviind cu trupul nostru 
omenesc, înseamnă că trupul nostru înviat va fi asemenea cu trupul Lui. *' Vedem astfel că 
trupul lui Hristos după înviere transcende legile materiei, trecând prin „porţile încuiate, unde 
erau adunaţi ucenicii” (In. 20, 19, 26) sau făcându-se dintr-o dată nevăzut (Lc. 24, 31). 
Hristos mănâncă, e drept, cu ucenicii (Lc. 24-41-43), însă nu silit de foame, ci din iconomie, 
ca să-i încredinţeze că nu e o nălucă (cf. Mc. 6, 49; Lc. 24, 37), după cum se spune într-o sti- 
hiră de la Utrenia din duminici: „Infricoșaţi i-ai arătat pe ucenici, părându-li-se că văd duh [...] 
și necrezând ei [...], prin părtășie la mâncare [...] le-ai deschis lor mintea să creadă că Tu 
eşti”. Dar toate acestea încă se petrec în această lume, în care Hristos înviat rămâne până la 


'** Vezi Atenagora Atenianul, Despre învierea morţilor, XVI, 6. 


'+7 Vezi ibidem, XXV, 3. 


'+% Vezi Tertulian, Despre înviere, LV. 


'* Ibidem, LVII. 

Cuvinte despre sfintele nevointe, LXXXV. 


'*! Sf. loan Gură de Aur, Omilii la Filipeni, XIII. 2. 


15 Octoihul mare, Stihira Evangheliei a șasea, glasul al șaselea. Despre trupul lui Hristos înviat, a se vedea: Sf. 

înălţarea Sa la cer; pe când lumea ce va să fie e neasemănată, și altul va fi traiul nostru în trup 
înnoit; a o cunoaște nu-i cu putinţă cât ne aflăm încă în trupul de lut.'* 

Din vorbele Apostolului Pavel putem doar întrezări cum va fi trupul acela, cu totul 
aparte de cel de-acum: „Nu foare trupurile sunt acelaşi trup, ci unul este trupul oamenilor, şi 
altul este trupul dobitoacelor, şi altul este trupul păsărilor, şi altul este trupul peștilor. Sunt și 
trupuri cereşti, şi trupuri pământeşti; dar alta este Slava celor cereşti şi alta a acelor 
pământeşti. Alta este strălucirea soarelui, și alta strălucirea lunii, şi alta strălucirea stelelor. 
Căci stea de stea se deosebeşte în strălucire. Aşa este şi învierea morţilor: se seamănă trupul 
întru Stricăciune, înviază întru nestricăciune,; se seamănă întru necinste, înviază întru slavă; 
se seamănă întru slăbiciune, înviază întru putere; se seamănă trup firesc, înviază trup 
duhovnicesc. Dacă este trup firesc, este şi trup duhovnicesc [...] Omul cel dintâi este din 
pământ, pământesc; omul cel de-al doilea este din cer [...] toţi ne vom schimba, deodată, într- 
o clipeală de ochi, la trâmbiţa cea de apoi. Căci trâmbiţa va suna şi morţii vor învia 
nestricăcioşi, iar noi ne vom schimba. Căci trebuie ca acest trup Stricăcios să se îmbrace în 
nestricăciune şi acest trup muritor să se îmbrace în nemurire." (1 Cor. 15, 39-53). 


Din toate cele de mai sus se înţelege că trupul înviat este trup duhovnicesc, nesupus 
legilor care guvernează acum materia: spaţiul și timpul, plin de putere, nestricăcios, 
nemuritor. 

Sfinţii Părinţi, întemeindu-se pe aceste cuvinte ale Scripturii, înfățișează învierea drept 
„restaurare a omului întreg”, când sufletul se va însoţi din nou cu trupul, de astă dată trup 
înnoit.” Sfantul Grigorie de Nyssa spune că restaurarea aceasta înseamnă reașezarea omului 
în starea lui din vremea când petrecea în Rai: „Invierea nu este nimic altceva decât restaurarea 
firii noastre în starea ei de la început"; „Dumnezeu, prin înviere, va readuce firea 
omenească la starea ei dintâi”. Trupul înviat, izbăvit de neputinţele și beteșugurile sale” 
moștenite prin cădere, își va afla desăvârșirea iniţială”; iar „desăvârșirea restatornicită nu 
mai poate fi în niciun fel știrbită o dată ce i se dă înapoi tot ceea ce pierduse"."” Vieţuirea lui 
nu va mai fi atunci pământească, supusă îngustărilor, strâmtorărilor și mărginirilor acestei 


. 760 C, &: $ A 3 6 3 
lumi. “ Va deveni „eterat și fin, şi nu se va mai vedea ca trup material"; atunci „se va face 
ez) Di > 9 > Ez) 


Epifanie al Ciprului, Contra ereziilor, III, PG 42, 817AB; Sf. Nicodim Aghioritul, Eorlodromion, Veneţia, 1836, 
p. 484 şi 594. 

'*% Putem doar să ne minunăm și să spunem odată cu imnograful: „Oare cum ne vei preschimba în veacul învierii 
ce va să fie? Cum vor lumina trupurile noastre, iar sufletele cum vor străluci?" (Acatistul de mulţumire: ,, Slavă 
lui Dumnezeu pentru toate") — n. tr. 


754 


Tertulian, Despre înviere, LVIL. Cf. Sf. Grig. de Nyssa, La cuvântul: „Atunci şi Fiul Insuşi Se va supune 
Celui Ce I-a supus Lui toate *, 3. 

"A se vedea Sf. Macarie Egipteanul, Omilii duhovniceşti (col.ID), XI, 1; Sf. Isaac Sirul, Cuvinte despre 
nevoinţă, 85; Sf. Simeon Noul Teolog, Discursuri etice, I, 4. 

Dialogul despre suflet şi înviere; cf. Omilie la Sfânta Pulcheria, PG 46, 877A. Cf. Tertulian, Despre înviere, 
LVII. 


75 Vezi ibidem. 


15% Vezi ibidem, LVIIL, cf. XXXIV. 

Vezi Tertulian, Despre înviere, LVII. 
"* Vezi Sf. Grigorie de Nyssa, Despre morţi, PG 46, 532, 536; Dialogul despre suflet şi înviere; Sf. Grigorie 
Palama, Triade, |. 3, 36. 

'*! Sf. Grigorie Palama, Cele dintâi trei tratate în apărarea celor ce viețuiesc cu sfinţenie în isihie, |, 3, 36; Sf. 
loan Gură de Aur, Tâlcuiri la Epistola întâi către Corinteni, XLI: „va fi mai sprinten și mai uşor ca acum, încât 
să se poată purta prin văzduh”. Lucrul acesta nu are nicio legătură cu teoriile necreștine despre trupul eteric sau 

asemenea sufletului"”, dar nu va fi sufletesc, ci duhovnicesc. “ Nemaipurtând chipul celui 
> bi 


pământesc, ci chipul Celui ceresc (cf. | Cor. 15, 49), el va fi nepătimitor și nestricăcios, nu va 
duce lipsă de hrană ori de somn, nu va ști de boală, de durere ori de neputinţă, și nimic nu-l 
va putea vătăma. * Și pentru că Hristos a nimicit definitiv moartea, trupul va fi de-acum și el 
nemuritor. * Nestricăciunea și nemurirea nu le primește omul ca simplă cinstire ori răsplată, 
ci pentru ca să-și poată duce viaţa lui cea noua, ce nu cunoaște schimbare ori sfârșit *, fie că-i 
fericită, fie că-i vrednică de plâns. ” 

La înviere, trupul se va uni desăvârşit cu sufletul”, scăldându-se împreună în lumina 
dumnezeieştilor haruri. ” 


4. Cumva fi vieţuirea aceea de după înviere? 


Invierea nu înseamnă doar înnoirea și preschimbarea trupului; ea îl mută pe om în 
viața cea nouă și neasemănată în care, eliberat din strânsoarea materiei, nu mai are nevoie de 
aer, de hrană, sau de împreunare trupească, ca să nu se stingă. De aceea, pe drept cuvânt 
Sfinţii Părinţi s-au întrebat dacă trupul va învia cu toate ale sale - din care multe nu-i vor mai 
fi de nici un folos -, dacă așadar va fi cu adevărat restaurat în întregimea sa, în deplinătatea 


firii sale. ”" Părinţii spun că trupul îşi va păstra toate organele sale." Insă, adaugă Tertulian, 


lucrarea lor va înceta”; de altfel, arată el, și în viaţa aceasta „e cu putinţă să nu te foloseşti de 


trupul astral. 

Vezi Sf. Maxim Mărturisitorul, Mystagogia, VII. 


1% Vezi Sf. Simeon Noul Teolog, Discursuri etice, |, 4-5. 


"** Vezi Sf. Iustin Martirul și Filosoful. Apologia întâi, 19; Atenagora Atenianul, Despre învierea morţilor, X, 5- 
6: XVI, 2-3; Tertulian. Despre înviere, LVI, LVII, LVIII; Sf. Grigorie de Nyssa, Dialogul despre suflet si 
înviere; Despre morţi, PG 46, 532, 536; Sf. loan Gură de Aur, Despre învierea morţilor, 8; Despre mângâierea 
în faţa morţii, |, 6; Tâlcuiri la Epistola întâi către Corinteni, XLI, XLII, 2; Tâlcuiri la Epistola a doua către 
Corinteni, X; Cuvânt de sfătuire către Teodor cel căzut, |. 11; Sf. Varsanufie și loan, Epistole, 607; Sf. Isaac 
Sirul, Cuvinte despre nevoinţă, 85; Sf. loan Damaschin, Dogmatica, IV, 27; Sf. Simeon Noul Teolog, 
Discursuri etice, |, 3-4, 5; Avva Ammonas, Epistole, |, 2. 


1% Vezi Tertulian, Despre înviere, LVII, 5; LV; LVI; LVII; Sf. Antonie, Epistole, IV, L; Sf. Chiril al 
Ierusalimului, Cateheze către cei ce au să se lumineze, IV. 31; Sf. Grigorie de Nyssa, La cuvântul: „Arunci si 
Fiul Insuşi Se va supune Celui Care I-a supus Lui toate", 3; Sf. loan Gură de Aur, Despre învierea morţilor, 8; 
Despre mângâierea în faţa morţii, |, 6; Tâlcuiri la Epistola întâi către Corinteni, XLII, 2; Sf. Varsanulfie și loan, 
Epistole, 607; Sf. Simeon Noul Teolog, Discursuri etice, 1,4. 


'* Cf. Tertulian, Despre înviere, L. 


"* Sf. loan Gură de Aur, Despre învierea morţilor, 8. 

Vezi Pseudo-Maxim Mărturisitorul, Scolii la Numele dumnezeiești, 1, 4, PG 4, 197. 

Vezi Sf. Macarie Egipteanul, Omilii duhovniceşti (col. Il), XV. 10; Sf. Grigorie Palama, Cele dintâi trei 
tratate în apărarea celor ce viețuiesc cu sfinţenie în isihie, |. 3, 36. 


"Vezi Tertulian, Despre înviere, LX; Sf. Grigorie de Nyssa, Dialogul despre suflet şi înviere. 


'"! Vezi Tertulian, Despre înviere, LX; Sf. Macarie Egipteanul, Omilii duhovniceşti (col. Il), XV. 10; Sf. 
Varsanufie și loan, Epistole. 607. 

Despre înviere, LX. 

stomac sau de părţile trupului ce slujesc împreunării dintre bărbat și femeie” în vreme de post 
și înfrânare, fără ca deplinătatea omului să fie în vreun fel vătămată.””” Folosindu-se de un 
vocabular mai precis, Părinţii capadocieni, Sfinţii Maxim Mărturisitorul și loan Damaschin și 
cei care le-au urmat afirmă că trupul își va păstra puterile (sau facultăţile), dar că ele nu vor fi 
active. Dar chiar Tertulian vine și spune că s-ar putea ca puterile trupului să nu rămână 
„nelucrătoare, căci nimic nu-i lipsit de folos înaintea lui Dumnezeu". Cu judecată ar fi să 
spunem că organele trupului devenit duhovnicesc și ceresc sunt și ele transfigurate, și tot așa 
vor fi și lucrările lor (cf. Filip. 3, 21)", după cum ne lasă să întrezărim Sfânta Scriptură și 
experiența mistică atunci când vorbesc de simțiri duhovnicești * sau de folosirea în chip 
duhovnicesc a mădularelor trupului.” 

Viaţa cea nouă înseamnă și schimbare a legăturilor dintre oameni: cele trupești, dintre 
bărbat și femeie, și cele de rudenie vor pieri, fără să piară însă unirea, apropierea și iubirea, cu 
totul spiritualizate. „Când vor învia din morţi, nici nu se mai însoară, nici nu se mai mărită, 
ci sunt ca îngerii din ceruri", spune Mântuitorul Hristos (Mc. 12, 25; cf. Mt. 22, 30; Lc. 20, 
35-36). 


5. Inţelesul și rostul duhovnicesc al învierii 


Mai întâi de toate, prin înviere omul ajunge iar întreg cum a fost, cu trup și suflet, 
potrivit firii sale; despărţirea sufletului de trup în tot acest răstimp dintre moarte și învierea de 
obște nu doar e nefirească, ci e împotriva firii. Daca omul e hărăzit veșniciei, spune 
Atenagora, atunci el are nevoie și de trup, nu doar de suflet, ca unul care e alcătuit din acestea 
două: „omul trebuie să dăinuiască etern sub forma ambelor elemente"; or, fără înviere, „o 
nouă împreunare firească a celor două componente - suflet și trup - nu s-ar putea concepe”. 
Așadar, „dacă n-ar exista înviere, atunci nici omul ca atare nu ar putea dăinui". 

Apoi învierea se face spre judecată: „Prin urmare, vom învia. Sufletele se vor uni cu 
trupurile [...]. Și așa ne vom apropia de înfricoșatul scaun de judecată al lui Hristos"."” Căci 
sufletul și trupul care au vieţuit înjugate, împreună vor da seama de cele ce-au lucrat, bine ori 
rău.'“ Astfel Tertulian spune ca „omul întreg este alcătuit prin punerea laolaltă a celor două 
elemente, și de aceea înaintea Judecăţii vor sta și unul și celălalt, căci făptura trebuie judecată 
în întregimea ei, pentru că neîndoielnic nu poate trăi altfel decât întreagă. Așadar, așa cum a 
trăit omul, așa va fi judecat, pentru că se judecă felul vieţuirii sale. Și pentru că însăși viaţa 


'* Ibidem, LXI. 


"* Ibidem, LX. 
1" Vezi Sf. Grigorie de Nyssa, Dialogul despre suflet și înviere; St. loan Gură de Aur, Despre mângâierea în 
faţa morţii, |, 6. 

''* Vezi H. Rahner, „Leș debuts d'une doctrine des cing sens spirituels chez Origene", în Revue dascetique et de 
mystiqne, 1932, p. 113 ş.u.; A. Stolz, Theologie de la mystique, Chevetogne. 1939, p. 231; J]. Danielou, Origene, 
Paris, 1948. p. 299-301; Plaronisme er theologie mystique. Doctrine spirituelle de saint Gregoire de Nysse, Paris, 
1944, p. 235-252. 

Vezi studiul nostru 7herapeutique des maladie spirituelles. Paris, 1997, ediţia a III-a, p. 123-125. 


""* Vezi Atenagora, Despre învierea morţilor, XV, 7. 

Sf. loan Damaschin, Dogmatica, IV. 27. 
"* Vezi Tertulian, Despre înviere, XIV-XVII; XXIII; XLIII; Sf. Grigorie de Nyssa, Omilii la Sfintele Paşti, |. 8- 
9. 

este adusă înaintea judecății, ea trebuie cercetată cât privește ambele elemente datorită cărora 
s-a depănat ca viaţă.” Trebuie să fie înviere, scrie Atenagora, pentru ca „odată adunate cele 
despărțite, fiecare om să-și poată primi răsplata dreaptă pentru ceea ce a săvârșit, bun ori rău, 
prin mijlocirea trupului"””, căci „pentru fiecare dintre faptele săvârșite în timpul vieţii, 
cercetate la Judecată, omul este răspunzător, iar nu sufletul singur”.'* 

In cele din urmă, omul va învia cu trupul, ca așa, întregit, să intre în latura în care îl va 
pune Domnul Hristos. Căci până atunci, numai cu sufletul se bucură omul de odihna, 
slobozenia și veselia Raiului; și numai cu sufletul se îndură chin, întemniţare și osândă în iad. 
După aceea însă vor simţi și-n trup desfătarea ori suferinţa.“ Căci, după cum spune 
Apostolul Pavel: „Noi oţi trebuie să ne înfăţişăm înaintea judecății lui Hristos, ca să ia 
fiecare după cele ce a făcut prin trup, ori bine, ori rău." (Ul Cor 5, 10). lar „când e vorba de 
fapte trupești, scrie Tertulian, trupul trebuie să plătească, căci el le-a săvârșit”. ” 

Sufletul singur, după cum spune Sfantul loan Gura de Aur, nu poate gusta desăvârșit 
bunătăţile cele veșnice ale împărăției; și nici osânda din iad n-ar fi deplină: „Că de-ar rămâne 
sufletul de mii de ori nemuritor — după cum chiar și este -, totuși fără de trup nu se va putea 
învrednici de acele bunătăţi negrăite”; „dacă trupul nu înviază, atunci sufletul rămâne 
neîncununat și în afară de fericirea cea din ceruri”; și tot așa, fără trup „nici nu va putea fi 

pedepsit”. 


"51 Despre înviere, XIV. Aceasta nu-l împiedică pe Tertulian să spună că în răstimpul dintre moarte și Judecata 
obștească, sufletul plătește de unul singur pentru faptele din timpul vieţii: „Că sufletele sunt încă de acum în chin 
sau mângâiere în lumea de dincolo, chiar dacă sunt dezbrăcate de trup și departe de el - ne-o arată pilda săracului 
Lazar (Le. 16, 29). [...] Pricina pentru care Judecata se va face la sfârșitul veacurilor este ca, stând și trupul de 
față, hotărârea dumnezeiască să fie desăvârșit dată." (Ibidem, XVII). 

"** Vezi Atenagora Atenianul, Despre învierea morţilor, XVIII, 4-5. Cf. Sf. loan Damaschin, Dogmatica, IV, 27: 
„Dacă sufletul ar fi purtat singur lupta pentru virtuţi, numai el ar fi încunat, iar dacă numai el s-ar fi tăvălit în 
plăceri, pe bună dreptate numai el ar fi pedepsit. Dar pentru că nici virtutea, nici viciul nu le-a săvârșit sufletul 
fără trup, în chip drept amândouă vor avea parte de răsplată”. 


'% Ibidem, XX, 3. 


"** Vezi Atenagora Atenianul, Despre învierea morţilor, XXV, 1; Tertulian, Despre înviere, XXIII; Sf. loan 


Gură de Aur. Omilii la loan, LXVI, 3. 

Vezi Tertulian, Despre înviere, XLIII. 

Tâlcuiri la Epistola întâi către Corinteni, XXXIX, 3. 

II. JUDECATA DIN URMĂ, JUDECATA OBȘTEASCĂ 


1. Cine este Cel Ce judecă? 


Odată înviaţi, oamenii vor fi judecaţi. Și judecata va fi săvârșită de Hristos Insuși, 
Care va veni întru slava Sa (Mt. 25, 31)", după cum mărturisim în Crez: „ȘI iarăși va să vină 
cu slavă și mărire, să judece vii și morţii”. Cu adevărat, după cum spune Sfantul Apostol 
Petru, „E este Cel rânduit de Dumnezeu să fie judecător al celor vii şi al celor morţi” (Fapte 
10, 42). Va judeca în numele Tatălui'“*, căci „Tatăl nu judecă pe nimeni, ci toată judecata a 
dat-o Fiului” (|n. 5, 22), stând pe tron (Ps. 9, 7-8; Mt. 25, 31; Rom. 14, 10; 2 Cor. 5, 10; 
Apoc. 20, 11-12), ca simbol al slavei Sale (cf. Mt. 25, 31) și al desăvârșitei Lui domnii și 
atotputernicii, înconjurat de toți sfinţii îngeri (Mt. 16,27; 25, 31)”, de Apostoli (cf. Mt. 12, 


27; 19,28) şi de toți sfinţii (cf. 1 Cor. 6, 2).'” 
2. "Toţi oamenii vor fi judecaţi 


Atunci vor fi judecaţi de Hristos toţi oamenii, din toate timpurile. „Se vor aduna 
înaintea Lui toate neamurile” (Mt. 25, 32), simbolizate prin cele douăsprezece seminţii ale lui 
Israel (cf. Mt. 19, 28). Și nimeni nu va scăpa de judecată, căci „noi foţi trebuie să ne înfăţișăm 
înaintea judecății lui Hristos”, după cum spune Sfântul Apostol Pavel (2 Cor. 5, 10). Hristos 
„va judeca tot neamul omenesc”, arată Sfantul Iustin Martirul și Filosoful.” lar Sfântul 
Clement Romanul spune, la rândul său: „Cine dintre noi poate scăpa de mâna Lui cea 
atotputernică? Care lume va primi pe vreunul din cei care fug de EI? [...] Unde poţi, dar, fugi 
sau unde poți scăpa de Cel Ce le cuprinde pe toate?" 


'57 Vezi Pseudo-Barnaba, Epistolă, VII, 2; Clement Romanul, Epistola către Corinteni, |, L; Sf. Policarp al 


Smirnei, Epistola către Filipeni, II, |; Sf. Iustin Martirul și Filosoful, Dialogul cu iudeul Tryfon, 118; Sf. loan 
Gură de Aur, Omilii la loan, XXXIX, 3; Omilii la Romani, XXV, 3-4; Sf. Chiril al Alexandriei, Comentariu la 
Evanghelia Sfântului loan, 11, 7. 


15% Vezi Sf. Chiril al Ierusalimului, Cateheze către cei care au să se lumineze, XV, 25. 


'5 Vezi ibidem, 24. 


1 Vezi Sf. Simeon Noul Teolog, Cateheze, V, 637-654. 

Apologia întâi, 53. Cf. Dialogul cu iudeul Tryfon, 124. 

Epistola către Corinteni (1), XXVII, 2, 4. Cf. Atenagora Atenianul, Solie în favoarea creștinilor, XII, 2. 

3. Se va judeca întreaga viaţă a omului 


Omul va fi judecat pentru întreaga sa viață pământească, de la naștere și până la cea 
din urmă suflare, pentru tot ce-a făcut în timpul vieţii. ” „Fiul Omului va să vină întru slava 
Tatălui Său, cu îngerii Săi, şi atunci va răsplăti fiecăruia după faptele sale." (Mt. 16,27). 

Hristos va răsplăti fiecăruia după faptele sale”, după cum spune Apostolul Pavel 
(Rom. 2, 6) și după el Sfântul Vasile cel Mare, într-o rugăciune din ceasul al treilea, care 
îndeamnă să ne aducem aminte „pururea de preaslăvita a doua venire, când vor fi cercetate 
faptele oamenilor”."” 

Și nu numai toate faptele, ci și fiecare gând și oricare cuvânt, fie el bun ori rău, cât de 
mic și neînsemnat, toate vor fi cercetate și cântărite'*, după cuvântul rostit de Mântuitorul: 
„Va spun că pentru orice cuvânt deşert pe care-l vor rosti, oamenii vor da socoteală în ziua 
judecății!” (Mt. 12, 36). Chiar ceea ce a fost tăinuit se va arăta atunci. Căci în ziua aceea 
„Dumnezeu va judeca, prin lisus Hristos [...], cele ascunse ale oamenilor" (Rom. 2, 16). 
Sfântul loan Gură de Aur arată că atunci „toate vor fi goale și descoperite [...] chiar și 
gândurile cele mai dosite"””. Atunci se va arăta ca adevărata proorocia lui Osea, care spune: 
„Acum îşi au în preajmă chiar sfaturile lor; venit-au înaintea feţei Mele." (Osea 7, De 


Că toată această nemăsurată mulțime de fapte, cugete și cuvinte este adunată și 
păstrată ca să se cerceteze atunci, ni se arată prin „cărţile” ce se vor deschide înaintea Dom- 
nului””: „Am văzut apoi un tron mare și alb și pe Cel Care şedea pe tron, iar dinaintea feţei 
Lui pământul și cerul au fugit și loc nu s-a mai găsit pentru ele. Şi am văzut pe morţi, pe cei 
mari şi pe cei mici, stând înaintea tronului și cărţile au fost deschise și altă carte a fost 
deschisă, care este cartea vieţii, și morţii au fost judecaţi din cele scrise în cărţi, potrivit cu 
faptele lor." (Apoc. 20, 11-12; cf. Dan. 7, 9-10). 

Dar, aşa cum am văzut, în ziua aceea se va ţine seama și de solirile pe care cei rămași 
în viaţă le-au făcut pentru morţii lor, ca să li se ierte și să li se șteargă păcatele. 


'* Vezi Sf. Simeon Noul Teolog, Cateheze, XXVIII, 164-175. 

Vezi Pseudo-Barnaba, Epistolă, IV, 12; Sf. Clement Romanul, Epistola către Corinteni (11), XI, 6. 


5 Ceaslov, Mijloceasul al treilea. 


'”* Vezi Sf. loan Gură de Aur, Tâlcuire la Psalmul 48, 4; Apologia vieţii monahale, III, 1; Sf. Vasile cel Mare, 
Epistole, XLVI, 5; Sf. Chiril al lerusalimului, Careheze cărre cei care au să se lumineze, XV, 25. 

” Apologia vieţii monahale, III, |. Vezi şi această rugăciune de după catisma a şaptea din Psaltire: „Când va 
ședea Judecătorul pe scaunul Său și îngerii vor sta de față, când trâmbiţa va răsuna și văpaia va arde, ce vei face, 
suflete al meu, ducându-te la judecată? Căci atunci răutăţile tale vor sta de față și greșalele tale cele ascunse se 
vor vădi[...]. 


'% Tâlcuire la proorocul Isaia, |, 43. 


' Ibidem. Vezi și această rugăciune după catisma a treia din Psaltire: „La înfricoșătoarea judecată, fără de 


parași voi fi vădit și fără de martori voi fi osândit, că se vor deschide cărţile conștiinței și lucrurile cele ascunse 
se vor descoperi [...] în priveliștea aceea a toată lumea [...]”. 

4. Cum se va face judecata? 


După cum spun Părinţii, toate câte au făcut oamenii de-a lungul vieţii, de când au 
văzut lumina și până au intrat în mormânt, se vor descoperi în chip minunat înaintea lui 
Hristos. 

Hristos vădește starea fiecăruia mai întâi ca Cel Ce este Cuvântul lui Dumnezeu, 
descoperitorul voii Lui și izvorul poruncilor Sale. Căci, după cum spune Apostolul Pavel: 
„Cuvântul lui Dumnezeu este viu şi lucrător şi mai ascuţit decât orice sabie cu două tăișuri, 
și pătrunde până la despărţitura dintre suflet şi duh, dintre încheieturi și măduvă şi este 
judecător al simţirilor şi cugetelor inimii. Şi nu este nici o făptură ascunsă înaintea Lui, ci 
toate sunt goale și descoperite pentru ochii Celui în faţa Căruia noi vom da socoteală." (Evr. 
4, 12-13). La rândul său, Sfântul Simeon Noul Teolog spune și el: „Atunci nici slava, nici 
demnităţile, nici bogăţiile lumii, nici cunoașterea profană, nici discursurile cele frumoase, 
nimic altceva din lucrurile sau averile de pe pământ nu vă vor fi de vreun folos când Dum- 
nezeul meu va judeca toate și pe toţi. Ci Cuvântul Stăpânului care a fost trecut cu vederea de 
noi va sta atunci în faţa fiecăruia dintre noi și va judeca pe oricine nu L-a păzit [...] venind în 
întâmpinarea noastră - vai mie! -, porunca va arăta pe cel ce e necredincios sau credincios, as- 
cultător sau neascultător față de cuvintele Stăpânului, pe cel grijuliu sau fără grijă, și așa vor fi 
despărțiți cei nedrepți de cei drepţi, cei neascultători de cei ce au ascultat în toate de Hristos, 


cei ce iubesc lumea de cei ce iubesc pe Dumnezeu"."” 


Apoi, vom fi judecaţi de Hristos, pentru că EI este și lumină (In. |, 4-5; 8, 12; 12, 46). 
lar în ziua Judecăţii, după cuvântul Scripturii, El Se va arăta în slavă, adică în lumina 
necreată. Și strălucind lumina aceea peste toţi, se vor descoperi până în străfunduri, înaintea 
lui Dumnezeu și a oamenilor, făptura și făptuirea fiecăruia. Atunci oamenii se vor arăta cu 
totul goi, spun Părinții urmând cuvântul Apostolului (Evr. 4, 13) „*! „Toate faptele noastre vor 
fi dezvăluite și se vor da pe faţă în văzul tuturor. Căci se vor judeca atunci și cele ascunse ale 
sufletului”.“” „Fericit cel care, în ziua dreptei judecăţi a lui Dumnezeu, când Domnul va veni 
ca să se lumineze cele ascunse și să se dea pe faţă voile inimii, nu se va rușina să stea în 
lumina aceea care vădește de păcat, fără să aibă a roși din pricina unei conștiințe întinate de 
patimi!" „Atunci, la Venirea Domnului - scrie Sfântul Simeon Noul Teolog -, lumina cea 
ascunsă acum se va descoperi celor ce n-au voit să vină acum la lumină, ci au urât-o, și toate 
cele ascunse ale lor se vor face arătate. Și așa cum fiecare dintre noi, oamenii, acum ne 
ascundem pe noi înșine, nevrând să arătăm prin pocăință cele ascunse ale noastre, tot așa 
atunci ne va face lumina vădiţi și arătaţi atât lui Dumnezeu, cât și tuturor oamenilor. [...] și 
toată fapta fiecăruia, bună și rea, și tot cuvântul și tot gândul și cugetul cel născut în fiecare 
din noi, de la naștere și până la cea din urmă suflare a noastră, se va arăta atunci adunat acolo 


A 804 
sus, în fiecare om”. 


*% imne, 3. 


%1 Vezi Sf. loan Gură de Aur, Omilii la 1 Tesaloniceni, VIII, 2; Sf. Simeon Noul Teolog, Cateheze, XXVIII, 
169; Imne, 17. 


* Sf. Ioan Gură de Aur, Tâlcuiri la Epistola a doua către Corinteni, X, 3. 


*% Omilie la psalmul 33, 4. 
* Cateheze, XXVIII, 164-175. Vezi și multe rugăciuni din Psaltire, ca de pildă, cea după catisma a treia: „La 
înfricoșătoarea judecată, fără de parași voi fi vădit și fără de martori voi fi osândit, că se vor deschide cărțile 
conștiinței și lucrurile cele ascunse se vor descoperi. De aceea, mai înainte de a se cerceta cele lucrate de mine, 
în priveliștea aceea a toată lumea, Dumnezeule, curăţește-mă și mă miluiește!”; sau cea după catisma a șaptea: 
„Când va ședea Judecătorul pe scaunul Său și îngerii vor sta de faţă; când trâmbiţa va răsuna și văpaia va arde, 
ce vei face atunci, suflete al meu, ducându-te la judecată? Căci atunci răutăţile tale vor sta de faţă și greșalele tale 
cele ascunse se vor vădi [...]”; sau cea după catisma a șaisprezecea: „Altă lume te așteaptă, suflete, și Judecă- 

Așadar, oamenii vor fi judecaţi de Hristos, căci vor fi judecaţi în lumina slavei Sale, 
dar și ei înșiși se vor judeca, că fiecare din faptele lor sau se va slăvi, sau se va rușina. Sfântul 
Grigorie de Nyssa spune că despărţirea „oilor” de „capre” se va face lesne, pentru că fiecare 
om „poartă semnele” faptelor sale, ale virtuţilor și ale păcatelor." Tot așa spune și Sfântul 
Chiril al Ierusalimului, că nu va fi nevoie de multă cercetare: „Cum desparte păstorul oile de 
capre? Cercetează oare după carte care este capră și care este oaie? Nu le desparte, oare, după 
înfățișarea lor? Nu se cunoaște oaia după lână, și capra după părul ei aspru și tare?" 

Și văzându-se omul pe sine cum este, singur se va osândi. Hristos Insuși spune că nu 
El judecă și osândește, căci nu aceasta este bună voia Lui: „Dacă cineva aude cuvintele Mele 
și nu le păzeşte, Eu nu-l judec; căci n-am venit să judec lumea, ci ca să mântuiesc lumea." 
(|n. 12, 47). Insă, așa cum spune Sfântul loan Gură de Aur, să nu uităm că „Cel Care acum ne 
iartă păcatele" este „Cel Care ne va fi judecător”, iar „Cel Ce a murit pentru noi" este „Cel Ce 
va veni să judece tot neamul omenesc"; iar atunci, după cuvântul Apostolului, „Se va arăta nu 
ca să ridice păcatele, ci spre mântuirea celor ce-L aşteaptă (Evr. 9, 28)". ali 

Din Sfânta Scriptură vedem că Hristos, stând în scaunul de judecată, prin însăși 
prezența Sa vădește păcatul ori dreptatea celor ce-l stau înainte. Căci, așa cum spune 
Apostolul Pavel, „noi roţi trebuie să ne înfăţișăm înaintea judecății lui Hristos, ca sa ia 
fiecare după cele ce a făcut prin trup, ori bine, ori rău." O Cor. 5, 10). 

Așa se face că oamenii vor putea fi judecaţi toţi deodată, într-o clipită. 

Și Sfinţii Părinţi spun că, stând înaintea lui Hristos, pe om îl judecă chiar starea lui și 
propria-i conștiință. Sfântul Vasile cel Mare scrie că „niciun alt acuzator nu va sta atunci 
lângă tine; înseși faptele, fiecare în chipul în care a fost săvârșită [...], pe scurt, fiecare păcat 
cu însușirea lui proprie îţi va pune în față vădit amintirea lui”. lar Sfântul Chiril al 
Ierusalimului scrie, la rândul său: „De conștiința ta vei fi judecat, «deoarece gândurile între 
ele se pârăsc sau se apără în ziua când Dumnezeu va judeca cele ascunse ale oamenilor» (cf. 
Rom. 2, 15-16). Faţa înfricoșătoare a Judecătorului te silește să spui adevărul; dar, mai bine 
spus, vădește adevărul chiar dacă nu-l spui. In adevăr, vei învia îmbrăcat fie cu păcatele tale, 
fie cu faptele tale drepte"."” 

Lumina dumnezeiască care descoperă faptele oamenilor este deopotrivă și foc, și 
cercare prin foc. „Lucrul fiecăruia - spune Apostolul Pavel - se va face cunoscut; îl va vădi 
ziua (Domnului). Pentru că în foc se descoperă, şi focul însuşi va dovedi ce fel este lucrul 
fiecăruia. Dacă lucrul cuiva pe care l-a zidit va rămâne, va lua plată. Dacă lucrul cuiva se va 
arde, va fi păgubit, iar el se va mântui, dar aşa, ca prin foc." (| Cor. 3, 13-15). Sfântul Nichita 
Stithatul tâlcuiește astfel aceste versete: „Fapta fiecăruia, zice Pavel, va fi descoperită în ziua 
cea de apoi și va fi cercată prin foc. Deci dacă lucrul cuiva e din substanţă nestricăcioasă, ceea 
ce și-a așezat în sine spre zidire va rămâne nestricat în mijlocul focului. Și nu numai că nu va 
arde, ci va căpăta și strălucire, curăţindu-se cu totul de puţina tină. Dar dacă lucrul cuiva este 
din substanţă stricăcioasă, ceea ce și-a legat de sine ca povară va arde, mistuindu-se, și el va 


rămâne golit în mijlocul focului”.""* 


torul, Care va să vădească cele ascunse și rele ale tale!" - n. r. 


*% Că nu trebuie să plângem pe cei ce au adormit în credință. PG 46, 532-536. 

Cateheze către cei ce au să se lumineze. XXVIII, 164-175. 
*% Omilii la loan, XXXIX, |. 


*% Omilie la psalmul XLVIII, 2. Cf. Sf. Grigorie de Nazianz, Poeme morale, XXXIV, 254-256. 


809 = . su FI 
Cateheze către cei care au să se lumineze, XV, 25. 


*1% Cele trei sute de capete despre făptuire, despre fire și despre cunoştinţă, LILI, 79. 

5. Măsura Judecăţii 


Din cele patru pilde ale Mântuitorului în care ni se arată cum se vor cerne oamenii la 
Judecată, despărțindu-se în oi și capre (Mt. 25, 32-46), ori în grâu și neghină (Mt. 13, 24-30), 
ori în fecioare nebune și fecioare înțelepte (Mt. 25, 1-13), în cei ce poartă haină de nuntă și cei 
ce n-au veșmânt de nuntă (Mt. 22, 1-14), vedem că măsura judecății este purtarea omului față 
de Dumnezeu și față de aproapele, și silinţa cu care s-a silit să dobândească împărăţia ceru- 
rilor. La întrebarea: „Pentru ce unii sunt numiţi oi, iar alţii capre?”, Sfântul loan Gură de Aur 
răspunde: „Pentru ca să afli că-s numiţi așa nu din pricina deosebirii de fire, ci din pricina 
deosebirii de voinţă”. Adică, de-au iubit sau nu curăţia minţii și a inimii, de-au stăruit ori nu 
în virtuţi; într-un cuvânt dacă s-au supus ori nu necontenit voii lui Dumnezeu, împlinind 
desăvârșit poruncile și asemănându-se Lui pe cât se poate în cuget și-n faptă, având prin 
împărtășire cele ce sunt ale lui Dumnezeu după ființă. Astfel, oile închipuie curăţia - prin 
blana lor cea albă -, bogăţia virtuţilor - prin darul mare de lână -, smerenia - că sunt blânde și 
supuse - și ascultarea poruncilor - că nu pregetă să-l urmeze pe păstor.!? 

Fiecare va da atunci socoteală de cum a lucrat virtuțile în locul și la rostul său, în 
vremea vieţii. Și cei care le-au împlinit desăvârșit vor fi atunci măsura judecății celorlalți, du- 
pă cum arată în chip minunat Sfântul Simeon Noul Teolog: 

„Patriarhilor, (Judecătorul) le va pune înainte pe sfinţii patriarhi loan Gură de Aur, 
Ioan cel Milostiv, Grigorie Teologul, Ignatie, Tarasie, Metodie și pe ceilalți care nu numai cu 
cuvântul, dar și cu fapta s-au făcut icoană a adevăratului Dumnezeu; mitropoliţilor le va pune 
înainte pe sfinţii mitropoliți Vasile, Grigorie, fratele lui, și pe făcătorul de minuni cu același 
nume, pe Ambrozie și pe Nicolae. Și, simplu spus, pe fiecare patriarh și pe fiecare mitropolit 
și pe fiecare episcop Dumnezeu îi va judeca împreună cu apostolii și cu sfinții părinţi care au 
strălucit mai înainte în fiecare mitropolie și episcopie și, punându-i pe toţi unii în faţa altora - 
precum îl auzi zicând: «Oile de-a dreapta, iar caprele de-a stânga» -, va zice: «Oare nu acolo 
unde mi-au slujit aceștia aţi trăit și voi și aţi șezut pe scaunele lor? Pentru ce n-aţi imitat viața 
și vieţuirea lor? [...] Duceţi-vă de la Mine, lucrătorii fărădelegii, duceţi-vă!». Așadar, în ziua 
cea înfricoșată a Judecăţii tot omul păcătos va vedea în faţa lui, în viaţa veșnică și în acea 
lumină negrăită, pe cel asemenea lui și va fi judecat de el: părinţii de părinţi, prietenii și rudele 
de prieteni și rude, fraţii de către fraţi, robii și cei liberi de robi și de liberi, bogaţii și săracii, 
de bogaţi și săraci, cei căsătoriţi de cei ce au strălucit în căsătorie, cei în libertate de cei ce au 
trăit în libertate. Deci ce vreau să spun? Privind spre cineva asemenea lui, împăratul la 
împărat, nobilul la nobil, desfrânatul cel nepocăit spre desfrânatul pocăit, săracul spre sărac și 
robul spre rob și aducându-și aminte că și acela a fost om, a avut același suflet, aceleași mâini, 
aceiași ochi și, simplu spus, a avut toate deopotrivă și a trăit împreună cu el în această viaţă și 
i-a fost asemănător în demnitate, meșteșug, avuţie, dar nu a vrut să-l imite, fiecărui păcătos i 
se va astupa numaidecât gura și va rămâne fără cuvânt de apărare, nemaiavând nimic ce să 
mai spună. Deci când mirenii vor vedea pe mireni, împărații păcătoși vor vedea pe împărații 
sfinți, bogaţii și cei aflaţi sub jugul vieţii vor vedea pe cei care s-au arătat sfinţi printre bogaţi 
și printre cei aflaţi sub jugul vieţii, și toţi cei aflaţi în chinuri vor vedea pe cei asemenea lor în 
împărăţia cerurilor, atunci se vor rușina și se vor afla fără cuvânt de apărare, ca bogatul acela 


care-l vedea pe Lazăr în sânul lui Avraam, iar el se perpelea în foc"."* 


lar dintre virtuţi, ca roade ale împlinirii poruncilor, cea mai de preţ este iubirea: 


“11 Despre mărginita putere a diavolului, |LL, 3. 

Vezi Sf. Grigorie de Nyssa, Că nu trebuie să plângem pe cei ce au adormit în credinţă, PG 46, 532-536; Sf 
Chiril al lerusalimului, Careheze către cei care au să se lumineze, XV, 25; Sf. Grig. Palama, Omilii, 4. 


*13 Cateheze, V, 637-689. 

iubirea lui Dumnezeu, înfățișată de Mântuitorul drept cea dintâi poruncă, și iubirea de aproa- 
pele, a doua mare poruncă (Mt. 22, 34-40). Indeobște, Părinţii socotesc iubirea drept 
înmănunchere și culme a tuturor virtuţilor. De aceea, mai întâi de toate, după faptele de iubire 
vădite prin milă vor fi judecaţi oamenii."'* „Oricine va fi găsit cu adevărat dezbrăcat și gol de 
slava dumnezeiască [...] va fi scos numaidecât afară și din rai și din împărăție și din cămara de 
nuntă cerească”, spune Sfântul Simeon Noul Teolog, pentru că e „dezbrăcat și gol” de virtuţi, 
și mai cu seamă de iubire. „Chiar daca nu are păcat, dacă e lipsit de virtuţi, el stă gol. lar 
prima dintre toate virtuțile, împărăteasa și doamna lor, e într-adevăr iubirea. Ea este cap, haină 
și slavă a tuturor. Trupul fără cap e mort și fără suflare, iar fără haină, cum nu va fi gol? 
Virtuţile fără iubire sunt veştede și nefolositoare, iar cine n-are iubirea e gol de slava 
dumnezeiască, chiar dacă are toate virtuțile; stă gol și, neîndurând goliciunea, ar vrea să se 
ascundă (Fac. 3, 8). Căci având rușinea, are și osânda și aude de la Judecătorul a toate: «Nu fe 
cunosc pe tine! (Mt. 25, 12)". 

Că mai presus de toate iubirea e măsura judecății, ne-o arată Insuși Hristos, spunând: 

„Când va veni Fiul Omului întru Slava Sa şi toţi sfinţii îngeri cu EI, atunci va şedea pe 
tronul slavei Sale. Şi se vor aduna Lui toate neamurile şi-i va despărţi pe unii de alţii, cum 
desparte păstorul oile de capre. Şi va pune oile de-a dreapta Sa, iar caprele, de-a stânga. 
Atunci împăratul va zice celor de-a dreapta Sa: „Veniţi, binecuvântaţii Părintelui Meu, 
moşteniţi împărăţia cea pregătită vouă de la întemeierea lumii. Căci flămând am fost și Mi- 
aţi dat să mănânc; însetat am fost şi Mi-aţi dat să beau; străin am fost şi M-aţi primit, gol am 
fost şi M-aţi îmbrăcat; bolnav am fost şi M-aţi cercetat; în temniţă am fost şi aţi venit la Mi- 
ne!” Atunci drepţii li vor răspunde, zicând: „Doamne, când Te-am văzut flămând şi Te-am 
hrănit? Sau însetat și ti-am dat să bei? Sau când Te-am văzut străin și Te-am primit, sau gol 
și Te-am îmbrăcat? Sau când Te-am văzul bolnav sau în temniţă și am venit la Tine?” lar 
împăratul, răspunzând, le va zice: „Adevărat zic vouă, întrucât aţi făcut unuia dintr-aceşti 
fraţi ai Mei, prea mici, Mie Mi-aţi făcut!” Atunci va zice și celor de-a stânga: „Duceţi-vă de 
la Mine, blestemaţilor, în focul cel veşnic, care este gătit diavolului şi îngerilor lui. Căci 
flămând am fost şi nu Mi-aţi dat să mănânc; însetat am fost şi nu Mi-aţi dat să beau; străin 
am fost şi nu M-aţi primit; gol, şi nu M-aţi îmbrăcat; bolnav și în temniţă și nu M-aţi 
cercetat!” Atunci vor răspunde şi ei, zicând: „Doamne, când Te-am văzut flămând, sau 
însetat, Sau Străin, Sau gol, sau bolnav, sau în temniţă, și nu ti-am Slujit?” Atunci le va 
răspunde, zicând: „Adevărat zic vouă: întrucât nu aţi făcut unuia dintre acești prea mici, nici 
Mie nu Mi-aţi făcut!” Și vor merge aceștia la osânda veşnică, iar drepţii, la viaţa veşnică.” 
(Mt. 25, 31-46). 


6. „Infricoșătoarea Judecată a lui Hristos" 


Părinţii și Biserica numesc Judecata lui Hristos grozavă și înfricoşătoare"* Și O 
zugrăvesc în cele mai întunecate culori." Și fac aceasta spre zidirea noastră, după cum sin- 


%14 Vezi Sf. Grigorie Palama, Omilii, 4, 13-16. 

" Imne, 17,462-494. 

'1* Vezi Sf. Grigorie de Nyssa, Tâlcuire la Psalmul 6, PG 44, 612; Sf. loan Damaschin, Dogmatica, IV, 27. 
Acest calificativ apare în multe slujbe bisericești, și chiar în Liturghie, când, într-una dintre ectenii, se cere de la 


Dumnezeu „răspuns bun la înfricoșătoarea Judecată a lui Hristos”. 


* Vezi, între alţii, Sf. Vasile cel Mare, Epistole, XLVI, 5; Sf. loan Gură de Aur, Apologia vieţii monahale, III, 
2; Omilii la parabola despre săracul Lazar şi bogatul nemilostiv, VI, 2; Sf. Maxim Mărturisitorul, Epistole, |. 

guri spun“, ca sa ne îndemne să lucrăm în această viață „cu frică și cutremur” pentru 
mântuirea noastră și să scăpăm dincolo de chinul cel veșnic și de neîncetata suferinţă. 

Dar și după adevăr și pe sfântă dreptate Judecata lui Hristos e înfricoșătoare. 

Mai întâi, pentru ruşinea din ceasul acela, când vom sta cu totul dezgoliți în lumina ce 
răzbate până în străfundul sufletului, dând la iveală tot răul săvârșit; când viaţa noastră se va 
face priveliște pentru îngeri și sfinți și toată mulțimea de oameni care-au trăit din veac, acolo, 
înaintea lui Hristos.” 

Apoi, pentru că atunci vom fi cu totul lipsiţi de orice apărare; nu-i mai avem pe îngeri 
ajutători, ca la judecata din ceasul morţii. După cum spune Sfântul loan Gură de Aur, în ziua 
aceea va avea omul înaintea sa „înfricoșătorul scaun de judecată și pe Judecătorul Cel 
nemitarnic, faptele sale puse de faţă, și nimeni care să-l ajute: nu tu vecin, ori apărător, ori 
ruda, ori frate, ori tată, ori mamă, ori gazdă să-l ascundă; nimeni şi nimic!” 

In vreme ce, la judecata ce se face fiecăruia în parte, soarta omului nu e pecetluită și 
mai e nădejde de scăpare, la Judecata de apoi însă, doar drepţii n-au a se teme, căci păcătoșii 
vor merge atunci pentru vecie în iad. „Ziua aceea - scrie Sfântul loan Gură de Aur - este dorită 
de cei ce trăiesc făcând fapte bune, după cum este înfricoșătoare celor ce trăiesc în păcate, 
pentru că le aduce osândă"."” 


7. Judecata va fi dreaptă, adevărată și nestrămutată 


Judecata lui Hristos se numește „Judecata din urmă” mai întâi pentru că se face după 
judecata cu care este judecat fiecare la ieșirea din această viaţă, apoi pentru că se petrece la 
sfârșitul veacurilor, iar alta nu va mai fi, și pentru că este nestrămutată."” 

De altfel, cine ar putea tăgădui hotărârea ce se va da atunci, văzându-se pe sine în 
lumina dumnezeiască așa cum este și înțelegând limpede că judecata s-a făcut după sfânta 
dreptate? „Cei osândiţi atunci - scrie Sfântul Vasile cel Mare - vor socoti judecata ce li s-a 
făcut cu totul dreaptă". 

Urmând Sfintei Scripturi (In. 5, 30; Rom. 2, 5; 2 Tim. 4, &; Apoc. 19, 2, 11), Părinţii 
spun că judecăţile Celui Ce este însuși adevărul (In. 14, 6), ale Celui Ce este drept (Fapte 3, 
14; 22, 14; lac. 5, 6; 1 In. 2, 1) nu pot fi altfel decât cu totul drepte și adevărate." Apoi 
judecăţile lui Dumnezeu nu sunt ca cele omenești” ; Dumnezeu nu caută la faţa omului și 
nu-i părtinitor (cf. Fapte 10, 34; Rom. 2, 11; Gal. 2, 6; Efes. 6, 9), ci toţi sunt de-o seamă 


818 


Vezi Sf. loan Gură de Aur, Apologia vieţii monahale, III. 2. 


*19 Vezi Sf. Simeon Noul Teolog, Careheze, XXVIII, 150-189; Imne, 17,482. 


** Sf. loan Gură de Aur, Omilii la parabola despre săracul Lazăr și bogatul nemilostiv, VI, 2; ct. Tâlcuiri la 


Epistola a doua către Corinteni, LX, 4; Omilie la Psalmul 48, 4; Omilie la acest cuvânt: „Nu te teme când se va 
îmbogăţi omul |...]" şi despre primirea de străini, 6; Sf. Grigorie de Nazianz, Cuvântări, XVI, 9. 


*21 Omilii la Matei, XC, 2. 


* Cf. Sf. loan Gură de Aur, Omilii la I Tesaloniceni, VIII, 2; Sf. Nicodim Aghioritul, Fortodromion, Venenţia, 
1836, p. 304. 


"** Comentariu la profetul Isaia, IUL, 119-120, PG 30, 312B-D; Omilie la Psalmul VII, 4: „păcătoşii [...] auzind 
sentința dumnezeiască, vor primi de bunăvoie pedeapsa ce li se dă”. 


*** Vezi Sf. loan Gură de Aur, Despre mărginita putere a diavolului, |, 8; Omilii la Cruce şi la tâlhar, |, 3. 


*** Vezi Sf. loan Gură de Aur, Omilii la cruce și la tâlhar, |, 3. 

înaintea feţei Sale.** Iar hotărârea Sa e cu totul dreaptă, căci știe adâncurile inimii, felurimea, 


mulțimea și mărimea greșelilor noastre", cântărind cu o nemăsluită măsură faptele 
fiecăruia." 


8.Incheierea Judecăţii 


Judecata de apoi va despărţi tot neamul omenesc în două - și numai două cete: cei 
vrednici de împărăție și cei osândiţi pe vecie la chinurile iadului. Hristos Insuși spune că „îi va 
despărţi pe unii de alți, precum desparte păstorul oile de capre. Și va pune oile de-a dreapta 
Sa, iar caprele de-a stânga. Atunci împăratul va zice celor de-a dreapta Sa:,„Veniţi, 
binecuvântaţii Părintelui Meu, de moşteniţi împărăţia cea pregătită vouă de la întemeierea 
lumii!” [...] Va zice şi celor de-a stânga: „Duceţi-vă de la Mine, blestemaţilor, în focul cel 
veşnic, care este gătit diavolului şi îngerilor lui, [...] Şi vor merse aceştia la osândă veşnică, 
iar drepţii, la viaţă veşnică." (Mt. 25, 32-46). Şi iarăși, că așa se va încheia Judecata o spune 
zicând: „Şi vor ieşi cei care au făcut cele bune spre învierea vieţii, iar cei care au făcut cele 
rele, spre învierea judecății." (In. 5, 29). 

Tot despre despărţirea în două cete în urma Judecăţii se vorbește și în pilda despre 
grâu și neghină (Mt. 13, 24-30); sămânţa bună sunt drepţii care au rodit virtuţi, iar neghina, 
păcătoșii întinaţi cu păcate; secerișul închipuie Judecata; stăpânul casei e Hristos, iar 
secerătorii sunt îngerii care-l vor sta alături la Judecată, după cum Insuși tâlcuiește: „Secerișul 
este sfârşitul lumii, iar secerătorii sunt îngerii. Așadar, după cum se adună neghina şi se arde 
în foc, aşa va fi la sfârşitul veacului: Trimite-va Fiul Omului pe îngerii Săi, şi vor culese din 
împărăţia Lui toate smintelile şi pe cei care fac fărădelegea şi-i vor arunca pe ei în văpaia 
focului; acolo va fi plângerea și scrâșnirea dinţilor. Atunci cei drepţi vor străluci ca soarele 
în împărăţia Tatălui lor." (Mt. 13, 39-43). 

Despărțirea în două cete o închipuie și parabola despre fecioarele înțelepte și cele 
nebune (Mt. 25, 1-12); cele dintâi sunt vrednice să intre în cămara de nuntă - împărăţia lui 
Dumnezeu -, pentru că și-au agonisit virtuţi - uleiul din candelele lor aprinse; celelalte se 
alungă și se osândesc la întunericul cel mai din afară. 

Același lucru îl înfățișează și pilda nunţii fiului de împărat, unde împăratul - Hristos - 
îi primește ca oaspeţi ai Săi pe cei ce poartă haină de nuntă - adică virtuţi -, dar îl alungă de la 
ospăț - din împărăție, adică - pe cel lipsit de acest veșmânt, spunând slugilor sale - îngerilor: 
„Legându-i mâinile şi picioarele, luaţi-l şi aruncaţi-l în întunericul cel mai din afară! Acolo 
va fi plângerea şi scrâşnirea dinţilor." (Mt. 22, l- 14). 


826 


Sf. Grigorie de Nazianz, Cuvântări, XIX, 15. 
“7 Sf. Isidor Pelusiotul, Epistole, II, 172. 
%% Vezi Sf. Vasile cel Mare, Omilie la Psalmul VII, 5. 


* Pentru tâlcuirea acestei parabole drept simbol al Judecăţii din urmă, vezi Sf. Grigorie de Nyssa, Omilii, XLI. 

XI 


VIATA CEA VESNICA. 
IMPARATIA CERURILOR SI IADUL. 


Nici împărăţia cerurilor, nici iadul - după cum am mai spus-o - nu sunt simple locuri, 
ţinuturi situate undeva anume, ci realităţi duhovnicești, ce nu se văd cu ochii trupești.” După 
cum spune Sfântul Marcu Eugenicul, ele sunt „locuri ce se cugetă cu mintea""”, fiind 
potrivite unor stări'”, trepte şi feluri de vieţuire. 

In textele scripturistice ele sunt înfățișate adesea sub o formă materială: iadul, ca foc 
(Mt. 25, 41; Mc. 9, 45), vierme neadormit (Mc. 9, 45), plâns și scrâșnire a dinţilor (Mt. 13, 
42). Tot așa le întâlnim și în tâlcuirile Părinților”, care se folosesc de imagini materiale când 
zugrăvesc chinurile iadului și desfătările din împărăție; aceasta din urmă, de pildă, apare ca o 
grădină plină de verdeață sau ca un ospăț cu multe și felurite bunătăţi”” - simbolul ospăţului 
fiind de altfel folosit chiar de Hristos (Mt. 22, 1-14; Lc. 14, 16, 24) [...]. Ei fac aceasta spre 
zidirea oamenilor, ca să iste frica de iad și râvna pentru împărăție prin cele ce se pot vedea și 
pipăi, ca niște chipuri ale realităţilor duhovnicești din cealaltă lume, de neajuns și de neînțeles 
pentru ei. 

Altfel spus, avem de-a face cu o exprimare simbolică“”, care nu trebuie înţeleasă după 
literă. De altfel, chiar Părinţii care folosesc în chip obișnuit astfel de imagini concrete" atrag 
atenţia asupra acestui lucru, spunând: „Când auzi despre (unele realităţi spirituale) [...] trebuie 


*% Vezi Sf. Teofilact al Bulgariei, Talcuire la Evanghelia de la Luca, XVI; Sf. Nicodim Aghioritul, 
Eortodromion, Veneţia, 1836, p. 400. Cel din urmă face o apropiere între cuvintele „Hades" și aeides, fără 
formă, nevăzut. 


%1 PO 15, p. 153. 

Vezi Sf. Grigorie de Nyssa, Dialogul despre suflet și înviere. 
533 Vezi, de pildă. Sf. loan Gură de Aur, Cărre Teodor cel căzut, I, 10-12; Omilii la Matei, XLIII, 4; Tâlcuiri la 
Epistola a doua către Corinteni. X, 4; Sf. Maxim Mărturisitorul, Epistole, |, 24. 


%4 Vezi, de pildă, Sf. Eusebiu de Cezareea, Tâlcuire la Luca. 


**% Principiul simbolismului fiind tocmai acela de a reprezenta realităţi abstracte sau spirituale, greu de conceput, 
prin mijlocirea realităţilor materiale analoge. 

Vezi Sf. loan Gură de Aur, Cărre Teodor cel căzut, |. 10-12. 

să înţelegi de la început și să cunoşti nu în chip simplu, ci în înţelesuri gândite ce înseamnă 
(ele)”."” Sfântul Grigorie de Nyssa, de pildă, ne face atenţi la faptul că „bunătăţile făgăduite 
celor ce vor vieţui cum se cuvine nu sunt de natură să poată fi exprimate prin cuvinte. Căci 
cum s-ar putea descrie ceea ce ochiul n-a văzut, urechea n-a auzit și la inima omului nu s-a 
suit (cf. 1 Cor. 2, 9)? Tot așa, nici viaţa cea plină de chinuri a păcătoșilor nu se poate asemăna 
cu nici una din caznele ori suferinţele ce le rabdă omul pe pământ. De le-ai da orice nume și 
de le-ai compara cu cele mai grele torturi din lume, deosebirea dintre ele este enormă. Când 
auzi că și acolo va fi un foc, să ştii că acela are o însușire pe care n-o găsești deloc la focul cel 
obișnuit; acela nu se stinge, pe când pentru focul acesta de aici oamenii au descoperit tot felul 
de mijloace de a-l stinge; și între ceea ce se poate stinge și ceea ce nu poate fi în niciun chip 
stins este o mare deosebire. Cu alte cuvinte, acela e cu totul altceva decât focul de aici. Și, 
iarăși, când vei auzi de viermele care nu moare, să nu ţi se ducă gândul, prin asemănarea 
numelor, la vietatea aceasta mică care trăiește în pământ, căci adaosul „care nu moare” ne face 
să ne gândim la ceva de o cu totul altă natură decât cea pe care o cunoaștem noi din realitatea 


y A 1838 
pământească" 


1. Impărăţia cerurilor 


Impărăţia cerurilor, pe care o moștenesc drepţii pe vecie, este numită și „împărăţia lui 
Dumnezeu”, şi „Rai” în înţeles înalt, și fericita „viaţă veșnică”."” 

După cum zic Părinţii” și însuși Apostolul Pavel, viaţa împărăției nu poate fi povestită, căci: 
„Cele ce ochiul n-a văzut şi urechea n-a auzit și la inima omului nu S-au Suit, pe acestea le-a 
sărit Dumnezeu celor care Il iubesc pe EL. "(Il Cor. 2,9). 

Sfinţilor li s-a dat arvuna și pregustarea ei în vedenii și răpiri duhovnicești, dar 
adevărul ei rămâne mai presus de cuvânt. Sfântul Pavel, răpit „până la al treilea cer", „în rai, 
a auzit cuvinte de nespus, pe care nu se cuvine omului să le grăiască." (2 Cor. 12, 4).,„0, Rai 
preafrumos, e cu putinţă a ne veseli de tine, dar cu neputinţă este a cugeta cum ești!”, exclamă 
Sfântul Nicodim Aghioritul." 

Din învăţătura Domnului Hristos și a Sfinţilor Apostoli și din cele cunoscute în duh de 
sfinți putem afla însă câtuși de puţin ce înseamnă această împărăție. 

Știm astfel că ea este mulțimea bunătăţilor gătite de Dumnezeu dintru început celor 
vrednici să le primească: „Atunci împăratul va zice celor de-a dreapta Sa:,„Veniţi, 
binecuvântaţii Părintelui Meu, de moșşteniţi împărăţia cea pregătită vouă de la întemeierea 
lumii...!" (Mt. 25, 34). 

Binele din împărăție e uneori înfățișat de Părinţi prin negaţie, ca sfârșit al tuturor 
relelor de care are parte omul în această lume; alteori, simplu, ca dobândire a tuturor bu- 


"Sf. Isaac Sirul, Cuvinte despre nevoinţă, 30; Sf. Marcu Eugenicul, A/ doilea cuvânt despre focul curaţitor, 18, 


PO 15, p. 130. 

Sf. Grigorie de Nyssa, Marele cuvânt catehetic, XL, 7-8. 


** Pentru că de viaţă veșnică vor avea parte şi cei din iad, însă de-o viaţă chinuită. 


** De pildă, Sf. loan Gură de Aur, Omilii la Romani, V, 7; Sf. Teodoret al Cirului, Tratamentul bolilor elineşti, 
XI, 52. 

"1 Exomologhitar (Sfătuire către duhovnic), Veneţia, 1855, p. 219. Vezi şi aceste cuvinte ale Sf. Maxim 
Mărturisitorul: „Viaţa dumnezeiască și neînţeleasă, deși dă bucuria de ea celor ce se împărtășesc de ea prin har, 
dar nu dă și înţelegerea. Căci rămâne pururea neînţeleasă chiar și în împărtășirea celor ce se bucură de ea; căci 
are după fire, ca una ce e nefăcută, necuprinderea." (Răspunsuri către Talasie, 61. Scolia 18) 

nătăţilor de care-am fost lipsiţi în lume din pricina răutăţilor."“ In împărăție, scrie Sfântul 
loan Gură de Aur, „am scăpat în sfârșit de dureri, de chinuri, de gemete; [...] nu mai e 
suferinţă, întristare ori plâns; [...] nu mai sunt împotriviri și piedici; tulburarea și neliniștea au 
pierit. [...] Acolo sus e viaţa cea adevărată, fără de moarte și plină de bunătăţi neamestecate cu 
rău [...] Nu mai e nimic care să ne supere, nici griji, nici ispite, numai bucurie, iubire, veselie; 
toate sunt desăvârșite, toate nepieritoare”."” 

Toate acestea sunt palide imagini, căci binele împărăției este neasemănat și mai presus 
de tot binele acestei lumi. „Impărăţia cerurilor, spune Sfântul Grigorie de Nazianz, aceasta 
este: aflarea celei mai înalte curații și desăvârșiri”."* 


Impărăţia cerurilor înseamnă mai întâi de toate a fi împreună cu Dumnezeu; intrând în 
împărăție, drepţii II vor întâlni pe Hristos Cel iubit de ei și Il vor vedea în lumina slavei Sale 
(cf. In. 17, 24), în toată mărirea (Rom. 8, 18).'* Și va fi văzut de ei atunci nu ca prin oglindă, 
în parte şi în ghicitură, ci „faţă către faţă” (| Cor. 13, 12)."* Atunci, spune în acelaşi loc 
Apostolul Pavel, „voi cunoaște deplin, precum am fost cunoscut și eu”. 

Si se vor salaslui si vor petrece cu Dumnezeu ( cf. In. 14, 2-3; 2 Cor. 5,8 )si Elva fi 
atunci „totul în toate” (| Cor. 15, 28), şi ei desăvârșit vor fi întru EI; și-L vor avea în launtrul 
lor pe Duhul Cel Sfânt,” iar prin Duhul, în Hristos, vor fi uniţi cu Tatăl, deopotrivă fiind 
întru EI și avându-L pe EI în lăuntrul lor. Vor fi cu EI, uniţi cu EI pe vecie (cf. 1 Tes. 4, 17), 
vieţuind pururea cu El „viaţă dumnezeiască și netrecătoare”."” Hristos, Domnul nostru, EI 
Insuși ne-a descoperit că aceasta este plinirea vieţii creștinești: unirea desăvârșită cu EI, iar în 
EI, cu Tatăl, unire care se săvârșește în slava sau lumina ce se vede prin Duhul: „după cum 
Tu, Părinte, în Mine şi Eu în Tine, așa și aceștia în Noi să fie una [...] Și slava pe care Tu Mi- 
ai dat-o le-am dat-o lor, ca ei să fie una, precum Noi una suntem; Eu în ei şi Tu în Mine..." 
(|n. 17, 21-23). Această unire deplină cu Dumnezeu în veacul ce va să fie o înfățișează 
rugăciunea de la Liturghie în care se cere: „Dă-ne nouă, Doamne, să ne împărtășim cu Tine 
mai adevărat în ziua cea neînserată a împărăției Tale!” 

Drepţii și ei vor străluci de acea lumină pe care o văd și-n care-L văd pe Dumnezeu 
Cel în Treime'” (cf. Mt. 5, 8), unindu-se cu El. „Azunci cei drepţi vor străluci ca soarele în 
împărăţia Tatălui lor." (Mt. 13, 43). Impărtășindu-se de lumina dumnezeiască" şi 
preamărindu-se împreună cu Hristos (Rom. 8, 17), vor fi părtași ai slavei lui Dumnezeu (| Pt. 
5,1). 

lar părtășia de slava dumnezeiască dăruiește adevărata și deplina libertate, cea a fiilor 
lui Dumnezeu. (Rom. 8, 21). 


842 


Vezi, de pildă, Sf. loan Gură de Aur, Cărre Teodor cel căzut, |, 11; 
**% Omilie la psalmul 114, 3; Sf. Vasile cel Mare, Omilie la psalmul 104, 5. Omilie la psalmul 114, 3. 


*% Cuvântări, XX, 12. 


845 


Vezi Sf. Grigorie Palama, Omilii, 8. 


*1% Despre vederea lui Dumnezeu, potrivit Sfinţilor Părinţi ai Răsăritului, vezi V. Lossky, „Le probleme de la 


«vision face â face» et la tradition patristique â Byzance”, în Studia Patristica, 2, Texte imd Untersuchungen, 64, 
Berlin, 1957, p. 512-537; Vision de Dieu, Neuchâtel, 1962. 


* Vezi Sf. Simeon Noul Teolog, Careheze, 6, 112-113: „Impărăţia cerurilor e împărtășirea Duhului Sfânt”. 


* Sf. Grigorie Palama, Cărre maica Xenia, 15. 


%% Vezi Sf. Grigorie de Nazianz, Cuvântări, XVL9; XX, 12; Sf. Maxim Mărturisitorul, Epistole, 24; Sf. Grigorie 
Palama. Omilii, 8. 


850 


Vezi Sf. Grigorie Palama, Contra lui Gregoras, III, 27. 

Și vor avea parte sfinţii de toate bunătăţile cele dumnezeiești. Căci împărăţia lui 
Dumnezeu este „împărtășirea prin har de bunătăţile pe care le are EI prin fire". lar aceasta 
naște în cei drepţi bucurie de nespus; și spune Apostolul că așa, cu bucurie și veselie, vor intra 
acolo „unde Iisus a intrat pentru noi ca înainte-mersător” (Exvr. 6, 20). Unirea cu Hristos în 
legătura iubirii aduce bucurie care întrece nemăsurat toată bucuria lumească, bucuria „depli- 
nă” de care vorbește Sfântul Evanghelist loan (16, 24), numită de Sfânta Tradiţie „fericirea 
dumnezeiască”."” Sfântul loan Gură de Aur spune că mai mult decât frumuseţea Raiului și 
decât viețuirea lipsită de orice neajuns ori întristare lumească, adevărata pricină a fericirii 
sfinților este „bucuria de a vedea faţa lui Hristos și de a se veseli pururea de EI împreună cu 
îngerii, arhanghelii și puterile cerești”. lar fericirea cerească e neștirbită, nesfârșită și 
nestrămutată, căci, după cuvântul evanghelistului: „bucuria voastră nimeni nu o va lua de la 
voi!" (In. 16, 22). 

Dimpreună cu corurile îngerești și ale tuturor sfinţilor, drepţii vor lăuda pururea pe 
Dumnezeu." Căci văzând neacoperită şi-n toată măreţia puterea și slava Lui, întreaga lor 
fiinţă se face izvor de laudă"” , cinstire și închinare. 

Intr-un cuvânt, după cum spune Sfântul loan Damaschin, în chip apoteotic: „cei care 
au făcut fapte bune, împreună cu îngerii vor străluci ca soarele spre viaţa veșnică, împreună cu 
Domnul nostru lisus Hristos. Și Il vor vedea pururea și vor fi văzuţi de El și vor culege 
bucuria nesfârșită care vine de la EI, lăudându-L împreună cu Tatăl și cu Sfântul Duh, în vecii 
nesfârșiţi ai vecilor”."* 

Vederea lui Dumnezeu în lumina slavei Sale negrăite nu doar că-i unește deplin pe cei 
drepţi cu Dumnezeu, ci-i și preschimbă în chip minunat și-i face asemenea Lui.“ „Ce vom fi, 
nu s-a arătat până acum. Ci ştim că atunci când El Se va arăta, vom fi asemenea Lui, fiindcă 
Ilvom vedea cum este. "(1 In. 3,2). 

Atunci se va săvârși deplin asemănarea cu Dumnezeu lucrată de cei drepţi” „ care-i 
va face prin har ceea ce este Dumnezeu prin fire, ajungând astfel, în Dumnezeu și prin EI, la 
plinătatea vieţii dumnezeiești, potrivit celor rânduite dintru început pentru om de Pronia 
dumnezeiască.” „Căci spre aceasta ne-a Și făcut, ca <să ne facem păriaşi dumnezeieştii firi» 
QC Pt. 1, 4) și ai veșniciei Lui și să ne arătăm asemenea Lui prin îndumnezeirea cea din har, 
pentru care este toată existenţa și durata celor ce sunt și aducerea la ființă și nașterea celor ce 
nu sunt". 


“1 Sf. Maxim Mărturisitorul, Cele două sute de capete despre cunoştinţa lui Dumnezeu și despre iconomia 


Fiului... 11, 90. 

Cf. Sf. Vasile cel Mare, Epistole, 8, 12; Sf. Grigorie de Nyssa, Dialogul despre suflet şi înviere. 

Sf. loan Gură de Aur, Către Teodor cel căzut, |, 11. 


%4 Vezi Sf. Maxim Mărturisitorul, Epistole, |, PG 91, 388B. 

Vezi Fer. Augustin, Ceratea lui Dumnezeu, XXII, 30. 

Sf. loan Damaschin, Dogmatica, IV, 27. 


%57 Vezi Sf. Dionisie Areopagitul, Despre numele divine. L. 4 


858 


Vezi Sf. Grigorie de Nazianz, Cuvântări. XXI. 2 


859 ._. . A . . . s . A . 
Nu vom spune aici mai multe despre îndumnezeirea omului, dat fiind că am scris pe larg despre ea în studiul 
nostru La Divinisation de lhomme selon saint Maxime le Confesseur, Paris, 1997. Pe această temă, vezi și: J. 
Gross, La Divinisation du chretiene selon les Peres grecs, Paris, 1938; B. Sartorius, La Doctrine de la 


divinisation de | homme d 'apres les Peres grecs en general el Gregoire Palamas en particulier, Geneva, 1965. 


5% sf. Maxim Mărturisitorul, Epistole, 24. 

In împărăție, drepţii vor gusta fericirea potrivit măsurii lor duhovnicești." Hristos 
Insuşi o arată, spunând: „In casa Tatălui Meu multe locașuri sunt." (In. 14, 2); iar Apostolul 
Pavel scrie: „Fiecare îşi va lua plata după osteneala sa." (| Cor. 3, 8); sau, în altă parte: „Alta 
este strălucirea soarelui și alta strălucirea lunii şi alta strălucirea stelelor. Căci stea de stea 
se deosebește în strălucire.” (| Cor. 15, 41). Tâlcuind acest ultim verset, Sfântul loan Gură de 
Aur spune: „Și ce voiește el să arate prin aceste vorbe? Din ce pricină de la vorba învierii 
trupurilor a ajuns la slava soarelui și a stelelor? [...] Fiindcă el a adus vorba de înviere, apoi 
arată că mare va fi atunci deosebirea de slavă, deși învierea este una și aceeași. [...] Căci deși 
stelele sunt toate în cer, totuși nu au toate aceeași strălucire. Deci ce învăţăm noi de aici? Că 
deși toţi drepţii vor fi întru împărăţia lui Dumnezeu, nu toţi însă se vor bucura de aceleași bu- 
nătăţi”."? Tot așa zice și Sfantul Grigorie de Nazianz: „Nu toţi se vor învrednici de același 
rang, nici de aceeași treaptă, ci unul de una, altul de alta, fiecare, socotesc, după curăţia 5 Plc 
Sfântul Grigorie Sinaitul spune și el ca felurită este „răsplătirea bunătăţilor”"“; „mărimea şi 
felul răsplăţii (drepţilor) vor fi pe potriva deprinderii și lucrării virtuţilor”.” Sfantul Nicolae 
Cabasila, la rândul său, scrie că „în cer există locașuri multe și felurite, pentru ca să poată fi 
cinstită orice treaptă de virtute"."” Iar Sfântul Isaac Sirul spune şi el: „Precum fiecare se 
bucură de soarele văzut după curăţia puterii văzătoare și primitoare, și precum un sfeșnic ce 
luminează într-o casă răspândește multe raze, fără ca lumina lui să scadă, așa și în veacul 
viitor” drepţii vor fi luminaţi „de unicul Soare înţelegător [...] fiecare pe măsura lui [...] și 
fiecare se va veseli înlăuntrul său după harul dat lui, după măsura sa”; însă harul este unul și 
același, căci toţi se bucură de una și aceeași vedere (a lui Dumnezeu) „și una le este 


. 86 
bucuria”. 


Starea duhovnicească a drepţilor în împărăţia cerurilor este și se numește desăvârșită 
față de viaţa aceasta pământească, iar nu în sine. Ajunși asemenea lui Dumnezeu, uniţi cu El 
şi îndumnezeiţi cu adevărat, ei încă au să sporească necontenit în asemănare, și-n unire şi-n 
îndumnezeire. Căci Dumnezeu, nemărginit fiind, rămâne pururi neajuns și necuprins în ființa 
Sa, iar omul nu-L va putea cunoaște și iubi deplin vreodată; și, neputând sorbi întreg izvorul 
nesecat al harurilor Sale, neîncetat va înseta, dorind saturarea de ceea ce nu are capăt ori 
sfârșit. 

Despre această tindere neostenită a omului spre Dumnezeu vorbește mai cu seamă 
Sfântul Grigorie de Nyssa'*, arătând cum „dragostea sufletului simţitor față de Cel prin fire 
bun [...] îl atrage pururea de la binele atins, la binele văzut mai sus, aprinzându-i, prin ceea ce 
a dobândit, dorinţa spre ceea ce e ascuns [...] marea dărnicie a lui Dumnezeu a binevoit să 
împlinească dorinţa lui, dar nu i-a făgăduit vreo încetare și saturare a dorinţei. [...] Căci a 


s*! Vezi Sf. Vasile cel Mare, Despre Sfântul Duh, XVI; Sf. Grigorie de Nyssa, Dialogul despre suflet și înviere; 
Sf. Maxim Mărturisitorul, Răspunsuri către Talasie, 59. 


*“ Sf. Ioan Gură de Aur, Tâlcuiri la Epistola întâi către Corinteni, XLI. 

Sf. Grigorie de Nazianz, Cuvântări, XLI, 11. 


“*1 Sf. Grigorie Sinaitul. Cuvinte felurite despre porunci, dogme..., 33. 


'* Ibidem, 36. Vezi și Sf. Maxim Mărturisitorul, Răspunsuri către Talasie, 11. 

Sf. Nicolae Cabasila, 7a/cuirea dumnezeieștii Liturghii. XLYV. 


“7 Sf. Isaac Sirul, Cuvinte despre nevoinţă, LVI. 


%* Vezi J. Danielou. „,Mystique et Tenebre chez Gregoire de Nysse", art. „Contemplation", în Dictionnaire de 
spiritualite. 2, 1953, col. 1882-1885; Plaronisme et theologie mystigite. Essai sur la doctrine spirituelle de 


Gregoire de Nysse, Paris, 1954, p. 291-307. 

vedea pe Dumnezeu cu adevărat stă în aceea că acela care priveşte spre El nu ajunge niciodată 
la sfârșitul dorinţei de a-L vedea”; „dorinţa către Bine, atrasă de urcușul spre ea, se întinde 
pururea împreună cu drumul ce duce spre ea. Și în aceasta stă a vedea cu adevărat pe 
Dumnezeu: în a nu afla niciodată o saturare a dorinţei de a-L afla. Totdeauna văzătorul, prin 
cele ce le poate vedea, arde de dorinţa de a vedea și mai mult. Astfel niciun hotar nu ar putea 
să oprească înaintarea în urcușul spre Dumnezeu, prin faptul ca, pe de o parte, nu se află o 


margine a Binelui, și pe de alta, prin nicio saturare nu se taie sporirea dorinţei spre Bine". 


Despre aceasta vorbesc încă și alți Părinţi. Astfel, Sfântul loan Scărarul spune și el ca: 
„dacă dragostea nu ajunge niciodată la sfârșit (cf. 1 Cor. 13, 8) [...], atunci marginea acesteia 
este cu adevărat fără margini. Inaintând în ea, niciodată nu ajungem la sfârșit nici în veacul 
acesta, nici în cel viitor, adăugând lumină la lumină"."” Vorbind îndelung despre osteneala 
sfinților răsplătită cu vederea slavei dumnezeiești, Simeon Noul Teolog spune că: „alergarea 
le este neîncetată [...] începutul alergării e sfârșit, iar sfârșitul e început. Desăvârșirea e fără 
sfârşit”. lar în altă parte iarăși arată că „nu va fi sfârșit al înaintării în veci, fiindcă oprirea 
adăugirii sfârșitului nesfârșit ar însemna cuprinderea Celui cu totul necuprins și Cel de Care e 
cu neputinţă pentru toţi să se sature S-ar face un lucru de care te saturi; ci plinătatea Lui și 
slava luminii va fi adânc al înaintării și început fără de sfârșit. Și așa cum, având pe Hristos 
Care a luat chip înlăuntrul lor, stau înaintea Celui Ce le strălucește lumina neapropiată, tot așa 
sfârșitul se face în ei început al slavei și în sfârșit își au începutul, iar în început sfârșitul”. 
In împărăţia cerurilor, spune Sfântul Fotie „bucuria nu încetează, necunoscând vreodată sa- 
turare. Și prisosul bucuriei se face pricină de tot mai multă și mai mare dragoste de 
Dumnezeu. lar covârșirea cunoașterii dumnezeiești sporește dorința noastră sfântă de 
cunoaștere, care nici nu sfârșește, nici nu slăbește vreodată". La rândul său, Sfântul Maxim 
Mărturisitorul vorbește de: „odihnirea pururea mobilă a celor plini de dorinţa în jurul Celui 
dorit”"”*, care este în fapt „bucuria veșnică şi neîncetată de Cel dorit”."” Cele spuse de acești 
doi Sfinţi Părinţi din urmă arată că lipsa saturării nu știrbeşte nicicum bucuria. Nesaţul din 
împărăție nu știe de nemulţumirile, neliniștea și suferința iscate în suflet de neîmplinirea 
dorințelor pământești. Ci bucuria drepţilor merge din desăvârșire în desăvârșire, și ei se 
minunează văzând că fericirea desăvârșit gustată izvorăște iar și iar o nouă și tot mai mare 
fericire. 


Așadar, vieţuirea în împărăţia cerurilor nu înseamnă odihna de orice lucrare; încetează 
lucrările cele din puterile firești ale omului, covârșite desăvârșit de energiile dumnezeiești 
necreate, revărsate în cei ce s-au făcut vase alese prin curăţia lor; iar pe aceștia nu-i mai 
însuflețesc de-acum simplele lor puteri, prea plăpânde pentru petrecerea cerească, ci 
dumnezeiescul har, care le cucerește voia." Viaţa omului în veșnicie nu e biata viață 


** Viata lui Moise. |. 238-239. 
* Scara, XXVI, partea a II-a, 38. 


“1 1mne, 23. 


872 
Imne, |. 


873 . A A. = CNE . 
Scrisoare de mângâiere către patriciul Talasie. 


“+ Răspunsuri către Talasie, 59. 


“5 Ibidem. Vezi comentariul nostru la aceste expresii, ca și la altele de același gen. In Divinisation de Ihomme 


selon saint Maxime le Confesseur, p. 665-673. 

omenească mutată în cer, ci viaţă dumnezeiesc-omenească, în care puterile lui sunt mișcate de 
energia dumnezeiască; atunci el va putea să spună după adevăr: „Nu eu mai trăiesc, ci Hristos 
trăieşte în mine!" (Gal. 2, 20). Animat de suflul dumnezeiesc, omul săvârșește fără osteneală 
lucrarea sa, ca revărsare a preaplinului de iubire. 

Și care va fi lucrarea acelor preafericiţi, dacă nu vederea/cunoașterea și slăvirea lui 
Dumnezeu, iubirea Lui, a îngerilor și a celorlalți oameni? Sfântul Grigorie de Nyssa spune că, 
vestind Apostolul „încetarea și întreruperea tuturor faptelor noastre de acum, chiar și a celor 
mai bune, numai iubirii nu i-a aflat sfârșit (cf. | Cor. 13, 8); când nădejdea s-a împlinit, 
rămâne numai lucrarea iubirii, care nu poate fi înlocuită chiar dacă toate celelalte încetează. 
De aceea și este iubirea cea dintâi dintre virtuţi și dintre poruncile Legii. Sufletul, o dată ajuns 
la această stare, nu mai are nevoie de celelalte simţiri, căci a atins plinătatea existenței [...]. 
Căci viaţa cerească este iubirea, deoarece Binele este vrednic de iubirea celor ce-L cunosc 
[...], iar cunoașterea dă nașterii iubirii, fiindcă ceea ce se cunoaște este prin excelenţă bun. lar 
de adevăratul Bine nu te saturi niciodată. Și pentru că nu e saturare care să facă să înceteze 
dorirea ce ne mână să iubim Binele, urmează că în viața dumnezeiască nu contenește lucrarea 


iubirii”. 


2. Iadul 


Iadul (ori gheena) este înfățișat de Sfânta Scriptură și de Părinţi drept loc de osândă'”, 


sau starea celor păcătoși'”, care îndură pe vecie chin și suferință, fără putinţă de scăpare. 

Cea dintâi pricină de suferință este, potrivit Părinților, focul cel nestins și veşnic", 
după cuvântul Domnului care zice: „Duceţi-vă de la Mine, blestemaţilor, în focul cel veşnic, 
care este gătit diavolului și îngerilor lui.../” (Mt. 25, 41). Pe lângă „focul care nu se stinge” 
(Mc. 9, 47-48; cf. Is. 66, 24), Hristos vorbește în același loc și de „viermele care nu moare" și 
de locuirea pe vecie cu diavolul și îngerii lui (vezi Mt. 25, 41)", în vreme ce drepţii au parte 
de tovărășia lui Dumnezeu, a îngerilor și a mulţimii de sfinți. 

Grozăvia suferinței acolo se arată în „plângerea și scrâșnirea dinţilor”, de care 
vorbește Hristos (Mt. 13, 42; 25, 30). 

Iadul este încă și loc al tenebrelor, întunecat și neguros, „tinutul întunericului și al 
umbrelor morţii, tară de întuneric și neorânduială, unde lumina e tot una cu bezna”, după 
cum spune lov (10, 21, 22). Insuși Hristos îl numește „întunericul cel mai din afară" (Mt. 25, 
30). 

Zugrăvind iadul, Părinţii nu fac decât să reia cuvintele Scripturii'” , îngroșând uneori, 
înmulţind amănuntele și materializând suferinţele, pentru ca omul să se înfioare și să se teamă 
văzând la ce cazne vor fi dați păcătoşii." 

Să nu uităm însă că avem de-a face aici cu o exprimare simbolică. Astfel, mulţi Părinţi 
spun apăsat că focul iadului nu este acest foc cunoscut de noi, ci unul „cum numai Dumnezeu 
îl St lol El este pururi arzător și nestins, dar nu pârjolește și nu mistuie ca focul de pe 
pământ, pentru că, după înviere, trupurile păcătoșilor sunt și ele, ca și ale drepţilor, 
nestricăcioase."” EI nu iscă suferință trupească ori sufletească, pentru că, după înviere, toți 
oamenii ajung nepătimitori și cu trupul, și cu sufletul. Așadar, chinurile iadului, pe care le 
îndură atât sufletul, cât și trupul - căci omul întreg va suferi atunci - sunt de natură spirituală. 

Părinţii spun că o mare suferinţă va fi lipsirea de viaţa cea slobodă.'“ Vorbesc apoi de 
„rușinea și necurmata părere de rău și mustrarea conștiinței”. Aceeași rușine vor îndura 
atunci păcătoși în priveliștea drepţilor și a sfintelor puteri cerești, ca și Adam când, păcătuind, 
s-a aflat gol înaintea lui Dumnezeu (cf. Fac. 3, 10), adică lipsit de darurile dumnezeiești și de 
slava lui Dumnezeu de care se împărtășea în Rai. Veșnica părere de rău, închipuită în parte de 
„viermele cel neadormit”, se naște din vederea păcatelor și a relei lor vieţuiri pe pământ, a 
cărei amintire de-acum nu se mai stinge și care nu mai poate fi nicicum îndreptată. „Să ne 
gândim la amara durere din iad, ce se va sălășlui în suflet prin conștiință, de amintirea celor 
rău făcute de el prin trup!", scrie Sfântul Maxim Mărturisitorul." „Cine - se întreabă el - va 
suporta rușinea fără margini a conștiinței, care se va ivi la arătarea celor ascunse ale lui? Cine 
va putea măsura plânsul netăcut, și acele lacrimi amare și fără folos, și scrâșnirea dinţilor, și 
durerile celor copleșiți de chinul părerii de rău statornicită în inima lor și sfâșiind cu dreptate 
adâncul sufletului? Cine e în stare să descrie strâmtorarea pricinuită lor de neputinţa de a nă- 
dăjdui vreodată schimbarea acestei stări și vreun sfârșit al chinului ce-i apasă sau revenirea 
într-un sfârșit la o mai bună vieţuire?”"” 


Toţi Părinţii spun însă, într-un glas, că în iad chinul cel mare vine din alungarea și 
îndepărtarea de la faţa lui Dumnezeu (cf. 2 Tes. 1, 9), lipsirea de prezenţa Lui și de bunătăţile 
ce izvorăsc din ea și tăierea comuniunii cu El. Infăţișând suferinţele iadului prin asemănare cu 
cele ce pot fi îndurate aici pe pământ, Sfântul loan Gură de Aur încheie spunând: „Dar sunt 
chinuri mai mari decât acestea. Pierderea bunurilor cerești îi va aduce celui ce-o îndură o 
asemenea durere, o atât de cumplită strâmtorare a sufletului și o așa de mare întristare, încât 
de n-am avea parte de niciun alt chin, acesta doar ar fi de-ajuns ca să ne sfâșie sufletele cu 
înțepătura și amăreala lui și să ne muncească mai rău decât toate chinurile iadului." Și 
adaugă: „E o caznă mai grea decât toate chinurile gheenei, să fii lipsit de slava cerească! Cel 

dezmoștenit de ea, nu are a se mai tângui de suferinţele iadului, ci numai pentru ea să verse 
lacrimi”.” La rândul său, Sfantul Maxim Mărturisitorul spune și el că sufletul împătimit „va 
fi aruncat în viitor, după cuviinţă, din slava dumnezeiască, luând ca osândă înfricoșată pentru 
veacuri nesfârșita înstrăinare de Dumnezeu"."” lar Sfântul Vasile cel Mare arată că 
„aruncarea în iad înseamnă lepădarea de la faţa lui Dumnezeu""”, și încă: „înstrăinarea și ura 
de Dumnezeu îmi pare mai grea decât pedepsele cele din gheena!"** De aceea, un mare du- 
hovnic al zilelor noastre, Părintele Iustin Popovici spune, ca și Dostoievski: „Nimic nu e mai 
groaznic de închipuit, decât o veșnicie fără Hristos! Mai bine iadul cu Hristos -iertat să-mi fie 
cuvântul acesta nebunesc -, decât un rai lipsit de El!" 

Păcătoșii au parte de veșnicie în iad, dar nu și de viaţă, de Viaţa cea adevărată, de viaţa 
în Dumnezeu; ei îndură astfel pe veci o „a doua moarte" (Apoc. 20, 14; 21, 8), cea 
duhovnicească. Căci „aceasta este propriu-zis moartea, lipsirea sufletului de harul 
dumnezeiesc". 

Lipsirea de viaţă înseamnă și lipsirea de energiile dumnezeiești, adică de „slava lui 
Dumnezeu”, cum spun Părinţii. Aceste energii sunt puterile Sale lucrătoare, ce se arata și se 
împărtășesc ca har al Său celor vrednici și pe care păcătoşii nu pot să le primească. 

Sfântul Nicodim Aghioritul arată în chip cutremurător mărimea și profunzimea acestei 
pierderi: „Ah, oare puţină pagubă este și puţină durere să pierzi, biet păcătos, pe Dumnezeu, 
Care este în întregime dulceaţă, veselie, dorire și în întregime îndestulare fără margini; Care 
este în întregime lumină și început al luminii; înțelepciune și început al înțelepciunii? Puţină 
durere este să pierzi pe Dumnezeu a Cărui frumuseţe întrece orice frumuseţe, înţelepciunea Sa 
întrece orice înțelepciune, iar dulceaţa Lui întrece orice dulceaţă? De la Care, dacă o singură 
rază a slavei Sale ar străluci în iad, îndată iadul s-ar preschimba în rai? [...] Intr-un cuvânt, 
puţină durere este să pierzi, nenorocitule, pe Dumnezeul tău, Care este bunul cel mai înalt, 
începutul, mijlocul și sfârșitul ființării tale? [...] Cum să nu suspini tu, sărmane, din adâncul 
inimii, fiindcă ai pierdut atâtea binecuvântări și daruri de la cerescul tău Părinte și-n schimb ai 
moștenit sumedenie de răutăţi și chinuri; pe scurt, cum să nu te jelești, păcătosule, că pierzând 
pe Dumnezeul tău, o dată cu El ai pierdut toate, toate laolaltă? O, pierdere nemărginită! O, 
pierdere nemăsurată! Sunt încredinţat, frate, că dacă ai vedea această mare pierdere pe care ai 
suferit-o prin păcatele tale, ai striga ca împăratul acela care, la vremea morţii sale, spunea că a 
pierdut tot, fiindcă, pierzându-L pe Dumnezeu, și-a pierdut și trupul, și sufletul, și pământul, 
și cerul, și pe cele trecătoare, și pe cele veșnice și pe toate, toate!" 

Mulțimea acestor energii se înmănunchează și se arată ca Lumină dumnezeiască, de 
care cei osândiţi la iad n-au parte. De aceea și este și se numește iadul loc de întuneric și 
tărâm al umbrelor. 

Dar nu e cu putinţă să se zăgăzuiască energiile dumnezeiești ce izvorăsc din Tatăl, prin 
Fiul, în Duhul Sfânt, și să nu se reverse în tot locul, încât putem spune fără teamă că până și în 

iad Dumnezeu este unit cu toţi, fiind „totul în toate!” Lumina dumnezeiască strălucește 


pretutindenea și luminează tot; răzbate până la iad și la cei închiși acolo. Iubirea lui 
Dumnezeu, ca energie dumnezeiască, îi învăluie pe toţi deopotrivă, și pe cei din iad, și pe fiii 
împărăției. Nu e neputincioasă slava lui Dumnezeu, ca să se împiedice de porţile iadului; 
neputincioși sunt cei din iad s-o primească, că și-au ferecat fiinţa la raza harului prin voia lor 
statornic rea. Sfântul Maxim Mărturisitorul, la care aflăm o viziune de mare profunzime 
asupra acestor lucruri, spune că, la sfârșitul veacurilor, Dumnezeu Se va uni cu toţi, 
deopotrivă; și unirea cu El, celor vrednici, iubitori și râvnitori ai harului Său, le este spre 
desfătare și fericire; dimpotrivă, pentru cei nevrednici, care au respins harul, înseamnă durere 
și suferință, căci ei sunt, așa-zicând, siliţi s-o „îndure”: „Mai presus de fire numim plăcerea 
dumnezeiască și înţeleasa, pe care Dumnezeu o procură firii, unindu-Se după har cu cei 
vrednici. lar contrară firii este durerea negrăită, ce se naște din lipsa acelei plăceri pe care 
Dumnezeu o procură firii, unindu-Se în lipsa harului cu cei nevrednici. Căci Dumnezeu, 
unindu-Se cu toţi, după calitatea dispoziţiei aflătoare în fiecare, da fiecăruia, precum Insuși 
știe, simţirea potrivă, după cum s-a pregătit fiecare prin sine însuși spre primirea Celui Ce Se 


va uni cu toţi la sfârșitul veacurilor”.”” 


Cei osândiţi la iad II văd și ei pe Dumnezeu, văd iubirea și mulțimea bunătăţilor 
hărăzite oamenilor, pe care drepţii le primesc cu mulțumire și cântări de laudă, răspunzând 
iubirii cu iubire, în vreme ce ei suferă că s-au lipsit de toate acestea pe vecie, din vina lor. Și 
chinul lor sporește văzându-le și înțelegând ce-au irosit și cât de mult s-au păgubit. Astfel, 
după Grigorie de Nyssa și Maxim Mărturisitorul, chinul celor din iad este lipsirea de Binele 
pe care, în sfârșit, ajung să-L cunoască.” Binele pierdut - spune Sfântul Grigorie - se face 
pentru ei atunci „văpaie care le pârjolește sufletul".”” Sau, cum zice Sfantul Grigorie 
Teologul, „atunci vor vedea ca foc pe Acela pe Care [...] nu L-au cunoscut și nu L-au crezut 
ca lumină. Dar focul acela este întunecat; mai bine zis, e unul și același lucru cu întunericul 
prezis ca pedeapsă". 

Mai limpede încă o spune Sfântul Isaac Sirul, arătând că pentru cei din iad iubirea 
însăși se face izvor de suferință - căci văd iubirea mare ce-o are Dumnezeu pentru ei, dar nu 
se pot bucura de ea și nu se pot întoarce spre EI cu iubire, din pricina păcătoşeniei lor. Și nu e 
chin mai mare ca acesta: 

„Eu zic că cei chinuiţi în gheenă vor fi biciuiţi de biciul iubirii. Și ce chin mai mare și 
mai cumplit este decât chinul dragostei! Cei ce simt că au greșit față de dragoste, suferă acolo 
un Chin mai mare decât orice chin, fie el cât de înfricoșător. Căci tristeţea, întipărită în inimă 
de păcatul față de dragoste, e mai ascuţită decât orice chin. E nebunie să socotească cineva că 
păcătoșii se lipsesc în gheenă de dragostea lui Dumnezeu! Dragostea este odrasla cunoștinței 
adevărului, care, după mărturia de obşte, s-a dat tuturor. Dar dragostea lucrează prin puterea 
ei în două feluri: pe păcătoși îi chinuie, cum se întâmplă și aici pe pământ, că prieten face pe 
prieten să sufere; iar pe cei care au păzit cele cuvenite, îi veselește. Aceasta este, după 


judecata mea, părerea de rău sau chinul din gheenă.""* 


"” Cum citim în Cartea Psalmilor: „Unde mă voi duce de la Duhul Tău şi de la faţa Ta unde voi fugi? De mă voi 


sui la cer, Tu acolo eşti. De mă voi pogon în iad, de faţă eşti [...] întunericul nu este întuneric la Tine și noaptea 
ca ziua va lumina!" (Ps. 137, 7-8, 12). 


” Răspunsuri către Talasie, 59. Vezi şi Ambigua, 157, unde Sf. Maxim spune că cei osândiţi nu se pot împărtăși 


de „Buna-existenţă”, pentru că i s-au împotrivit. 

Intr-una din epistolele sale, Sfântul Maxim Mărturisitorul vorbește cu durere despre 
împotrivirea la har de-a lungul vieţii, pentru care și zac în iad păcătoșii, și în care - după cum 
arată timpul prezent folosit de Sfântul Părinte - încă și acolo stăruie, deși îi văd acum întreaga 
strălucire: „Dreaptă e judecata Ta, Dumnezeule! Ne chemi și nu Te ascultăm! Ne vorbeşti și 
noi nu luăm aminte! Lipsim de putere sfaturile Tale, fiindcă nu primim cuvintele Tale. De 
aceea, pe drept au venit asupra noastră pieirea și nimicirea, frica și necazul [...] Căci cei ce 
urâm înţelepciunea și lepădăm frica de Tine, nici nu voim să ţinem seama de sfaturile Tale, 
secerăm roadele cuvenite din cele ce am semănat, și cu nebunia noastră ne hrănim"."* 

Despărțirea pe vecie de Dumnezeu este așadar cuvenita urmare a alegerii libere pe 
care omul n-o face doar o dată, ci necurmat și statornic. Sfântul Irineu de Lugdunum spune că 
omul e de vină pentru chinul ce-l îndură; nu Dumnezeu pedepsește, ci el însuși se osândește, 
respingând darul lui Dumnezeu și lipsindu-se de unirea și părtăşia cu EL: „Celor ce stăruie în 
dragostea Lui, Dumnezeu le dă comuniunea cu El. Or, comuniunea cu Dumnezeu este viaţa, 
lumina și desfătarea de bunătăţile ce vin de la EI. Dimpotrivă, cei care aleg de bunăvoie sa se 
despartă de EI, primesc ca pedeapsă despărţirea pe care ei înșiși au ales-o. lar despărțirea de 
Dumnezeu este moartea; despărţirea de lumină, întunericul; despărțirea de Dumnezeu 
înseamnă pierderea tuturor bunătăţilor ce vin de la El. Așadar, cei care, prin apostazia lor, au 
pierdut toate acestea, lipsindu-se de tot binele, se aruncă în cazne; nu le-o ia Dumnezeu înain- 
te cu pedeapsa, ci pedeapsa le vine din lipsirea de tot binele. Și pentru că binele de la 
Dumnezeu e veșnic și necurmat, lipsirea de el nu poate fi altfel decât veşnică”. La Sfântul 
Maxim, îi auzim pe cei sălășluiți în iad mărturisind: „Primim cele ale faptelor noastre. Mai 
bine zis, îndurăm cele corespunzătoare simţirii voite de noi!” 


In esenţă, cugetarea despre iad a Sfinţilor Maxim, Grigorie de Nyssa, Isaac Sirul și 
Irineu este una și aceeași. Totuși, Vladimir Lossky, în Zeologia mistică a Bisericii de Răsărit, 
îl socotește pe Sfântul Maxim Mărturisitorul reprezentativ pentru gândirea ortodoxă atunci 
când, citându-l pe acesta, spune că „făpturile vor învia întru nestricăciune, pentru a fi unite cu 
Dumnezeu devenit «totul în toate». Dar unii vor fi uniţi prin har, alţii, în afară de har, după 
Sfântul Maxim.” Unii vor fi îndumnezeiţi prin energiile dumnezeiești pe care le-au dobândit 
înlăuntrul fiinţei lor; alții vor rămâne în afară, și pentru ei focul îndumnezeitor al Duhului 
Sfânt va fi o flacără din afară, insuportabilă pentru cei a căror voință se împotrivește lui 
Dumnezeu." 


Așadar, potrivit Părinților, deosebirea dintre împărăţia cerurilor și iad „se cugetă 
omenește; la Dumnezeu nu există rai și iad. Ele sunt, e drept, două feluri de vieţuire, dar nu 
Dumnezeu a făcut să fie așa. In tradiţia patristică e limpede că nu e îndoită cale, ci Dumnezeu 
Insuși este rai pentru sfinţi și iad pentru cei păcătoşi.” 

Aceeași putere dumnezeiască, după cum e simțită și primită, face să răsară împărăţia 
ori aprinde focul iadului. Căci lumina cea dumnezeiască, asemenea luminii soarelui, se simte 
ca strălucire ori arsură. Drepţii primesc luminarea și veselia din minunăţiile ce li se arată; 


păcătoșii, ca niște orbi care nu pot să vadă, vor îndura arsura; vederea și iubirea lui Dumnezeu 


"3 Epistole, 1,PG91,384BC. 

Sf. Irineu de Lugdunum, Contra ereziilor, V, 27, 2; cf. 28, 1. 


” Epistole, 1, PG91,385D. 

Răspunsuri către Talasie, 59, 609BC. 

Theologie mystique de l'Egllise d'Orient, p. 175-176. 


" Mitropolitul Hierotheos Vlachos, Life after Death, p. 254. 

n-o vor simţi ca lumină ce luminează și veselește, ci ca foc arzător și mistuitor. Sfântul Va- 
sile cel Mare spune că focul din iad „e un foc care nu dă lumină; arde în întuneric, fără de 
strălucire”.”! 

Același Părinte, arătând cum cei trei tineri aruncaţi în cuptorul de foc se răcoreau în 
văpaia ce mistuia totul în jur (cf. Dan. 3, 21-27), spune: „glasul Domnului a tăiat în două para 
focului”. Căci, tâlcuiește Sfântul Părinte, în foc sunt două puteri: una care arde și alta care 
luminează, iar „puterea usturătoare și pedepsitoare a focului rămâne celor vrednici de ardere, 
iar puterea luminoasă, prin strălucirea ei, este sortită celor fericiţi. Glasul Domnului, deci, taie 
para focului și o împarte așa, ca focul pedepsei să fie neluminos, iar lumina odihnei să rămână 
nearzătoare"”?. Scurt vorbind, cum arată Sfântul Grigorie de Nazianz, păcătosul „e osândit la 
întuneric, unde-L va vedea ca foc pe Cel pe Care nu L-a cunoscut ca lumină”. Iar într-o 
rugăciune, exclamă: „O, Prea Sfântă Treime, va fi o zi când toţi Te vor cunoaște, unii ca 
lumină, alţii ca osândă!"”"" In altă parte scrie că Insuși Cuvântul Se face „înfricoșat celor 
nevrednici și văzut de cei care s-au gătit” prin curăţie să-L primească” , îndemnând: 
„Primește ca dreaptă răsplata dată de dreapta cumpănă a lui Dumnezeu: lumină celor ce și-au 
luminat cugetul, adică Insuși Dumnezeu Ce Se vede și Se cunoaște după măsura curăţiei, și- 
aceasta este împărăţia cerească; și dimpotrivă, întuneric celor cu mintea întunecată, adică 
depărtarea de la faţa lui Dumnezeu pe măsura orbirii lor de aici, de pe pământ".”"* 

Sfântul loan Scărarul spune și el la fel: pe păcătoși, „cum zice unul din cei ce s-au 
împărtășit de numele de teolog, venind focul cel sfânt și mai presus de ceruri, îi arde pentru 
nedeplinătatea curăţiei;, pe ceilalți (pe drepţi) îi luminează pe măsura desăvârșirii la care au 
ajuns. Căci Același se numește foc mistuitor și lumină luminătoare"."" 

După cum se vede din textele citate, chinurile iadului și fericirea din împărăție sunt 
mai mari ori mai mici, potrivit stării și aplecării fiecăruia. „Chinurile sunt felurite, precum și 
răsplătirile cu bunătăţi”; „mărimea și felul răsplăţii, de care vor avea parte, va fi după 
deprinderea și lucrarea patimilor sau a virtuţilor” spune Sfântul Grigorie Sinaitul.” „Toţi 
păcătoșii merg în gheena, dar nu toţi vor îndura același chin!”, spune Sfântul loan Gură de 
Aur.” lar Sfântul Grigorie de Nyssa zice că, „pe cât de multă răutate e în fiecare, pe atât este 
de mare și durerea".”” La rândul său, iarăși, Grigorie Sinaitul scrie: „mărimea și felul răsplăţii 
de care se vor bucura va fi după deprinderea și lucrarea patimilor sau a virtuţii”. 

Dar pentru că spusele acestea pot naște întrebarea: „Dacă unul se va bate mult, iar altul 
puţin (Lc. 12, 47), cum spun unii că nu are sfârșit munca celor pedepsiţi?”, Sfântul Vasile cel 


Mare răspunde pe larg, cu următoarele argumente: 


"1 Omilie la psalmul 33, PG 29, 372. 


”1* Sf. Vasile cel Mare, Omilie la psalmul 28, PG 29, 297 A. 


913 


Sf. Grigorie de Nazianz, Cuvântări, XXI, 2. 
”* Ibidem, XXL, 12. 

"5 Ibidem, XXXIX, 10. 

"'* Ibidem, XL, 45. 


”! Sf. loan Scărarul, Scara, XXVIII, 52. 


”1% Capete foarte folositoare în acrostih, 33; cf. 36. 


”" Tâlcuiri la Epistola întâi către Corinteni, XLI. 


”* Dialogul despre suflet si înviere. 


”! Capete foarte folositoare în acrostih, 36. 

„Cele ce par a fi spuse neclar și acoperit în unele locuri ale Scripturii de Dumnezeu 
insuflate, se lămuresc din cele mărturisite în alte locuri. Domnul spune uneori hotărât că: 
«aceştia vor merge la osânda veşnică» (Mt. 25, 46), iar alteori trimite pe unii «în focul cel 
veşnic, care este gătit diavolului şi îngerilor lui» (Mt. 25, 41), iar alteori vorbește de «gheena 
focului» şi adaugă: «unde viermele [...] nu moare şi focul nu se stinge» (Mc. 9, 45); și încă 
mai de mult a spus pentru unii, prin proorocul, că viermele lor nu va muri și focul lor nu se va 
stinge (Is. 66, 24). Unele ca acestea se găsesc în multe locuri ale Scripturii de Dumnezeu 
insuflate, însă e o meșteșugire a diavolului, că adică mulţi oameni uită de atâtea și atâtea 
cuvinte și hotărâri ale Domnului, ca să îndrăznească mai mult la păcat; își nălucesc înaintea 
ochilor un sfârșit al muncii, însă, dacă munca veșnică va avea cândva sfârșit, în mod sigur va 
avea sfârșit și viaţa veșnică. Căci, dacă în privinţa vieţii veșnice nu primim să cugetăm 
aceasta, ce motiv ar fi ca să dăm un sfârșit muncii veșnice? Căci adaosul de veșnic se referă în 
mod egal la amândouă. Căci zice: «şi vor merge aceștia la osândă veşnică, iar drepţii la viaţă 
veșnică» (Mc. 25, 46). Așadar, mărturisindu-se acestea astfel, se cuvine să se știe că și «se va 
bate mult» și «se va bate puţin» nu arată sfârșit, ci deosebire a muncii. Căci dacă Dumnezeu 
este judecător drept nu numai al celor buni, ci și al celor răi, dând fiecăruia după fapta sa, se 
poate ca unul să fie vrednic de focul cel nestins, și acesta să-l ardă mai domol sau mai tare, 
iar altul, vrednic de viermele care nu moare, și acesta, de asemenea, îl va roade mai blând sau 
cu cruzime, după răutatea lui; și altul poate să fie vrednic de gheena, care are munci diferite: 
unul merită întunericul cel mai din afară, altul este numai în plângere, iar altul și în scrâșnirea 
dinţilor, pentru adaosul de chin ce-l îndură. Căci <întunericul cel mai din afară» arată că 
există și un oarecare întuneric mai dinăuntru. Și ceea ce se spune în Pilde (9, 18): <în fundul 
iadului», arată că unii sunt fără îndoială în iad, dar nu în fundul iadului, pentru că îndură o 
pedeapsă mai ușoară. Aceasta s-ar putea spune acum și în privinţa bolilor trupului. Căci unul 
care suferă de friguri mai are și semne ale altor boli; iar altul suferă numai de friguri, dar și 
acesta nu la fel ca altul; iar altul nu suferă de friguri, ci se chinuiește de durere din pricina 
unui mădular al trupului, și acesta, la fel, suferă mai mult sau mai puţin decât altul. Dar 
aceasta, adică «mult» și «puţin», s-a spus de Domnul după întrebuințarea obișnuită a 
cuvintelor, cum și altele oarecare ca acestea. Căci știm că de multe ori spunem despre cei care 
îndură o simplă neputinţă, friguri ori o boală de ochi: „Vai, cât a suferit!” ori: „Cum a răbdat 
atâtea chinuri?” (deși nu sunt cu adevărat mari chinuri și suferinţe), încât, repet, se va bate 
«mult» ori «puţin» nu se referă la întinderea sau împlinirea timpului, ci la deosebirea 
pedepsei.""” 


3. Apocatastaza 


Intrebarea de mai sus, pe care nu vrea s-o lase nelămurită Sfântul Părinte, ne trimite la 
o problemă îndelung și mult dezbătută în Biserică, anume la apocatastază. 
Teoria apocatastazei - adică a restaurării universale a stării paradisiace - a fost 
i Y Ap beu R 3 923 e. â = a E 
susținută cu tărie mai ales de Origen - și de curentul origenist. Mai moderat și cu oarecare 
ambiguitate vorbește despre ea și Sfântul Grigorie de Nyssa”*, ceea ce a permis ca ea să poată 


”* Regulile mici, întrebarea 267. 


3 A se vedea îndeosebi: Despre principii, |, VII; II, III, 3, 4,7; X, 5, 6; III, V,4, 8; VI, 3,6; IV, 23. 
**4 Vezi ]. Danielou, „L'apocatastase chez Gregoire de Nysse”, în Recherches de science religieuse, 30, 1940, p. 
328-347; ]. Gaith, La Conception de la liberte chez Gregoire de Nysse, Paris, 1953, p. 187-195. Sfântului Maxim 
Mărturisitorul această teorie i-a fost atribuită în mod eronat, după cum demonstrează: P. Sherwood, The Earlier 
Ambisua of St. Maximus the Confessor, Roma, 1955, p. 205-221; B. E. Daley, „Apokatastasis and «Honorable 
Silence» in „The Eschatology of Maximus the Confessor”, în C. von Schonbom și F. Heinzer (editori), Maximus 
Confessor. Actes du Symposium sur Maxime le Confesseur, Fribourg, Suisse, 1982, p. 309-339; J.-C1. Larchet, 

fi interpretată în sens ortodox de unii autori din vechime””, dar şi de unii autori moderni.” In 


diferite epoci și sub diferite forme, ea apare și la unii gânditori creştini”, pentru care ideea 
unui iad veșnic apare ca incompatibilă cu bunătatea lui Dumnezeu. 

Potrivit acestei teorii, iadul nu va dăinui veșnic; cei ferecaţi acolo, până și Satana cu 
demonii lui, vor fi până la urmă eliberaţi și mântuiţi. 

Această teorie însă rămâne marginală. Ea a iscat criticile multor Părinţi”, mai înainte 
chiar de a fi oficial condamnată de Biserică, împreună cu alte erori origeniste””, la al cincilea 
sinod ecumenic, ținut la Constantinopol, în 553. 

Cu excepţia lui Origen și a discipolilor săi, la toţi ceilalți Părinţi aflăm învățătura 
despre veșnicia chinurilor din iad și a soartei celor ce au să le îndure." 

Impotriva veșniciei iadului s-a adus cuvântul despre bunătatea și milostivirea lui 
Dumnezeu. Dar, după cum spun Părinţii, iadul nu-i după voia lui Dumnezeu, ci după voia rea 
a lui Satan și a îngerilor lui, și a oamenilor care s-au însoţit cu ei. ladul, ca și răul, nu există 
decât ca neajuns și lipsă a binelui; iadul este lipsirea păcătoşilor de bunurile împărăției, pentru 
că s-au lepădat de Dumnezeu. De aici se vede că n-a fost făcut de Dumnezeu. lar veșnicia lui 
e dată de voia statornic rea a lui Satan, a diavolilor și a omului care a ales să se împotrivească 
până la capăt harului veșnic și necreat al lui Dumnezeu. Visarion de Niceea spune că: 
„Dreptatea osândei veşnice se vede mai cu seamă din faptul că păcătoșii stăruie cu neclintire 
în voinţa lor întoarsă spre rău, iar unei voințe veșnic rele i se cuvine o pedeapsă veşnică”. 

Mulţi Părinţi”, între care și Sfântul Maxim Mărturisitorul”, se folosesc de acest 
argument, al voii libere a făpturii, pe care Dumnezeu n-o silește în nici un chip, respectându-i 
până la capăt alegerea şi cele ce urmează din ea, chiar de sunt rele.” 


La Divinisation de Il homme selon saint Maxime le Confesseur, Paris, 1996. p. 653-662; Introducere la Maxime le 
Confesseur, Ouestiones et difficultes, Paris, 1999, p. 18-21. 

*5 Ca Sf. Maxim Mărturisitorul, de pildă, care a socotit totuși de cuviință să-i aducă unele rectificări. Vezi 
introducerea noastră la Maxim le Confesseur, Ouestiones er difficultes, Paris, 1999, p. 18-21. 


Ca Sf. Maxim Mărturisitorul, de pildă, care a socotit totuși de cuviință să-i aducă unele 
rectificări. Vezi introducerea noastră la Maxim le Confesseur, Ouestiones et difficultes, Paris, 
1999, p. 18-21. 


'* Ca Mitropolitul Hierotheos Vlachos, de pildă, în Life after Death, p. 279-312. 
”*! Ca, recent, Părintele Serghie Bulgakov, în L 'Orthodoxie, p. 207-208. 


”* Intre alţii, vezi: Sf. loan Gură de Aur, Omilii la Romani, XXV, 4-6; XXXI, 4-5; Tâlcuiri la Epistola întâi 
către Corinteni, LX, 1-3; Sf. Chiril al Alexandriei, Tâlcuire la psalmul 10, 6; Tâlcuire la psalmul 35, 13; Tâlcuire 
la psalmul 62, 10, 6; Omilie la Isaia, LV, LI; Anonim, De sectis, X, 6; Sf. Ioan Scărarul, Scara, V, 29; Sf. 
Atanasie Sinaitul, Că/ăuză, V; XXII; Despre Hexaemeron, PG 89, 971 C; Sf. Maxim Mărturisitorul, Ambigua, 1, 
42; Ouestiones et dubia, 19; Sf. Teofilact al Bulgariei, Tâlcuire la evanghelia de la Luca, XVI. 

* Origenismul întrece cu mult învăţătura lui Origen. Să nu uităm însă că aceasta fusese deja condamnată de 
sinoadele din Alexandria din 231 și 232. Despre origenism, vezi mai ales: A. Guillamont, Leș „kephalaia 
enostica" d'Evagre le Pontique et l'histoire de lorigenisme chez les Grecs et les Syriens, Paris, 1962. 

*30 Vezi mărturiile patristice pe această temă adunate de M. Richard, în „Enfer d'apres les Peres", în 
Dictionnaire de theologie catholique, 5, 1913, col. 47-83. 

"1 Răspunsul grecilor faţă de poziţia latinilor în privinţa focului curaţitor, 19, LII, Patrologia Orientalis, 15, p. 
76-77. 

*2 Vezi mai ales Sf. loan Gură de Aur, Omilie la Filimon, III, 2; Sf. loan Damaschin, Dialogul împotriva 
maniheilor, 75; Sf. 'Teofilact al Bulgariei, Tâlcuire la evanghelia de la Luca, XVI. 


*% Vezi studiul nostru: La Divinisation de lhomme selon saint Maxime le Confesseur, Paris, 1966, p. 658-662. 


?34 Ceea ce explică existenţa și perpetuarea relelor aici, pe pământ, cu deosebirea că lumea aceasta nu e veșnică. 

Stăruie totuși două obiecţii: mai întâi, cine poate spune că cei din iad merg 
neîndoielnic în gheenă, de vreme ce, înainte de Judecata din urmă, soarta nu le e pecetluită? 
Apoi, cum se poate ști dinainte că cei aflaţi în întunericul cel mai din afară, care e gheena, 
rămân statornici în alegerea lor cea rea și n-ar voi să se schimbe? 

Cât privește ultima întrebare, să ne aducem aminte că îndată ce-a trecut pragul morţii, 
omul nu se mai poate nicicum pocăi ori face altă alegere; până la Judecata din urma însă, prin 
rugăciunile Bisericii, ale sfinţilor și ale semenilor săi rămași în viaţă, mai este nădejde de 
schimbare a soartei sale. (însă, așa cum am văzut, solirile rodesc numai dacă a existat în ei un 
fir de bine, mai înainte de a fi seceraţi de moarte). E drept că neputinţa de a lucra ceva după 
moarte apare ca o îngrădire a libertăţii. Dar omul știe bine că i s-a pus acest hotar și nu-i 
rămâne decât să chibzuiască bine înainte de a-și face alegerea. La aceasta îndeamnă pilda 
despre săracul Lazăr și bogatul nemilostiv și cuvântul Părinților, care nu ostenesc să spună: 
„acum este vremea bine primită, acum este ziua mântuirii; acesta este veacul pocăinţei!” 

Prima obiecţie se respinge lesne prin cuvântul nemincinos al lui Hristos, Care a spus 
că osânda va fi veșnică; și Insuși Dumnezeu fiind, știe de mai înainte și cele din urmă, şi pe 
cele de demult (Ps. 138, 5). 


Invăţătura despre apocatastază n-a fost primită de Biserică, dar neîncetat Biserica și 
credincioșii se roagă pentru mântuirea tuturor oamenilor. Pentru că una e să afirmi ca pe un 
adevăr de credință mântuirea de obște, alta este s-o dorești și s-o ceri cu nădejde de la 
Dumnezeu. lar cât va fi veacul acesta, soarta celor din iad nu e pecetluită, și de aceea sunt 
deplin îndreptăţite și nădejdile, și rugăciunile noastre.” 


Vezi studiul nostru: Dieiţ ne veutpas la soufrrance des hommes, Paris, 1999. Vezi și recenzia noastră la cartea lui 
A. Glucksmann, La troisieme mort de Dieu, apărută în Contacts, în care am subliniat ideea că libertatea este 
inalienabilă, și dacă Dumnezeu n-ar îngădui ca omul să facă rău și să îndure răul, i-ar răpi totodată puterea de a 
face binele și a se bucura de el. 


**5 Despre preștiința lui Dumnezeu, care nu înseamnă predeterminare, vezi Sf. loan Damaschin, Contra 
maniheilor, 79. 

XII 


GATIREA DE MOARTE SI DE VIATA VESNICA 


1. Rostul cunoașterii celor ce vor îi în 
lumea de dincolo 


Toate cele spuse până aici arată ca neadevărată părerea larg răspândită că, spre 
deosebire de mai toate celelalte religii, creştinismul rămâne tăcut când e vorba de viața de 
după moarte. 

Cercetarea Sfintelor Scripturi și a Tradiţiei patristice ne conduce la o reprezentare 
cuprinzătoare şi clară despre moarte și cele ce se petrec după ea, și despre destinul omului în 
veșnicie. 

Insă nici în Scriptură, nici la Părinţi nu vom afla o descriere amănunțită a vieţii din 
lumea de dincolo, ci doar una simbolică. E limpede că Dumnezeu n-a îngăduit ca morții să le 
descopere celor vii petrecerea lor în cealaltă lume. In pilda despre săracul Lazăr și bogatul cel 
nemilostiv, rugămintea bogatului nemilostiv către Avraam: „Rogu-fe, dar, părinte, să-l 
trimiţi în casa tatălui meu, căci am cinci fraţi, să le spună acestea, ca să nu vină şi ei în acest 
loc de chin", nu este ascultată, dându-i-se acest răspuns: „Au pe Moise şi pe prooroci; să 
asculte de ei!”; și stăruind el și spunând: „Nu, părinte Avraame, ci dacă cineva dintre morţi se 
va duce la ei, se vor pocăi!”, i se spune răspicat: „Dacă nu ascultă de Moise și de prooroci, 
nu vor crede nici dacă ar învia cineva dintre morţi." (Le. 16, 27-31). Tot așa, Sfântul loan 
Gură de Aur, care adesea zugrăvește foarte viu chinul din iad și desfătarea din împărăție, 
atunci când este întrebat: „In care loc se află, deci, gheena?”, răspunde sec: „Ce-ţi pasă? [...] 
Nu-i treaba noastră să cercetăm unde este, ci cum să facem să scăpăm de ea".""* 

Ambele spuse, a Scripturii și a Sfântului Părinte, învaţă unul și același lucru: 
cunoașterea celor ce se întâmplă după moarte sau cum și ce fel este viaţa în lumea de dincolo 
nu-i este de mare folos omului; bine este pentru el să se gătească de acum pentru cele ce au să 
fie. In ceasul morţii, toată știința noastră e netrebnică, și numai de vom fi făcut roade vrednice 
de pocăință, de vom fi cu suflet curat și plin de toată virtutea, iubitori de Dumnezeu și de 
aproapele, bine călătorind cu rugăciunile Bisericii, ale sfinților și ale semenilor săi, vom avea 
parte de „sfârșit creștinesc [...], fără durere, neînfruntat, în pace”, iar la sfârșitul veacurilor, de 
„Tăspuns bun la înfricoșătoarea judecată a lui Hristos”, după cum se cere la Sfânta Liturghie. 

Dar și atunci când Părinţii ies din tăcerea lor, tot spre zidirea noastră o fac, arătându-ne 


*%* Omilii la Romani, XXXI, 4-5. 

ca vom fi cercetaţi pe cale până vom intra în veșnicie, că vom da seamă de tot ce-am făcut, că 
soarta noastră atârnă de cum vom fi aflaţi în ceasul morţii și că după aceea e cu neputinţă s-o 
mai schimbăm cumva. Acesta este rostul spuselor lor, să ne facă să ne gătim de pe acum de 
moarte, ca să fim vrednici de starea de-a dreapta și de așezarea la stânga să scăpăm. Cuvântul 
lor vrea să trezească în noi râvna raiului și groaza de iad. Avva Isaia, de pildă, ne îndeamnă: 
„Adu-ţi aminte de împărăţia cerurilor, ca dorirea ei să te atragă pe încetul spre ea. Gândeşte-te 
la gheena, ca sa urăști faptele ce te duc la ea".""” Sau, iarăși: „înainte de a face ori de a împlini 
vreun lucru, în fiecare zi adu-ţi aminte și cugetă totdeauna unde ești și unde ai să mergi când 
vei pleca din trup, și nu te vei lenevi în sufletul tău în nicio zi. Cugetă la cinstea ce-au primit-o 
toţi sfinţii și râvna lor să te atragă puţin câte puţin. Dar cugetă și la osândirile ce le-au luat 
păcătoșii, şi păzește-te pe tine pururea de cele rele!" 

Cel mai adesea Părinţii îndeamnă să ne ferim de iad, știind că omul firesc e îmboldit 
mai ușor de teama de suferinţă, decât de dorul împărăției, care i se pare greu de închipuit și 
foarte îndepărtată. Astfel, Sfântul Grigorie Palama scrie: „de această (a doua) moarte, de 
osânda veșnică zic, să fugim din toate puterile. Să tăiem, să lepădăm și să nu primim nicio 
tovărăşie, lucrare ori voie rea, cele care ne mână în jos, ne depărtează de Dumnezeu și aduc o 
astfel de moarte. Căci cel care se înspăimântă și se ferește de ea, nu se va teme de venirea 
morţii celei trupești!””” Avva Isaia sfătuiește astfel: „Ia aminte la tine, amintindu-ţi și având 
înaintea ochilor focul cel veșnic și chinurile veșnice și pe cei osândiţi și chinuiţi de acolo și 
socotește-te pe tine mai degrabă ca unul din cei de acolo, decât dintre cei viii” 

Sfântul loan Gură de Aur știe bine că oamenii nu primesc cu bucurie aceste îndemnuri 
și de aceea își îndreptățește cuvântul, spunând: „Știu că vă supăr și vă întristez cu aceste 
cuvinte. Dar ce să fac? N-aș vrea să grăiesc așa! Aș vrea ca și eu, și voi toți să îndrăgiţi 
virtutea. Dar pentru că cei mai mulți dintre noi trăim în păcate, aș vrea să-mi dea cineva atâta 
putere cât să vă întristez cu adevărat și să ating sufletul ascultătorilor mei. Atunci aș înceta să 
vă mai grăiesc despre iad. |...] Nimic n-ar trebui să fie mai plăcut, decât a vorbi de iad, pentru 
că nimic nu-i mai amar decât chinurile din iad [...] Pentru că aceste cuvinte supărătoare în 
aparenţă îndepărtează iadul de la noi, căci, intrând în suflete, ni le schimbă, ne fac mai 
evlavioși, ne înalță mintea, ne înaripează gândul, alungă atacul cel rău al poftelor, fiind cu 
adevărat doctorie”; înfățișând înfricoșatele încercări prin care are să treacă sufletul păcătos, 
Avva Teofil arată că este de folos pentru om să le cunoască mai dinainte, spre îndreptarea 
vieţii sale: „Dacă așa stau lucrurile, ce fel trebuie să fim noi în petreceri bune și cu dreaptă 
credință? Ce fel de dragoste suntem datori să ne agonisim? Ce fel de vieţuire? Ce fel de 
petrecere? Ce fel de drum? Ce fel de luare-aminte? Ce fel de rugăciune? Ce fel de grijire? 
<Aşteptând acestea -zice -, sârguiţi-vă să fiţi aflaţi de EI în pace, fără prihană şi fără vină» Q 
Pt. 3, 14), ca să ne învrednicim a-L auzi pe Dânsul zicând: «Veniţi, binecuvântaţii Părintelui 
Meu, de moşteniţi împărăţia cea gătită vouă de la întemeierea lumii!" (Mt. 25, 14) în vecii 
vecilop?. i 

La rândul său, Sfântul loan Gură de Aur arată că e de folos să li vorbească oamenilor 
despre viaţa de dincolo, pentru că e lucru primejdios să rămâi în neștiință: „Cel care nu 
nădăjduiește că va învia și nu se teme că va da socoteală de faptele sale, ci socotește că totul 


937 » Sura s A 
Douăzeci și nouă de cuvinte, XVI. 


”*% Ibidem, 6. 
” Către maica Xenia, 12. 
”*% Douăzeci și nouă de cuvinte, XXVII, 5. 


”*! Omilii la Matei, XLIII, 5. 


”* Patericul, Pentru Teofil, arhiepiscopul Alexandriei, 4. 

se încheie cu viaţa aceasta, nu se va îngriji nici de virtute; și pentru ce să se îngrijească, de 
vreme ce nu așteaptă răsplată pentru ostenelile sale? Nu fuge nici de păcat, pentru că nu crede 
că se va osândi pentru răutăţile sale, ci se lasă în voia pofielor lui nebune și săvârșește tot felul 
de păcate. Dimpotrivă, cel care crede că va fi o judecată, cel care are înaintea ochilor 
tribunalul acela înfricoșător și pedepsele de neînlăturat și hotărârea aceea de neocolit, duce cu 
orice preţ o viaţă virtuoasă și fuge de desfrânare, de mândrie și de orice alt păcat".”” Iar în 
altă parte, iarăși spune: «Inaintea Mea tot genunchiul se va pleca!», zice prorocul (Is. 45, 23). 
Așadar, fiecare dintre noi va trebui să dea socoteală de sine înaintea lui Dumnezeu. Și nu e 
vorba aici doar de închinarea cu care fiecare este dator înaintea Domnului, ci arată că va da 
fiecare seama de faptele sale. De aceea, vegheaţi și fiți gata de luptă; iuţiţi-vă și gătiţi-vă de 
războiul cel duhovnicesc, căci iată-L pe Domnul a toate stând în scaunul de judecată!" 


2. Aducerea-aminte de moarte 


De aceea Părinţii îndeamnă întotdeauna la necontenita aducere-aminte de moarte”*” - 


bine știind că negreșit vom muri -, ca dobândind buna așezare a sufletului nostru, să trecem 
nevătămaţi prin marea încercare și să fim aflaţi vrednici de intrarea în împărăţia cerurilor.” 

Pentru a rodi, nevoinţa aceasta trebuie să fie necontenită. Sfântul Grigorie de Nazianz 
îl învaţă pe un ucenic al său: „Trebuie să trăieşti pentru veacul ce va să fie și să faci din viaţa 
aceasta cugetare la moarte!""” La rândul său, Sfântul Atanasie îndeamnă: „Adu-ţi aminte în 
tot ceasul de plecarea ta și ţine-ţi în toate zilele moartea înaintea ochilor!" Iar Sfântul loan 
Scararul: „Aducerea-aminte de moarte să se culce cu tine și să se scoale cu tine!” 


Sfântul Isihie Sinaitul numește pomenirea morţii „pedagog bun al sufletului și al 


trupului".”” Prin ea, omul poate cu adevărat sa se lepede de lume şi de poftele cărnii şi să-și 
> 3 3 3 


943 A A . şi 
Cuvânt despre învierea morţilor, |. 


”** Omilie la a doua venire a lui Hristos, |. PG 59, 619-620. 
*5 Vezi Patericul, Cuvânt pentru Evagrie, 4; Teofil, 5; Sf. Macarie Egipteanul, Epistole cărre fiii săi 
duhovniceşti, 17. Sf. Vasile cel Mare, Epistole, 46; Avva Isaia, Douăzeci și nouă de cuvinte, I, 5; Avva 
Ammonas, Invăţături duhovniceşti, IV, 45; loan Moshu, Livada duhovnicească, 156; Sf. Varsanufie și loan, 
Epistole, 232, 242, 256, 639, 789, 790; Sf. Dorotei, Invăţăruri de suflet folositoare, IV, 6; Sf. loan Scărarul, 
Scara, 1, 9; IV, 16; V, 5; VI; VII, 20; XI, 3; XXVIII, 48; Sf. Isaac Sirul, Cuvinte despre nevoinţă, 18, 39, 68; 
Isihie Sinaitul, Cuvânt despre trezvie şi virtute, 155; Pilotei Sinaitul, Capele despre trezvie, 6, 13, 21, 38; Sf. 
Simeon Noul Teolog, Capete feologice, gnostice şi practice, |, 13. 39; III. 5. 17; Ilie Ecdicul, Culegere din 
sentinţele înţelepţilor, IL, 11, 12. 

"1% In viata ascetică, aducerea-aminte de moarte are multe alte forme și laturi asupra cărora însă nu ne putem opri 
aici. Ne putem însă face o idee despre ele, citind cel de-al treizeci și nouălea cuvânt despre nevoinţa al Sfântului 
Isaac Sirul, care, în chip sugestiv, începe astfel: „Primul gând care vine în om din iubirea de oameni a lui 
Dumnezeu și care călăuzește sufletul spre viaţă, e cel ce se ivește în inimă despre ieșirea noastră din lumea 
aceasta”. 

Epistole, 31. 


948 


Despre feciorie, 23. 


”* Scara, XV, 50. Vezi și Sf. Isaac Sirul, Cuvinte despre nevoinţa, 18; Sf. Pilotei Sinaitul, Capete despre trezvie, 


6, 13. 


** Cuvânt despre trezvie, 94. 

facă astfel ușoară ieșirea sufletului din trup.” Ea ferește de păcat (cf. Inţ. Sir. 7, 36) și de 
patimi” și-l alipește pe om de Dumnezeu și de voia Lui prin împlinirea poruncilor.” După 
Avva Isaia, pomenirea morţii dimpreună cu pocăința duce la „păzirea a toată virtutea".”* De 
altfel, pomenirea morţii naște ea însăși pocăinţa”” „ iar cel ce-a dobândit-o pe aceasta va trece 
nevătămat prin porţile morţii. 

In aducerea-aminte de ieșirea din trup e și frică de moarte, dar frica cea bună a celui ce 
se teme de judecata lui Dumnezeu și de hotărârea Lui cea dreaptă.” Avva Isaia spune că 
omul „trebuie să aibă frica de a se întâlni cu Dumnezeu, ca răsuflarea”, adică necontenit. lar 
Sf. Vasile cel Mare scrie: „Fericit sufletul care zi și noapte n-are în gândurile sale altă grijă, 
decât de a ști cum va putea să răspundă fără frică de viaţa lui în marea zi, când toate făpturile 
vor sta înaintea Judecătorului ca să dea socoteală de faptele lor!""* 

Tot așa, Părinţii spun că fiecare zi trebuie trăită ca și cum ar fi cea din urmă.” Astfel, 
Sfantul loan Casian scrie: „Fără îndoială, moartea tuturor patimilor este să se gândească 
(omul) în fiecare zi că are să plece din lumea aceasta””“. Iar Avva Isaia zice scurt: „Cugetă în 
fiecare zi că doar azi am să trăiesc pe lume, și nu vei păcătui față de Dumnezeu!"""; căci, 
tâlcuiește el puţin mai departe: „cel ce are moartea aproape în așteptarea lui, nu păcătuiește 
mult (cf. Is. Sir. 7, 36). Dar cel ce o așteaptă să vină după multă vreme, se va încurca în multe 
păcate. Dumnezeu Se îngrijește să curăţească de păcate drumul celui ce se pregătește să dea 
răspuns de faptele lui, dar cel ce disprețuiește aceasta și zice: «Mai am până-oi ajunge la 
sfârşit!», trăiește în păcate” 

In sfârșit, Sfantul Antonie înjugă cele două îndemnuri, spunând: „Ca să nu cădem în 


**1 Cf. Sf. Antonie cel Mare, Invăţături despre viaţa virtuoasă a oamenilor si despre buna purtare, 91: „Ci adu-ţi 


îndată moartea înaintea ochilor și niciodată nu vei pofti vreun rău sau vreun lucru lumesc!"; Sf. Isaac Sirul, 
Cuvinte despre nevoinţa, 39; Sf. Simeon Noul Teolog, Cele 225 de capete teologice şi practice, |, 13; lie 
Ecdicul, Culegere din sentinţele înţelepţilor, II, 1 1. 


**2 Cf. Awva Ammonas, Invăţaturi duhovniceşti, IV, 43; St. Vasile cel Mare, Omilii despre facerea omului, LL, 


13; Epistole, 174; Sf. loan Gură de Aur, Omilii la Romani, X, 3; Sf. Varsanufie și loan, Epistole, 789; Isihie 
Sinaitul, Cuvânt despre trezvie, II. 53; Filotei Sinaitul, Capete despre trezvie, 38. 


"CE. Sf. loan Gură de Aur, Omilii la Romani, X, 3; Sf. Simeon Noul Teolog, Capete teologice, gnostice și 
practice, |, 13. 


”** Douăzeci şi nouă de cuvinte, VII, 12; Isihie Sinaitul, Cuvânt despre trezvie, LI, 53; Sf. Filotei Sinaitul, Capete 
despre trezvie, 38. 

'55 Cf. Sf. Vasile cel Mare, Epistole, 46, 6; Sf. Filotei Sinaitul, Capete despre trezvie, 38. (Vezi în Psaltire, 
rugăciunea după catisma a paisprezecea: „De ce nu-ţi aduci aminte de moarte, suflete al meu? De ce nu te întorci 
acum la îndreptare, mai înainte până ce nu sună trâmbiţa de judecată? Căci atunci nu va mai fi vreme de 
pocăință” - n. ir.) 

'5 Cf. Patericul, Pentru Avva Evagrie, 4; Avva Isaia, Douăzeci si noua de cuvinte, |. 5; Sf. loan Scărarul, Scara, 
IV. 16; V, 5; Sf. Simeon Noul Teolog, Capete reologice, gnostice şi practice, |, 13. 


*7 Douăzeci și nouă de cuvinte, XXVI, |. 


"55 Epistole, 174. 
*% Vezi, în afară de textele citate mai sus: Evagrie, Tratatul practic. 29: Omul „trebuie să se ţină tot timpul gata, 
ca și cum ar muri a doua zi"; Sf loan Casian, Așezămintele mănăstirești, V, 41; Sf. Varsanufie și loan, Epistole, 
94. 346, 637; Sf. Isaac Sirul, Cuvinte despre nevoinţă, 34. 


"* Convorbiri duhovniceşti, XVI, 6. 


"1 Douăzeci și nouă de cuvinte, LX, 2. 


'* Ibidem, XVI, 6. 

nepăsare, e bine să cugetăm la spusa Apostolului: «Mor în fiecare zib (1 Cor. 15, 31). Căci 
dacă am trăi și noi ca cei ce așteaptă să moară în fiecare zi, n-am păcătui. lar ceea ce se spune 
prin acesta trebuie s-o înțelegem așa: sculându-ne, în fiecare zi să socotim că nu vom rămâne 
în viață până seara; și când ne culcăm să socotim că nu ne vom mai scula. Căci viața noastră e 
prin fire nesigură și ne e măsurată de pronia lui Dumnezeu.""” 


3. Aducerea-aminte de lucrurile cele de pe urmă 


Sfântul Maxim Mărturisitorul îndeamnă să adăstam în cugetarea la moarte și la 
sfârșitul lumii: 

„Să potolim, prin frica de Dumnezeu și prin gândul la ameninţarea celor viitoare, 
simţirile ce se mișcă și lucrează în chip neînfrânat,; în toate și înainte de toate să ne amintim de 
moarte și de ieșirea înfricoșată a sufletului din trup. Să ne gândim cum îl vor întâmpina în 
văzduhul acesta începătoriile, stăpâniile și puterile întunericului, toate trăgându-l spre ele, 
rupând din el și sfâșiindu-l pe măsura relei familiarităţi pe care și-a câștigat-o prin legăturile 
cu ele, prin mijlocirea cine știe cărei patimi. Să ne gândim la amara durere din iad, ce se va 
sălășlui în suflet prin conștiința și amintirea celor rău făcute de el prin trup. Să ne gândim la 
sfârșitul cel mai de pe urmă al întregii lumi, când prin focul cel nemăsurat de mare va arde tot 
universul acesta, stihiile se vor nărui în văpaia ce le topește, cerul înfășurându-se cu 
înfricoșare și fugind de la faţa focului, care va curaţi zidirea pentru arătarea Celui preacurat, 
marea va dispărea, pământul se va cutremura și va scoate din sânul lui la arătare, până la unul, 
nesfârșitele miliarde de trupuri omenești. Să ne gândim la ceasul cumplit al răspunsului ce se 
va da în faţa înfricoșatului și temutului scaun al lui Hristos, când toată puterea cerurilor și 
toată mulțimea oamenilor, începând de la întemeierea veacului, va privi toate ale fiecăruia, 
până la simplul gând; când pe unii îi va primi pentru strălucirea faptelor în lumina negrăită a 
Sfintei și strălucitoarei Treimi, Care va străluci limpede celor ce O pot privi și primi pentru 
curăţia sufletului; iar pe alţii, pentru faptele lor rele, îi va primi întunericul cel mai din afară și 
viermele neadormit și focul nestins al gheenei și, lucrul cel mai greu, rușinea fără sfârșit a 
conștiinței. Să ne amintim de toate acestea, ca de unele să ne facem vrednici, iar pe celelalte 
să nu fim osândiţi să le îndurăm. Și să ne facem de-ai lor (ai celor drepţi) și ai lui Dumnezeu, 
mai bine zis toți ai lui Dumnezeu și cu EI întreg în întregime, nepurtând nimic pământesc în 
noi, ca să ne apropiem de EI și să ne facem dumnezei după har, luând de la Dumnezeu harul 
de a fi dumnezei! Căci așa se cinstesc darurile lui Dumnezeu și se primește cu bucurie venirea 
Bucuriei dumnezeiești.""* 


In prima dintre scrisorile sale, Sfântul Părinte stăruie el însuși în asemenea cugete, 
stând ca unul care se căiește de păcatele sale și făcându-ne și pe noi părtași, ca să ne miște 
spre lepădarea răutăţii cât mai e timp; căci atunci nu va mai fi cale de întoarcere: 

„Dreaptă e judecata lui Dumnezeu! Nu vom înceta s-o spunem. Am fost chemaţi și n- 
am ascultat. Am fost sfătuiţi și n-am luat aminte. Eram învăţaţi în fiecare zi despre aceleași 
pedepse ce ne așteaptă și disprețuim cele spuse. Nu ne-au întristat câtuși de puţin cuvintele 
rostite. Căci altfel nu ne-ar întrista acum aceste lucruri atât de tare. Ni se păreau aiureli cele ce 
acum ne strâmtorează viaţa, iar atunci ni se spuneau des. O, nepăsare! O, amăgire! O, sfaturi 


"Sf. Atanasie cel Mare, Viaţa cuviosului părintelui nostru Antonie, XLX. 


”** Epistole, 24, PG 91, 609-612D. Aflăm un cuvânt asemănător, încă și mai dezvoltat, la Sf. Vasile cel Mare, 
Epistole, 46, 5, care arată şi rostul cugetării la cele ce vor să fie: frica de chinuri, pocăinţa și curățirea, ca să fim 


primiţi de Hristos în împărăţia Sa (ibidem. 6). 

rele! O, negustori vicleni! O, minunea dreptei hotărâri a lui Dumnezeu despre acestea cu 
privire la noi! Cum ne-a răsplătit cu chinul potrivit fiecărui fel de păcate! Pentru ticăloasa și 
vrednica de osândă plăcere a trupului am fost judecaţi cu dreptate să avem parte de gheena 
înfricoșătoare. Am fost osândiți să locuim în această negură și în acest întuneric 
înspăimântător, fiindcă am iubit toate vederile și vorbele urâte și am prețuit cele ale lumii mai 
mult decât toate bunătăţile dumnezeiești |...]. De aceea, cu dreptate ne-am lipsit acum de 
lumină, fiindcă n-am văzut în viaţa noastră vremelnică de acum zidirea spre slava lui 
Dumnezeu care a facut-o, ci ne-am întinat ochii noștri, și urechile, și limba. Mai bine zis, prin 
acelea am stricat toate vederile și cuvintele lui Dumnezeu și, cu pizmele unora împotriva alto- 
ra, ne-am urâţit sufletul făcut după chipul Lui. Și aşa am fost aruncaţi în tartar și pironiţi cu 
totul în prăpastia lui, fiindcă în locul smeritei cugetări celei înalte și pricinuitoare a celor 
înalte și dumnezeiești am ales mândria, și am respins tăria și puterea virtuţii pentru desfătarea 
şi împrăștierea în poftele trupești. 

Unde este acum mândria noastră, și îngâmfata purtare față de toţi, și moleșeala 
trupului, și desfătarea cea multă? O, suflet lipsit de sfat! In locul râsului nestăpânit și al vor- 
birii fără rost, avem acum această grea scrâșnire a dinţilor. Noi, cei ce n-am primit să ne 
nevoim în învăţătura cuvintelor dumnezeiești și mântuitoare, ci am prețuit mai mult decât 
lauda lui Dumnezeu prin cuvânt, necumpătarea beţiei, suntem chinuiţi acum în chip cumplit 
de o sete dureroasă. Vom secera ca rod vrednic al urii față de fraţii noștri, al pizmei, al 
vicleniei și făţărniciei, din care vine și în care stă ascunsă uciderea, clevetirea, ţinerea de 
minte a răului, minciuna și batjocura, acest vierme neadormit care roade fără să se sature 
adâncul sufletului nostru. Căci, strâmbând simţirea dreaptă a iubirii și întipărind în inima 
noastră o mișcare sucită, i-am stricat nepătimirea ei întru adevăr, pervertind-o după voile 
noastre. Și aşa noi singuri ne-am făcut din răul cu voia viermele acesta, săpând prin minciună 
o simţire încă și mai strâmbă, care ne taie de la unirea cu Dumnezeu Cel drept și adevărat. 
Fiindcă EI Insuși a zis prin proorocul David: «Nu s-a lipit de Mine inima strâmbăb (Ps. 
100,5). 

Deci, primim cele ale faptelor noastre. Mai bine zis, purtăm cele corespunzătoare 
simţirii voite de noi: focul gheenei pentru focul plăcerii; întunericul veșnic pentru întunericul 
neștiinţei și al amăgirii; viermele chinuitor și neadormit pentru viermele urii și al minciunii, 
care ne-a învăluit și strâmbat inima; urâţenia feţei și scrâșnirea dinţilor pentru înfierbântarea 
trupului și cuvintele fără de rușine; adâncul fără fund și groaza aruncării în el pentru înălțarea 
mândriei deșarte și a trufiei. Și, simplu vorbind, luăm cu dreptate osânda fără voie, cuvenită 
fiecăruia dintre păcatele noastre săvârșite cu voia. O, ce stare vrednică de plâns ne așteaptă! 
Pentru ce noi, ticăloșii, n-am stins focul trupului prin post şi priveghere și prin pătrunderea 
cuvintelor dumnezeiești celor bune și în stare să stingă focul, ca să nu ajungem în acest foc de 
acum? Pentru ce nu ne-am obișnuit ochii și urechile și limba să vadă, să audă și să grăiască 
după fire, ca să nu ajungem în această negură și tăcere prea grea și să ne bucurăm și noi cu 
sfinții de lumina și de cuvântul și de înţelepciunea lui Dumnezeu, făcându-ne văzători ai 
slavei dumnezeiești și auzitori și cântăreţi ai ei? lar dacă prin iubire am zdrobit viermele urii 
de bunăvoie și am alungat minciuna, ne-am făcut liberi de viermele acela arzător și de 
celelalte osânde câte apasă viaţa noastră. 

Dreaptă e judecata lui Dumnezeu! Nu aflăm ce n-am căutat. Nu ni se deschide ușa 
împărăției cerurilor, fiindcă n-am bătut la ușa virtuţilor cu fapta. Nu dobândim bucuria 
bunătăţilor veșnice, fiindcă n-am cerut prin rugăciune harul cunoștinței. Nu avem nicio 
dragoste de cele dumnezeiești, de vreme ce ne-am lipit mintea de cele pământești. Ba ne-am 
stricat cu ele însăși viaţa noastră. Căci acelea toate au pierit ca un fum, iar cuvântul despre 
osândirea lor nu va trece niciodată. 

Acestea aflându-le unii despre puterea dreptăţii dumnezeiești din cele ce le pătimesc - 
ca să scurtez cuvântul -, se vor înţelege, poate, între ei. Dar ce voi ajunge eu, nenorocitul?! Pe 
ce fapte sprijinindu-mă, voi nădăjdui să scap de osândă, eu, cel pustiu de toată virtutea și 
cunoștința? Mă tem ca nu cumva, legat de mâini și de picioare, să fiu aruncat în pământul 

neguros și întunecat al întunericului veșnic, unde nu este și nu se poate vedea nicio lumină și 
viață de oameni, ca unul ce mi-am legat de bunăvoie prin patimi puterile lucrătoare ale 
sufletului și mi-am împiedicat pașii pe drumul vieţuirii evanghelice. Mă tem de rușinea 
înfricoșată, care nu va avea sfârșit, de nu mă voi schimba lepădând multele mele răutăţi. Mă 
tem de plânsul și lacrimile amare și de scrâșnirea dinţilor; de nu mă voi trezi, fie măcar și mai 
târziu, și de nu mă voi scutura de somnul nepăsării și al leneviei și nu voi dezbrăca haina 
murdară a păcatului, în loc de lumină mă va aștepta întunericul sigur, în loc de bucurie, 
întristarea, în loc de ușurare, chin și strâmtorare. Și ceea ce e mai jalnic și, ca să spun drept, 
mai rău decât toate, lucrul care mă doare chiar și numai să-l spun, cu cât mai mult să-l 
pătimesc - ai milă, Hristoase, și mă mântuiește de această durere! - e despărţirea de Dumnezeu 
și de sfintele Lui puteri, și împreuna-locuire cu diavolul și cu duhurile răutăţii, care rămâne 
pururea, fără nadejde sa scăpăm de asemenea cumplite rele. Căci cei cu care am ales prin 
obișnuinţele noastre cele rele să fim în veacul acesta, de bunăvoie, cu ei vom fi osândiţi să 
fim, precum se cuvine, în mod necesar, fără să voim, în veacul viitor. Și ce e mai chinuitor și 
mai greu decât orice chin, să fim pururea cu cei ce ne urăsc și pe care-i urâm și să nu fim fără 
aceste chinuri, ci numai cu ele; și să fim despărțiți de Cel Care ne iubește și pe Care-L iubim. 
Căci Dumnezeu nici nu e urât de cei judecaţi de EI, o dată ce-i judecă drept, fiind și numindu- 
Se prin fire iubire; nici nu urăște pe cei judecaţi, căci e liber de orice patimă. 

Crezând cu adevărat, iubitule, că vor fi acestea în chip nemincinos, să nu fim fără grijă 
de noi înșine, ci să fugim cu toată străduința, cu toată puterea, cât avem vreme, de lumea 
înșelătoare și de stăpânitorul lumii! Căci trece și toate cele din ea se veştejesc. Va veni, cu 
adevărat, timpul când va suna o trâmbiţă înfricoșătoare, scoțând sunet străin; și tot ce vedem 
se va desface, căzând din rânduiala ce se vede acum. Și lumea văzută va trece, primindu-și 
sfârșitul. Și se va arăta lumea celor cugetate, ascunse acum, descoperind tainele cele cu totul 
străine ochilor și urechilor și înţelegerii. Și trâmbiţa care va suna la porunca dumnezeiască va 
scula din moarte nenumărate milioane de trupuri omenești, deodată, ca dintr-un somn, 
aducându-le la cercetare. lar Dumnezeu va da fiecăruia răsplătirile drepte ale celor făcute în 
trup, fie bune, fie rele, dând tuturor marea și înfricoșătoarea și cea din urmă încheiere. Deci, 
fie ca noi toţi să avem neîncetat înaintea ochilor frica mântuitoare de gheenă și cinstita dorire 
a împărăției cerurilor - căci, propriu-zis, prin amândouă se spune același lucru, Dumnezeu 
fiind și numindu-Se totul în toate, după cum fiecare are însușirea virtuţii sau a păcatului; frica, 
pentru că ea ne face să ne înfrânăm și să ne oprim de la rele; dorirea, pentru că ea ne 


îndeamnă cu veselie la prisosinţa în faptele bune”."* 


Cugetând la sfârșitul lumii, să nu ne deznădăjduim pentru mântuirea noastră, ci fiica 
de judecată și de iad s-o cumpănim cu nădejdea în mila lui Dumnezeu, cu dorirea bunătăţilor 
celor dumnezeiești și cu așteptarea încrezătoare a împărăției ce va sa fie! Să ne aducem 
aminte de acest cuvânt al Domnului către Sfântul Siluan: „tine-ţi mintea în iad și nu 
deznădăjdui!""* 


4. Noutatea deplină și minunată a creștinismului 


Atitudinea creștinismului se deosebește de cea a înţelepților din Antichitate, epicurei 
ori stoici, pentru care moartea în sine era subiect de filosofare și de speculaţii folosite drept 
antidot al fricii. Ea se deosebește și de atitudinea generală a civilizaţiei noastre, pentru care 
moartea este aproape un subiect tabu. 

Creștinismul învaţă că n-avem a ne teme de moarte; ea e doar prag și trecere la o altă 


Epistole, |, PG 91, 384D-392A. 


Cât priveşte înţelesul acestui cuvânt, vezi lucrarea noastră: Saint Siloitane de I'Athos, Paris, 2001, cap. |. 

viață, și ochii credinţei o văd ca binecuvântare, ca una ce ne izbăvește de strâmtorarea și 
răutatea astei vieţi, urcându-ne la viața cea bună. 

Trecerea însă e grea și plină de trudă; despărțirea de trup și de lume se face cu mare 
chin, mai cu seamă pentru cel alipit de ele. La capătul caii, nu știm ce ne-așteaptă: fericire ori 
chin. Și totul atârnă de cum vom fi aflaţi în ceasul morţii. De aceea spune Sfântul loan Gură 
de Aur: „Nu-i rău să mori; rău este să mori rău!" 


Viaţa omului pe acest pământ este scurtă și se împuţinează pe zi ce trece. Viaţa de 
dincolo însă, nu are sfârșit. Așa cum trece pragul morţii, așa intră omul în veșnicie, la capătul 
veacurilor.”“ De aceea el trebuie să se gătească de veșnicia care-i stă înainte, neprecupeţind 
osteneală și timp. „In vremea de acum - spune Sfântul Grigorie de Nazianz - de un singur 
lucru să ne îngrijim: de ieșirea noastră din această lume; doar la ea să ne gândim și pentru ea 
să ne pregătim!”, în ceasul morţii nu-i vreme de gândire și gătire; pregătirea este lucrarea unei 
vieţi întregi, clipă de clipă. Și aşa cum candela nu poate da lumină fără untdelemn, creștinul 
nu poate intra în împărăție fără „untdelemnul faptelor bune”. De aceea, trebuie sa vegheze ca 
întotdeauna să aibă acest untdelemn, ca să nu se asemene cândva fecioarelor celor nebune, 
care n-au fost primite în cămara de nuntă (Mt. 25, 1-13). „De aceea trebuie să ne agonisim 
aici pe pământ untdelemn, ca să ne fie de folos dincolo, când ne va veni vremea. Nu-i acela 
timpul strângerii, ci acesta! Dincolo, ai nevoie de mult untdelemn!”, spune Sfantul loan Gură 
de Aur. De aceea Mântuitorul, tâlcuind EI Insuși pilda, ne îndeamnă: „Privegheaţi, dar, că nu 
șriţi ziua, nici ceasul!" (Mt. 25, 13). 

Pregătirea pentru viaţa cea veșnică nu se face așadar într-o clipită și nu-i de ajuns 
tânguirea din ceasul morţii - deși căinţa și întoarcerea omului la Dumnezeu în ceasul din urmă 
își au și ele prețul lor. Ea este lucrare de fiecare clipă, de-a lungul întregii noastre vieţi, 
întemeiată pe credinţă, nădejde și iubire. Este curăţire de răutate, de păcate și de patimi, adică 
de tot ce ne ţine alipiţi de trup și de această lume; este osteneală pentru dobândirea virtuţilor, 
prin care ne alipim de Dumnezeu, împlinindu-l poruncile. Și numai așa vom fi aflaţi fără de 
vină la Judecată și vrednici de a ne sălășlui alături de Dumnezeu, împreună cu sfinţii și 
puterile cele cerești. 


Pentru ca să fie unit în veșnicie cu Hristos în Duhul Sfant, iar prin EI cu Tatăl, viind 
viaţă dumnezeiască, împărtășindu-se de bunătăţile cele dumnezeiești și de dumnezeiasca 
fericire, omul trebuie încă din această lume să se unească cu Hristos și să se asemene Lui, pe 
cât îi stă în putinţă. Căci viaţă veșnică la Dumnezeu nu putem afla, decât în Hristos și prin 
Hristos, după cum stă scris: „Dumnezeu ne-a dat viaţă veșnică şi această viaţă este întru Fiul 
Său. Cel ce are pe Fiul, are viaţa: cel ce nu are pe Fiul lui Dumnezeu, nu are viaţă!" ( In. 5, 
11-12). 

lar această viață hărăzită nouă nu e doar o biată viață omenească, pe care am putea 
singuri să ne-o croim; ci e dumnezeiesc-omenească și n-o putem trăi așa cum se cuvine, decât 
prin împreuna-lucrare a slabelor noastre puteri omenești cu harul dumnezeiesc, primit în 
Biserică, prin Sfintele Taine. 


Viaţa veșnică, propovăduită de creștinism, reprezintă biruirea în toate chipurile a 
naturii căzute - călcarea peste despărţirea dintre duh și trup, izbăvirea cărnii de putreziciune, 
ieșirea din îngustările materiei, covârșirea timpului -, care se săvârșește prin înviere. 

Numai creștinismul pune înaintea omului o astfel de biruință. Toate celelalte credinţe 
învaţă că, murind, el își pierde pentru totdeauna trupul cu care a vieţuit pe pământ și că doar 
sufletul său viețuiește veșnic; sau că, prin repetate reîncarnări, se întoarce în alte și alte 


Sf. loan Gură de Aur, Omilii la Matei, XXXV, |. 


Așa cum și stă în scris în Sfânta Scriptură: „Intru ce fe voi afla, întru aceea te voi şi judeca!" 

trupuri, având să îndure iară și iară aceleași rele și mărginiri în toată această înșiruire de vieţi. 
Aceste religii /ezează în același timp natura omului, care, dacă-și pierde trupul, își pierde 
integritatea, cât și persoana lui - negată prin reîncarnare. Pe de altă parte, pentru religiile 
extrem-orientale, viața de după moarte nu este propriu-zis o viață veșnică, ci o suită de 
existe nţe succesive supuse ciclului reîncarnărilor, omul reintrând la nesfârșit în noi și noi lumi 
din care nu poate nicicând să iasă. 


Viziunea creștină asupra vieţii de după moarte se întemeiază pe acest lucru cu totul 
unic, nou și minunat, pe care nu-l aflăm în nicio altă religie, anume învierea lui Hristos, 
Domnul nostru, Care, Insuși Dumnezeu fiind și firea noastră omenească întreagă asupra Sa 
luând-o și cu firea dumnezeiască unind-o, a dăruit tuturor oamenilor puterea de a învia și de a 
se uni pururea cu Dumnezeu, cu întreaga lor făptură. De aceea, cei ce se unesc cu EI și 
viețuiesc în EI, în trupul Său tainic, care este Biserica, se vor bucura veșnic, cu sufletul lor 
curat și trupul înnoit, de preafericita viaţă dumnezeiască și harurile Sale. 

Drept încheiere, socotim că nu poate fi nimic mai potrivit decât să-l lăsăm pe Sfantul 
cel cu Gura de Aur să rostească imnul de laudă al minunatei biruinţe a lui Hristos asupra 
morţii, prin care li s-a dat tuturor oamenilor nădejdea vieţii veșnice și fericite în Dumnezeu, 
imn care răsună în bisericile ortodoxe în luminoasa noapte a Paştilor: 

„De este cineva credincios şi iubitor de Dumnezeu, să se bucure de acest praznic 
frumos şi luminat! De este cineva slugă înţeleaptă, să intre, bucurându-se, întru bucuria 
Domnului său! De s-a ostenit cineva postind, să-şi ia acum răsplata! De a lucrat cineva din 
ceasul cel dintâi, să-şi primească astăzi plata cea dreaptă! De a venit cineva după ceasul al 
treilea, mulţumind, să prăznuiască! De a ajuns cineva după ceasul al şaselea, să nu se 
îndoiască nicidecum, căci de nimic nu se va păgubi! De a întârziat cineva până în ceasul al 
nouălea, să se apropie, nicidecum îndoindu-se! De a ajuns cineva abia în ceasul al 
unsprezecelea, să nu se teamă din pricina întârzierii, căci darnic fiind Stăpânul, primeşte pe 
cel din urmă ca şi pe cel dintâi, odihnește pe "cel din al unsprezecelea ceas, ca și pe cel ce a 
lucrat din ceasul dintâi; şi pe cel de pe urmă miluieşte, şi pe cel dintâi mângâie; şi aceluia 
plăteşte, şi acestuia dăruieşte; şi faptele le primeşte, şi gândul îl ţine în seamă; şi lucrul îl 
preţuieşte, şi voinţa o laudă! 

Pentru aceasta, intraţi toţi întru bucuria Domnului nostru: şi cei dintâi, şi cei de-al 
doilea, luaţi plata! Bogaţii şi săracii, împreună bucuraţi-vă! Cei ce v-aţi înfrânat şi cei leneşi, 
cinstiţi ziua! Cei ce aţi postit şi cei ce n-aţi postit, veseliţi-vă astăzi! Masa e plină; ospataţi-vă 
Ioţi! Viţelul este mult; nimeni să nu iasă flămând! Gustaţi toţi din ospăţul credinţei; 
împărtăşiţi-vă toţi din bogăţia bunătăţii! Să nu se plângă nimeni de lipsă, că s-a arătat 
împărăţia cea de obște! Nimeni să nu se tânguiască pentru păcate, că din mormânt iertare a 
răsărit! Nimeni să nu se teamă de moarte, că ne-a izbăvit pe noi moartea Mântuitorului; a 
stins-o pe ea Cel Ce a fost ţinut de ea! Prădat-a iadul Cel Ce S-a pogorât la iad; umplutu- l-a 
de amărăciune, fiindcă a gustat din trupul Lui! Și aceasta mai înainte înţelegând-o Isaia, a 
strigat: «<ladul, zice, s-a amărât», întâmpinându- Te pe Tine jos; amărâtu-s-a, că s-a stricat! 
S-a amărât, ca a fost batjocorit; s-a amărât, că a fost omorât; s-a amărât, că s-a surpat; S-a 
amărât, că a fost legat. A primit un trup, şi de Dumnezeu a fost lovit. A primit pământ şi S-a 
întâlnit cu cerul. A primit ceea ce vedea şi a căzut prin ceea ce nu vedea. Unde-ţi este, 
moarte, boldul? Unde-ţi este, iadule, biruinţa ? Inviat-a Hristos şi tu ai fost nimicit! Sculatu-S- 
a Hristos și au căzut diavolii, înviat-a Hristos şi se bucură îngerii, înviat-a Hristos şi viaţa 
stăpâneşte, înviat-a Hristos și nici un mort nu mai este în groapă: că Hristos, sculându-Se din 
morţi, începătură celor adormiţi S-a făcut! Lui se cuvine slava și stăpânirea în vecii vecilor! 
Amin!" 

Philokalia ton ieron neptikon, vol. 1, Atena, 1976, p. 4-27. Trad. fr. de J. Touraille în 
Philocalie des Peres neptiques, vol. 1, Paris, 1995, p. 44-64. 

APOFTEGMELE PĂRINIILOR (PATERICUL), Colecţie alfabetică: PG 65, 71-440, 
completată de J.-Cl. Guy, „Recherche sur la tradition grecque des Apophtegma Patrum”, 
Subsidia Hagiographica, 36, Bruxelles, 1962, p. 19-36. Trad. fr. de: a) J.-CI. Guy, Leș 
Apophtesmes des Peres du desert, Serie alphabetique, „Spiritualite orientale”, nr. 1, 
Bellefontaine, 1966, p. 17-317; b) Dom L. Regnault, Leș Sentences des Peres du desert, 
Collection alphabetique, Solesmes, 1981. Numerotarea este cea a lui J.-CI. Guy. 

Idem, Colecţie anonimă. Text grec stabilit de F. Nau, Revue de /Orient Chretien, 12-14; 
17-18 (1907-1913). Trad. fr. de Dom L. Regnault, Leș Sentences des Peres du desert, Serie 
des anonymes, Solesmes, 1985 (apoftegme numerotate de la N 133 la N 339). Tabel de 
corespondenţă cu numerotarea lui J.-C1. Guy în Leș Sentences des Peres du desert, Troisieme 
recueil, Solesmes, 1976, p. 254-266. 

Idem, Colecţii diverse: a) Apoftegme inedite sau puţin cunoscute, culese și prezentate de 
Dom. L. Regnault. Trad. fr. din limbile greacă (Ms. Coislin 126 = N; Paul Evergetinos = PE), 
latină (R, Pa, M), siriană (Bu), armeană (Arm), coptă (Eth. Coli.), etiopiana (Eth. Coli., Eth. 
Pat.) făcută de monahii de la Solesmes, Leș Sentences des Peres du desert, Nouveau recueil, 
Solesmes, 1970; b) Completări la colecţia alfabetico-anonimă, completări la colecţia 
sistematică greacă (I-XXI, H, QRT), apoftegme traduse din latină (PA, CSP), apoftegme 
traduse în fr. din coptă (Am), de Dom L. Regnault, Leş Sentences des Peres du deseri. 
Troisieme recueil, Solesmes, 1976. Această ultimă lucrare cuprinde lista tuturor colecţiilor. 

ARETA DE PATRAS (DE CEZAREEA), 7âlcuire la Apocalipsă. PG 106,493-785. 

ATANASIE AL ALEXANDRIEI (CEL MARE), Cuvânt împotriva elinilor. Text și trad. 

fr. de P. Th. Camelot, „Sources chretiennes", nr. 18 bis, Paris, 1983. 

Idem, Despre întruparea Cuvântului. Text şi trad. fr. de C. Kannengiesser, „Sources 
chretiennes", nr. 199, Paris, 1973. 

Idem, Despre feciorie. PG 28, 252-281. 

Idem, Viaţa Cuviosului Părintelui nostru Antonie. Text în Ib.greacă și trad. fr. de G. J. M. 
Bartelink, „Sources chretiennes”, nr. 400, Paris, 1994. 

ATANASIE SINAITUL, Că/ăuză (Hodegos) Text ed. de K.-H. Uthemann, „Corpus 
Christianorum Series Graeca”, nr. 8, Turnhout, 1981. 

Idem, Omilii despre cei răposaţi. PG 89, 1192-1201. 

Idem, Despre Hexaemeron. PG 89, 851-1077. 

ATANASIE (PSEUDO-), Intrebări către Antiohie. PG 28, 597-708. ATENAGORA, Solie 
în favoarea creştinilor. Text și trad. fr. De B. Pouderon, „Sources chretiennes”, nr. 379, Paris, 
1992. 

Idem, Despre învierea morţilor. Text și trad. fr. de B. Pouderon, „Sources chretiennes”, 
nr. 379, Paris, 1992. 

AUGUSTIN, FERICITUL, Cetatea lui Dumnezeu. Textul celei de-a 4-a ediţii de B. 
Dombart și A. Kalb. Trad. fr. de J.-Y. Boriaud, J.-L. Dumas, L. Jerphagnon, C. Salles, Paris, 
2000. 

Idem, Despre grija de cei morţi. PLA40, 591-610. 

BARNABA (PSEUDO-), Epistolă. Text și trad. fr. de A. Laurent și G. Oger, „Hemmer- 
Lejay”, Paris, ediţia a doua, 1926. 

BEDA VENERABILUL, /s?oria bisericească a poporului englez. Text ed. de C. 
Plummer, Baedae Venerabilis Opera Historica, Oxford, 1896. Trad. fr. de O. Szerwiniack, F. 
Bourgne, J. Elfassi, M. Lescuyer și A. Molinier, 2 vol., Paris, 1999. 

Idem, Viaţa Sfântului Cuthberi. Text ed. de B. Colgrave, Two Lives of Saint Curhberi: A 
Life by an Anonymous Monk of Lindisfarne and Bede's Prose Life, Londra, 1985. 

CALINIC, Viaţa Sfântului Ipatie. Text şi trad. fr. de G. J. M. Bartelink, „Sources 
chretiennes", nr. 177, Paris, 1971. 

CALIST şi IGNATIE XANTHOPOL, Cele 100 de capete. Text grec în Philokalia ton 
ieron neptikon, vol. 4, Atena, 1976, p.197-295. Trad. fr. de J. Touraille, în Philocalie des 
Peres neptiques, vol. 2, Paris, 1995, p. 546-643. 

CESARINI (IULIU CARDINALUL), Capere adresate grecilor de către latini cu privire 
la focul din Purgatoriu. 'Lext ed. de L. Petit în Patrologia Orientalis, vol. XV-1, Paris, 1920, 
p. 25-38. 

CHIRIL AL ALEXANDRIEI, 7â/cuire la Romani. PG 74, 775-856. 

Idem, Tâlcuire la Psalmi. PG 69, 717-1276. 

Idem, Omilii la loan. PG 73; 74, 9-756. 

Idem, Omilii la Luca. Editarea textului sirian de R. P. Smith, University Press, 1983. Trad. 
engl. de R. P. Smith, Studion Publishers, 1983. 

Idem, Omilia XIV, Despre ieşirea sufletului. PG 77, 1073C-1076D. 

CHIRIL AL IERUSALIMULUI, Careheze baptismale. PG 33, 332-1057. Trad. fr. de ]. 
Bouvet, „Leș ecrits des saints”, Namur, 1962. 

Idem, Cateheze mistagogice. Text stabilit de A. Piedagnel, trad. fr. de P. Paris, „Sources 
chretiennes", nr. 126 bis, Paris, 1988. 

CIPRIAN AL CARTAGINEI, Despre unifatea Bisericii (De catholicae Ecclesiae 
unitate). Text ed. de von Hartei, „Corpus Scriptorum Ecclesiasticorum Latinorum”, nr. 3, 
Viena, 1869. Trad. fr. de V. Saxer, „Leș Peres dans la foi”, 1979. 

Idem, Epistole. Text și trad. fr. de canonicul Bayard, 2 vol., „Collection des Universites de 
France”, Paris, 1961-1962. 

Idem, Despre supunerea noastră la moarte (De mortalitate). PL 4, 583-602. Trad. fr. de 
M. H. Stebe în CYPRIEN-AMBROISE, Le chretien devant la mort, „Leş Peres dans la foi”, 
Paris, 1980. 

CLEMENT ALEXANDRINUL, Srromare VII: Text și trad. fi. De A. Le Boulluec, 
„Sources chretiennes", nr. 428, Paris, 1997. 

CLEMENT ROMANUL, Epistola către Corinteni. Text şi trad. fr. de H. Hemmer, 
„Hemmer-Lejay”, Paris, ediţia a doua 1926. 

DIADOH AL FOTICEII, Cuvânt ascetic în 100 de capete. Text şi trad. fr. de E. des 
Places, „Sources chretiennes", nr. 5 ter, Paris, 1966. 

DIONISIE AREOPAGITUL (PSEUDO-), Jerarhia cerească. 'Text stabilit de G. Heil, 
trad. fr. de M. de Gandillac, „Sources chretiennes", nr. 58 bis, Paris, 1970. 

Idem, Ierarhia bisericească. PG 3, 396-569. Trad. fr. de M. de Gandillac, (Euvres 
completes du Pseudo-Denys, Paris, 1980. 

Idem, Despre numele divine. Text editat de B. R. Suchla, Corpus Dionysiacum, |, De 
divinis nominibus, „Patristische Texte und Studien”, nr. 33, Berlin și New York, 1990. Trad. 
fr. de M. de Gandillac (a textului editat în PG 3, 585-984) în (Euvres completes du Pseudo- 
Denys, Paris, 1980. 

DOROTEI DE GAZA, /nvăţăruri de suflet folositoare. Text şi trad. fr. de Dom L. 
Regnault și J. de Preville, „Sources chretiennes”, nr. 92, Paris, 1963. 

Idem, Epistole. Text și trad. fr. de L. Regnault și ]. de Preville, „Sources chretiennes”, 
nr. 92, Paris, 1963. 

DOSITEI AL IERUSALIMULUI, Mărturisire de credinţă, Ierusalim, 1672. 

Idem, Enchiridion, Bucureşti, 1690. 

EFREM SIRUL (DIN NISIBE), Omilie la a doua venire a lui Hristos. Textul în 
limbile siriană, greacă și latină editat de J.-S. Assemani, (Euvres compleres, vol. 3, p. 275- 
276. 

EPIFANIE AL CIPRULUI (DE SALAMINA), Panarion [= Contra ereziilor]. PG 41, 
173-200; 42, 9-773. 

EUSEBIU DE CEZAREEA, Tâ/cuire la Luca. PG 24, 529-605. 

Idem, Istoria bisericească. Text și trad. fr. de G. Bardy, „Sources chretiennes”, nr. 31, 
41, 55, Paris, 1986, 1994, 1993. 

EVAGRIE PONTICUL, Tratatul practic. Text, trad. fr. şi note de A. și C. 
Guillaumont, „Sources chretiennes", nr. 171, Paris, 1971. 

EVGHENIE VULGARIS, Adoleschia Philotheos, 2 vol., Moscova, 1801. 

FILARET AL MOSCOVEI, Carehismul explicat, Moscova, ediţia a XVII-a, 1900 (în 
rusă). 

FILIP PUSTNICUL, Oglinda duhovnicească. PG 127, 709-878. 

FILOTEI SINAITUL, 40 de Capete despre trezvie. Text grec în Philokalia ton ieron 
neptikon, vol. 2, Atena, 1976, p. 274-286. Trad. fr. de J. Touraille în Phi/ocalie des Peres 
neptiques, vol. l, Paris, 1995, p. 637-650. 

FOTIE, Cărre Amfilohie. PG 101,45-1190, 1277-1296. 

Idem, Scrisoare de mângâiere către patriciul Tarasie, la moartea unei fiice. PG 102, 
969-981. 

GAVRIIL AL SANKT  PETERSBURGULUI ȘI AL NOVGORODULUI 
(MITROPOLIT), 7âlcuirea Sfintei Liturghii, Sankt Petersburg, 1799. 

GABRIEL SEVEROS (AL FILADELFIEI), Folosu/ colivelor în R. SIMON, Fides 
Ecclesiae orientalis, Paris, 1671, p. 23-30. 

GRIGORIE CEL MARE, Dialoguri. Text ed. de A. de Vogue. Trad. fr. de P. Antin. 
Cărţile I-III, „Sources chretiennes”, nr. 260, Paris, 1979; Cartea IV, „Sources chretiennes”, nr. 
265, Paris, 1980. 

Idem, Omilii la Evanghelii. PL 76, 1075-1314. 

GRIGORIE DIN CHIOS, /nfăţişare pe scurt a sfintelor şi dumnezeieştilor învățături 
ale Bisericii, Veneţia, 1635. 

GRIGORIE DE NAZIANZ (TEOLOGUL), Cuvântări, 1. Text și trad. fir. de M.-A. 
Calvet, „Sources chretiennes", nr. 405, Paris, 1995. 

Idem, Cuvântări, 16. PG 35, 933-964. 

Idem, Cuvântări, 18. PG 35, 985-1044. 

Idem, Cuvâniări, 21. Text şi trad. fr. de J. Mossay și G. Lafontaine, „Sources 
chretiennes", nr. 270, Paris, 1980. 

Idem, Cuvântări, 23. Text şi trad. fr. de J. Mossay și G. Lafontaine, „Sources 
chretiennes", nr. 270, Paris, 1980. 

Idem, Cuvântări, 24. Text și trad. fr. de J. Mossay, „Sources chretiennes”, nr. 284, 
Paris, 1981. 

Idem, Cuvântări, 27. Text și trad. fr. de P. Gallay, „Sources chretiennes”, nr. 250, 
Paris, 1978. 

Idem, Cuvântări, 38-40. Text stabilit de C. Moreschini. Trad. fr. de P. Gallay, 
„Sources chretiennes", nr. 358, Paris, 1989. 

Idem, Cuvântarea 43. Text și trad. fr. de J. Bernardi, „Sources chretiennes”, nr. 384, 
Paris, 1992. 

Idem, Cuvântări, 45. PG 36, 624-661. Trad. fr. de E. Devolder, „Leș ecrits des saints”, 
Namur, 1961. 

Idem, Poeme morale. PG 37, 522-968. 

GRIGORIE DE NYSSA, Conrra lui Apollinarie. PG 45, 1124-1269 și Gregarii 
Nysseni Opera, III, 1, p. 131-233. 

Idem, Marele cuvânt catehetic. Text și trad. fr. de L. Meridier, „Hemmer et Lejay”, 
Paris, 1908. 

Idem, Omilie la Sfânta Pulheria. PG 46, 864-877. 

Idem, Omilii la Sfintele Paşti. PG 46, 581-589, 600-628, 652-681 şi Gregarii Nysseni 
Opera, IX, |, p. 245-270, 600-628, 309-311. Trad. fr. de C. Bouchet în GRIGORIE DE 
NYSSA, Le Christ pascal, „Leș Peres dans la foi”, nr. 55, Paris, 1994. 

Idem, Cuvânt la Sfântul Mare Mucenic Teodor, PG 46, 736-748. 

Idem, Omilii la Fericiri. PG 44, 1193-1303. Trad. fr. de J.-Y. Guillaumin și G. Parent, 
„Leș Peres dans la foi”, Paris, 1979. 

Idem, Despre facerea omului. PG 44, 128-256. Trad. fr. de J. Laplace, „Sources 
chretiennes", nr. 6, Paris, 1943. 

Idem, Dialogul despre suflet şi înviere. PG 46, 12-160. Trad. fr. de J. Terrieux, Paris, 
1995. 

Idem, Despre moarte. PG 46, 497-537. 

Idem, La firlurile Psalmilor. PG 44, 432-616. 

Idem, La cuvântul: Atunci şi Fiul Insuşi Se va supune Celui Ce I-a supus Lui toate". 
PG 44, 1304-1325. Trad. fr. de M. Canevet în GRIGORIE DE NYSSA, Le Christ pascal, 
„Leș Peres dans la foi”, nr. 55, Paris, 1994. 

Idem, Omilii la sfinţii patruzeci de mucenici. PG 46, 749-788. 

Idem, Despre feciorie. Text și trad. fr. de M. Aubineau, „Sources chretiennes”, nr. 
119, Paris, 1966. 

Idem, Viaţa lui Moise. Text și trad. fr. de J. Danielou, „Sources chretiennes”, nr. 1 ter, 
Paris, 1987. 

Idem, Viaţa Sfintei Macrina. Text şi trad. fr. de P. Maraval, „Sources chretiennes”, nr. 
17831971. 

GRIGORIE PALAMA, Căzre maica Xenia. Text grec în Philokalia ton ieron 
neptikon, vol. 4, Atena, 1976, p. 91-115 și PG 150, 1044-1088. Trad. fr. de J. Touraille în 
Philocalie des Peres neptiques, vol. 2, Paris, 1995, p. 439-462. 

Idem, 150 de capete despre cunoștința naturala, despre cunoaşterea lui Dumnezeu, 
despre viaţa morală şi despre făptuire. Text ed. de R. E. Sinkewicz, The One Hundred and 
Fifty Chapters, Toronto, 1988. Trad. fr. de J. Touraille (a textului editat în Phi/lokalia ton 
ieron neptikon, vol. 4, Atena, 1976, p. 134-187) în Philocalie des Peres neptiques, vol. 2, 
Paris, 1995, p. 482-535. 

Idem, Contra lui Gregoras. Discours III. Text ed. de P. Chrestou, Gregoriou ton 
Palama Suggrammala, vol. 4, Tesalonic, 1988, p. 321-340. 

Idem, Omilii. PG 151, 9-549 și ediţia S. Oikonomos, Gregoriou tou Palama omiliai, 
Atena, 1861. Trad. fr. a omiliilor 11, 14, 16, 18, 21,24, 34, 35, 56, 58, 59, 60 deJ. Clerîn 
GREGOIRE PALAMAS, Douze homilies pour les fetes, Paris, 1987. 

Idem, Dialogul lui Teofanes cu Teotimos. PG 150, 909-960. 

Idem, 7ratatele în apărarea celor ce viețuiesc cu sfinţenie în isihie. Text şi trad. fi. de 
J. Meyendorff, Louvain, 1973. 

GRIGORIE SINAITUL, Capete (foarte folositoare). Text grec în Philokalia ton ieron 
neptikon, vol. 4, Atena, 1976, p. 31-62 şi PG 150, 1240-1300. Trad. fr. de J. Touraille în 
Philocalie des Peres neptiques, vol. 2, Paris, 1995, p. 378-408. 

GRIGORIE DE TOURS, /s?oria francilor (Historia Francorum). PL 71, 159-575. 
Trad. fr. de R. Latouche, Paris, 1983. 

GRIGORIE TRACUL, Viaţa Sfântului Vasile cel Nou. Istorisită de Sfânta Teodora. 
Textul grec în manuscrisul Sf. Sinod. 249, filele 66v-ll3v. Trad. slavonă de 
MITROPOLITUL MACARIE în Cheri Meneya, 26 martie. 

IGNATIE AL ANTIOHIEI, £pistole. Text şi trad. fr. de P. Th. Camelot, „Sources 
chretiennes", nr. 10, Paris, 1969. 

IGNATIE BRIANCIANINOV (EPISCOP), Ofrandă monahilor contemporani, în 
Opere complete, vol. 5, Experienţe ascetice, Sankt Petersburg, 1886 (în rusă); trad. de 
Hicromoine Symeon sub titlul: /ntroduction ă la tradition ascetique de lOrient chretien, 
Sisteron, 1978. 

Idem, sS/ovo o smerti [Cuvânt despre moarte], în Opere complete, vol. 3, Experienţe 
ascetice, Sankt Petersburg, 1886, p. 69-183 (în rusă). 

Idem, Pribavlenie k slovy o smerti [Supliment la „Cuvânt despre moarte"], în Opere 
complete, vol. 3, Experienţe ascetice, Sankt Petersburg, 1886, p. 183-312 (în rusă). 

ILARIE DE POITIERS, Comenrariu la Psalmi. PL 9, 231-908. 

ILIE ECDICUL, Culegere din sentinţele înţelepţilor. Text grec în Philokalia ton ieron 
neptikon, vol. 2, Atena, 1976, p. 289-314 și PG 127, 1129-1176. Trad. fr. de ]. Touraille, în 
Philocalie des Peres neptiques, vol. |, Paris, 1995, p. 654-680. 

IOAN CARPATIUL, O suză de capete de mângâiere. Textul grec în Philokalia ton 
ieron neptikon, vol. |, Atena, 1971, p. 276-296 şi PG 85, 1837-1856. Trad. fr. de J. Touraille 
în Philocalie des Peres neptiques, vol. l, Paris, 1995, p. 313-333. 

IOAN CASIAN, Convorbiri duhovniceşti. Text şi trad. fr. de E. Pichery, „Sources 
chretiennes", nr. 42, 54, 64, Paris, 1955, 1958, 1959. 

IOAN DAMASCHIN, Conrra maniheilor. Text ed. de B. Kotter, Die Schriften des 
Johannes von Damaskos, LV, „Patristischen Texte und Studien", nr. 22. 

Idem, Dogmatica (Expunere amănunţită a credinţei ortodoxe. PG 94, 789-1228 și în 
ediţia critică a lui B. Kotter, Die Schrifien des Johannes von Damaskos, LI, „Patristischen 
Texte und Studien", nr. 12. Trad. fr. de E. Ponsoye, Paris-Suresnes, 1992. 

Idem, Sfintele paralele. PG 95, 1040-96, 441. 

IOAN DAMASCHIN (PSEUDO-), Despre cei adormiţi în credinţă, PG 95, 248-277. 

IOAN DE GAZA, Scrisori. Text ed. de Nicodim Aghioritul, Veneţia, 1816; reed. 
Tesalonic, 1984. Trad. fr. de Dom L. Regnault, P. Lemaire și B. Outtier în BARSANUPHE și 
JEAN DE GAZA, Correspondance, Solesmes, 1972. Numerotarea aparţine trad. fr. 

IOAN HRISOSTOM, Apologia vieţii monahale. PG 47, 319-386. 

Idem, Omilii la loan. PG 59, 23-482. 

Idem, Omilii la Matei. PG 57 şi 58. 

Idem, Tâlcuire la Psalmi. PG 55. 

Idem, Cuvânt împotriva iudeilor. PG 48, 843-942. 

Idem, Cuvânt de sfătuire către Teodor cel căzut. PG 47, 277-316. 

Idem, Omilie la toţi sfinţii din toată lumea care au suferit mucenicie. ?G 50, 705-712. 

Idem, Omilii la Eleazar și cei şapte tineri. PG 63, 523-530. 

Idem, Omilie la acest cuvânt: „Nu te teme când se va îmbogăţi omul [...]” şi Despre 
primirea de străini. PG 55, 499-518. 

Idem, Omilie la Inălţarea Domnului. PG 50, 441-452. 

Idem, Omilie la Filimon. PG 62, 701-720. 

Idem, Omilii la Coloseni. PG 62, 299-392. 

Idem, Omilii la Evrei. PG 63, 9-236. 

Idem, Omilii la Filipeni. PG 62, 177-298. 

Idem, Omilii la Romani. PG 60, 391-682. 

Idem, Despre mângâierea în faţa morţii. PG 56, 293-306. 

Idem, Omilii la Cruce și la tâlhar. PG 49, 399-418. 

Idem, Tâlcuire la Epistola a doua către Corinteni. PG 61,381 -610. 

Idem, Omilii la Facere. PG 53, 23-385 şi 54, 383-580. 

Idem, Omilii despre răbdare. PG 60, 723-730. 

Idem, Tâlcuire la epistola întâi către Corinteni. PG 61, 9-380. 

Idem, Tâlcuire la I Tesaloniceni. PG 62 391-500. 

Idem, Despre învierea morţilor. PG 50, 417-432. 

Idem, Omilii la Lazăr. PG 48,963-1051. 

Idem, Omilie la fericitul lov. PG 64, 505-656. 

Idem, Cuvânt despre judecata viitoare. PG 63, 743-754. 

Idem, Omilie despre ce înseamnă cuvântul ,„ cimitir " şi despre Crucea Domnului. PG 
49, 393-398. 

Idem, Omilii la Faptele Apostolilor. PG 60, 13-384. 

Idem, Despre mărszinita putere a diavolului. PG 49, 241-276. 

Idem, Omilii la sfintele mucenice Vernica, Prosdoca şi Domnina, mama lor. PG 50, 
629-640. 

Idem, Omilii la statui. PG 49, 15-222. 

Idem, Scrisori către Olimpiada. Text şi trad. fr. de A.-M. Malingrey, „Sources 
chretiennes", nr. 13 bis, Paris, 1968. 

Idem, Despre preoţie. PG 48, 623-692. 

IOAN MOSHU, Livada duhovnicească. PG 87, 2851-3116. Trad. fr. de M.-J. Rouet 
de Journel, „Sources chretiennes", nr. 12, Paris, 1946. 

IOAN SCĂRARUL, Scara dumnezeiescului urcuș. Text ed. de Pustnicul Sofronie, 
Constantinopol, 1883, reedit. Atena, 1979. Trad. fr. de Părintele P. Placide Deseille, 
„Spiritualite orientale", nr. 24, Bellefontaine, 1978. 

IOSIF VRIENNIOS, Opere complete, 3 vol., ed. E. Vulgaris, Leipzig, 1768-1784. 

IPOLIT AL ROMEI, 7radiţia apostolică. Text, trad. fr. de B. Borte, „Sources 
chretiennes", nr. 11 bis, Paris, 1984. 

Idem, Mărturisire despre Hristos şi Antihrist. PG 10, 725-788. 

IRINEU DE LUGDUNUM (LYON), Contra ereziilor (Adversus haereses). Text 
stabilit de A. Rousseau și C. Doutreleau, „Sources chretiennes", nr. 264, 294,211, 100, 153. 
Trad. fr. de A. Rousseau, Paris, 1984. 

Idem, Demonstrația propovăduirii apostolice. Text și trad. fr. de A. Rousseau, 
„Sources chretiennes", nr. 406, Paris, 1995. 

ISAAC DE NINIVE (SIRUL), Cuvinte despre nevoinţă. Textul versiunii grecești, 
editată de N. Theotoki, Leipzig, 1770, reeditată de J. Spetsieris, Atena, 1895. Trad. fr. de]. 
Touraille, Paris, 1981. NB: Versiunea greacă a fost preferată textului original sirian, întrucât 
textul ei a fost primit de toţi monahii greci, începând cu sec. al LX-lea. 

ISAIA DE LA SKETIS (PUSTNICUL), Culegere ascetică. Text ed. de Augustinos, 
lerusalim, 1911, preluat de S. N. Schoinas, Voios, 1962. Trad. fr. făcută de monahii de la 
Solesmes, „Spiritualite orientale", nr. 7, Bellefontaine, 1970. 

ISIDOR PELUSIOTUL, Epistole. PG 78. 

ISIHIE DE VATOS (SINAITUL), Capere despre trezvie şi virtute. Text grec în 

